Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
លក់យូរៗអស់ដើមអស់ចុង! អ្នកជំនាញប្រាប់ កត្តាធំ៣ ធ្វើឱ្យអាជីវកម្មមួយ ចេះតែបាត់សាច់ប្រាក់	https://business-cambodia.com/articles/how-to-manage-cashflow-well	ការបាត់សាច់ប្រាក់នៅក្នុងអាជីវកម្ម គឺជាបញ្ហាមួយដែលអ្នករកស៊ីភាគច្រើនតែងតែបារម្ភ និងមិនចង់ឱ្យកើតមាននៅក្នុងកន្លែងរបស់ខ្លួនឡើយ។ ប៉ុន្តែទោះជាយ៉ាងណា ដើម្បីឱ្យបញ្ហាបែបនេះអូសបន្លាយរហូតក្លាយជាដំបៅធ្ងន់ធ្ងរ គឺតម្រូវឱ្យម្ចាស់អាជីវកម្មរកដំណោះស្រាយឱ្យបានលឿនបំផុតតាមដែរអាចធ្វើទៅបាន។     ពាក់ព័ន្ធនឹងរឿងសំខាន់មួយនេះដែរ លោក សាន ឫទ្ធី នាយកគ្រប់គ្រង នៃក្រុមហ៊ុន Acclime Cambodia បានចែករំលែកនៅក្នុងកិច្ចសម្ភាសន៍ជាមួយនឹង Business Cambodia ថា «ដើម្បីអាចដោះស្រាយបញ្ហាបាន គឺតម្រូវឱ្យយើងស្គាល់ឫគល់នៃបញ្ហាជាមុនសិន»។ ទន្ទឹមនឹងនោះលោកបានប្រាប់ថា មូលហេតុដែលនាំឱ្យអាជីវកម្មមួយ ចេះតែបាត់សាច់ប្រាក់ គឺកើតឡើងដោយសារតែកត្តាធំៗ៣ ដូចតទៅ៖   ១. វប្បធម៌៖ ពេលខ្លះមនុស្សចូលធ្វើការងារកន្លែងមួយ ហើយប្រព្រឹត្តិការលួចបន្លំ ពុករលួយ ស៊ីសំណូកសូកប៉ាន់ កិបកេងស្ថាប័ន ដោយមិនដឹងខ្លួនថាកំពុងខុស។ នេះគឺដោយសារតែវប្បធម៌កន្លែងមួយនោះ គែគេធ្វើបែបនោះតៗគ្នា រហូតដល់យល់ខុសថាជារឿងធម្មតា។ ឧទាហណ៍ដូចជា វប្បធម៌ជាក់ស្ដែងមួយដូចជា ការដែលបុគ្គលិកស្ថាប័នទទួលលុយពីអតិជន ឬឈានដល់ការនិយាយប្រាប់ភ្ញៀវឱ្យបង់លុយបន្ថែម ដើម្បីទទួលបានសេវាកម្មលឿនជាងអ្នកដទៃជាដើម។ សកម្មភាពបែបនេះជាការធ្វើឱ្យខូចដល់ឈ្មោះស្ថាប័ន ហើយជាទង្វើខុសខ្លាំង ប៉ុន្តែអ្នកខ្លះគាត់មិនដឹងខ្លួន គាត់និយាយថា ឃើញគេធ្វើតែអីចឹង ខ្ញុំធ្វើតាមគេដែរ។   ២. សម្ពាធ៖ មនុស្សទៀងមិនឈ្នះទាល់ សម្ពាធផ្ទាល់ខ្លួន ឬសម្ពាធគ្រួសារ ទាក់ទងនឹងបញ្ហាលុយកាក់អាចធ្វើឱ្យបុគ្គលិក ហ៊ានធ្វើរឿងខុសដើម្បីបានប្រាក់មកដោះស្រាយបញ្ហា។ ហើយសម្ពាធធំមួយដែលថ្នាក់ដឹកនាំក្រុមហ៊ុនតែងមើលរំលងនោះគឺ សម្ពាធរង្វាន់។ លោក ឫទ្ធី ប្រាប់ថា សម្ពាធរង្វាន់ច្រើនកើតទៅលើបុគ្គលិកផ្នែកលក់ នៅពេលដែលក្រុមហ៊ុនដាក់ Target ថាបើលក់បានដល់កម្រិតមួយនឹងទទួលបាន Bonus ឬប្រាក់រង្វាន់ពិសេស។ អ្នកលក់ហេតុតែចង់បានប្រាក់រង្វាន់ សុខចិត្តទៅចរចាជាមួយនឹងអតិថិជនឱ្យបញ្ជាទិញទំនិញ ដើម្បីបានតួលេខរាយការណ៍ទៅថ្នាក់លើយករង្វាន់។ លុះពេលបានរង្វាន់រួចអតិថិជនក៏លុបការបញ្ជាទិញបាន ជាហេតុធ្វើឱ្យប៉ះពាល់ដល់ ចំណូលក្រុមហ៊ុន។   ៣. ឱកាស៖ មនុស្សនិងលុយ ប្រៀបដូចស្រមោចនឹងស្ករ ហើយក៏មិនខុសពីមាន់និងស្រូវឡើយ គ្មានមាន់ណាភ្លើ ឃ្លានហើយមិនស៊ីស្រូវក្បែរខ្លួននោះទេ។ មនុស្សនឹងចេះកិបកេងលុយនៅពេលដែលមានឱកាស ហើយឱកាសជាទូទៅកើតមានបានដោយសារតែការធូររលុងរបស់ថ្នាក់ដឹកនាំនៅក្នុងស្ថាប័ន។ ជួនកាលអាចមកពីហាងគ្មានប្រព័ន្ធគ្រប់គ្រងច្បាស់លាស់ លក់ដូរទំនិញគ្មាន System កត់ត្រាត្រឹមត្រូវ ចង់បុគ្គលិកដាក់លុយចូលឬមិនដាក់ចូលក៏គ្មានអ្នកដឹង។ មួយផ្នែកទៀតគឺគ្មានការចងនិងអនុវត្តច្បាប់នៅក្នុងក្រុមហ៊ុនឱ្យបានត្រឹមត្រូវ។   ជាការពិតណាស់រាល់បញ្ហាដែលកើតមាននៅក្នុងស្ថាប័នគឺត្រូវតែមានការចេញមុខដោះស្រាយពីថា្នក់ដឹកនាំ។ ចំពោះ២ករណីដំបូង លោកឫទ្ធី ណែនាំឱ្យម្ចាស់អាជីវម្ម ចាប់ផ្ដើមដោះស្រាយដោយការធ្វើការសិក្សាពីអារម្មណ៍ និងតម្រូវការរបស់បុគ្គលិក តាមដានជានិច្ចដើម្បីកុំឱ្យមានវប្បធម៌សូកប៉ាន់នៅក្នុងស្ថាប័ន។ ចំពោះករណីចុងក្រោយវិញ លោកឫទ្ធី លើកទឹកចិត្តឱ្យម្ចាស់អាជីវកម្មដោះស្រាយដោយប្រើច្បាប់ ក៏ដូចជាបច្ចេកវិទ្យា ចងជាប្រព័ន្ធច្បាស់លាស់ ដើម្បីបញ្ឈប់ឱកាសកុំឱ្យកើតមានបន្តទៀត។   សូមជម្រាបផងដែរថា លោក សាន ឫទ្ធី មានបទពិសោធន៍ជិត ២០ឆ្នាំ ទៅលើជំនាញគណនេយ្យ ពន្ធដា និងការគ្រប់គ្រងហិរញ្ញវត្ថុនៅក្នុងអាជីវកម្ម ហើយលោកក៏ជាម្ចាស់ក្រុមហ៊ុន Acclime Cambodia ផងដែរ។ Acclime ផ្ដល់សេវាកម្មលើការរៀបចំប្រព័ន្ធគ្រប់គ្រងគណនេយ្យនៅតាមក្រុមហ៊ុនក្នុងស្រុកឱ្យប្រកបទៅតាមស្ដង់ដារ និងមានភាពល្អប្រសើរ។	{ "spider_name": "businesscambodia", "scrape_at": "2025-06-14_19:39:57", "date_created": "2024-12-11T09:59:50.454Z", "category": "ហិរញ្ញវត្ថុ", "views": 271, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ត្រៀមចំណេញ! បុរី ប៉េង ហួត បើកលក់គម្រោងថ្មីមួយទៀត ដឹងតែចំណេញអស់ទាស់!	https://business-cambodia.com/articles/pre-sales-	បន្ទាប់ពីការបើកលក់គម្រោង ដឹស្តា ផ្លាទីនីម អេកូ ប៉ូលី 1 ទទួលបានការគាំទ្រយ៉ាងខ្លាំង និងលក់ជិតអស់ទាំងស្រុង ឥលូវនេះបុរី ប៉េង ហួត ក៏នឹងបើកលក់ជាផ្លូវការគម្រោងថ្មី ដឹស្តា ផ្លាទីនីម អេកូ ប៉ូលី 2 នាពេលខាងមុខនេះផងដែរ។ គួររម្លឹកថា កាលពីពាក់កណ្តាលខែវិច្ឆិកានេះ បុរី ប៉េង ហួត បានបើកលក់ Pre-Sales អេកូ ប៉ូលី 2 ជាមួយវត្តមានវីឡា កូនកាត់ LM  ម៉ូតថ្មីសន្លាងដែលទើបនឹងចេញក្តៅៗចុងឆ្នាំនេះ។ ស្របគ្នានោះដែរក្នុងកម្មវិធីបើកលក់ជាផ្លូវការនេះ ក្រុមហ៊ុនក៏ផ្តល់ជូនប្រូម៉ូសិនឈុតធំមួយទំហឹងតែម្ដងដើម្បីទុកជាកាដូចុងឆ្នាំសម្រាប់បងៗដែលបំណងចង់ទិញផ្ទះថ្មីគឺ ទិញមុនគេ ដឹងតែចំណេញច្រើនជាងគេ។ កម្មវិធីបើកលក់ជាផ្លូវការដែលមិនគួរខកខាននេះនឹងប្រព្រឹត្តទៅនៅក្នុងថ្ងៃទី 13-15 ខែធ្នូ ឆ្នាំ2024 ខាងមុខនេះនៅផ្ទះគំរូវីឡា ឃីង ហ្គ្រេន ក្នុងគម្រោងបុរី ប៉េង ហួត ហ្គ្រេនស្តា ផ្លាទីនីម ខណ្ឌច្បារអំពៅ។ សម្រាប់លោកអ្នកដែលមានបំណងចង់ទិញគេហដ្ឋាននាពេលចុងឆ្នាំនេះគឺដឹងតែត្រូវម៉ាច់ម៉ង។ ក្នុងកម្មវិធីនេះ លោកអ្នកនឹងទទួលបានការផ្តល់ជូនកាដូ ប្រូម៉ូសិនឈុតធំចុងឆ្នាំ ឱកាសចំណេញមិនធ្លាប់មាន បន្ថែមពីនេះលោកអ្នកក៏អាចជ្រើសរើសប្រភេទផ្ទះ និងទីតាំងបានមុនគេ ទទួលបានតម្លៃដំបូងដែលល្អបំផុត និងជាពិសេសអាចស្នើរបន្ថែមទំហំដីទៅតាមតម្រូវការទៀតផង។ សូមកុំឱ្យឱកាសដ៏ល្អនេះកន្លងផុតទៅ! ការអញ្ជើញចូលរួមកម្មវិធី លោកអ្នកក៏អាចទទួលបានបទពិសោធន៍នៃការទស្សនាផ្ទះគំរូពិតនៃវីឡាម៉ូតថ្មីៗចុងក្រោយភ្លាមៗ ស្ដាប់ការធ្វើបទបង្ហាញអំពីប្រភេទផ្ទះក្នុងគម្រោងថ្មី អេកូ ប៉ូលី 2 និងអាចសាកសួរព័ត៌មានពីគ្រប់ប្រភេទផ្ទះរបស់បុរី ប៉េង ហួត ផងដែរ។ សម្រាប់ព័ត៌មានបន្ថែមអំពីកម្មវិធី សូមទំនាក់ទំនងមកកាន់ទំព័រហ្វេសប៊ុកផ្លូវការរបស់បុរី ប៉េង ហួត ឬទំនាក់ទំនងតាមទូរសព្ទលេខ៖ 𝟎𝟏𝟔 / 𝟎𝟏𝟕 𝟓𝟗𝟔 𝟕𝟖𝟗។ Video Link for Pre-Sales Event:	{ "spider_name": "businesscambodia", "scrape_at": "2025-06-14_19:39:57", "date_created": "2024-12-11T09:58:18.932Z", "category": "PR", "views": 110, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
កុំប្រហែស! អ្នកជំនាញផ្តាំ អ្នកប្រើ iPhone ប្រញាប់ធ្វើរឿង១នេះ បើមិនចង់ឱ្យគេលួ.ចយកទិន្នន័យបាត់	https://business-cambodia.com/articles/please-update-ios-18	នាពេលថ្មីៗនេះ អ្នកជំនាញបានផ្តាំឱ្យអ្នកប្រើប្រាស់ iPhone រាប់លាននាក់នៅលើពិភពលោកប្រញាប់អាប់ដេត IOS 18.2 ឱ្យបានឆាប់តាមដែលអាចទៅបាន ដើម្បីចៀសវាកុំឱ្យពួក Hacker អាចចូលលួចទិន្នន័យផ្សេងៗពីទូរស័ព្ទរបស់យើងបាន។ នេះបើតាមការចុះផ្សាយដោយសារព័ត៌មាន Daily mail។   អ្នកជំនាញផ្នែកសន្តិសុខតាមអ៊ីនធឺណិត Jamf Threat Labs បាននិយាយថា “វាពិតជារឿងគួរឱ្យបារម្ភខ្លាំងណាស់ ព្រោះបើសិនជា Hacker បានលួចចូលទិន្នន័យណាមួយរបស់យើងហើយ គឺមិនបន្សល់ទុនដានណាមួយឱ្យយើងបានដឹងឡើយ ដូច្នេះទើបវាតម្រូវឱ្យអ្នកប្រើ iPhone ទាំងអស់នៅលើពិភពលោកគួរតែអាប់ដេតឱ្យរហ័សដើម្បីរក្សាភាពឯកជនរបស់យើងបាន”។   ចំពោះការព្រមាននេះ គឺបានកើតឡើងបន្ទាប់ពី ក្រុមហ៊ុនយក្ស Apple ឱ្យដាក់ដំណើរការ ios 18.2ដែលជាការអាប់ដេតចុងក្រោយបំផុតហើយការអាប់ដេតនេះមានសម្រាប់ iPhone 11 ដល់ 15 ក៏ដូចជា XS, XS Max និង iPhone SE ជំនាន់ទីពីរ និងទីបីផងដែរ។   ទន្ទឹមនឹងនេះដែរ អ្នកប្រើប្រាស់ iPhone ក៏បានរកឃើញផងដែរថា ការដំឡើងប្រព័ន្ធប្រតិបត្តិការ iOS 18.2 ធ្វើឱ្យថាមពលថ្មរបស់ពួកគេឆាប់អស់យ៉ាងខ្លាំង និងបានបង្ហាញពីភាពមិនប្រក្រតីដែលបណ្តាលឱ្យកម្មវិធីគាំង ឬធ្វើឱ្យពិបាកក្នុងការបើកបិទផងដែរ។ គួរបញ្ជាក់ថា សម្រាប់បងប្អូនដែលមិនទាន់អាប់ដេត អាចរួសរាន់អាប់ដេតបានបើចង់ការពារមិនចង់មានហានិភ័យផ្សេងៗ ដោយបងប្អូនដែលចង់អាប់ដេត IOS 18.2 សូមចុចពាក្យ Setting បន្ទាប់មកចុចពាក្យ General រួចចុចពាក្យ Software Update ជាការស្រេច៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-11T09:29:15.718Z", "category": "ចាប់ផ្តើមអាជីវកម្ម", "views": 6877, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ត្រូវប៉ាន់ហើយ! មេធំ OpenAI ថាបន្តិចទៀតអ្នកផលិតមាតិកាអាចរកកចំណូលពីOpenAI តាមរបៀបនេះ	https://business-cambodia.com/articles/content-creator-can-make-income-from-openai	ក្រុមហ៊ុន OpenAI ដែលមនុស្សជាច្រើនស្គាល់ថាជាកម្មវិធីបញ្ញាសប្បនិម្មិតសម្រាប់ជួយ ឲ្យមនុស្សមានភាពងាយស្រួលក្នុងការប្រមូលទិន្នន័យជាពិសេសជួយមនុស្សទៅលើកិច្ច ការងារជាច្រើនដែលធ្វើអោយពួកគាត់ធ្វើការកាន់តែឆាប់រហ័សនិងកាន់តែមានប្រសិទ្ធភាព។ មិនតែប៉ុណ្ណោះអនាគតមនុស្សអាចនឹងរកចំណូលពី OpenAI ផងដែរ។   បើយោងតាមការចុះផ្សាយរបស់CNBC លោក Sam Altmanដែលជា CEO របស់ OpenAI បាននិយាយនៅក្នុងកិច្ចពិភាក្សា DealBook របស់កាសែត New York Times ថាលោកនឹងផ្តល់ប្រាក់ទៅអោយអ្នកបង្កើតមាតិការដែលបានចែករំលែកនៅក្នុងបណ្តាយសង្គមដើម្បីជាការលើកទឹកចិត្ត។   តួយ៉ាងមូលហេតុដែល CEO រូបនេះត្រូវតែគិតគូរផ្តល់ថវិការម្រាប់អ្នកបង្កើតមាតិកាព្រោះថាទិន្នន័យរបស់Chatgpt ជាច្រើនគឺទទួលបានមកពីអ្នកបង្កើតនិងអ្នកចែករំលែកមាតិកាទាំងអស់នោះ។ជាធម្មតាពេលដែលយើងចង់ស្វែងរកព័ត៌មានអ្វីមួយនោះ Chatgpt នឹងចាប់យកព័ត៌មានពីអ្នកចែករំលែកនៅក្នុងបណ្តាយសង្គមដូចជា Website ,Blong និង Platform ផ្សេងៗទៀតរួចយកមកបកស្រាយសម្រាប់ផ្តល់ជាចម្លើយមកអោយអ្នកប្រើប្រាស់។   គាត់បានបន្តថាអ្នកបង្កើតមាតិកានិងអ្នកចែករំលែកទិន្នន័យគួរទទួលបានប្រាក់លើកទឹកចិត្តដើម្បីតបស្នងនូវអ្វីដែលពួកគេខំប្រឹងដូចដែលក្រុមហ៊ុនការសែតមួយចំនួនបានធ្វើ ។ប៉ុន្តែគាត់មិនបានបញ្ជាក់ពីចំនួនទឹកប្រាក់នោះទេ។   គួរបញ្ជាក់ផងដែរថា OpenAI បានបង្កើតឡើងតាំងពីឆ្នាំ២០១៥ ដោយលោកSam Altman ជាអ្នកបង្កើតដំបូងហើយគាត់ក៏ជានាយកប្រតិបត្តិការរបស់ OpenAI សព្វថ្ងៃ។ គិមមកដល់បច្ចុប្បន្នកម្មវិធីនេះមានអ្នកប្រើប្រាស់ប្រមាណ៣០០លានអ្នកទូទាំងពិភពលោក៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-11T09:18:30.296Z", "category": "ហិរញ្ញវត្ថុ", "views": 229, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ពូកែណាស់! វ័យទើបតែ៨ឆ្នាំ ក្មេងប្រុសម្នាក់នេះអាចច្នៃម៉ូតសម្លៀកបំពាក់រហូតដល់ឈ្នះពានមួយនេះ	https://business-cambodia.com/articles/max-alexander	ក្មេងប្រុសម្នាក់នេះមានឈ្មោះថា Max Alexander កើតក្នុងឆ្នាំ ២០១៦ នៅទីក្រុង Los Angeles រដ្ឋ California សហរដ្ឋអាមេរិក ដោយមានឪពុកជាជនជាតិកាណាដា និងម្តាយជនជាតិអាមេរិក។     បច្ចុប្បន្ន Max មានអាយុ៨ឆ្នាំ គាត់បានបញ្ចប់ការសិក្សាពី Little Dolphins by the Sea ដែលជាសាលាមត្តេយ្យសិក្សាផ្អែកលើសិល្បៈក្នុងឆ្នាំ ២០២១។ ក្នុងអំឡុងពេលសិក្សាថ្នាក់មត្តេយ្យ គាត់ត្រូវបានជះឥទ្ធិពលយ៉ាងខ្លាំងពីសំណាក់ស្នាដៃរបស់ Vincent Van Gogh, Yayoi Kusama, Frida Kahlo និង Alexander Calder ។ Max បានប្រាប់ទៅគ្រួសាររបស់គាត់ថាគាត់ចង់ផលិតសម្លៀកបំពាក់តាំងពីគាត់អាយុ៤ឆ្នាំ។   ដោយមានការលើកទឹកចិត្តពីម្តាយរបស់គាត់ ដែលជាសិល្បករម្នាក់ផងដែរ Max បានចាប់ផ្តើមរចនា រៀបចំ និងដេរ ស្នាដៃរបស់គាត់គឺ Couture ដែលគាត់បានដេររ៉ូបប្រមាណជាង១០០រ៉ូបសម្រាប់ការដើរម៉ូតក្នុងកម្មពីធី Runways មិនតែប៉ុណ្ណោះគាត់ក៏បានរៀបចំដេររ៉ូបអោយតារាល្បីដូចជា Sharon Stone និង Debra Messing សម្រាប់ដើរម៉ូតក្នុងកម្មពិធីនោះផងដែរ។   យោងតាមការដកស្រង់ពីគេហទំព័រ People បានឲ្យដឹងថាតាមរយៈទេពកោសល្យដ៏ប៉ិនប្រសប់នេះ Max Alexsander ក៏បានឈ្នះពានអ្នកច្នៃម៉ូតវ័យក្មេងប្រចាំពិភពលោក Guinness World Record for youngest runway fashion designerផងដែរ។   ការច្នៃម៉ូតរបស់ Max ទទួលបានការគាំទ្រយ៉ាងខ្លាំងពីមនុស្សជុំវិញពិភពលោកពួកគេក៏បានកោតសរសើរអំពីទេពកោសល្យនិងភាពច្នៃប្រឌិតពីវ័យក្មេងក៏ដូចជាភាពហ្មត់ចត់របស់ Max ផងដែរ។   គួរបញ្ជាក់ផងដែរថា Max Alexander ក៏មានម៉ាក់យីហោសម្លៀកបំពាក់ផ្ទាល់ខ្លួនផងដែរដែលមានឈ្មោះថា Max Alexander Couture to the Max ។ សម្រាប់រ៉ូបដែលគាត់ដាក់លក់មានតម្លៃជាង១២០០$ ទៅ ១៤០០$ ។   សាច់រឿងរបស់ Max សបញ្ជាក់ថាទេពកោសលគឺជាស្ពានសម្រាប់យើងដើម្បីឆ្លងកាត់ទៅរកក្តីស្រមៃហើយការលើកទឹកចិត្តនិងការគាំទ្រជាស្បៀងក្នុងការនាំយើងទៅបំពេញគោលដៅរបស់យើង៕   អត្ថបទ៖ លីណា	{ "spider_name": "businesscambodia", "scrape_at": "2025-06-14_19:39:57", "date_created": "2024-12-11T08:58:00.597Z", "category": "ព័ត៌មានថ្មីៗ", "views": 61, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
របរដូចសំបុកពីងពាង! អ្នកឧកញ៉ា សួរ វីរៈ ម្ចាស់ក្រុមហ៊ុនវីរៈ ប៊ុនថាំ ត្រៀមប្រឡូក អាជីវកម្មលើវិស័យ១ទៀត	https://business-cambodia.com/articles/vrak-butham-express-agri-	អ្នកឧកញ៉ា សួរ វីរៈ គឺជាអ្នកជំនួញជួរមុខមួយរូបនៅក្នុងវិស័យដឹកជញ្ជូន ដែលយើងស្ទើរគ្រប់គ្នាបានស្គាល់ និងធ្លាប់ប្រើប្រាស់សេវាកម្មនោះគឺក្រុមហ៊ុន វីរៈប៊ុនថាំ អេចប្រេស។   យ៉ាងណាក្រៅពីរកស៊ីនៅក្នុងវិស័យដឹកជញ្ជូន ទំាងក្នុងស្រុក និងក្រៅស្រុក អ្នកជំនួញដែលមានដើមកំណើតមកពីខេត្ដកោះកុងមួយនេះ ក៏បានត្រៀមខ្លួនចូលវិស័យកសិកម្មផងដែរ។   ថ្លែងក្នុងបទសម្ភាសន៍ជាមួយចាបក្រហម អ្នកឧកញ៉ា សួរ វីរៈ អគ្គនាយកក្រុមហ៊ុន វីរៈប៊ុនថាំ អេចប្រេស បានបង្ហើបឱ្យដឹងថានាពេលបច្ចុប្បន្ននេះ អាជីវកម្មដូចសំបុកពីងពាងរបស់លោក កំពុងឈានជើងចូលវិស័យកសិកម្ម ដាំដុះបន្លែបែបទំនើបជាច្រើនមុខ នៅលើភ្នំគីរីរម្យ ដើម្បីឱ្យកើតមានសេដ្ឋកិច្ចវិលជុំក្នុងតំបន់នោះ។ ពោលគឺរីស៊តនិងសណ្ឋារគាររបស់អ្នកឧកញ៉ានឹងប្រើបន្លែដែលដាំ ដោយខ្លួនឯង ដើម្បីបម្រើសេវាកម្មម្ហូបសម្រាប់ភ្ញៀវទេសចរ។   យ៉ាងណាមិញនាពេលកន្លងមក អ្នកឧកញ៉ា ក៏ធ្លាប់បានបង្ហោះលើហ្វេសប៊ុកផ្លូវការថា ក្រុមហ៊ុនវីរៈ ប៊ុនថាំ ក៏បានសហការជាមួយក្រុមហ៊ុនយ៉ាម៉ាតុហ្រ្គីនដើម្បី នាំមកនូវបច្ចេកវិទ្យា ចំណេះដឹងក្នុងការដាំដុះ និងការគ្រប់គ្រងគុណភាព ជាមួយការដឹកជញ្ជួនដ៏សម្បូរបែបជូនទៅដល់អតិថិជនផងដែរ។ ដើម្បីបំពេញតម្រូវការក្នុងស្រុកកាត់បន្ថយការនាំចូល និងអាចជួយដល់កសិករក្នុងការដាំបន្លែប្រកបដោយសុវត្តិភាព និងទិន្នផលខ្ពស់។   ដោយគម្រោងនេះនឹងជួយសម្រួលការដឹកជញ្ជូនដ៏សម្បូរបែប ទៅដល់ទីតាំងរបស់អតិថិជនជាមួយរថយន្តត្រជាក់ដែលធានាបាននូវគុណភាពបន្លែ។ ក្នុងនោះអតិថិជនក៏អាចរកទិញបន្លែធម្មជាតិផ្ទាល់ពីក្រុមហ៊ុនវីរ:ប៊ុនថាំ និងស្វែងរកគ្រប់ទីតាំងផ្សារទំនើប និងផ្សារបន្លែធម្មជាតិនានាទូទាំងប្រទេសកម្ពុជាក្នុងពេលឆាប់ៗខាងមុខនេះដែរ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:57", "date_created": "2024-12-11T07:52:51.895Z", "category": "ភាពជាអ្នកដឹកនាំ", "views": 1442, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ABA ប្រាប់ពីរឿងធំៗ៣ដែលអ្នកមិនត្រូវធ្វើដាច់ខាត បើមិនចង់ឲ្យគេបោកលុយអស់ពីកុងធនាគារ	https://business-cambodia.com/articles/aba-bank-warn-three-things-to-avoid	នៅក្នុងសម័យបច្ចេកវិទ្យាហិរញ្ញវត្ថុទំនើបវាផ្ដល់ភាពងាយស្រួលដល់អ្នកប្រើប្រាស់សេវាហិរញ្ញវត្ថុប៉ុន្ដែអ្នកត្រូវប្រើដោយមានការប្រុងប្រយ័ត្នជាពិសេសអ្នកប្រើប្រាស់App កុងធនាគារ ព្រោះបើមិនដូច្នេះទេអ្នកនឹងត្រូវខាតបង់លុយដោយសារជនខិលខូច។   ទាក់ទងនឹងការប្រើប្រាស់App ធនាគារនេះដែរ ធនាគារ ABA បានព្រមានរឿង៣ធំៗដែលអ្នកគួរចៀសវាងបើមិនចង់ឲ្យគេបោកយកលុយពីកុងធនាគារ។   ១. កុំប្រាប់/ផ្ញើព័ត៌មានគណនី ឬព័ត៌មានកាតរបស់អ្នក ឲ្យអ្នកណាម្នាក់ឲ្យសោះ។ ជនឆបោក អាចបន្លំធ្វើជាបុគ្គលិក ABA ដើម្បីបញ្ឆោតឲ្យអ្នកប្រាប់ព័ត៌មានសុវត្ថិភាពគណនីរបស់អ្នក ដូចជាលេខគណនី, លេខសម្ងាត់ PIN ឬលេខកាត 16 ខ្ទង់ជាដើម។ ការពិត ធនាគារ ឬបុគ្គលិក ABA ពិតប្រាកដ ដាច់ខាត មិនស្នើសុំព័ត៌មានសម្ងាត់ទាំងនេះពីអ្នកឡើយ មិនថាតាមរយៈការហៅទូរស័ព្ទ ឬផ្ញើសារ ឬជួបផ្ទាល់។   ២. កុំចុចលើលីងណាមួយ ដែលអ្នកមិនស្គាល់ប្រភពច្បាស់។ ជនឆបោក អាចប្រើល្បិចដោយផ្ញើលីងក្លែងបន្លំ តាមសារ SMS, អ៊ីមែល ឬបណ្ដាញសង្គមរបស់អ្នក ដើម្បីនាំអ្នកទៅកាន់វិបសាយដែលមើលទៅដូចវិបសាយពិត ប៉ុន្ដែវាគ្រាន់តែជាវិបសាយបន្លំ បង្កើតឡើងសម្រាប់លួចព័ត៌មានសម្ងាត់ សម្រាប់បើកចូល ABA Mobile របស់អ្នក ឬដំឡើងកម្មវិធី/សូហ្វ៊ែរគ្រោះថ្នាក់ នៅលើទូរស័ព្ទរបស់អ្នក។   ៣. កុំដោនឡូត ឬធ្វើតាមការណែនាំផ្សេងៗ ពីជនដែលអ្នកមិនធ្លាប់ស្គាល់ គ្រាន់តែឮសំឡេង។ ជនឆបោក អាចបញ្ចុះបញ្ចូលអ្នកឲ្យដោនឡូតអេបក្រោមហេតុផល "ផ្ទៀងផ្ទាត់សុវត្ថិភាពគណនី" ឬ "មានផ្ដល់រង្វាន់ធំ ឬប្រូម៉ូសិនបញ្ចុះតម្លៃ" ជាដើម។  អេបទាំងនោះ អាចនឹងមានបង្កប់មេរោគ ដែលជនឆបោកប្រើដើម្បីចូលកាន់កាប់ទូរស័ព្ទ ចូលទិន្នន័យ និងព័ត៌មានគណនីរបស់អ្នកបាន៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-11T07:26:41.016Z", "category": "ហិរញ្ញវត្ថុ", "views": 2777, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ធ្វើសំណង់សុខៗ ម្ចាស់កាហ្វេ Brown ចេញឆុងកាហ្វេ! នេះជារឿងរ៉ាវ ថ្ងៃបើកហាងដំបូងរបស់ប្រោន	https://business-cambodia.com/articles/brown-coffee-story-telling	“Brown Coffee” បច្ចុប្បន្នគឺយីហោធំមួយរបស់ខ្មែរដែលជោគជ័យខ្លាំង ក្នុងទីផ្សារកាហ្វេដោយមាន លោក លីវ ឈួង ជាសហស្ថាបនិក និងជានាយកប្រតិបត្តិ រួមជាមួយនិងសហស្ថាបនិក៣រូបទៀតដែលមាន លោក ឆាង ប៊ុនលាង លោក កាង ហុង និង លោក កាង សែន ចូលរួមបង្កើត។   នៅថ្ងៃខួបគម្រប់១៥ឆ្នាំនៃការបើកហាង ប្រោនបានចែករំលែកនូវរឿងរ៉ាវអាម៉ាស់របស់ថៅកែហាងវ័យក្មេងមួយក្រុម អំពីថ្ងៃបើកហាងដំបូង។ រំលឹកទៅដល់ថ្ងៃ០៧ ខែធ្នូ ឆ្នាំ២០០៦ សហស្ថាបនិកប្រោន ដែលមានការងារជាវិស្វិករសុខៗ បែកគំនិតចេញឆុងកាហ្វេ ទៅរៀនដុតនំ៣ឆ្នាំដល់ថៃនិងសិង្ហបុរី នៅថ្ងៃបើកហាងបែរជាដុតនំខ្លោច អស់ម្សៅប្រើ ព្រលឹមឡើងដាក់លក់ផ្លែម្នាស់ជំនួសវិញ។   តាមរយៈសៀវភៅរូបគំនូរថ្លុកនិទានរឿងរ៉ាវអាជីវកម្មដ៏គួរឱ្យចាប់អារម្មណ៍ទាំងនេះ កាហ្វេ Brown អាចរីកចម្រើនជាបន្តបន្ទាប់នឹងអាចធ្វើជាកាហ្វេខ្មែរលេខ១ក្នុងទីផ្សារ ដោយសារការដាក់ខ្លួនរៀនសូត្រពីអតិថិជន ក៏រៀនពីកំហុសខ្លួនឯង បើកចិត្តស្តាប់និងកែតម្រួវជាប្រចាំ។   គ្រប់ការងារមិនមែនមានន័យថា ឱ្យតែយើងត្រៀមខ្លួនរួចរាល់ គឺអាចជោគជ័យទាំងស្រុងនោះទេ។ ត្បិតតែរៀននៅសាលាល្បីៗ៣ឆ្នាំលើជំនាញដុតនំនិងភេសជ្ជៈ ប៉ុន្តែសហស្ថាបនិកប្រោនក៏ត្រូវគេងនៅហាងកាហ្វេរាល់យប់ ចំនួន៣ឆ្នាំ ដើម្បីអនុវត្តការដុតនំ ដឹកនាំនិងរៀបចំយីហោខ្មែរមួយនេះឈរជើងរឹងមាំបានដល់សព្វថ្ងៃ៕   អត្ថបទដោយ៖ ពីង ជូអេង   សូមអានសៀវភៅរូបថ្លុក Comic Book អំពីរឿងរ៉ាវដំណើរការអាជីវកម្ម Brown Coffee នៅថ្ងៃដំបូង	{ "spider_name": "businesscambodia", "scrape_at": "2025-06-14_19:39:57", "date_created": "2024-12-11T04:47:14.274Z", "category": "ភាពជាអ្នកដឹកនាំ", "views": 621, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ទីក្រុងរណបថ្មី ១ ទៀតទំហំ ១៦០ ហិកតា នឹងលេចឡើងនៅភាគខាងកើតរាជធានីភ្នំពេញ	https://business-cambodia.com/articles/satellite-city-in-akreiy-ksatr	ទីក្រុងរណបថ្មីមួយទៀត នឹងលេចរូបរាងឡើងនៅភាគខាងកើតរាជធានីភ្នំពេញ នោះគឺគម្រោងទីក្រុងរណបអរិយក្សត្រ ដែលមានទីតាំងស្ថិតនៅបណ្ដោយដងទន្លេមេគង្គ ក្រុងអរិយក្សត្រ ខេត្ដកណ្ដាល ។ បើតាមការបញ្ជាក់ពីរដ្ឋបាលក្រុងអរិយក្សត្រ បច្ចុប្បន្នអាជ្ញាធរ បាននិងកំពុងរៀបចំទីតាំងដើម្បីប្រារព្ធពិធីបើកការដ្ឋានសាងសង់ក្នុងឆាប់ៗខាងមុខ។  ហើយពិធីបើកការដ្ឋានសាងសង់នេះដែរ ក៏មានការអញ្ជើញចូលរួមក្រោមអធិបតីភាពសម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជា និងលោកជំទាវផងដែរ។     យោងតាមសេចក្ដីប្រកាសពីទីស្ដីការគណៈរដ្ឋមន្ដ្រី គម្រោងទីក្រុងណបអរិយក្សត្រ នេះនឹងអភិវឌ្ឍន៍នៅលើផ្ទៃដីប្រមាណ ១៦០ ហិកតា មានទីតាំងស្ថិតនៅភូមិពោធិ៍ធំ សង្កាត់អរិយក្សត្រ ក្រុងអរិយក្សត្រ ខេត្ដកណ្ដាល។ ខណៈគម្រោងទីក្រុងរណបថ្មីនេះទទួលបានការវិនិយោគដោយក្រុមហ៊ុន ធីភី ម៉ូរ៉ាល់ គ្រុប ឯ.ក (TP Moral Group) របស់អ្នកឧកញ៉ា ឃុន សៀ។     ជុំវិញគម្រោងនេះកាលពីថ្ងៃទី៦ ខែធ្នូ កន្លងទៅ លោក ចាន់ តារា អភិបាលនៃគណៈអភិបាលក្រុងអរិយក្សត្រ ក៏បានលើកឡើងថា នៅពេលអនាគតខាងមុខតំបន់ទីក្រុងរណបអរិយក្សត្រនេះនឹងមានអគារខ្ពស់ៗដូចទៅនឹងភ្នំពេញដែរ។ ដោយក្នុងនោះលោកបានសរសេរលើទំព័រហ្វេសប៊ុករបស់ថា «រូបភាពចេញពីចំណុចតំបន់ទីក្រុងអភិវឌ្ឍ ក្រុងរណបអរិយក្សត្រ ជិតគ្នាណាស់ ឆាប់ៗខាងមុខ ត្រើយខាងខ្ញុំ និងមានអគារខ្ពស់ ដូចអ្នកភ្នំពេញដែរហើយ»។   សូមជម្រាបថា នេះគឺជាគម្រោងធំមួយទៀតហើយនៅក្នុងភូមិសាស្ដ្រក្រុងអរិយក្សត្រ បន្ទាប់ពីគម្រោងស្ពានមិត្ដភាពកម្ពុជា-កូរ៉េ ដែលតភ្ជាប់តំបន់ដ៏មានសក្ដានុពលនេះមកកាន់រាជធានីភ្នំពេញ ដោយគ្រោងនឹងបើកការដ្ឋានសាងសង់នៅអំឡុងឆ្នាំ២០២៥ខាងមុខនេះផងដែរ៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-11T04:29:04.039Z", "category": "អចលនទ្រព្យ", "views": 18355, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ដាក់ពាក្យឱ្យលឿន! ផ្សារទំនើប Aeon Mall កំពុងរើសបុគ្គលិកបន្ទា.ន់ លើមុខតំណែង៥នេះ ទទួលបានប្រា.ក់ខែច្រើនណាស់	https://business-cambodia.com/articles/aeon-mall-carre	យោងតាមការចុះផ្សាយលើផេកផ្លូវការរបស់ AEON Mall Cambodia CO.,LTD បានឱ្យដឹងថា ផ្សារទំនើប Aeon Mall កំពុងប្រកាសជ្រើសរើសបុគ្គលិកជាច្រើនផ្នែក ដោយផ្តល់ប្រាក់ខែចាប់ពី ៣៥០ដុល្លារ រហូតដល់ទៅ ១ពាន់៣រយដុល្លារផងដែរ។ មុខតំណែង ដែល Aeon Mall កំពុងធ្វើការជ្រើសរើសទាំង ៥មុខតំណែងនោះមានដូចជា៖   ១. Leasing Specialist (ទទួលប្រាក់ខែចាប់ពី ៩០០ដុល្លារ-១៣០០ដុល្លារ)   ២. Corporate Planning (Deputy Manager) ប្រាក់ខែចាប់ពី៥០០ដុល្លារ-៩០០ដុល្លារ   ៣. Leasing Assistant Manager (ប្រាក់ខែចាប់ពី៥០០ដុល្លារ-៧០០ដុល្លារ)   ៤. Marketing Promotion Management (Assistant Manager) ប្រាក់ខែពី៥០០ដុល្លារ-៧០០ដុល្លារ   ៥. Marketing Tenant Management (Assistant Manager) ប្រាក់ខែពី ៣៥០ដុល្លារ-៥០០ដុល្លារ គួរបញ្ជាក់ថា សម្រាប់បងប្អូនដែលចាប់អារម្មណ៍ចង់បម្រើការងារនៅ Aeon Mall Phnom Penh អាចដាក់ពាក្យតាមរយៈ QR Code ខាងក្រោមនេះបាន សម្រាប់ព័ត៌មានលំអិតទាក់ទងជាមួយនឹងមុខតំណែងទាំងអស់នេះ អាចឆែកតាមរយៈលីងមួយនេះបាន https://www.aeonmallcambodia.com/career/៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-11T03:29:12.661Z", "category": "ចាប់ផ្តើមអាជីវកម្ម", "views": 13315, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ក្តៅៗ! ក្រសួងអប់រំចេញវិធានការ៧ចំណុច ហាមឃាត់ការលក់ដូរ គ្រឿងកំប៉ុងជាតិផ្អែម ក្នុងសាលាទូទាំងប្រទេស	https://business-cambodia.com/articles/no-sugar-energy-drinks-beverages-in-school	ក្រសួងអប់រំយុវជននិងកីឡាកម្ពុជា បានចេញសេចក្តីជូនដំណឹងណែនាំកាលពីថ្ងៃទី១០ ខែធ្នូ ឆ្នាំ២០២៤ អំពីការហាមឃាត់ការទទួលទាន ការចែកចាយ ការតាំងលក់ និងការផ្សព្វផ្សាយពាណិជ្ជកម្ម ផលិតផលតេសជ្ជៈប៉ូវកម្លាំងគ្រប់ប្រភេទ នៅក្នុងនិងជុំវិញជាប់បរិវេណគ្រឹះស្ថានសិក្សាចំណេះទូទៅ ទាំងរដ្ឋនិងឯកជនទូទាំងប្រទេស។   តាមរយៈសេចក្តីណែនាំនេះក្រសួងអប់រំមានគោលបំណងលើកកម្ពស់សុខភាព អនាម័យ និងសុវត្ថិភាពចំណីអាហារតាមសាលារៀន នៅតាមគ្រឹះស្ថានសិក្សាសាធារណៈនិងឯកជនទាំងអស់។   ដើម្បីបង្ការហានិភ័យនៃជំងឺមិនឆ្លង ជាពិសេសជំងឺទឹកនោមផ្អែម ដែលពាក់ព័ន្ធនឹងទម្លាប់ទទួលទានចំណីអាហារ ភេសជ្ជៈផ្អែម និងភេសជ្ជៈប៉ូវកម្លាំង និងការផ្សព្វផ្សាយពាណិជ្ជកម្មផលិតផលភេសជ្ជៈប៉ូវកម្លាំងគ្រប់ប្រភេទ នៅក្នុងសាលារៀន។   ក្នុងនោះគ្រឹះស្ថានសិក្សាសាធារណៈនិងឯកជនទាំងអស់នៅទូទាំងប្រទេស ត្រូវអនុវត្តវិធានការ ៧ចំណុចដូចការណែនាំដូចខាងក្រោមនេះឱ្យបានខ្ជាប់ខ្ជួន៖   ១. ត្រូវហាមឃាត់ដាច់ខាតនូវការទទួលទាន ការចែកចាយ ការតាំងលក់ និងការផ្សព្វផ្សាយពាណិជ្ជកម្ម ផលិតផលភេសជ្ជៈប៉ូវកម្លាំងគ្រប់ប្រភេទ នៅក្នុង និងជុំវិញជាប់បរិវេណគ្រឹះស្ថានសិក្សា។   ២. ត្រូវអនុវត្តឱ្យបានម៉ឺងមាត់នូវបទប្បញ្ញត្តិនានា ដែលពាក់ព័ន្ធនឹងការលើកកម្ពស់សុវត្ថិភាពចំណីអាហារ និងអាហារប្រកបដោយសុខភាពនៅតាមគ្រឹះស្ថានសិក្សា ដែលក្រសួងបានណែនាំកន្លងមក។   ៣. ត្រូវដាក់បញ្ចូលបន្ថែមក្នុងបទបញ្ជាផ្ទៃក្នុង ឬក្រមប្រតិបត្តិរបស់គ្រឹះស្ថានសិក្សាស្តីពី ការហាមឃាត់ ការទទួលទាន ការចែកចាយ ការតាំងលក់ និងការផ្សព្វផ្សាយពាណិជ្ជកម្មផលិតផលភេសជ្ជៈ ប៉ូវកម្លាំងគ្រប់ប្រភេទ នៅក្នុងនិងជុំវិញជាប់បរិវេណគ្រឹះស្ថានសិក្សា។   ៤. ត្រូវអប់រំ ក្រើនរំឭក និងផ្សព្វផ្សាយអំពីផលប៉ះពាល់នៃការទទួលទានភេសជ្ជៈប៉ូវកម្លាំង ពេលគោរពទង់ជាតិ កិច្ចប្រជុំ ឬកម្មវិធីប្រមូលផ្តុំផ្សេងៗរបស់គ្រឹះស្ថានសិក្សា។    ៥. ត្រូវបង្កើតចលនាឱ្យអ្នកសិក្សា និងបុគ្គលិកអប់រំ ឱ្យចូលរួមក្នុងការផលិតស្លាកសញ្ញា ឬសារអប់រំ។   ៦. ត្រូវពិនិត្យតាមដានរាល់សកម្មភាពនៃការទទួលទាន ការចែកចាយ ការតាំងលក់ ការផ្សព្វផ្សាយ ពាណិជ្ជកម្មគ្រប់ប្រភេទ នៅក្នុង និងជុំវិញបរិវេណគ្រឹះស្ថានសិក្សា ដើម្បីមានវិធានការដោះស្រាយ តាមស្ថានភាពជាក់ស្តែង ដូចជា បញ្ឈប់ការទទួលទាន ការចែកចាយ ការតាំងលក់ ការផ្សព្វផ្សាយ ពាណិជ្ជកម្ម និងការដកហូតភេសជ្ជៈប៉ូវកម្លាំង គ្រប់ប្រភេទនៅនឹងកន្លែង និងបញ្ឈប់កិច្ចសន្យា លក់ដូរ។   ៧. ត្រូវសហការជាមួយស្ថាប័ន និងអាជ្ញាធរមានសមត្ថកិច្ចពាក់ព័ន្ធនៅតាមមូលដ្ឋានគ្រប់លំដាប់ថ្នាក់ ដើម្បីចូលរួមអនុវត្តសេចក្តីណែនាំនេះសំដៅធ្វើឱ្យ “គ្រឹះស្ថានសិក្សា គ្មានភេសជ្ជៈប៉ូវកម្លាំង”។   ដូច្នេះក្រោយទទួលបានសេចក្តីណែនាំនេះ មន្ទីរអប់រំ យុវជន និងកីឡារាជធានី-ខេត្ត ការិយាល័យអប់រំ យុវជន និង កីឡា នៃរដ្ឋបាលក្រុង ស្រុក ខណ្ឌ គណៈគ្រប់គ្រងគ្រឹះស្ថានសិក្សាចំណេះទូទៅសាធារណៈនិងឯកជន និង គ្រឹះស្ថានអប់រំបច្ចេកទេសទាំងអស់ ត្រូវយកចិត្តទុកដាក់អនុវត្តសេចក្តីណែនាំនេះឱ្យមានប្រសិទ្ធភាពខ្ពស់៕           អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:57", "date_created": "2024-12-11T02:41:25.966Z", "category": "ភាពជាអ្នកដឹកនាំ", "views": 314, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
២០២៥អាចសាកល្បងបាន! ក្បួនដោះបំណុលមួយនេះ មនុស្សរាប់លាននាក់អនុវត្តបានផលបំផុត	https://business-cambodia.com/articles/how-to-pay-off-debt-in-2025	លោក Dave Ramsey គឺជាអ្នកជំនាញហិរញ្ញវត្ថុដ៏ល្បីនៅសហរដ្ឋអាមេរិកដែលបានចែករំលែកចំណេះដឹងជាច្រើនទាក់ទងនឹងការគ្រប់គ្រងលុយកាក់។ ជាពិសេសគាត់បានចែករំលែកពីក្បួនដោះបំណុលមួយដែលមានឈ្មោះថា Debt Snowball ដែលជួយមនុស្សរាប់លាននាក់រួចពីបំណុល។   តើក្បួនដោះបំណុល Debt Snowball វាមានដំណើរការដូចម្ដេចទើបអាចជួយមនុស្សរាប់លាននាក់បានធូស្រាលពីបញ្ហាបំណុល?   គោលការណ៍ចម្បងនៃក្បួនដោះបំណុល Debt Snowball គឺគេដោះបំណុលពីតូចទៅធំ។ ខាងក្រោមនេះគឺជាជំហានទាំង៤ក្នុងការអនុវត្តដោះបំណុលតាមក្បួន Debt Snowball។   ១. សរសេរចុះនូវបំណុលទាំងអស់ដែលអ្នកមានដាក់លើក្រដាស រួចហើយដាក់លេខរៀងតាមលំដាប់ពីតូចទៅធំ។ ២. រៀងរាល់ខែបង់បំណុលនីមួយៗក្នុងទឹកប្រាក់តិចបំផុត។ ត្រង់នេះមានន័យថាបើនៅធនាគារA គេត្រូវឲ្យបង់យ៉ាងតិច១០០ដុល្លារក្នុងមួយខែ ដូច្នេះមួយខែអ្នកបង់ធនាគារAតែ១០០ដុល្លារបានហើយ មិនបាច់បង់បង់ច្រើនជាងនេះនោះទេ។   ៣. ភ្ជាប់ទៅនឹងចំណុចទី២ខាងលើ បំណុលនីមួយៗ បង់ប្រចាំខែតិចបំណុលតាមម្ចាស់បំណុលតម្រូវ ប៉ុន្ដែសម្រាប់បំណុលដែលតូចជាងគឺអ្នកត្រូវបង់សងប្រចាំខែឲ្យបានច្រើនតាមដែលអាចធ្វើទៅបាន។ ការធ្វើបែបនេះធ្វើឲ្យអ្នកអាចបង់បំណុលតូចឆាប់អស់ ហើយលុយដែលអ្នកតែងតែយកមកបង់បំណុលតូចបំផុតនោះ អាចយកមកបង់បំណុលតូចបន្ទាប់ទៀតក្រោយពីបំណុលតូចបំផុតបង់អស់ហើយ។ ៤. អ្នកត្រូវអនុវត្តតាមជំហានទាំង៣ដែលបានរៀបរាប់ខាងដដែលៗរហូតដល់អាចដោះបំណុលទាំងអស់បានដោយជោគជ័យ។    តាមពិតទៅក្បួនដោះបំណុល Debt Snowball ដែលអនុវត្តដោះបំណុលពីតូចទៅធំគឺជាក្បួនដែលត្រូវបានគេហៅថាក្បួនដោះបំណុលឈ្នះៗ ដោយអ្នកជំពាក់បំណុលគាត់មានទឹកចិត្តក្នុងការដោះបំណុលដោយសារពួកគាត់បានមើលឃើញបំណុលរបស់ពួកគាត់ចាប់ផ្ដើមបាត់បន្តិចម្ដងៗតាមរយៈការដោះពីតូចទៅធំនេះឯង៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-10T10:01:06.077Z", "category": "ហិរញ្ញវត្ថុ", "views": 1064, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ឡើងកូដណាស់! ក្រុមហ៊ុនខ្មែរនិងអាមេរិកចំនួន២ នឹងចាប់ដៃគ្នាកែច្នៃនាំចេញកន្ទក់របស់កម្ពុជាទៅទីផ្សារអាមេរិក	https://business-cambodia.com/articles/khmer-and-usa-bran	កន្ទក់ខ្មែរកាន់តែឡើងកូដហើយ ខណៈនាពេលនេះមានក្រុមហ៊ុនខ្មែរ និងអាមេរិកចំនួន២ នឹងធ្វើការចាប់ដៃគ្នាវិនិយោគលើការកែច្នៃនាំចេញកន្ទក់របស់កម្ពុជាទៅទីផ្សារសហរដ្ឋអាមេរិក នាពេលឆាប់ៗខាងមុខ។   នៅក្នុងជំនួបជាមួយ ឯកឧត្តម ស៊ុន ចាន់ថុល ឧបនាយករដ្ឋមន្ត្រី អនុប្រធានទី១ ក្រុមប្រឹក្សាអភិវឌ្ឍន៍កម្ពុជា ក្រុមហ៊ុនចំនួន២ ដែលវិនិយោគរួមគ្នាលើការកែច្នៃនាំចេញកន្ទក់របស់កម្ពុជាទៅទីផ្សារសហរដ្ឋអាម៉េរិក រួមមានក្រុមហ៊ុនខ្មែរ Amru Rice និងក្រុមហ៊ុនអាមេរិក Stabil Nutrition LLC ។ លើសពីនេះទៅទៀត ក្រុមហ៊ុនឯកជនរបស់សហរដ្ឋអាមេរិក ក៏បានបង្ហាញអំពីការបោះជំហានថ្មីយ៉ាងមោះមុតលើការផលិត និងកែច្នៃផលិតផលកន្ទក់សរីរាង្គរបស់ប្រទេសកម្ពុជាឱ្យស្របតាមស្តង់ដារគុណភាព និងលក្ខណៈបច្ចេកទេស ព្រមទាំងបទប្បញ្ញត្តិនានា ដើម្បីនាំចូលទៅកាន់ទីផ្សារសហរដ្ឋអាម៉េរិក។ ឯកឧត្តមឧបនាយករដ្ឋមន្ត្រី ក៏បានលើកទឹកចិត្តឱ្យក្រុមហ៊ុនទាំង២ ទទួលបានភាគជោគជ័យក្នុងកិច្ចការវិនិយោគរបស់ខ្លួនលើការកែច្នៃនិងនាំចេញកន្ទក់ពីកម្ពុជាផងដែរ៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-10T09:35:08.329Z", "category": "ចាប់ផ្តើមអាជីវកម្ម", "views": 186, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុនអាមេរិក បង្កើតថ្នាំការពារអេដ៍ស មានតម្លៃថោកបំផុត៤០$ លក់ទៅប្រទេសក្រីក្រចំនួន១២០	https://business-cambodia.com/articles/us-company-sale-low-cost-hiv-vaccine-to-120-countries	ក្រុមហ៊ុនផលិតឱសថរបស់សហរដ្ឋអាមេរិកមួយដែលមានឈ្មោះថា Gilead បានប្រកាសកាលពីខែតុលា ឆ្នាំ២០២៤ កន្លងទៅថានឹងដាក់លក់ថ្នាំចាក់ព្យាបាលជំងឺអេដស៍ (HIV) Lenacapavir ដែលមានថោកបំផុតចន្លោះ៤០$ សម្រាប់អ្នកជំងឺម្នាក់ប្រើរយៈពេល១ឆ្នាំ ទៅកាន់ប្រទេសក្រីក្រចំនួន១២០ ដែលស្ថិតក្នុងទ្វីបអាស៊ីនិងអាហ្វ្រិក។   តាមការចុះផ្សាយរបស់សារព័ត៌មាន The Guardian បានឱ្យដឹងថាថ្នាំ Lenacapavir គឺសម្រាប់ការពារមេរោគអេដស៍ ដោយចាក់រៀងរាល់ប្រាំមួយខែម្តង ២ដងក្នុង១ឆ្នាំ ដែលវាអាចការពារការឆ្លងមេរោគនិងទប់ស្កាត់មេរោគអេដស៍ចំពោះអ្នកដែលបានឆ្លងរួចហើយ។   យ៉ាងណាមិញវ៉ាក់សាំងអេដ៍ស Lenacapavir  ពុំទាន់មានកាលបរិច្ឆេទច្បាស់លាស់ ថានឹងគ្រោងចេញលក់ នៅពេលនៅណានោះទេ ប៉ុន្តែការបង្ក់ើតថ្នាំការពារនេះគឺសម្រាប់មនុស្សដែលមានចំណូលទាប។   ខណៈនៅទ្វីបអឺរ៉ុប ទ្វីបអាមេរិកនិងកាណាដា ប្រជាជនអាចមានលទ្ធភាពប្រើផលិតផលឱសថ Sunlenca ដែលមានតម្លៃខ្ពស់រហូតដល់៤២០០ដុល្លារ ក្នុងមួយដូស ដើម្បីការពារជំងឺអេដស៍។ ដោយថ្នាំនេះក៏ឋិតក្រោមការផលិតរបស់ក្រុមហ៊ុន Gilead ផងដែរ។    ក្នុងនោះអ្នកជំនាញមកពី UNAids បានគណនាថាតម្លៃអប្បបរមារបស់ lenacapavir គឺដាក់ចេញដោយវាយតម្លៃលើវត្ថុធាតុដើមនិងសង្វាក់ផលិតកម្ម គឺ៤០ដុល្លារ ហើយបើតាមការប៉ាន់ស្មានក៏បានឱ្យដឹងទៀតថាមានមនុស្សជាង១០លាននាក់នឹងប្រើវាជារៀងរាល់ឆ្នាំ នៅពេលចេញលក់៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-10T09:10:44.936Z", "category": "ភាពជាអ្នកដឹកនាំ", "views": 2383, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ហាងឆេងមាសចាប់ផ្ដើមឡើងថ្លៃ ខណៈចិនចាប់ផ្ដើមប្រមូលទិញមាសស្តុកទុកក្រោមហេតុផលមួយនេះ	https://business-cambodia.com/articles/bank-of-china-resuming-buying-gold	នៅថ្ងៃនេះហាងឆេងមាសបានចាប់ផ្ដើមហក់ឡើងវិញបន្តិចក្រោយពីធនាគារកណ្ដាលរបស់ប្រទេសចិនបានចាប់ផ្ដើមប្រមូលទិញមាសចូលម្ដងទៀតបន្ទាប់ពីផ្អាកប្រូលមូលទិញមាសអស់រយៈពេលបាន៦ខែរួចមកហើយ។ នេះបើយោងតាមការចុះផ្សាយរបស់ Yahoo Finance។    គិតត្រឹមថ្ងៃនេះ ហាងឆេងមាសនៅលើទីផ្សារអន្តរជាតិបានហក់ឡើងដល់២៦៦២ដុល្លារក្នុងមួយអោន(ស្មើនឹង៣២០៧ដុល្លារក្នុងមួយតម្លឹង)។   មូលហេតុដែលធនាគារកណ្ដាលរបស់ប្រទេសចិនបានចាប់ផ្ដើមប្រមូលទិញមាសស្តុកទុកវិញគឺដើម្បីធ្វើពិពិធកម្ម( Diversify)លើទ្រព្យរបស់ខ្លួនជាជាងពឹងផ្អែកតែលើប្រាក់ដុល្លារអាមេរិកខណៈបច្ចុប្បន្នចិនមានលុយបម្រុងអន្តរជាតិជាលុយដុល្លារអាមេរិកច្រើនបំផុត។   លើសពីនេះការប្រមូលទិញមាសរបស់ធនាគារកណ្ដាលចិនគឺដើម្បីជាការការពារពីការធ្លាក់ថ្លៃនៃរូបិយបណ្ណរបស់ខ្លួន។ ដូច្នេះហើយទើបធនាគារកណ្ដាលរបស់ចិនប្រមូលទិញមាសចំនួន៥តោន។   គួរបញ្ជាក់ផងដែរថាហាងឆេងមាសលើទីផ្សារអន្តរជាតិបានហក់ឡើងខ្ពស់បំផុតដល់២៧០ដុល្លារក្នុងមួយអោននៅអំឡុងខែតុលាឆ្នាំ២០២៤នេះ៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-10T09:05:00.636Z", "category": "ហិរញ្ញវត្ថុ", "views": 647, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ជំរុញសេដ្ឋកិច្ចបៃតង៖ ធនាគារ ABA សហការជាមួយក្រុមហ៊ុន ZO Motors (Cambodia)	https://business-cambodia.com/articles/aba-and-zo-motors-cambodia	ធនាគារ ABA ជាធនាគារពាណិជ្ជធំជាងគេក្នុងប្រទេសកម្ពុជា និងជាធនាគារផ្តល់សេវាហិរញ្ញវត្ថុឌីជីថលឈានមុខគេ បានប្រកាសភាពជាដៃគូយុទ្ធសាស្រ្ត តាមរយៈការចុះហត្ថលេខាលើអនុស្សរណៈយោគយល់គ្នា ជាមួយ ZO Motors (Cambodia) ដែលជាក្រុមហ៊ុនផលិត និងចែកចាយរថយន្តដឹកទំនិញពាណិជ្ជកម្ម មិនបញ្ចេញឧស្ម័ន និងស្ថានីយ៍សាកថ្មរថយន្ដអគ្គិសនី របស់ប្រទេសជប៉ុន។  ភាពជាដៃគូនេះ មានគោលបំណងផ្តល់ជូន ZO Motors នូវសេវាហិរញ្ញវត្ថុដ៏សម្បូរបែបរបស់ ABA ដូចជា អ្នកគ្រប់គ្រងទំនាក់ទំនងផ្នែកភាសាចិន និងជប៉ុន សេវាបើកប្រាក់បៀវត្ស សម្រាប់បុគ្គលិកក្រុមហ៊ុន និងកម្មករ-កម្មការិនីរោងចក្រ សេវាគ្រប់គ្រងសាច់ប្រាក់និងសេវាកម្មជាច្រើនទៀត។ ABA ក៏នឹងភ្ជាប់ KHQR នៅតាមស្ថានីយ៍សាកថ្មយានយន្តរបស់ ZO Motors ទូទាំងប្រទេស ដើម្បីបម្រើការទូទាត់ឲ្យកាន់តែរលូន និងមានភាពងាយស្រួល។  បន្ថែមពីនេះទៀត ធនាគារនឹងគាំទ្រ ZO Motors,  អតិថិជន និងអ្នកផ្គត់ផ្គង់របស់ខ្លួន ជាមួយនឹងសេវាកម្ចី និងសេវាផ្តាច់កម្ចី សម្រាប់តម្រូវការចាំបាច់នានា ដើម្បីភាពរីកចម្រើន។      ពិធីចុះហត្ថលេខាលើអនុស្សរណៈយោគយល់នេះ ត្រូវបានធ្វើឡើងនៅថ្ងៃទី5 ខែធ្នូ ឆ្នាំ 2024 ក្រោមវត្តមានរបស់លោក Askhat Azhikhanov នាយកប្រតិបត្តិនៃធនាគារ ABA និង លោក Zhao Wenbo នាយកប្រតិបត្តិនៃក្រុមហ៊ុន ZO Motors (Cambodia) ព្រមទាំងក្រុមការងាររបស់ស្ថាប័នទាំងពីរ នៅការិយាល័យកណ្តាលរបស់ធនាគារ ABA។   តាមរយៈការប្រើប្រាស់ដំណោះស្រាយហិរញ្ញវត្ថុរបស់ ABA ក្រុមហ៊ុន ZO Motors អាចបង្កើនការផលិត និងចែកចាយរថយន្តអគ្គិសនីដឹកទំនិញពាណិជ្ជកម្ម ជំរុញការផ្លាស់ប្តូរពីការប្រើប្រាស់យានជំនិះដែលប្រើប្រេងឥន្ធនៈ ទៅជាបច្ចេកវិទ្យាអគ្គិសនី និងលើកកម្ពស់សេដ្ឋកិច្ចបៃតងក្នុងប្រទេស។  អត្ថប្រយោជន៍ទាំងនេះ នឹងបំពេញតម្រូវការដែលបន្ដកើនឡើងសម្រាប់មធ្យោបាយធ្វើដំណើរ ដើរដោយថាមពលស្អាត និងបង្ហាញពីការប្តេជ្ញាចិត្តរបស់ភាគីទាំងសងខាង ក្នុងការគាំទ្រគំនិតផ្តួចផ្តើមផ្តោតលើនិរន្តរភាព និងជំរុញវឌ្ឍនភាពសេដ្ឋកិច្ចបៃតងនៅកម្ពុជា។   លោក Askhat Azhikhanov នាយកប្រតិបត្តិនៃធនាគារ ABA មានប្រសាសន៍ថា “នៅធនាគារ ABA យើងខ្ញុំមានសេចក្តីរីករាយដែលបានសហការជាមួយក្រុមហ៊ុនដែលមានគំនិតវែងឆ្ងាយ សម្លឹងឆ្ពោះទៅអនាគតដូចជាក្រុមហ៊ុន ZO Motors ដែលការប្ដេជ្ញាផលិតរថយន្តអគ្គិសនីពាណិជ្ជកម្ម ដែលមិនបញ្ចេញឧស្ម័ន បង្ហាញពីនវានុវត្តន៍ និងទំនួលខុសត្រូវលើបរិស្ថាន។   លោកក៏បានបន្តថា “ភាពជាដៃគូរបស់យើងខ្ញុំ ជាមួយ ZO Motors មានន័យលើសពីកិច្ចព្រមព្រៀងអាជីវកម្មទៅទៀត ពោលគឺបង្ហាញពីការប្តេជ្ញាចិត្តរួមក្នុងការបង្កើតអនាគតប្រកបដោយនិរន្តរភាព។ យើងខ្ញុំជឿជាក់ថា កិច្ចសហការនេះ នឹងផ្តល់ផលប្រយោជន៍ដល់អតិថិជន និងរួមចំណែកដលការសម្រេចគោលដៅបរិស្ថានរបស់ជាតិយើង។”  លោក Zhao Wenbo នាយកប្រតិបត្តិនៃក្រុមហ៊ុន ZO Motors (Cambodia) បានលើកឡើងថា “នៅក្នុងវិស័យថាមពល ក្រុមហ៊ុន ZO Motors បានប្តេជ្ញាចិត្តយ៉ាងមុតមាំក្នុងបេសកម្មរបស់ខ្លួន ក្នុងការកែប្រែកម្ពុជា ឆ្ពោះទៅកាន់និរន្តរភាព។ ZO Motors (Cambodia) បានប្រកាសដាក់ដំណើរការគម្រោង ‘រយស្ថានីយ និងពាន់ស្ថានីយ’ ។ ក្នុងអំឡុងពេលពីរឆ្នាំបន្ទាប់ យើងខ្ញុំមានគោលបំណងសម្រេចតំឡើងស្ថានីយ៍សាកថ្មរថយន្ដអគ្គិសនី នៅតាមបណ្តាញដឹកជញ្ជូន និងទីក្រុងសំខាន់ៗ ឲ្យកាន់តែទូលំទូលាយ។”  លោកក៏បានបន្តថា “ភាពជាដៃគូនេះ តំណាងឲ្យទំនុកចិត្ត ផលប្រយោជន៍ និងមហិច្ឆតារួម។ ជំនាញការ និងវិធីសាស្រ្តសម្លឹងឆ្ពោះទៅអនាគតរបស់ធនាគារ ABA ស្របទាំងស្រុងនឹងចក្ខុវិស័យរបស់ ZO Motors។  យើងរួមគ្នា សិក្សាស្វែងយល់ពីយុទ្ធសាស្រ្តថ្មីៗសម្រាប់កំណើនហិរញ្ញវត្ថុ និងបង្កើតគំរូអាជីវកម្មប្រកបដោយនិរន្តរភាព សម្រាប់អនាគតខាងមុខ។”  អំពី ABA៖    ABA គឺជាធនាគារពាណិជ្ជធំជាងគេនៅកម្ពុជា គិតលើទ្រព្យសកម្មសរុប ប្រាក់បញ្ញើ ប្រាក់កម្ចី និងប្រាក់ចំណេញ យោងតាមរបាយការណ៍ត្រួតពិនិត្យរបស់ធនាគារជាតិនៃកម្ពុជាឆ្នាំ 2021-2023។ ធនាគារ ABA មាន 99 សាខា, ទីតាំងស្វ័យសេវា ABA 24/7 ចំនួន 46កន្លែង, ម៉ាស៊ីនស្វ័យសេវាជាង 1,700 នៅទូទាំងប្រទេស, សេវាធនាគារអនឡាញ និងកម្មវិធីធនាគារតាមទូរស័ព្ទដ៏ទំនើប បានធ្វើឲ្យធនាគារ ABA បម្រើសេវាអតិថិជនជាង 4 លាននាក់ ជាមួយដែលកំពុងប្រើប្រាស់សេវាហិរញ្ញវត្ថុដ៏ទំនើបសម្បូរបែប។   អំពី ZO Motors៖   ZO Motors (Cambodia) គឺជាក្រុមហ៊ុនដំឡើង និងចែកចាយរថយន្តអគ្គិសនីប្រភេទដឹកទំនិញពាណិជ្ជកម្មដំបូងគេបង្អស់នៅកម្ពុជា។ ZO Motors (Cambodia) ផ្តោតលើរថយន្តពាណិជ្ជកម្មដើរដោយថាមពលថ្ម ដោយរួមបញ្ចូលនវានុវត្តន៍បច្ចេកវិទ្យាខ្ពស់ ដូចជាការតភ្ជាប់ឆ្លាតវៃ និងការបើកបរដោយស្វ័យប្រវត្តិ។ ដោយមានការគាំទ្រពីដើមទុនអន្តរជាតិ យើងមានមោទនភាពក្នុងការសហការជាមួយខ្សែសង្វាក់ផ្គត់ផ្គង់ និងបច្ចេកវិទ្យារថយន្តពាណិជ្ជកម្មថាមពលថ្មីអន្តរជាតិកំពូលៗ ដែលជាសក្ខីភាពបញ្ជាក់ពីការប្តេជ្ញាចិត្តរបស់យើងចំពោះឧត្តមភាព។	{ "spider_name": "businesscambodia", "scrape_at": "2025-06-14_19:39:57", "date_created": "2024-12-10T08:40:41.546Z", "category": "PR", "views": 80, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ជាក្រុមហ៊ុនថ្លៃជាង Apple! មេធំ NVIDIA ហោះទៅវៀតណាម ចុះកុងត្រាបង្កើត សម្បុកបច្ចេកវិទ្យាAI	https://business-cambodia.com/articles/nvidia-ceo-goes-vietnam	នាយកប្រតិបត្តិក្រុមហ៊ុន NVIDIA លោក Jensen Huang បានធ្វើដំណើរទៅទស្សនកិច្ចនៅទីក្រុងហាណូយ ប្រទេសវៀតណាម កាលពីថ្ងៃសុក្រសប្តាហ៍មុន។   នៅក្នុងជំនួបជាមួយនាយករដ្ឋមន្រ្តីវៀតណាម ម្ចាស់ក្រុមហ៊ុន NVIDIA បានចុះកិច្ចព្រមព្រៀងបង្កើតមជ្ឈមណ្ឌលសម្បុកបច្ចេកវិទ្យា AI នៅទីនោះ។     ចាកចេញពីអាមេរិក ហោះទៅកាន់ប្រទេសថៃ នឹងឈានចូលទៅសាធារណៈរដ្ឋវៀតណាម មេធំវ័យ៦១ឆ្នាំ លោក Jensen Huang និងនាយករដ្ឋមន្រ្តីវៀតណាមលោក Pham Minh Chinh  បានទទួលទានអាហារតាមផ្លូវ ទស្សនាទីក្រុងនិងថតរូបរួមគ្នា បង្ហាញភាពស្និទ្ធស្នាល។   ជាក្រុមហ៊ុនដែលមានតម្លៃថ្លៃជាង Apple ក្រុមហ៊ុន NVIDIA បានសន្យាថានឹងចាត់ទុកវៀតណាមជាផ្ទះទីពីរ ដោយមានគម្រោងបង្កើតមជ្ឈមណ្ឌលស្រាវជ្រាវ អភិវឌ្ឍន៍និងផ្ទុកទិន្នន័យ AI នៅក្នុងប្រទេសនេះ។   គួរជម្រាបថាក្រុមហ៊ុន NVIDIA គឺជាសម្បុកអាជីវកម្មផលិតគ្រឿងបង្គុំ ក្នុងឧស្សាហកម្មបច្ចេកវិទ្យា ដែលមានតម្លៃខ្លួនលើទីផ្សារចំនួន៣.៤៣ទ្រីលានដុល្លារ ដណ្តើមតំណែង Apple ក្លាយជាលេខ១លើទីផ្សារ៕         អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:57", "date_created": "2024-12-10T07:17:53.649Z", "category": "ភាពជាអ្នកដឹកនាំ", "views": 148, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ដំណឹងល្អ! សម្ដេចធិបតី ហ៊ុន ម៉ាណែត បញ្ជាក់ថាគ្រោងសាងសង់មន្ទីរពេទ្យថ្មីនៅខេត្ដ ២ នេះ	https://business-cambodia.com/articles/hospital-project	រាជរដ្ឋាភិបាលកម្ពុជា មានគម្រោងសាងសង់មន្ទីរពេទ្យថ្មីចំនួន ២ នៅក្នុងខេត្ដសៀមរាប និងខេត្ដកំពង់ចាម ដើម្បីបម្រើសេវាសុខាភិបាលជូនពលរដ្ឋនៅក្នុងតំបន់ឲ្យកាន់តែមានភាពងាយស្រួលជាងមុន។ នេះបើតាមប្រសាសន៍លើកឡើងរបស់សម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជា។     ថ្លែងនៅក្នុងពិធីបើកការដ្ឋានសាងសង់ "មន្ទីរពេទ្យសាកលវិទ្យាល័យវិទ្យាសាស្ត្រសុខាភិបាល” នៅថ្ងៃទី១០ ខែធ្នូ ឆ្នាំ២០២៤ សម្ដេចនាយករដ្ឋមន្ដ្រីបានបញ្ជាក់យ៉ាងដូច្នេះថា «យើងបានរៀបចំ គ្រោងកសាងមន្ទីរពេទ្យតំបន់ ២ នៅខេត្ដសៀមរាប និងខេត្ដកំពង់ចាម ដើម្បីទទួលនៅតំបន់។ បានន័យថាដំឡើងកម្រិត បំពាក់ឧបករណ៍ និងជំនាញ ដែលប្រជាពលរដ្ឋមិនចាំបាច់បុកមកភ្នំពេញ ត្រូវពឹងតែនៅភ្នំពេញទាំងអស់ទេគឺចែករំលែកនៅតាមមូលដ្ឋាន»។   សម្ដេចធិបតីបន្ដថា ដោយសារតែយើងមិនទាន់មានលទ្ធភាពពង្រាយតាមខេត្ដទាំងអស់ យើងធ្វើតាមតំបន់សិន ដោយធ្វើទំនើបកម្មពីលើចុះក្រោយដើម្បីបង្កើនសមត្ថភាពព្យាបាល។ ហើយថ្ងៃក្រោយការ ព្យាបាលជំងឺបេះដូង ខួរក្បាល ព្យាបាលជំងឺមហារីក នឹងរុញទៅពេទ្យតំបន់ ដើម្បីជួយសម្រាលបន្ទុកមន្ទីរពេទ្យនៅភ្នំពេញ ព្រោះតម្រូវការសុខភាពប្រជាពលរដ្ឋកាន់តែច្រើននៅក្នុងការព្យាបាល។   គួររំលឹកផងដែរថា កាលពីថ្ងៃទី១៣ ខែមីនា កន្លងទៅ សម្តេចធិបតី ហ៊ុន ម៉ាណែត ក៏ទើបអញ្ជើញសម្ពោធដាក់ឱ្យប្រើប្រាស់ជាផ្លូវការមន្ទីរពេទ្យ «តេជោសែនកោះធំ» ដែលមានទីតាំងស្ថិតនៅក្នុងស្រុកកោះធំ ខេត្តកណ្តាល។ ខណៈមន្ទីរពេទ្យនេះ គឺជាមន្ទីរពេទ្យដែលផ្តល់សេវាព្យាបាលកម្រិតខ្ពស់ និងបំពាក់សម្ភារៈ បរិក្ខារ និងឧបករណ៍ព្យាបាលទំនើប៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-10T04:52:50.667Z", "category": "ព័ត៌មានថ្មីៗ", "views": 12799, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ធ្វើ CV ហើយឬនៅ? ២ថ្ងៃទៀត ក្រុមហ៊ុនធំៗទាំង៨ នឹងធ្វើការរើសបុគ្គលិករាប់រយនាក់ ទោះគ្មានបទពិសោធន៍ក៏ធ្វើបាន	https://business-cambodia.com/articles/please-update-cv-company-8	ចំពោះបងប្អូនទាំងអស់គ្នា ដែលកំពុងតែស្វែងរកការងារធ្វើ ឬកំពុងតែចង់ផ្លាស់ប្តូរការងារ នាពេលនេះអាច Update CV ឱ្យហើយបាន ព្រោះនៅ២ថ្ងៃខាងមុខនេះ នឹងមានក្រុមហ៊ុនល្បីៗរហូតដល់៨ ប្រកាសរើសបុគ្គលិក ៣៨៥នាក់ទោះគ្មានបទពិសោធន៍ក៏ដាក់បាន។ ក្រុមហ៊ុនទាំង៨ នោះមានដូចជា៖   ១. AMK ២. BIC Bank ៣. Hotel KVL ៤. GFG Investment ៥. KM ៦. ម៉ាស្ទ័រ ស៊ុគីស៊ុ ៧. JACCS ៨. Trump គូសបញ្ជាក់ថា សម្រាប់យុវជន សិស្ស/និស្សិត និងអ្នកស្វែងរកការងារ អាចទៅក្នុងបរិវេណក្រសួងការងារនិងបណ្តុះបណ្តាលវិជ្ជាជីវៈនាថ្ងៃព្រហស្បតិ៍ ទី១២ ខែធ្នូ ឆ្នាំ២០២៤ នេះ ចាប់ពីម៉ោង ៨ព្រឹក ដល់ ៥ ល្ងាច ។ព័ត៌មានបន្ថែម សូមទាក់ទងមកមជ្ឈមណ្ឌលការងាររាជធានីភ្នំពេញរបស់ NEA តាមរយៈលេខ 016 786 655 ឬ 077 232 378៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-10T04:51:02.667Z", "category": "ព័ត៌មានថ្មីៗ", "views": 5904, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ក្រុមហ៊ុនបច្ចេកវិទ្យា១នេះ បានដណ្តើមតំណែង Apple ក្លាយជាក្រុមហ៊ុនដែលមាន តម្លៃថ្លៃបំផុតលើលោក	https://business-cambodia.com/articles/nividia-passed-by-apple-as-a-worth-company-in-the-world	នៅពាក់កណ្តាលខែវិច្ឆិកាកន្លងមក ក្រុមហ៊ុន Nvidia បានហាក់ឡើងតម្លៃខ្លួនដល់ចំនួន ៣.៤៣ទ្រីលានដុល្លារ នាំមុខក្រុមហ៊ុន Apple ដែលមានតម្លៃខ្លួនចំនួន ៣.៤ទ្រីលានដុល្លារ។ ការកើនឡើងតម្លៃខ្លួនធ្វើឱ្យ NVIDA ក្រុមហ៊ុនផលិតបន្ទះឈីបអាមេរិកក្លាយជាក្រុមហ៊ុន មានតម្លៃថ្លៃជាងគេលើពិភពលោក។   យ៉ាងណាមិញនៅក្នុង២០២៤នេះ ភាគហ៊ុនរបស់ Nvidia បានកើនឡើងចំនួន៣ដង ដោយសារតែការផ្គត់ផ្គង់ដ៏ធំនៃគ្រឿងបង្គុំបច្ចេកវិទ្យា ផលិតផលឈីបកំព្យូទ័រ ដែលប្រើដើម្បីអភិវឌ្ឍកម្មវិធី AI កម្រិតខ្ពស់ដូចជា ChatGPT របស់ OpenAI ។   ខណៈក្រុមហ៊ុន Microsoft ដែលជាប់ចំណាត់ថ្នាក់លេខ៣ ជាមួយនឹងតម្លៃខ្លួនលើទីផ្សារចំនួន ៣.១ ទ្រីលានដុល្លារ គឺជាអតិថិជនដ៏សំខាន់របស់ក្រុមហ៊ុន Nvidia។ នេះបើតាមការចុះផ្សាយរបស់ CNBC។   គួរជម្រាបថា Apple គឺជាក្រុមហ៊ុនដំបូងគេបំផុតលើពិភពលោក ដែលមានតម្លៃខ្លួនឈានដល់កម្រិត១ទ្រីលានដុល្លារ កាលពីពាក់កណ្តាលឆ្នាំ២០១៨ បន្ទាប់ពីឈរជើងលើទីផ្សារបាន៤២ឆ្នាំ។ ក្នុងនោះ Nvidia ក៏ជាក្រុមហ៊ុនដំបូងដែលបានវ៉ា Apple ឡើងតំណែងទៅលេខ១ក្នុងទីផ្សារ ចំនួន២ដង ពោលគឺនៅក្នុងខែមិថុនា ឆ្នាំ២០២៤ ម្តងនិងម្តងទៀតនៅខែវិច្ឆិកា ឆ្នាំ២០២៤ បន្ទាប់ពីឈរជើងលើទីផ្សារតាំងពីឆ្នាំ១៩៩៣៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:57", "date_created": "2024-12-10T03:57:41.835Z", "category": "ភាពជាអ្នកដឹកនាំ", "views": 1715, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ជិតបានប្រើហើយ! នេះជាពេលវេលាបញ្ចប់គម្រោងស្ពានអាកាសភ្លោះនៅភាគខាងត្បូងរាជធានីភ្នំពេញ	https://business-cambodia.com/articles/sky-bridge-	គម្រោងសាងសង់ស្ពានអាកាសភ្លោះ សម្ដេចមហាបវរធិបតី គិតមកដល់ចុងឆ្នាំ២០២៤នេះ សម្រេចបានប្រមាណ ២៥ ភាគរយហើយ សម្រាប់ស្ពានទី១ ក្រោយពីបានបើកការដ្ឋានសាងសង់កាលពីថ្ងៃទី១៧ ខែមិថុនា ឆ្នាំ២០២៤ កន្លងទៅ។ ខណៈគម្រោងនេះគ្រោងនឹងបញ្ចប់ទាំងស្រុងនៅក្នុងអំឡុងខែមិថុនា ឆ្នាំ២០២៥ ខាងមុខផងដែរ។     តាមការបញ្ជាក់ពីឯកឧត្ដម កើត ឆែ អភិបាលរងរាជធានីភ្នំពេញនៅថ្ងៃទី១០ ខែធ្នូ ឆ្នាំ២០២៤ បានឲ្យដឹងថាយ៉ាងដូច្នេះថា «ស្ពានអាកាសភ្លោះ សម្តេចមហាបវរធិបតី គិតមកដល់ពេលនេះ ការដ្ឋានទាំងមូល សម្រេចបានប្រមាណ២៥%ហើយ គ្រោងនឹងបញ្ចប់ស្ពានទី១ (មហាវិថីសម្តេច ហ៊ុន សែន ទៅព្រលានតេជោ) នៅមុនខែមេសា ឆ្នាំ២០២៥ និងបញ្ចប់គម្រោងទាំងមូលនៅខែមិថុនាឆ្នាំ២០២៥ ដោយប្រើប្រាស់ថវិកា ចំនួន ១៦,២០០,៥០០ដុល្លារអាមេរិកសាងសង់ដោយក្រុមហ៊ុនវិនិយោគទុនអាណិកជនកម្ពុជា (OCIC) ដោយប្រើប្រាស់រយៈពេលសាងសង់ ចំនួន១២ខែ»។   គម្រោងសាងសង់ស្ពានអាកាសភ្លោះនេះ ស្ពានជាប្រភេទបេតុងអាមេ ( ធ្នឹមរាងអក្សរ I ) ដែលមានបណ្ដោយស្ពានសរុប ៦២២ម៉ែត្រ, បណ្ដោយតួស្ពាន ២៨១ម៉ែត្រ, ផ្លូវតភ្ជាប់ក្បាលស្ពានទៅមក ខាងមហាវិថីសម្តេចតេជោ ហ៊ុន សែន ប្រវែង ១៨០ម៉ែត្រ, ផ្លូវតភ្ជាប់ក្បាលស្ពានទៅមកខាងព្រលានយន្តហោះ អន្តរជាតិតេជោ ១៦១ម៉ែត្រ។   សូមជម្រាបផងដែរថា បច្ចុប្បន្នរាជធានីភ្នំពេញមានស្ពានអាកាសចំនួន៩ ដែលកំពុងប្រើប្រាស់ និងស្ថិតក្នុងការសាងសង់រួមមាន ស្ពានអាកាសក្បាលថ្នល់, ស្ពានអាកាស៧មករា, ស្ពានអាកាសស្ទឹងមានជ័យ, ស្ពានអាកាស៥មករា, ស្ពានអាកាសមិត្តភាពកម្ពុជា-ចិន សែនសុខ ឬហៅថា «ស្ពានអាកាសផ្សារដីហ៊ុយ» ,ស្ពានអាកាសរង្វង់មូលចោមចៅ ,ស្ពានអាកាសឫស្សីកែវ ស្ពានអាកាសមរតកតេជោ និងស្ពានអាកាសភ្លោះ៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-10T02:47:22.511Z", "category": "ព័ត៌មានថ្មីៗ", "views": 381, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មន្ទីរពេទ្យសាកលវិទ្យាល័យវិទ្យាសាស្ត្រសុខាភិបាលដំបូងនៅខ្មែរតម្លៃ ៦៧ លានដុល្លារចាប់ផ្ដើមសាងសង់នៅថ្ងៃនេះ	https://business-cambodia.com/articles/university-hospital-of-health-sciences	នៅថ្ងៃទី១០ ខែធ្នូ ឆ្នាំ២០២៤ នេះ ក្រសួងសុខាភិបាលបានរៀបចំពិធីបើកការដ្ឋានសាងសង់គម្រោងមន្ទីរពេទ្យសាកលវិទ្យាល័យវិទ្យាសាស្ត្រសុខាភិបាលថ្មី។ ដោយពិធីបើកការដ្ឋាននេះក៏មានការអញ្ជើញចូលរួមក្រោមអធិបតីភាពសម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជា ផងដែរ។   តាមការបញ្ជាក់ពីក្រសួងសុខាភិបាល គម្រោងសាងសង់មន្ទីរពេទ្យសាកលវិទ្យាល័យនេះ មានផ្ទៃដី ២២ ២៤៣ម៉ែត្រការ៉េ និងទំហំអគារមន្ទីរពេទ្យគឺ ៤ ៨៩១ ម៉ែត្រការ៉េ ដែលមានបណ្តោយ ៨៣,៨០ម៉ែត្រការ៉េ ទទឹង ៥៩,៨០ម៉ែត្រការ៉េ និងកំពស់ ៤០,៨០ម៉ែត មាន ៨ជាន់ (រាប់ទាំងជាន់ក្រោមដី) សរុបទាំងអស់ ៨ជាន់ ស្មើនឹង ២៧ ០៧៩ ម៉ែត្រ ប្រើប្រាស់ថវិកាប្រមាណជិត៦៧លានដុល្លារអាមេរិក។ ដោយគម្រោងនេះស្ថិតនៅតាមបណ្តោយមហាវិថីមិត្តភាពភ្នំពេញ-ហាណូយ ភូមិអន្លង់ក្ងាន សង្កាត់ឃ្មួញ ខណ្ឌសែនសុខ រាជធានីភ្នំពេញ។   សូមជម្រាបថា គម្រោងសាងសង់មន្ទីរពេទ្យសាកលវិទ្យាល័យ ជាគម្រោងដំបូងបង្អស់នៅក្នុងព្រះរាជាណាចក្រកម្ពុជា មានរយៈពេលសាងសង់ ២៨ខែ ដែលសាងសង់នៅទីតាំងទី៣ នៃសាកលវិទ្យាល័យវិទ្យាសាស្រ្តសុខាភិបាល ព្រមទាំងបានទទួលថរិកាកម្ចីសម្បទានពីសាធារណរដ្ឋកូរ៉េ ក្រោមការជួយឧបត្ថម្ភគាំទ្រពីសំណាក់ក្រសួងសេដ្ឋកិច្ច និងហិរញ្ញវត្ថុ និងក្រសួងសុខាភិបាល៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-10T02:09:00.161Z", "category": "ព័ត៌មានថ្មីៗ", "views": 8293, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អត្ថប្រយោជន៏នៃការយល់ដឹងអំពីច្បាប់ពន្ធដារសម្រាប់ម្ចាស់អាជីវកម្មអត្ថប្រយោជន៏នៃការយល់ដឹងអំពីច្បាប់ពន្ធដារសម្រាប់ម្ចាស់អាជីវកម្ម	https://business-cambodia.com/articles/diploma-in-cambodian-tax	សម្រាប់ម្ចាស់អាជីវកម្មនៅក្នុងប្រទេសកម្ពុជាការយល់ដឹងអំពីច្បាប់ពន្ធដារមិនមែនគ្រាន់តែជាកាតព្វកិច្ចប៉ុណ្ណោះទេប៉ុន្តែវាក៏បានផ្តល់អត្ថប្រយោជន៍ដល់ម្ចាស់អាជីវកម្មតូចធំឬមធ្យមអំពីច្បាប់ពន្ធដារនៅក្នុងប្រទេសកម្ពុជាឲ្យបានច្បាស់មុនធ្វើការបណ្តាក់ទុនវិនិយោគឲ្យមានប្រសិទ្ធភាព។ ប្រព័ន្ធពន្ធដារកម្ពុជាដែលគ្រប់គ្រងដោយអគ្គនាយកដ្ឋានពន្ធដារ(GDT)រួមបញ្ចូលពន្ធជាច្រើនប្រភេទដូចជា ពន្ធលើតម្លៃបន្ថែម (VAT) ពន្ធលើប្រាក់ចំណូលសាជីវកម្ម ពន្ធកាត់ទុក និងពន្ធលើប្រាក់បៀវត្សរ៍។ ការមិនអនុលោមតាមបទប្បញ្ញត្តិទាំងនេះអាចនាំឱ្យមានការពិន័យយ៉ាងខ្លាំងទៅលើផ្នែកហិរញ្ញវត្ថុរបស់អាជីវកម្ម ការខូចខាតកេរ្តិ៍ឈ្មោះ និងផ្តល់ផលវិបាកផ្នែកច្បាប់។ ហេតុនេះហើយការសិក្សានិងយល់ដឹងអំពីច្បាប់ពន្ធដារកម្ពុជាអាចធានាបានថាអាជីវកម្មត្រូវបានអនុវត្តតាមច្បាប់ដែលបានកំណត់និងជៀសវាងកំហុសដែលអាចកើតមានឡើង ។     លើសពីការអនុលោមតាមច្បាប់ ចំណេះដឹងអំពីពន្ធដារផ្តល់អំណាចដល់ម្ចាស់អាជីវកម្មដើម្បីធ្វើការសម្រេចចិត្តផ្នែកហិរញ្ញវត្ថុឲ្យបានត្រឹមត្រូវ។លើសពីនេះការយល់ដឹងស៊ីជម្រៅនៃច្បាប់ពន្ធដារអាចជួយក្នុងការធ្វើផែនការហិរញ្ញវត្ថុប្រកបដោយប្រសិទ្ធភាព និងការគ្រប់គ្រងហានិភ័យ។ ម្ចាស់អាជីវកម្មអាចគិតទុកជាមុនអំពីកាតព្វកិច្ចពន្ធគ្រប់គ្រងលំហូរសាច់ប្រាក់ឱ្យកាន់តែមានប្រសិទ្ធ ភាព និងរៀបចំសម្រាប់សវនកម្ម ឬការត្រួតពិនិត្យប្រកបដោយទំនុកចិត្ត។ នៅក្នុងទីផ្សារប្រកួតប្រជែង ការមានទំនួលខុសត្រូវពន្ធដារច្បាស់លាស់ក៏ពង្រឹងភាពជឿជាក់ជាមួយដៃគូ វិនិយោគិន និងអតិថិជន ជំរុញការជឿទុកចិត្ត និងភាពជោគជ័យរយៈពេលវែង។ ក្នុងទិដ្ឋភាពសេដ្ឋកិច្ចដែលកំពុងវិវត្តន៍របស់ប្រទេសកម្ពុជាការបន្តធ្វើបច្ចុប្បន្នភាពលើបទប្បញ្ញត្តិពន្ធដារគឺមានសារៈសំខាន់។ នៅពេលដែលរដ្ឋាភិបាលធ្វើទំនើបកម្មប្រព័ន្ធពន្ធដាររបស់ខ្លួន និងអនុវត្តការអនុលោមតាមច្បាប់កាន់តែតឹងរ៉ឹងម្ចាស់អាជីវកម្មដែលមានជំនាញក្នុងច្បាប់ទាំងនេះអាចស្វែងរកការផ្លាស់ប្តូរទាំងនេះដោយរលូន និងរក្សាបាននូវការប្រកួតប្រជែង។ កត្តាដែលបានរៀបរាប់ខាងលើនេះពិតជាកត្តាសំខាន់ដែលម្ចាស់អាជីវកម្មមិនគួរមើលរំលងទៅលើចំណេះដឹងមួយនេះឡើយ។ នេះសបញ្ជាក់ឲ្យឃើញថា គ្រប់អាជីវកម្មទាំងអស់ គួរចាប់ផ្តើមមានការរៀបចំឬកែសម្រួលរបៀបនៃការបង់ពន្ធឲ្យស្របទៅនឹងច្បាប់ពន្ធដារនៃប្រទេសដែលខ្លួនកំពុង ឬមានបំណងចង់វិនិយោគ។ ប្រសិនបើម្ចាស់អាជីវកម្មទាំងឡាយណា ដែលកំពុងធ្វើការវិនិយោគនៅក្នុងប្រទេសកម្ពុជា មានភាពលំបាកក្នុងការអនុវត្តច្បាប់ពន្ធដារ ក៏ដូចជាត្រូវការយល់ដឹងបន្ថែមទាក់ទងនឹងច្បាប់ទាំងនេះ អាចធ្វើការទំនាក់ទំនងទៅ  CamEd Business School ដើម្បីសាកសួរពត៌មានសិក្សាវគ្គពន្ធដាររយៈពេលខ្លី។ CamEd Business School គឺជាវិទ្យាស្ថានដែលបណ្តុះបណ្តាលវគ្គខ្លីពន្ធដារនេះដោយផ្តល់នូវគុណភាពនិងការអនុវត្តជាមួយនឹងសាស្រ្តាចារ្យជំនាញពន្ធដារដែលមានបទពិសោធន៍ផ្នែកច្រើនឆ្នាំក្នុងវិស័យឯកជន និងរដ្ឋផងដែរ។ សូមទំនាក់ទំនងចុះឈ្មោះសិក្សា ចាប់ពីឥឡូវនេះ រហូតត្រឹមថ្ងៃទី០៥ ខែមករា ឆ្នាំ ២០២៥ តាមរយៈលេខទូរសព្ទ 010 986 523 / 070 673 673 ក៏ដូចជាតាមរយៈតេឡេក្រាមលេខ 078 588 886 ឬក៏តាមរយៈអ៉ីម៉ែល admissions@cam-ed.com។ លោកអ្នកអាចចុះឈ្មោះ ផ្ទាល់នៅទីតាំងផ្ទះលេខ 64 ផ្លូវ108 សង្កាត់វត្តភ្នំ ខណ្ឌដូនពេញ រាជធានីភ្នំពេញ ឬតាមរយៈគេហទំព័រ www.cam-ed.edu.kh ។	{ "spider_name": "businesscambodia", "scrape_at": "2025-06-14_19:39:57", "date_created": "2024-12-10T01:33:35.431Z", "category": "PR", "views": 146, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ជំនាញខ្លីៗចំនួន៥ ចាយពេលតិច រៀនមិនអស់លុយ រៀនចប់រកចំណូលបាន អាយុច្រើនក៏នៅរៀនបាន	https://business-cambodia.com/articles/short-course-hard-skill-gov-tvet	មានជំនាញ១ពិត មានការងារធ្វើ រកចំណូលបានជាប្រចាំ ផ្តត់ផ្តង់ជីវភាពរស់នៅគឺជាការប្រសើរបំផុតសម្រាប់ពលរដ្ឋមា្នក់។ យ៉ាងណាមិញមិនថាចំពោះយុវជនមកពីគ្រួសារក្រីក្រ ឬបុរសស្រ្តីវ័យកណ្តាលមិនទាន់ចូលនិវត្តន៍ ចង់រៀនជំនាញបណ្តុះបណ្តាលខ្លីរៀនចប់រកចំណូលបាន អាចពិចារណាជំនាញ៥ដូចខាងក្រោម តាមរយៈការសិក្សាពី TVET ចាយពេលតិច រៀនមិនអស់លុយឡើយ។   ១.ជំនាញដុតនំ៖ ជំនាញធ្វើនំខេក ដុតនំនំបុ័ន នំខ្មែរនិង ធ្វើនំគ្រប់ប្រភេទជាតិសាសន៍ ដោយចាយពេលសិក្សាជាមធ្យមត្រឹមរយៈពេល៣-៤ខែប៉ុណ្ណោះ មិនថាភេទប្រុសឬស្រី អាយុច្រើនក៏អាចរៀនធ្វើបាន។   លោកអ្នកអាចរកចំណូលបានភ្លាមៗបន្ទាប់ពីរៀនចប់ ដោយធ្វើការឱ្យហាងលក់នំឬកន្លែងផលិតនំ សម្រាប់អ្នកមិនចេះសោះ ក៏អាចចាប់ផ្ដើមរៀនបានរហូតក្លាយជាអ្នកដុតនំអាជីពលំដាប់ផ្កាយប្រាំ។   ២.ជំនាញធ្វើភេសជ្ជៈ៖ បច្ចុប្បន្នតម្រូវការទីផ្សារការងារក្នុងវិស័យកាហ្វេនៅកម្ពុជា កំពុងមានកំណើនមិនថាអ្នកឆុងកាហ្វេស្រីឬប្រុសនោះទេ ឱ្យតែអ្នកជំនាញខាងផ្នែកឆុងកាហ្វេខ្លាំងនិងច្បាស់ អាចស្គាល់ពីគ្រាប់កាហ្វេ មានរសជាតិផ្ទាល់ខ្លួន ចេះធ្វើកាហ្វេគ្រប់ប្រភេទនោះ ឱកាសអាចរកចំណូលដោយខ្លួនឯង និងធ្វើការឱ្យគេតាមហាងកាហ្វេ មានច្រើនសម្បូរ។   ជំនាញនេះក៏ចំណាយពេលខ្លីដើម្បីរៀនផងដែរ ប៉ុន្តែក្រោយពីរៀនហើយអ្នកត្រូវអភិវឌ្ឍន៍ជំនាញនេះជាប្រចាំ ទើបអាជីពនេះមិនហួសសម័យ។   ៣. ជំនាញធ្វើម្ហូប៖ បច្ចុប្បន្នចុងភៅធ្វើម្ហូបមិនថាម្ហូបខ្មែរឬអឺរ៉ុប អាស៊ីអ្វីនោះទេ អ្នកចេះច្បាស់និងធ្វើច្រើន មិនត្រឹមតែអាចរកចំណូលពីការធ្វើការនៅហាងអាហារ សណ្ឌារគារឬភោជនីយដ្ឋានធំៗនោះទេ គេក៏អាចរកចំណូលពីការផលិតវីដេអូធ្វើម្ហូបដាក់យូធូបផងដែរ។   ខណៈជំនាញនេះគឺចាយពេលរៀនចន្លោះ៣-៦ខែប៉ុណ្ណេះ នោះលោកអ្នកនឹងអាចចេញកសាងអាជីពរកចំណូលបាន ហើយបន្ទាប់ពីរៀនហើយអ្នកត្រូវអភិវឌ្ឍន៍ជំនាញនេះជាប្រចាំ ទើបអាចក្លាយជាកំពូលចុងភៅ។   ៤. ជំនាញដំឡើងបណ្តាញអគ្គិសនីក្នុងអគារ៖ ចាប់តាំងពីផ្ទះ ការិយាល័យ ហាង ផ្សារទំនើប រហូតដល់សាលារៀន ឃ្លាំងធំៗ និងអគារខ្ពស់ៗទាំងអស់ សុទ្ធតែប្រើប្រាស់ប្រព័ន្ធអគ្គិសនី។   ប្រសិនបើចាប់អារម្មណ៍ អ្នកអាចចាប់យកជំនាញនេះបាន ដោយសិក្សាវគ្គបណ្តុះបណ្តាលក្នុងរយៈពេលខ្លីបំផុតចន្លោះពី ៣ ទៅ ៦ខែប៉ុណ្ណោះ ខណៈមនុស្សប្រុសដែលមានអាយុតិចឬច្រើន សាកសមធ្វើ និងអាចរៀនជំនាញនេះបាន។ ក្រោយរៀនចប់មានលទ្ធភាពរកការងារធ្វើ កសាងប្រាក់ចំណូលភ្លាមៗ។   ៥. សេវាកម្មកុំព្យូទ័រ រចនាគេហទំព័រ៖ ពិភពលោកកាន់តែជឿនលឿន ការរចនាគេហទំព័រគឺជាជំនាញដ៏សំខាន់បំផុតមួយពុំអាចខ្វះបាន ត្បិតម្ចាស់អាជីវកម្មសម័យថ្មីត្រូវផ្លាស់ប្តូររបត់រកស៊ីពីលក់តាមតូប ឡើងទៅលើគេហទំព័រនឹងធ្វើទីផ្សារឌីជីថល កាន់តែច្រើនឡើងៗ។   ម្ល៉ោះហើយអ្នកអាចចាប់ជំនាញនេះបាន ជាពិសេសយុវជន បើអ្នកចេះភាសាតិចតួចកាន់តែល្អ សម្រាប់ជំនាញនេះ បើនិយាយពីចំណូលសម្រាប់អ្នកចេះជំនាញនេះវិញមិនក្រោមពាន់ដុល្លារនោះទេ។   ដូច្នេះសម្រាប់អ្នកចាប់អារម្មណ៍រៀនជំនាញវិជ្ជាជីវៈទាំងនេះ ឱ្យចេះប្រាកដ អាចធ្វើបានពិត រកចំណូលបាន មានជីវិតប្រសើរ អាចចូលទៅកាន់វេបសាយ TVET 1.5M គាំទ្រដោយរដ្ឋាភិបាលកម្ពុជា ដើម្បីស្វែងរកកាលបរិច្ឆេទលើថ្ងៃរៀនសូត្រ និងព័ត៌មានលម្អិត ទៅតាមការកំណត់របស់សាលាឬវិទ្យាស្ថាននីមួយ នៅតាមតំបន់ខេត្តក្រុងនានាដែលនៅជិតលោកអ្នកបំផុត៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:57", "date_created": "2024-12-09T07:57:26.048Z", "category": "ភាពជាអ្នកដឹកនាំ", "views": 3424, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
កុំអស់សង្ឃឹម៖ ផារ៉ាហ្គនបើកទទួលអ្នកធ្លាក់បាក់ឌុបអាចចូលរៀនវគ្គត្រៀមភាសាអង់គ្លេស និងមានថ្នាក់បំប៉នពិសេស	https://business-cambodia.com/articles/paragon-welcomes-bankruptcy-students-to-english-language-courses-and-special-classes	សាកលវិទ្យាល័យអន្តរជាតិ ផារ៉ាហ្គន ប្រកាសបើកឱកាសដល់សិស្សានុសិស្សដែលប្រឡងធ្លាក់សញ្ញាបត្រមធ្យមសិក្សាទុតិយភូមិ ឬបាក់ឌុប អាចចូលរៀនថ្នាក់ត្រៀមភាសាអង់គ្លេស(EPP) ចាប់ពីឆ្នាំសិក្សា២០២៤-២០២៥ តទៅ ព្រមទាំងមានថ្នាក់បំប៉នត្រៀមប្រឡងបាក់ឌុបសម្រាប់សិស្សានុសិស្សទាំងនោះផង ដែលជាផ្នែកមួយនៃការលើកទឹកចិត្តនិងជំរុញស្មារតីដល់យុវជនកម្ពុជាលើវិថីអប់រំ និងបើកទំព័រជីវិតថ្មីសម្រេចក្តីសុបិនរបស់ខ្លួន ជាចំណែកជំរុញលទ្ធភាពទទួលបានការបណ្តុះបណ្តាលឧត្តមសិក្សាដល់យុវជនកម្ពុជា។ បើតាមការគូសបញ្ជាក់ពីសាកលវិទ្យាល័យអន្តរជាតិ ផារ៉ាហ្គន ការបើកឱកាសសម្រាប់សិស្សនិទ្ទេស F ពីការប្រឡងថ្នាក់ជាតិនេះ ជាការលើកទឹកចិត្តដល់ពួកគេទទួលបានលទ្ធភាពបន្តការសិក្សាថ្នាក់ឧត្តមសិក្សា និងបំពេញក្តីស្រម៉ៃនៃអនាគតរបស់ពួកគេ ដែលផារ៉ាហ្គនជាកន្លែងផ្តល់ឱកាសដល់យុវជនទាំងនោះចាប់ផ្តើមកសាងខ្លួនជាថ្មី ដែលធានាភាពកក់ក្តៅ និងបញ្ជាក់ពីការយកចិត្តទុកដាក់របស់សង្គមទៅលើអនាគតរបស់យុវជនគ្រប់ៗរូបដោយស្មើភាពគ្នា។ បើតាមលោកបណ្ឌិតប៊ូឡាត់ អាក់មែដខារីម៉ូវ(Bulat Akhmetkarimov) ការផ្តល់ឱកាសនេះ ជាការជំរុញក្តីស្រម៉ៃរបស់យុវជនគ្រប់រូប បើទោះបីជាពួកគេបានបរាជ័យលើការប្រឡងសញ្ញាបត្រមធ្យមសិក្សាទុតិយភូមិក្តី ដែលសាកលវិទ្យាល័យនឹងមានកម្មវិធីបំប៉នពិសេសដល់ពួកគេដើម្បីត្រៀមប្រឡងសញ្ញាបត្រមធ្យមសិក្សាទុតិយភូមិឡើងវិញរយៈពេល ៩ខែ ដែលស្ថិតក្រោមគម្រោង CSR ដែលមានន័យថាជាទំនួលខុសត្រូវសង្គមរបស់សាកលវិទ្យាល័យ ចំពោះសិស្សានុសិស្សដែលបានចុះឈ្មោះចូលរៀនវគ្គត្រៀមភាសាអង់គ្លេស(EPP) របស់ផារ៉ាហ្គន។ លោកបណ្ឌិតប៊ូឡាត់សង្កត់ធ្ងន់ដូច្នេះថា៖ “យើងមិនត្រឹមតែពង្រឹងកម្រិតជំនាញភាសាអង់គ្លេសដល់សិស្សានុសិស្សដើម្បីរៀបចំខ្លួនក្នុងដំណើរការសិក្សាឧត្តមសិក្សានោះទេ យើងក៏នឹងរៀបចំវគ្គបំប៉នសម្រាប់ការប្រឡងថ្នាក់ជាតិដល់ពួកគេផងដែរ(សិស្សនិទ្ទេស F) ដែលជាកម្មវិធីដំបូងបង្អស់ ដែលយើងរៀបចំគ្រូដែលពោរពេញដោយបទពិសោធន៍ដើម្បីបង្ហាត់ពួកគេឱ្យជោគជ័យក្នុងការប្រឡងបាក់ឌុបផងដែរ” ។   សាកលវិទ្យាធិការរូបនេះលើកឡើង ហេតុផលសំខាន់ៗ ៤ចំណុច ដែលសិស្សធ្លាក់បាក់ឌុបគួរសម្រេចចិត្តចូលរៀនវគ្គត្រៀមភាសាអង់គ្លេសរបស់សាកលវិទ្យាល័យអន្តរជាតិ ផារ៉ាហ្គន។ ទី១ មានការណែនាំពីអ្នកជំនាញ ដែលនឹងដឹកនាំបង្ហាញផ្លូវដល់ជំហាននៃការសិក្សារបស់សិស្ស។ ទី២ ជាជំនួយការផ្ទាល់ខ្លួនសម្រាប់សិស្ស ដែលសាលានឹងយកចិត្តទុកដាក់និងគាំទ្រ លើការពិភាក្សា ប្រឹក្សា ដល់តម្រូវការជាក់លាក់របស់សិស្ស និងរួមចំណែកដោះស្រាយបញ្ហារបស់សិស្ស។ ទី៣ ផារ៉ាហ្គន ជាកន្លែងអំណោយផលចំពោះបរិយាកាសសិក្សា ដែលសាលានឹងជំរុញលើកទឹកចិត្ត និងបង្កើនភាពស្វាហាប់ដល់ការលូតលាស់ផ្នែកបញ្ញាស្មារតីរបស់សិស្សគ្រប់រូប។ និងទី៤ ទទួលបានបទពិសោធន៍ក្នុងសាកលវិទ្យាល័យ ដែលសិស្សអាចមានបទពិសោធន៍ដោយផ្ទាល់ លើការសិក្សាក្នុងកម្រិតមហាវិទ្យាល័យ ដែលជាការផ្សំខ្លួនទៅនឹងសហគមន៍ជាមួយបណ្តាសិស្សនិស្សិតដទៃៗទៀត។   គួរបញ្ជាក់ថា ថ្នាក់ត្រៀមភាសាអង់គ្លេសហៅកាត់ថា EPP នេះ ជាកម្មវិធីដែលរៀបចំឡើងដើម្បីពង្រឹងជំនាញប្រើប្រាស់ភាសាអង់គ្លេសកម្រិតសាកលវិទ្យាល័យដល់សិស្សានុសិស្ស ដែលជាធម្មតាជាថ្នាក់ត្រៀមដំបូង មុនឈានទៅថ្នាក់កម្រិតមូលដ្ឋាន ឬឆ្នាំទី១ នៃថ្នាក់បរិញ្ញាបត្រ។   លោកបណ្ឌិតបានផ្តាំផ្ញើដល់សិស្សានុសិស្សដែលបរាជ័យការប្រឡងសញ្ញាបត្របាក់ឌុប និងជាពិសេសឪពុកម្តាយ ឬអាណាព្យាបាលរបស់សិស្ស  ពិចារណាចាប់យកឱកាសនេះ ដើម្បីប្រែក្លាយពីការខកចិត្តទៅកាន់ការប្តេជ្ញាចិត្តដើម្បីកែប្រែអនាគត ដោយកុំបណ្តែតបណ្តោយខ្លួនទោរទន់ទៅនឹងស្ថានភាពឱ្យសោះ ដែលត្រូវខិតខំកែប្រែស្ថានការណ៍ឱ្យប្រសើរឡើងវិញដើម្បីអនាគតភ្លឺស្វាង បំពេញក្តីស្រម៉ៃផ្ទាល់ខ្លួន ខណៈសាកលវិទ្យាល័យអន្តរជាតិ ផារ៉ាហ្គន រងចាំរួមចំណែកជួយជំរុញ។   សម្រាប់ព័ត៌មានបន្ថែមទំនាក់ទំនងទៅកាន់សាកលវិទ្យាល័យអន្តរជាតិ ផារ៉ាហ្គន តាមរយៈ៖ ទូរស័ព្ទ៖ ០១៧ ៩៩៦ ១១១ / ០១៥ ៩៩៦ ១១១ Telegram៖ https://t.me/Paragon_International_University អ៊ីមែល៖ info@paragoniu.edu.kh គេហទំព័រ៖ paragoniu.edu.kh	{ "spider_name": "businesscambodia", "scrape_at": "2025-06-14_19:39:57", "date_created": "2024-12-09T06:58:47.055Z", "category": "PR", "views": 97, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
សម្តេចសង្ឃចំនួន៥អង្គ ត្រូវបានថ្វាយព្រះរាជតួនាទី ក្លាយជាសម្តេចព្រះមហាសង្ឃរាជ និងសម្តេចសង្ឃនាយក	https://business-cambodia.com/articles/cambodia-king-monk-	តាមរយៈព្រះរាជក្រឹតរបស់ព្រះមហាក្សត្រកម្ពុជា ចុះផ្សាយដោយក្រសួងធម្មការនិងសាសនា នៅថ្ងៃទី០៨ ខែធ្នូ ឆ្នាំ២០២៤ បានឱ្យដឹង សម្តេចសង្ឃរាជ ចំនួន៥អង្គ ត្រូវបានថ្វាយព្រះរាជតួនាទី ក្លាយជាសម្តេចព្រះមហាសង្ឃរាជ និងសម្តេចសង្ឃនាយក។   ១. សម្តេចព្រះមហាសុមេធាធិបតី នន្ទ ង៉ែត ថ្វាយព្រះរាជឋានៈ ជា «សម្តេចព្រះអគ្គមហាសង្ឃរាជាធិបតី សម្តេចព្រះមហាសង្ឃរាជ នៃព្រះរាជាណាចក្រកម្ពុជា»។     ២. សម្តេចព្រះពោធិវ័ង្ស អំ លឹមហេង ថ្វាយព្រះរាជឋានៈជា «សម្តេចព្រះមហាសុមេធាធិបតី សម្តេចព្រះសង្ឃនាយក គណៈមហានិកាយកម្ពុជា»។     ៣. សម្តេចព្រះវ័នរ័ត ណយ ច្រឹក ប្រគេនព្រះឋានៈជា «សម្តេចព្រះពោធិវ័ង្ស សម្តេចព្រះសង្ឃនាយករងទី១ គណៈមហានិកាយ»។     ៤. សម្តេចព្រះឧត្តមវង្សា មួង រ៉ា ប្រគេនព្រះឋានៈជា «សម្តេចព្រះវ័នរ័ត ព្រះរាជាគណៈថ្នាក់ឯក សម្តេចព្រះសង្ឃនាយករងទី២ គណៈមហានិកាយកម្ពុជា»។     ៥. សម្តេចព្រះពុទ្ធជ័យមុនី ឃឹម សន  ព្រះឋានៈប្រគេនជា «សម្តេចព្រះសង្ឃ នាយករងទី៣ គណៈមហានិកាយកម្ពុជា»។     សូមជម្រាបថាការតំឡើងថ្វាយព្រះរាជឋានៈគណៈសង្ឃ សម្ដេចព្រះអគ្គមហាសង្ឃរាជាធិបតីថ្មី បានធ្វើឡើងក្រោយ សម្ដេចព្រះអគ្គមហាសង្ឃរាជាធិបតីកិត្តិឧទ្ទេសបណ្ឌិត ទេព វង្ស បានយាងសោយព្រះទិវង្គត កាលពីថ្ងៃទី២៦ ខែកុម្ភៈ ឆ្នាំ២០២៤ ក្នុងព្រះជន្មាយុ ៩៣ព្រះ៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-09T06:28:07.298Z", "category": "ភាពជាអ្នកដឹកនាំ", "views": 3152, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ធនាគារ ប្រ៊ីដ ដាក់ឱ្យប្រើប្រាស់កម្មវិធីទូរស័ព្ទដៃជំនាន់ថ្មីជាផ្លូវការ	https://business-cambodia.com/articles/bridge-mobile	ភ្នំពេញ៖  ធនាគារប្រ៊ីដបានដាក់ដំនើរការបច្ចេកវិទ្យាថ្មីរបស់ខ្លួនជាផ្លូវការដល់សាធារណជនជាមួយ កម្មវិធីទូរស័ព្ទដៃ BRIDGE Mobile ( ប្រ៊ីដម៉ូបាល) បង្កើតឡើងដើម្បីជួយសម្រួលដល់អតិថិជនក្នុងការការធ្វើប្រតិបត្តិការហិរញ្ញវត្ថុលើកម្មវិធីទូរស័ព្ទចល័តនៅក្នុងដៃកាន់តែងាយស្រួល និងសុវត្ថិភាព។ ក្នុងនាមជាគ្រឹះស្ថានហិរញ្ញវត្ថុដែរតែងតែ ស្វែងរកបច្ចេកវិទ្យាថ្មីៗ ធនាគារប្រ៊ីដបានរៀបចំខ្លួនរួចជាស្រេចក្នុងការផ្តល់ជូនឱ្យអតិថិជនគ្រប់រូបអាច គ្រប់គ្រងហិរញ្ញវត្ថុជាមួយកម្មវិធីទូរស័ព្ទជំនាន់ថ្មីរបស់ធនាគារប្រ៊ីដ។ លោក Richard Liew អគ្គនាយកប្រតិបត្តិធនាគារប្រ៊ីដមានប្រសាសន៍យ៉ាងរំភើបក្នុងការដាក់ឱ្យដំណើរការកម្មវិធីទូរស័ព្ទដៃរបស់ BRIDGE Mobile ថា ” តំាងពីថ្ងៃដំបូងនៃការបើកសម្ពោធធនាគារពាណិជ្ជ   ប្រ៊ីដ ជាផ្លូវនៅពាក់កណ្តាលឆ្នាំ ២០២៣ យើងបានខិតខំប្រឹងប្រែងធ្វើការឥតឈប់ឈរដើម្បីឱ្យបចេ្ចកវិទ្យាមួយនេះ អាចដាក់ដំណើរការបាននៅចុងឆ្នាំ២០២៤។ នេះគឺជាសមិទ្ធិផលមួយដែលយើងជឿជាក់ថា អតិថិជនដែលកំពុងប្រើប្រាស់សេវាធនាគារប្រ៊ីដកាន់តែមានទំនុកចិត្ត ងាយស្រួលនិងអាចធ្វើប្រតិបត្តិការដោយមិនត្រូវការកាន់សាច់ប្រាក់ផ្ទាល់ ទៅតាតម្រូវការប្រចំាថ្ងៃរបស់ពួកគេ។” កម្មវិធី BRIDGE Mobile ផ្តល់ជូននូវមុខងារដ៏សម្បូរបែប អាចឱ្យអតិថិជនគ្រប់គ្រងហិរញ្ញវត្ថុយ៉ាងងាយស្រួល។ ចំណុចសំខាន់នៃមុខងារកម្មវិធីទូរស័ព្ទដៃ BRIDGE Mobile រួមមាន កម្មវិធីបញ្ចូលលុយទូរស័ព្ទ ទូទាត់ទំនិញផ្សេងៗតាមរយៈKHQR ផ្ទេរលុយទៅធនាគារផ្សេងទៀតនៅក្នុងស្រុកតាមប្រព័ន្ធបាគង ឬផ្ទេរប្រាក់ទៅគណនីដទៃរបស់ធានាគារប្រ៊ីដ ពិនិត្យមើលសមតុល្យសាច់ប្រាក់ អត្រាប្តូប្រាក់ ស្វែងរកទីតាំងសាខាធនាគារប្រ៊ីដ និងកន្លែងដាក់ម៉ាស៊ីន ATM ក៏ដូចជាកម្មវិធីផ្តល់ជូនពិសេសៗជាច្រើនទៀត។ អតិថិជនអាចប្រើកម្មវិធីពិសេសទំាងអស់នេះបាននៅលើបច្ចេកវិទ្យាទូរស័ព្ទដៃធនាគារប្រ៊ីដតែមួយគត់។ លោក ភី វាសនា នាយកនាយកដ្ឋានសេវាធនាគារឌីជីថល បានឱ្យដឹងថា “កម្មវិធីទូរស័ព្ទដៃនេះ អាចឱ្យអតិថិជន ទទួលបានរបាយការណ៍គណនីសង្ខេប និងផ្ទេរប្រាក់បានលឿនរហ័សតាមបាគង និងតាមគណនីធនាគារប្រ៊ីដរបស់យើងផ្ទាល់។ លើសពីនេះកម្មវិធីទូរស័ព្ទដៃជំនាន់ថ្មីរបស់យើងក៏មានបំពាក់មុខងារប្រើប្រាស់លើការស្កេន KHQR ដើម្បីផ្ទេរប្រាក់ ឬទិញទំនិញតាមអាជីវករផ្សេងៗ ទៅកាន់ធនាគារក្នុងស្រុក ដែលជាសមាជិករបស់ប្រព័ន្ធបាគងផងដែរ។ ជាមួយនឹងបច្ចេកវិទ្យាចុងក្រោយ នឹង ផ្តល់ជូននូវបទពិសោធន៍សេវាធនាគារចល័ត ដែលសុវត្ថិភាព និងមានប្រសិទ្ធិភាព យើងក៏មានបំពាក់មុខងារ ជាមួយបច្ចេកវិទ្យាពង្រឹងសុវត្ថិភាពស្កេនផ្ទៃមុខ ឬម្រាមដៃ។” ជាមួយនឹងការរចនាឡើងនូវបច្ចេកវិទ្យាចុងក្រោយ  លោក Richard Liew បានបញ្ចាក់ថា "ការផ្តល់ជូនអតិថិជននូវកម្មវិធីទូរស័ព្ទដៃដែលបំពាក់នូវមុខងារសុវត្ថិភាព និងមានភាពងាយស្រួល ដោយពង្រឹងលើលក្ខណៈពិសេសដែលត្រូវបានទទួលស្គាល់ជាសកល បូករួមនូវមុខងារពិសេសៗជាច្រើន ដែលលោកអ្នកអាចធ្វើប្រតិបត្តិការជាមួយសេវាធនាគារចល័តនៅក្នុងដៃរបស់លោកអ្នកគ្រប់ពេលវេលា គ្រប់ទីកន្លែងយ៉ាងមានសុវត្ថិភាព។” លោកអ្នកអាចទាញយកកម្មវិធីទូរស័ព្ទដៃចល័តរបស់ធនាគារប្រ៊ីដនៅលើកម្មវិធីApple store សម្រាប់ទូរសព្ទ IOS និង Play Store សម្រាប់ទូរស័ព្ទដៃ Android ដើម្បីទទួលយកបទពិសោធន៍ក្នុងការប្រើប្រាស់សេវាធនាគារជំនាន់ថ្មី ដែលធ្វើឱ្យធនាគារប្រ៊ីដបន្តពង្រីកខ្លួនយ៉ាងរហ័សក្នុងវិស័យបច្ចេកវិទ្យា។ សម្រាប់ព័ត៌មានបន្ថែមអំពីកម្មវិធីទូរស័ព្ទដៃជំនាន់ថ្មីលោកអ្នកអាចចូលមកកាន់គេហទំព័រ https://shorturl.at/Sutmx អំពីធនាគារប្រ៊ីដ ធនាគារប្រ៊ីដគឺជាធនាគារដែលប្តេជ្ញាផ្តល់ជូនដំណោះស្រាយសេវាធនាគារដែលសមស្របទៅតាម    បច្ចេកវិទ្យាពិភពលោក។ ផ្តល់ជូនសេវាធនាគារដ៏សម្បួរបែបរួមទំាងសេវាធនាគារបុគ្គល សេវាធនាគារអាជីវកម្ម ក្នុងគោលបំណងឱ្យវិស័យធនាគារកាន់តែងាយស្រួល សុវត្ថិភាព និងអាចចូលប្រើប្រាស់បានគ្រប់ៗគ្នា។ សម្រាប់ព័ត៌មានបន្ថែ សូមទាក់ទងមកកាន់ Website: https://www.bridgebank.com.kh/en/	{ "spider_name": "businesscambodia", "scrape_at": "2025-06-14_19:39:57", "date_created": "2024-12-09T04:21:50.590Z", "category": "PR", "views": 116, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ផ្ទុះការភ្ញាក់ផ្អើលខ្លាំង!ចំពោះវត្តមាន ហុងដា SCOOPY ស៊េរីថ្មី របស់ក្រុមហ៊ុនអិនស៊ីអិច ទើបតែចេញក្តៅៗ	https://business-cambodia.com/articles/scoopyi	វត្តមានចេញលក់ជាផ្លូវការរបស់ All-New Honda SCOOPY ស៊េរីថ្មី នៅក្នុងទីផ្សារប្រទេសកម្ពុជា។ សម្រាប់ម៉ូឌែល SCOOPY កន្លងមកតែងតែទទួលបាន ការគាំទ្រពីសំណាក់អតិថិជនជាច្រើនជំនាន់រួចមកហើយទៅលើគុណភាព ការរចនា និងបច្ចេកវិទ្យាទាន់សម័យ។ ដោយកាលពីថ្ងៃទី០៥ ខែធ្នូ ឆ្នាំ២០២៤ ក្រុមហ៊ុន អិន ស៊ី អិច បានរៀបចំព្រឹត្តិការណ៍សម្ពោធ ជាផ្លូវការនូវម៉ូតូ All-New Honda SCOOPY ស៊េរីថ្មី ទាំងពីប្រភេទនោះគឺ ប្រភេទ PRESTIGE និង CLUB12 រចនាឡើងក្រោមគោលគំនិត THE NEW SHINE កាន់តែឡូយ កាន់តែស៊ីវិល័យ លើសពីម៉ូតូអូតូ ដែលនាំអ្នកឈានទៅកាន់យុគសម័យមួយថ្មី ដែលលេចធ្លោក្នុងនាមជានិមិត្តសញ្ញានៃស្ទាយឥតដែនកំណត់។ លោក ណាអូអាគិ  អុិសុិកាវា នាយកគ្រប់គ្រងទូទៅនៃក្រុមហ៊ុន អិន ស៊ី អិច បានមានប្រសាសន៍ថា ក្រុមហ៊ុន អិន ស៊ី អិច ហុងដា នឹងបន្តប្រឹងប្រែងអភិវឌ្ឍខ្លួន ដើម្បីនាំមកនូវម៉ូតូអូតូស៊េរីថ្មី ជាមួយនឹងការរចនាបែបទំនើបសក្ដិសមគ្រប់វ័យ តម្រូវឱ្យស្របតាមបរិបទនៃការរស់នៅរបស់ប្រជាជនកម្ពុជា។ ជាមួយនឹងឆន្ទៈក្នុងការនាំយកអ្វីដែលថ្មី និងបំពេញតម្រូវការរបស់អតិថិជនក្នុងឆ្នាំនេះ Honda SCOOPY ត្រូវបានរចនាឡើងជាមួយនឹងលក្ខណៈពិសេសមិនធ្លាប់មានដែលឆ្លុះបញ្ចាំងពីការប្តេជ្ញាចិត្តរបស់ក្រុមហ៊ុនទៅលើការធានាបាននូវគុណភាព និងការច្នៃប្រឌិត ដូចជា៖ ការរចនាដ៏ល្អហ្មត់ហ្មង ជាមួយនឹងចង្កៀងមុខមូលដ៏លេចធ្លោ និងរាងតួអក្សរS ដែលជាអត្តសញ្ញាណរបស់ SCOOPY បានរចនាដោយរួមបញ្ចូលគ្នា ជាមួយស្ទាយមិនចេះជិនណាយ និងការអភិវឌ្ឍថ្មី យ៉ាងល្អដាច់គេ ។ ការរចនាតែម និងពណ៌សម្រាប់តែប្រទេសកម្ពុជា៖ តែមរចនាថ្មី! ធ្វើឱ្យវាកាន់តែមានភាពអស្ចារ្យស៊ីវិល័យ និងមានពន្លឺជាមួយនឹងការទាក់ទាញនៃការរចនាថ្មី Golden Wave ដែលមានផ្តល់ជូនពិសេសសម្រាប់តែ Prestige ចេញពីក្រុមហ៊ុន អិនស៊ីអិច តែមួយ ប៉ុណ្ណោះ! Honda SMARTKEY ធ្វើឱ្យជីវិតរបស់អ្នកកាន់តែងាយស្រួលជាមួយនឹងសោរ Honda SMARTKEY ដែលជាបច្ចេកវិទ្យាដ៏ទំនើបទាន់សម័យ ។ ផ្តល់ជូន Honda SMART Key ចំនួន០២គ្រាប់ សម្រាប់តែ CLUB12 ចេញពីក្រុមហ៊ុន អិនស៊ីអិច ប៉ុណ្ណោះ។ កាន់តែស៊ីវិល័យ ជាមួយនឹងកុងទ័រ FULL DIGITAL ទំនើបបំផុត ទាន់សម័យផ្តល់ព័ត៌មានគ្រប់មុខងារបានយ៉ាងងាយស្រួលក្នុងកំឡុងពេលការបើកបរ។ បច្ចេកវិទ្យាPGM-FI ផ្តល់នូវដំណើរការម៉ាស៊ីនល្អឥតខ្ចោះ សន្សំសំចៃប្រេងបានយ៉ាងល្អប្រសើរ និង ម៉ាស៊ីនមានពណ៌ទឹកប្រាក់សម្រាប់តែម៉ូតូ Honda Scoopy Prestige និងHonda Scoopy CLUB12 ចេញពីក្រុមហ៊ុនតែប៉ុណ្ណោះ។ ស្លាកសញ្ញារបស់ ក្រុមហ៊ុន អិន ស៊ី អិច ដែលបានបញ្ជាក់យ៉ាងច្បាស់ពីស្តង់ដារចេញពីរោងចក្រ អិន ស៊ី អិច ហុងដា ផ្ទាល់។ ស្លាកសញ្ញាសុវត្ថិភាព៖ អនុលោមទៅតាមបទប្បញ្ញត្តិស្តង់ដាសុវត្ថិភាពកម្ពុជា ។ កុងតាក់បើក/បិទភ្លើង៖ ដែលអនុលោមទៅតាមបទប្បញ្ញត្តិស្តង់ដាសុវត្ថិភាពកម្ពុជា និងបំពាក់ពីរោងចក្ររួចជាស្រេច។ ការធានាផ្លូវការ រយៈពេល ២ឆ្នាំ ឬ ២៤, ០០០ គីឡូ ដែលអាចធ្វើឲ្យអតិថិជនគ្រប់រូបធ្វើដំណើរបានដោយមានទំនុកចិត្តខ្ពស់ ។ ឆ្នាំនេះយើងមានជម្រើសពណ៌ជាច្រើនសម្រាប់អតិថិជនជ្រើសរើស , សម្រាប់ Honda SCOOPY Prestige មាន ៣ ពណ៌ និង Honda SCOOPY CLUB12 មាន ៤ ពណ៌ បន្ថែមពីលើមុខងារពិសេសៗដែលបានណែនាំខាងលើ ក្រុមហ៊ុនក៏នឹងអនុញ្ញាតឲ្យអតិថិជនទាំងអស់ធ្វើការកក់ទុកមុននូវ All-New Honda SCOOPY នៅតាមតំណាងចែកចាយផ្លូវការទូទាំងប្រទេសកម្ពុជា។ ជាការផ្តល់ជូនពិសេសដល់អតិថិជនដែលធ្វើការកក់ទុកមុន លោកអ្នកនឹងទទួលបានមួកសុវត្ថិភាព HONDA SCOOPY រចនាពិសេសចំនួន១ ។ ការបើកទទួលកក់ Honda SCOOPY របស់យើងនឹងចាប់ផ្តើមនៅថ្ងៃទី ០៦ ខែធ្នូ ឆ្នាំ២០២៤ នេះតទៅ,  ដូច្នេះសូមអតិថិជនទាំងអស់មេត្តារួសរាន់ កុំឲ្យឱកាសដ៏ល្អនេះកន្លងផុត ដោយមួកសុវត្ថិភាព HONDA SCOOPY រចនាពិសេសនេះមានចំនួនកំណត់។ សម្រាប់ព័ត៌មានបន្ថែម៖ 010 922 922 Website (𝗔𝗹𝗹-𝗡𝗲𝘄 𝗛𝗼𝗻𝗱𝗮 𝗦𝗖𝗢𝗢𝗣𝗬 𝗣𝗿𝗲𝘀𝘁𝗶𝗴𝗲): https://www.ncxhonda.com/motorcycles/kh/ACF110CBT-5CA Website (𝗔𝗹𝗹-𝗡𝗲𝘄 𝗛𝗼𝗻𝗱𝗮 𝗦𝗖𝗢𝗢𝗣𝗬 Club12): https://www.ncxhonda.com/motorcycles/kh/ACF110CBT-3CA	{ "spider_name": "businesscambodia", "scrape_at": "2025-06-14_19:39:57", "date_created": "2024-12-08T08:40:04.101Z", "category": "PR", "views": 587, "author": { "first_name": "Navasiri", "last_name": "Morm", "email": "mormnavasiri.yt@gmail.com" }, "quality_warning": [ "noisy" ] }
ក្រុមហ៊ុនប៉ាណាសូនិកកម្ពុជា បានបើកសម្ពោធជាផ្លូវការ នូវកាមេរ៉ា Lumix S9 ដ៏ថ្មីស្រឡាង	https://business-cambodia.com/articles/lumix-s9	កាលពីថ្ងៃទី ៣០ ខែ វិច្ឆិកា ឆ្នាំ្ ២០២៤ ក្រុមហ៊ុន ប៉ាណាសូនិកកម្ពុជា បានបើកសម្ពោធជាផ្លូវការ នូវកាមេរ៉ាថ្មីរបសខ្លួន នោះគឺ Lumix S9។ លោក Hisakazu Maeda អគ្គនាយកក្រុមហ៊ុន Panasonic ប្រទេសកម្ពុជាបានមានប្រសាសន៏ថា វិស័យទេសចរណ៍កម្ពុជាដើរតួយ៉ាងសំខាន់ក្នុងការជំរុញឱ្យមានតម្រូវការកាមេរ៉ាក្នុងចំណោមភ្ញៀវជាតិ និងអន្តរជាតិ។ បេតិកភណ្ឌវប្បធម៌ដ៏សម្បូរបែបរបស់ប្រទេសកម្ពុជា ទីតាំងប្រវត្តិសាស្ត្រដូចជាប្រាសាទអង្គរវត្ត និងទេសភាពដ៏រស់រវើក ធ្វើឱ្យវាក្លាយជាគោលដៅដ៏ពេញនិយមសម្រាប់អ្នកចូលចិត្តថតរូប ដែលជំរុញឱ្យមានតម្រូវការសម្រាប់កាមេរ៉ាគុណភាពខ្ពស់។ ហើយគាត់ក៏ជឿជាក់ថា កាមេរ៉ា Lumix របស់ប៉ាណាសូនិក គឺជាផ្នែកមួយនៃ Lifestyle របស់ប្រជាជនកម្ពុជា ដើម្បីបង្កើតមាតិកាដែលមានភាពទាក់ទាញនៅលើបណ្តាញសង្គម ដូចជាFacebook, YouTube, TikTok, Instagram ជាដើម។ លោក ជា ពិសួគ៏ ជាអ្នកចែកចាយ កាមេរ៉ា Lumix ប្រទេសកម្ពុជាបានមានប្រសាសន៏ថា ទីផ្សារកាមេរ៉ារបស់ប្រទេសកម្ពុជាកំពុងមានការរីកចម្រើនជាលំដាប់ ដែលជំរុញអោយមានការកើនឡើងសម្រាប់ផលិតរូបភាព វីដេអូមានគុណភាពខ្ពស់។ គាត់សង្ឃឹមថាបន្ទាប់ពីការដាក់បង្ហាញជាផ្លូវការ កាមេរ៉ា Lumix S9 នេះ និងរឹតតែធ្វើអោយកាមេរ៉ា Lumix ឈានមុនគេនៅប្រទេសកម្ពុជា សម្រាប់កាមេរ៉ាដែលមានគុណភាពខ្ពស់ ។ លោក Jerry Thai, ស្ថាបនិក Home Photography & Media យល់ឃើញថា កាមេរ៉ា Lumix S9   ជាកាមេរ៉ាងាយស្រួលចែករំលែករូបភាព វីដេអូ មានគុណភាពខ្ពស់ ជាមួយនឹង Full Frame Sensor 4K/6K, Videos Hybrid Autofocus, Image Stabilization និង PDAF AI Subject Detection.  Battery Life Improved to 470 shots with USB-C, Real-time LUTs សន្សំសំចៃពេលវេលាច្រើន និងបង្កើនល្បឿនការងារក្នុងប្រព័ន្ធផ្សព្វផ្សាយសង្គមផងដែរ កាមេរ៉ា Lumix S9 មានចម្រុះពណ៍សម្រាប់អ្នកបង្កើតមាតិកាថ្មី អ្នកស៊ីវិល័យទាន់សម័យនិយម, Vlogger, កម្មវិធី Lumix Lab អាចផ្ទេរ និងកែសម្រួលមាតិកាលោកអ្នកជាមួយ Smart Phone ត្រឹមរយៈពេល 30 វិនាទីប៉ុណ្ណោះ។ លោកអ្នកអាចស្វែងកាមេរ៉ា Lumix គ្រប់ស៊េរី នៅហាង សប្បាយណាស់ ដែលមានអាស័យដ្ឋាន ផ្ទះ 216E1, ផ្លូវ មុន្នីវង្ស រាជធានីភ្នំពេញ។ លេខទូរស័ព្ទ: 012 660 662, 081 77 35 21	{ "spider_name": "businesscambodia", "scrape_at": "2025-06-14_19:39:57", "date_created": "2024-12-08T08:24:10.836Z", "category": "PR", "views": 90, "author": { "first_name": "Navasiri", "last_name": "Morm", "email": "mormnavasiri.yt@gmail.com" }, "quality_warning": [ "noisy" ] }
Royal Enfield សម្ពោធដំណើរការរោងចក្រដំឡើងដំបូងបង្អស់នៅក្នុងប្រទេសថៃ បង្ហាញពីការបោះជំហានដ៏ធំរបស់ខ្លួនក្នុងតំបន់អាស៊ីប៉ាស៊ីហ្វិក	https://business-cambodia.com/articles/royal-enfield	ទីក្រុងបាងកក ថ្ងៃទី 04 ខែធ្នូ ឆ្នាំ 2024៖ ក្រុមហ៊ុន Royal Enfield ដែលជាក្រុមហ៊ុនឈានមុខគេលើពិភពលោកផ្នែកម៉ូតូកំលាំង (250cc-750cc) បានចាប់ផ្ដើមជំពូកថ្មីនៅក្នុងការជំហានរបស់ខ្លួនក្នុងតំបន់អាស៊ីប៉ាស៊ីហ្វិក ជាមួយការបើករោងចក្រដំឡើងម៉ូតូ (CKD or Completely Knocked down) នៅក្នុងប្រទេសថៃ។ រោងចក្រដំឡើងនេះ គឺជារោងចក្រដំឡើង និងដំណើរការ CKD ដំបូងបង្អស់របស់ Royal Enfield នៅប្រទេសថៃ ដែលស្ថិតនៅខេត្ត Samut Prakan ។  ការបើករោងចក្រដំំឡើងនេះដែរ បានសបញ្ជាក់ពីការបោះជំហានទៅមុខដ៏សំខាន់មួយនៅក្នុងផែនការរបស់ Royal Enfield ក្នុងប្រទេសថៃ ហើយក៏បង្ហាញនូវការប្តេជ្ញាចិត្តរបស់យីហោម៉ូតូដ៏ល្បីល្បាញចំពោះតំបន់នេះផងដែរ។ ថ្លែងនៅក្នុងពិធីសម្ពោធរោងចក្រថ្មីនេះ នាយកប្រតិបត្តិក្រុមហ៊ុន Royal Enfield លោក B Govindarajan មានប្រសាសន៍ថា៖ « ក្រុមហ៊ុន Royal Enfield បាននិងកំពុងខិតខំធ្វើការយ៉ាងខ្លាំងដើម្បីពង្រីកផ្នែកម៉ូតូធុនមធ្យមទូទាំងពិភពលោក។ យើងបានឃើញការស្វាគមន៍ដ៏អស្ចារ្យពីអតិថិជនអន្តរជាតិដែលចង់ស្វែងរកម៉ូតូដែលល្អស័ក្កិសម និងបង្ហាញពីភាព unique នៃបុគ្គលិកលក្ខណៈរបស់ពួកគេ។ លើសពីនេះយើងមានម៉ូតូជាច្រើនប្រភេទ ដែលសុទ្ធតែទាក់ទាញ និងដំណើរការដោយ platforms ទម្រង់ខុសៗគ្នា ដើម្បីបំពេញតម្រូវការ និងតម្រូវចិត្តរបស់អតិថិជនទូទាំងពិភពលោករបស់យើង។ Royal Enfield គឺជាម៉ាកយីហាលំដាប់ពិភពលោកពិតប្រាកដ ហើយជាប់ចំណាត់ថ្នាក់ក្នុងចំណោមម៉ាកម៉ូតូធុនមធ្យមលំដាប់កំពូលនៅក្នុងទីផ្សារដូចជាចក្រភពអង់គ្លេស កូរ៉េ អូស្ត្រាលី-នូវែលសេឡង់ ក្នុងចំណោមម៉ាកផ្សេងៗទៀត។ គោលបំណងយុទ្ធសាស្រ្តរបស់យើង គឺពង្រីកទីផ្សារអន្តរជាតិ ដោយការវិនិយោគលើទីផ្សារដែលមានសក្តានុពលដ៏ធំក្នុងការលូតលាស់ ដូច្នេះហើយទើបសម្រេចបើករោងចក្រដំឡើងក្នុងប្រទេសថៃ ដើម្បីឆ្លើយតបនឹងចក្ខុវិស័យនេះ ហើយយើងក៏កំពុងនាំអ្នកចូលចិត្ត និងស្រលាញ់ម៉ូតូកាន់តែច្រើនឡើង ដើម្បីទទួលបានបទពិសោធន៍ DNA របស់ Royal Enfield –«Pure Motorcycling»។ ជាមួយគ្នានេះដែរ លោក Yadvinder Singh Guleria Royal Enfield CCO បានមានប្រសាសន៍ថា៖ « ការបើករោងចក្រថ្មីនេះ ជាយុទ្ធសាស្រ្តទីផ្សារដែលយើងប៉ងទុកក្នុងការខិតទៅជិតទីផ្សារទាំងនេះ និងពង្រីកអាជីវកម្ម ដូចទៅនឹងទីផ្សារអាស៊ីប៉ាស៊ីហ្វិកដែលផ្តល់នូវសក្តានុពលដ៏អស្ចារ្យសម្រាប់ផ្នែកម៉ូតូធុនមធ្យម។ នេះគឺជាសក្ខីភាពមួយចំពោះការប្តេជ្ញាចិត្តរបស់យើងចំពោះសក្តានុពលទីផ្សារ និងសហគមន៍ម៉ូតូដែលកំពុងរីកចម្រើន។ ហើយយើងមានទំនុកចិត្តថា រោងចក្រថ្មីនេះ នឹងជួយយើងក្នុងការពង្រីកទីផ្សារផ្នែកម៉ូតូធុនមធ្យម នៅក្នុងប្រទេសថៃ ខណៈដែលអាចឱ្យយើងកាន់តែងាយស្រួលបំពេញតម្រូវការដែលកំពុងកើនឡើងក្នុងតំបន់ផងដែរ»។ ការប្រកាសបើករោងចក្រថ្មី នេះគឺជាការជំរុញយ៉ាងសំខាន់ដល់អាជីវកម្មរបស់ក្រុមហ៊ុននៅក្នុងតំបន់អាស៊ីប៉ាស៊ីហ្វិក ហើយថែមទាំងសបញ្ជាក់ នូវការប្តេជ្ញាចិត្តរបស់ Royal Enfield ចំពោះប្រទេសថៃ។ រោងចក្រថ្មីនេះ គឺជាអង្គភាពដំឡើង CKD ទីប្រាំមួយរបស់ Royal Enfield នៅលើពិភពលោក បន្ទាប់ពីប្រទេសអាហ្សង់ទីន កូឡុំប៊ី ប្រេស៊ីល បង់ក្លាដែស និងនេប៉ាល់។ អត្ថាធិប្បាយចំពោះការបើករោងចក្រដំឡើងរថយន្តថ្មីនៅក្នុងប្រទេសថៃ លោក Anuj Dua - អាស៊ីប៉ាស៊ីហ្វិក ប្រធានធុរកិច្ច Royal Enfield បាននិយាយថា៖ « វាជាការខិតខំប្រឹងប្រែងឥតឈប់ឈររបស់យើងមិនត្រឹមតែអភិវឌ្ឍប៉ុណ្ណោះទេ ប៉ុន្តែពង្រីកផ្នែកម៉ូតូធុនមធ្យមនៅក្នុងប្រទេសថៃ។ ប្រទេសថៃគឺជាទីផ្សារដ៏រឹងមាំមួយសម្រាប់ក្រុមហ៊ុន Royal Enfield ហើយបានបង្ហាញពីគន្លងនៃការរីកចម្រើនជាលំដាប់។ ជាមួយគ្នានេះដែរ ដោយសារតែអតិថិជនរបស់យើង និងសហគមន៍ដែលមានចំណង់ចំណូលចិត្តជិះម៉ូតូរបស់យើងដែលមាននៅទូទាំងប្រទេសថៃ ស្រឡាញ់ភាពជាម្ចាស់នៃម៉ាកយីហោ នាំឱ្យក្រុមហ៊ុនទទួលបានលទ្ធផលគាប់ប្រសើរ ពោលគឺទទួលបានការកើនឡើងជាង 150% ចាប់តាំងពីយីហោក្រុមហ៊ុនបានបោះជំហានចូលទៅក្នុងប្រទេសថៃ។ ភូមិសាស្ត្រ វប្បធម៌ និងភាពចម្រុះនៃប្រទេសនេះ ផ្តល់នូវការកំណត់ដ៏ល្អសម្រាប់ប្រភេទម៉ូតូរបស់យើង។ ការរីកចម្រើនរបស់យើងក្នុងរយៈពេលប៉ុន្មានឆ្នាំកន្លងមកនេះ មានការលើកទឹកចិត្តយ៉ាងខ្លាំង មិនថាបណ្តាញ អតិថិជន សហគមន៍ និងផលប័ត្ររបស់យើងនោះទេ។ យើងនៅតែប្តេជ្ញាចិត្តក្នុងការផ្តល់ជូននូវម៉ូតូ និងបទពិសោធន៍ពិសេសៗដែលឆ្លើយតបនឹងសហគមន៍បើកបរម៉ូតូរបស់ថៃ។ គំនិតផ្តួចផ្តើមជាយុទ្ធសាស្រ្តរបស់យើងសម្រាប់ឆ្នាំ 2024 និងតទៅមុខទៀត នឹងពង្រឹងជំហររបស់យើងបន្ថែមទៀត និងធានាបាននូវគន្លងកំណើនប្រកបដោយស្ថិរភាព »។ គួរបញ្ជាក់ផងដែរថា រោងចក្រដំឡើងនៅក្នុងប្រទេសថៃ មានទំហំ 57000 sq ft មានសមត្ថភាពដំឡើងម៉ូតូបានច្រើនជាង 30,000 គ្រឿងក្នុងមួយឆ្នាំ។ គ្រឿងបង្គុំនៅក្នុងរោងចក្រដំឡើងថ្មីនេះ គឺជាឧបករណ៍ទំនើបទាន់សម័យដែលនឹងបំពេញតម្រូវការដែលកំពុងកើនឡើងនៅក្នុងប្រទេស។ ដំណើរការដំឡើងថ្មីនេះ នឹងជួយសម្រួលដល់ការដឹកជញ្ជូនម៉ូតូកាន់តែមានប្រសិទ្ធភាព និងឆាប់រហ័ស សម្រាប់អតិថិជន និងផ្តល់នូវបទពិសោធន៍កាន់តែរលូន។ រោងចក្រដំឡើងថ្មីនេះ នឹងចាប់ផ្តើមបំពេញតម្រូវការក្នុងទីផ្សារថៃ ហើយនឹងបំពេញបន្ថែមដល់ទីផ្សារតំបន់ក្នុងលក្ខណៈជាដំណាក់កាល៕ អំពីក្រុមហ៊ុន Royal Enfield យីហោម៉ូតូចាស់ជាងគេក្នុងការផលិតបន្ត គឺ Royal Enfields បានបង្កើតម៉ូតូច្នៃយ៉ាងស្រស់ស្អាតតាំងពីឆ្នាំ 1901។ ពីប្រភពដើមរបស់អង់គ្លេស រោងចក្រផលិតត្រូវបានបង្កើតឡើងនៅ Madras នៅឆ្នាំ1955 ដែលជាកន្លែងឈរជើងដែល Royal Enfield  នាំមុខការរីកចម្រើនរបស់អ្នកជិះម៉ូតូធុនមធ្យមចំនួន ២ របស់ឥណ្ឌា។ Royal Enfields កំពុងបញ្ជូលភាពមិនស្មុគស្មាញ អាចដំណើរការបានល្អ និងភាពរីករាយក្នុងការជិះទោចក្រយានយន្តសម្រាប់ការរុករក និងការបញ្ចេញគំនិតដោយខ្លួនឯង ទាំងនេះហើយដែលជាវិធីសាស្រ្តមួយដែលយីហោ Royal Enfields ហៅថាម៉ូតូសុទ្ធសាធ។ ម៉ូឌែលប្រណិតៗរបស់ Royal Enfield ដែលបានចេញលក់រួមមាន ម៉ូតូអគ្គិសនី Flying Flea  រួមទាំង Flying Flea C6 រចនាប័ទ្ម Classic និង Flying Flea S6 រចនាប័ទ្ម Scrambler - ដែលត្រូវបានដាក់តាំងបង្ហាញនាពេលថ្មីៗនេះនៅក្នុងទីក្រុង Milan។ ក្រៅពីនេះក៏មានម៉ូឌែល Bear 650, Classic 650, Guerrilla 450 modern roadster, Hunter 350, Meteor 350, Super Meteor 650, Interceptor 650 និង Continental GT 650 twins, the Shotgun 650, the new Himalayan adventure tourer DVram41, the new iconic Bullet 350, Classic 350 និង Goan Classic 350 ថ្មី ។ អ្នកជិះម៉ូតូ និងអ្នកដែលនិយមចូលចិត្តម៉ូតូបែបនេះ នឹងទទួលបានការគាំទ្រយ៉ាងខ្លាំងពីព្រឹត្តិការណ៍គ្រប់កម្រិតទាំងថ្នាក់តំបន់ និងអន្តរជាតិ អ្វីដែលគួរអោយកត់សំគាល់បំផុតនោះ គឺការជិះម៉ូតូ ដែលជាការជួបជុំជារៀងរាល់ឆ្នាំរបស់មនុស្សរាប់ពាន់នាក់ដែលមានការចាប់អារម្មណ៍ពី Royal Enfield នៅ Goa និង Himalayan Odyssey ដែលធ្វើឡើងជាប្រចាំឆ្នាំនៅលើ ផ្លូវ ដី ដែលពិបាក និងឆ្លងកាត់ភ្នំខ្ពស់បំផុត។ ផ្នែកមួយនៃ Eicher Motors Limited, Royal Enfield ដំណើរការតាមរយៈហាងជាង 2000 នៅទូទាំងទីក្រុង និងទីប្រជុំជនសំខាន់ៗទាំងអស់ក្នុងប្រទេសឥណ្ឌា និងតាមរយៈហាងជិត 850 នៅក្នុងប្រទេសជាង 60 ជុំវិញពិភពលោក។ Royal Enfield ក៏មានមជ្ឈមណ្ឌលបច្ចេកទេសលំដាប់ពិភពលោកចំនួនពីរផងដែរ គឺនៅ Bruntingthorpe ចក្រភពអង់គ្លេស និងនៅ Chennai ប្រទេសឥណ្ឌា។ រោងចក្រផលិតទំនើបបំផុតចំនួនពីររបស់ក្រុមហ៊ុនមានទីតាំងនៅ Oragadam និង Vallam Vadagal នៅជិត Chennai ។ នៅទូទាំងពិភពលោក Royal Enfield មានអង្គភាពដំឡើង CKD ទំនើបចំនួន ៦ រួមមាននៅក្នុងប្រទេសនេប៉ាល់ ប្រេស៊ីល ថៃ អាហ្សង់ទីន កូឡុំប៊ី និងឥឡូវនេះនៅប្រទេស។ យើងក៏ផ្តល់ជូននូវជំនួយ និងការធានារយៈពេលបីឆ្នាំសម្រាប់ម៉ូតូទាំងអស់របស់យើង។ Royal Enfield គឺជាម៉ាករថយន្តឥណ្ឌាដំបូងគេដែលណែនាំគំនិតផ្តួចផ្តើមការធានាជាសកល ដោយលើកទឹកចិត្តម្ចាស់ Royal Enfield ទូទាំងពិភពលោកឱ្យងើបឡើងវិញ ជិះកាន់តែច្រើន និងរុករកដោយគ្មានដែនកំណត់។ សម្រាប់ព័ត៌មានបន្ថែម សូមទំនាក់ទំនង៖ Ridhi Jain - PR LEAD FOR APAC \| ridhi@royalenfield.com	{ "spider_name": "businesscambodia", "scrape_at": "2025-06-14_19:39:57", "date_created": "2024-12-07T06:55:30.257Z", "category": "PR", "views": 84, "author": { "first_name": "Navasiri", "last_name": "Morm", "email": "mormnavasiri.yt@gmail.com" }, "quality_warning": [ "noisy" ] }
ស្ងាត់ៗផ្លូវថ្មី១ខ្សែ តភ្ជាប់ពីផ្លូវជាតិលេខ១ទៅកាន់ព្រំដែនវៀតណាមសម្រេចបានជាង ៩០ ភាគរយហើយ	https://business-cambodia.com/articles/road-project-updated	គិតត្រឹមបំណាច់ខែវិច្ឆិកា ឆ្នាំ២០២៤ គម្រោងលើកកម្រិត ជួសជុល និងថែទាំផ្លូវខេត្តលេខ ៣១២ អនុវត្តបាន៩២,១០ ភាគរយហើយ ខណៈកាលបរិច្ឆេទបញ្ចប់ការសាងសង់ក្នុងកិច្ចសន្យារគឺនៅបំណាចខែធ្នូ ឆ្នាំ២០២៤ខាងមុខនេះ។     តាមការដកស្រង់ពីក្រសួងសាធារណការ និងដឹកជញ្ជូន កាលពីថ្ងៃទី៥ ខែធ្នូ ឆ្នាំ២០២៤ បានឲ្យដឹងថា ផ្លូវខេត្តលេខ៣១២នេះ មានប្រវែង ២៨,៣៧ គ.ម ដោយចាប់ផ្តើមពីភូមិសំរោង ឃុំល្វា (ត្រង់បំបែកផ្លូវជាតិលេខ១ គីឡូម៉ែត្រលេខ ៧៧+០៨២) រហូតដល់ភូមិករគោ ឃុំបន្ទាយចក្រី (ព្រំប្រទល់កម្ពុជា-វៀតណាម) ក្នុងភូមិសាស្រ្តស្រុកព្រះស្តេច នៃខេត្តព្រៃវែង។ គម្រោងនេះនឹងត្រូវស្តារពង្រីកទទឹងតួផ្លូវរហូតដល់ ១២ម៉ែត្រ និងលើកកម្រិតគុណភាព ពីប្រភេទផ្លូវក្រាលកៅស៊ូពីរស្រទាប់(DBST) ទៅជាប្រភេទផ្លូវក្រាលបេតុងកៅស៊ូ (AC) និងផ្នែកខ្លះក្រាលបេតុងសរសៃដែក កម្រាស់ ២៥ស.ម ដែលមានទទឹងរួម ១១ម៉ែត្រ និងមាន២គន្លងទៅ-មក។ ផ្លូវខេត្តនេះ នឹងក្លាយជាខ្សែផ្លូវយុទ្ធសាស្រ្តដ៏សំខាន់មួយ ឆ្លងកាត់ឃុំចំនួន ៤ ក្នុងភូមិសាស្រ្តស្រុកព្រះស្តេច នៃខេត្តព្រៃវែង រួមមាន៖ ឃុំល្វា ឃុំជ័យកំពក ឃុំអង្គររាជ និងឃុំបន្ទាយចក្រី។ ខ្សែផ្លូវនេះមានភាពប្រទាក់ក្រឡាគ្នាជាមួយនឹងផ្លូវជាតិលេខ១ ផ្លូវខេត្តលេខ៣១២A និងផ្លូវក្រវាត់ព្រំដែន ដែលបានតភ្ជាប់តំបន់ទីប្រជុំជន ទៅកាន់តំបន់ព្រំដែន(កម្ពុជា-វៀតណាម)។   ក្រោយបញ្ចប់ការសាងសង់ ខ្សែផ្លូវនេះនឹងជួយសម្រួលដល់ការធ្វើដំណើររបស់បងប្អូនប្រជាពលរដ្ឋ ទៅកាន់មន្ទីរពេទ្យ សាលារៀន និងសម្រួលការដឹកជញ្ជូនទំនិញ ក៏ដូចជាកសិផលផ្សេងៗ ទៅកាន់ទីផ្សារមូលដ្ឋាន និងតំបន់ជុំវិញ ជាពិសេស រំពឹងថានឹងចូលរួមលើកកម្ពស់នូវសកម្មភាពផ្លាស់ប្តូរពាណិជ្ជកម្មរវាងកម្ពុជា និងវៀតណាម ឱ្យកាន់តែល្អប្រសើរឡើងបន្ថែមទៀត។   គួរបញ្ជាក់ថា ផ្លូវខេត្តលេខ៣១២ នេះត្រូវបានប្រារព្ធពិធីបើកការដ្ឋានកាលពីថ្ងៃទី៩ ខែមិថុនា ឆ្នាំ២០២៣ កន្លងទៅ ដែលបានអនុវត្តការសាងសង់ដោយក្រុមហ៊ុន ILSUNG-KR JOINT VENTURE ក្នុងរយៈពេល ១៨ខែ និងថែទាំរយៈពេល ៦០ខែ ដោយប្រើប្រាស់ថវិកា ដែលជាឥណទានសម្បទានរបស់ធនាគារអភិវឌ្ឍន៍អាស៊ី សរុបប្រមាណ ២៥លានដុល្លារអាមេរិក សម្រាប់ការសាងសង់ ការបោសសម្អាតគ្រាប់មីនយុទ្ធភ័ណ្ឌមិនទាន់ផ្ទុះ និងពន្ធអាករផ្សេងៗ រួមជាមួយនឹងថវិកាបដិភាគរបស់រាជរដ្ឋាភិបាល សម្រាប់ការដោះស្រាយផលប៉ះពាល់៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-06T10:07:48.536Z", "category": "ព័ត៌មានថ្មីៗ", "views": 877, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
យកលុយចាស់ប្ដូរយកលុយថ្មី! អ្នកសៀមរាបសប្ដាហ៍នេះអាចយកក្រដាសប្រាក់រៀលចាស់ ទក់ រហែក ប្ដូរយកក្រដាសប្រាក់ថ្មីនៅទីតាំង១នេះ	https://business-cambodia.com/articles/take-old-banknote-get-new-banknotes	ធនាគារជាតិនៃកម្ពុជាកំពុងស្ថិតនៅក្នុងដំណើររៀបចំកម្មវីធីផ្សព្វផ្សាយស្តីពី “ប្រាក់រៀល និងប្រព័ន្ធបាគង” នៅទូទាំងប្រទេសកម្ពុជាដើម្បីផ្ដល់ចំណេះផ្នែកហិរញ្ញវត្ថុដល់ពលរដ្ឋកម្ពុជាជាពិសេសដើម្បីជំរុញនិងលើកកម្ពស់ប្រាក់រៀលខ្មែរយើង។   កម្មវីធីផ្សព្វផ្សាយស្តីពី “ប្រាក់រៀល និងប្រព័ន្ធបាគង” សម្រាប់សប្ដាហ៍ក្រោយពោលគឺនៅថ្ងៃព្រហស្បតិ៍ ទី១២ ខែធ្នូ ឆ្នាំ២០២៤ នឹងត្រូវធ្វើឡើងនៅសួនព្រះរាជដំណាក់ ក្រុងសៀមរាប ខេត្តសៀមរាប។   កម្មវិធីនេះក៏មានការប្ដូរជូនក្រដាសប្រាក់រៀល ចាស់ ទក់ រហែកប្ដូរយកក្រដាសប្រាក់រៀលថ្មីដោយឥតគិតថ្លៃ ការតាំងពិព័រណ៍ និងការប្រគំតន្ត្រីផងដែរ។ សូមចូលរួមដោយសេរី ចាប់ពីម៉ោង ៨:០០ នាទីព្រឹក ដល់ ៧:០០នាទីល្ងាច ទាំងអស់គ្នា៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-06T09:52:08.598Z", "category": "ហិរញ្ញវត្ថុ", "views": 78, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
គួរដឹង! ពេលបុគ្គលិកជាសមាជិក ប.ស.ស ជួបគ្រោះ.ថ្នា.ក់ការងារ ថៅកែគួរធ្វើរឿង២ នេះជាបន្ទាន់	https://business-cambodia.com/articles/boss-bor-sor-sor	មានបងប្អូនមានចំនួន មានចម្ងល់ថានៅពេលមានកម្មករនិយោជិតជាសមាជិក ប.ស.ស. ជួបគ្រោះថ្នាក់ការងារ តើថៅកែ ម្ចាស់សហគ្រាស គ្រឹះស្ថាន ឬអ្នកតំណាងជនរងគ្រោះ គួរធ្វើបែបណា?   ដើម្បីចៀសវាងការបាត់បង់អត្ថប្រយោជន៍របបសន្តិសុខសង្គមផ្នែកហានិភ័យការងារ នៅពេលមានកម្មករនិយោជិតជាសមាជិក ប.ស.ស. ជួបគ្រោះថ្នាក់ការងារ ថៅកែ ម្ចាស់សហគ្រាស គ្រឹះស្ថាន ឬអ្នកតំណាងជនរងគ្រោះ ត្រូវបំពេញកាតព្វកិច្ចរបស់ខ្លួនដូចខាងក្រោម៖   ១. ជូនដំណឹងមក ប.ស.ស. តាមរយៈលេខ ១២៩៧ ឬ ១២៨៦ ដើម្បីជួយសម្របសម្រួលជនរងគ្រោះទៅកាន់មន្ទីរពេទ្យ   ២. ត្រូវបញ្ជូនរបាយការណ៍ហានិភ័យការងារ និងឯកសារពាក់ព័ន្ធមក ប.ស.ស. ក្នុងរយៈពេលយ៉ាងយូរ ៤៨ម៉ោងនៃថ្ងៃធ្វើការ បន្ទាប់ពីកម្មករនិយោជិតទទួលរងហានិភ័យការងារ តាមរយៈ៖ អ៊ីមែល៖ benefit@nssf.gov.kh ឬ យកមកដាក់ផ្ទាល់នៅទីស្នាក់ការ ប.ស.ស. ដែលនៅជិតបំផុត។ គួរបញ្ជាក់ថា សម្រាប់ព័ត៌មានបន្ថែម សូមទំនាក់ទំនងមកកាន់លេខ ១២៩៧ ឬ១២៨៦ ឬតាមរយៈប្រព័ន្ធផ្សព្វផ្សាយបណ្តាញសង្គមរបស់យើង៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-06T08:53:40.140Z", "category": "ព័ត៌មានថ្មីៗ", "views": 370, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ពលរដ្ឋខ្មែរជំពាក់ធនាគារជាង៧៥ពាន់លាន$ ខណៈជំពាក់បំណុលប្រភេទនេះរហូតដល់ទៅ៥០ពាន់លាន$	https://business-cambodia.com/articles/cambodian-people-in-debt	ត្រឹមដំណាច់ឆ្នាំ២០២៣កន្លងទៅនេះ បើយោងតាមរបាយការណ៍របស់CBC បានឲ្យដឹងថា គិតត្រឹមចុងខែធ្នូឆ្នាំ២០២៣ គ្រឹះស្ថានជាសមាជិករបស់CBC ទាំងអស់បានផ្ដល់ប្រាក់កម្ចីចំនួន ២៣២,៣៩៣,៣៩៤លានរៀល(ប្រមាណជាង៥៧ពាន់លានដុល្លារ) ដល់ពលរដ្ឋ៤.៩៨លាននាក់នៅក្នុង២៥រាជធានីខេត្ត។   បើយោងតាមប្រសាសន៍របស់លោកបណ្ឌិត គី សេរីវឌ្ឍន៍ អ្នកជំនាញសេដ្ឋកិច្ចនៃរាជបណ្ឌិត្យសភាកម្ពុជាបានឲ្យដឹងក្នុងកម្មវិធីកិច្ចពិភាសក្សាតុមូលកាលពីពេលថ្មីៗនេះថាបំណុលដែលពលរដ្ឋខ្មែរជំពាក់ធនាគារជាង៥៧ពាន់លានដុល្លារនេះគឺនឹង១៣៥%នៃផលិតផលក្នុងស្រុកសរុប(GDP) ខណៈផលិតផលក្នុងស្រុកសរុបកម្ពុជាត្រឹមឆ្នាំ២០២៤នេះប្រមាណ៤៥ពាន់លានដុល្លារ។    លោកបណ្ឌិតបានបញ្ជក់ថាកម្រិតបំណុលនេះបើយើងធៀបនឹងGDP វាហាក់ដូចជាមិនទាន់ជាបញ្ហានោះទេខណៈបំណុលលើពិភពលោកគឺមានប្រមាណ១៤៦%GDP របស់ពិភពលោក។   លោកបណ្ឌិតថាបើយោងតាមរបាយការណ៍CBC មានអ្នកជំពាក់ជិតលាននាក់ប៉ុន្ដែអ្នកជំពាក់ជាក់ស្ដែងមិនដល់៤លាននាក់នោះពោលគឺ៥លាននាក់គឺកត់ត្រា២នាក់។ ឧទាហរណ៍ប្ដីប្រពន្ធទៅខ្ចីលុយបំណុលតែមួយតែកត់២នាក់។   លោកបណ្ឌិតបានបង្ហើបថាបំណុលភាគច្រើនដែលប្រជាជនខ្មែរជំពាក់ធនាការគឺជាបំណុលលក្ខណៈបុគ្គលពោលគឺជាកម្ចីផ្ទាល់ មិនមែនជាកម្ចីរបស់សហគ្រាសទេ ដោយកម្ចីផ្ទាល់ខ្លួនេះមានដល់ទៅ៥០ពាន់លានដុល្លារ ខណៈកម្ចីសហគ្រាសមានត្រឹមតែ៧ពាន់លានដុល្លារប៉ុណ្ណោះ៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-06T07:58:52.283Z", "category": "ហិរញ្ញវត្ថុ", "views": 827, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
អង្គការហ្គូដណេប៊ឺសកម្ពុជា - ធនាគារ ខេប៊ី គូកមីន - កម្មវិធីបញ្ចប់វគ្គសិក្សាបច្ចេកវិទ្យាកម្រិតខ្ពស់ជំនាន់ទី ១២ នៃគម្រោងគាំទ្រថ្នាក់សិក្សាបច្ចេកវិទ្យា (IT) ដើម្បីការអភិវឌ្ឍន៍សមត្ថភាពយុវជន	https://business-cambodia.com/articles/good-neighbors-cambodia	កាលពីថ្ងៃទី៥ ខែធ្នូ អង្គការហ្គូដណេប៊ឺសកម្ពុជា សហការជាមួយធនាគារ ខេប៊ី គូកមីន រៀបចំកម្មវិធីបញ្ចប់វគ្គសិក្សាបច្ចេកវិទ្យាកម្រិតខ្ពស់ជំនាន់ទី ១២ នៃគម្រោងគាំទ្រថ្នាក់សិក្សាបច្ចេកវិទ្យា (IT) ដើម្បីការអភិវឌ្ឍន៍សមត្ថភាពយុវជន   កម្មវិធីរៀបចំឡើងដើម្បីអបអរសាទភាពជោគជ័យរបស់សិស្សនិស្សិតចំនួន ៥៩រូប ក្រោមអធិបតីភាព ឯកឧត្តម Park Jungwook ឯកអគ្គរដ្ឋទូតវិសាមញ្ញនិងពេញសមត្ថភាព នៃសាធារណរដ្ឋកូរ៉េ ប្រចាំនៅព្រះរាជាណាចក្រកម្ពុជា ឯកឧត្តម ជា វ៉ាន់ដេត រដ្ឋមន្ត្រីក្រសួងប្រៃសណីយ៍និងទូរគមនាគមន៍ ឯកឧត្តមបណ្ឌិត ច័ន្ទ រ័ត្ន  ប្រធាននាយកដ្ឋានស្រាវជ្រាវវិទ្យាសាស្រ្ត នៃក្រសួងអប់រំ យុវជន និងកីឡា អ្នកតំណាងអង្គការហ្គូដណេប៊ឺសកម្ពុជា លោក Kim Dal-hae អនុប្រធានធនាគារ ខេប៊ីប្រាសាក់ និងលោក Kim Han-soo នាយកមជ្ឈមណ្ឌលកូរ៉េ សហ្វវែរ អេច អ ឌី។ វគ្គសិក្សាបច្ចេកវិទ្យា ខេប៊ីកម្ពុជា គឺជាគម្រោងគាំទ្រដោយធនាគារ ខេប៊ី គូកមីន ដើម្បីផ្តល់ជំនាញបច្ចេកវិទ្យា (IT) សម្រាប់ហិរញ្ញវត្ថឧស្សាហកម្មដល់យុវជនកម្ពុជា។ គម្រោងនេះផ្តួចផ្តើមនេះធ្វើឡើងក្នុងភាពជាដៃគូជាមួយមជ្ឈមណ្ឌលកូរ៉េ សហ្វវែរ អេច អ ឌី នៅក្នុងឆ្នាំ ២០២៣។ គម្រោងនេះបានផ្តល់វគ្គបណ្តុះបណ្តាលវិជ្ជាជីវៈដល់យុវជនកម្ពុជា តាមរយៈការអភិវឌ្ឍកម្មវិធីអប់រំ IT ប្រកបដោយគុណភាព ដែលឆ្លុះបញ្ចាំងពីតម្រូវការឧស្សាហកម្មក្នុងប្រទេសកម្ពុជា ការគាំទ្រផ្នែកហេដ្ឋារចនាសម្ព័ន្ធ និងការកែលម្អការយល់ដឹងក្នុងវិស័យបច្ចេកវិទ្យា។ បន្ថែមលើនេះទៅទៀត មជ្ឈមណ្ឌលសិក្សារៀបចំសកម្មភាពទាក់ទងនឹងការងារ រួមទាំងការបង្រៀនថ្នាក់ពិសេស និងពិព័រណ៍ការងារ។ ជាលទ្ធផល់គួរឱ្យកត់សម្គាល់ និស្សិតទាំង ៥៩រូបដែលបានបញ្ចប់ការសិក្សាទទួលបានការងារដោយជោគជ័យ។ និស្សិត ឃាង និច្ចសៀង បានឡើងបញ្ចេញចំណាប់អារម្មណ៍ និងមតិយោបល់ថា តាមរយៈវគ្គសិក្សាកម្រិតខ្ពស់ ខ្ញុំអាចរកឃើញសក្តានុពល និងក្តីសុបិនរបស់ខ្ញុំក្នុងការក្លាយជាអ្នកជំនាញផ្នែកព័ត៌មានវិទ្យា ហើយនាងបានបន្ថែមថា “នាងខ្ញុំសូមថ្លែងអំណរគុណចំពោះគាំត្រការអប់រំផ្នែកព័ត៌មានវិទ្យាប្រកបដោយគុណភាព សម្រាប់ប្រជាជនកម្ពុជា”។   យើងខ្ញុំសូមថ្លែងអំណរគុណយ៉ាងស្មោះអស់ពីចិត្តចំពោះធនាគារខេប៊ី គូកមីនដែលបានអនុវត្តគម្រោងផ្នែកព័ត៌មានវិទ្យាដ៏មានតម្លៃ  ដើម្បីលើកកម្ពស់យុវជនកម្ពុជា។ #អង្គការហ្គូដណេប៊ឺស #អង្គការហ្គូដណេប៊ឺសកម្ពុជា #ធនាគារខេប៊ីគូកមីន #វគ្គសិក្សាបច្ចេកវិទ្យាកម្រិតខ្ពស់ #កម្មវិធីបញ្ចប់វគ្គសិក្សា #គាំទ្រប្រទេសកម្ពុជា	{ "spider_name": "businesscambodia", "scrape_at": "2025-06-14_19:39:57", "date_created": "2024-12-06T07:39:11.226Z", "category": "PR", "views": 109, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ស្ថានភាពមិនសូវល្អ មនុស្សមានបំណុលច្រើន! អ្នកជំនាញហិរញ្ញវត្ថុ លើកឡើងថាអាទិភាព៥ អ្នកខ្វះខាត គួរផ្តោតលើ	https://business-cambodia.com/articles/finance-priorities-living	នៅក្នុងស្ថានភាពមិននឹងនរ មនុស្សមានបំណុលច្រើន ការរកចំណូលបច្ចុប្បន្នក៏មិនសូវអំណាយផល ដោយសារការចំណាយកើនឡើង ព្រោះការដោះស្រាយជីវភាព ហេតុនេះមនុស្សត្រូវកំណត់អាទិភាព ឱ្យបានច្បាស់លាស់ មុននឹងចំណាយលុយ។   ទន្ទឹមនឹងនេះ លោក ង៉ែត ជូ អ្នកជំនាញហិរញ្ញវត្ថុនិងវិនិយោគ បានចែករំលែកនូវ សារអប់រំផ្តាំផ្ញើលើគណនីហ្វេសប៊ុកផ្ទាល់ខ្លួន យ៉ាងដូច្នេះថា «អាទិភាព៥យ៉ាងក្នុងស្ថានភាពហិរញ្ញវត្ថុមិនល្អ»។   ១. វិនិយោគលើការអប់រំរបស់កូនៗ៖ ការវិនិយោគលើការអប់រំរបស់កូនៗគួរតែជាចំណាយអាទិភាព នៅត្រង់ចំណុចនេះ លោក ង៉ែត ជូ ចង់បញ្ជាក់ថា ការបង់សាលាកូនរៀន ទិញសម្ភារៈសិក្សាឱ្យកូន ទិញបទពិសោធន៍និងចំណេះដឹងសម្រាប់កូនៗ គឺជាចំណាយដែលគួរផ្តល់អាទិភាព ពីព្រោះការវិនិយោគលើការសិក្សានឹងហុចផលឱ្យយើងសម្រាប់រយៈពេលវែង។   ២. ថែទាំសុខភាពរាងកាយអោយបានល្អ៖ សុខភាពជាទ្រព្យដំបូងរបស់មនុស្ស ដូច្នេះការចំណាយអាទិភាពគឺទៅលើអាហារដែលផ្តល់អត្ថប្រយោជន៍ដល់សុខភាព ចំណាយលើការហាត់ប្រាណនិងពិនិត្យសុខភាពជាប្រចាំ ជៀសវាងឈឺធ្ងន់យកលុយទាំងដុំទៅឱ្យពេទ្យ។   ៣. ថែទាំសុខភាពផ្លូវចិត្តអោយបានល្អ៖ ការចំណាយលើសុខភាពផ្លូវចិត្តគួរតែជាអាទិភាព ព្រោះសុខភាពផ្លូវចិត្តល្អទើបយើងមានកម្លាំងចិត្តធ្វើការ។ ហើយការចំណាយនេះមានដូចជាការដើរកម្សាន្តជាមួយធម្មជាតិ ជួបមនុស្សនិងបង្កើនទំនាក់ទំនងល្អៗ ទិញសៀវភៅអានឱ្យត្រូវនឹងបញ្ហាដែលយើងកំពុងជួប ចំណាយលុយរៀនសូត្រ អភិវឌ្ឍន៍ខ្លួនលើជំនាញដែលយើងកំពុងធ្វើ ដើម្បីឱ្យការងារកាន់តែមានប្រសិទ្ធិភាព យើងរកចំណូលបានច្រើន ផ្លូវចិត្តនឹងប្រសើរ។     ៤. ជៀសវាងជម្លោះក្នុងគ្រួសារ៖ នៅក្នុងស្ថានភាពមិនល្អ គ្រួសាររកចំណូលមិនសូវបាន លោក ង៉ែត ជូ ចង់បញ្ជាក់ថាការជៀសវាងជម្លោះក្នុងគ្រួសារគឺជាអាទិភាពមួយដែលមនុស្សក្នុងគ្រួសារគួរធ្វើ។ ឧទាហរណ៍ថាប្រសិនបើគ្រួសារមានសុភមង្គល ចេះស្រឡាញ់គ្នា ចេះអធ្យាស្រ័យនិងផ្តល់យោបល់ឱ្យគ្នានោះស្ថានភាពនឹងល្អ កុំឱ្យក្រហើយឈ្លោះគ្នាមានបញ្ហាទៀត។   ៥. ទិញធានារ៉ាប់រងសុខភាព និងគ្រោះថ្នាក់ដែលផ្តល់ដោយ “បសស”៖ តាមរយៈគោលនយោបាយរបស់រដ្ឋ កម្មវិធីកញ្ចប់ធានារ៉ាប់រងសុខភាព និងគ្រោះថ្នាក់ ប័ណ្ឌ “បសស” មានតម្លៃបង់ជាប្រចាំខែត្រឹម១ម៉ឺន៥ពាន់រៀលប៉ុណ្ណោះ ហើយសម្រាប់អ្នកបង់វិភាគទាន ប័ណ្ឌនេះគឺប្រៀបដូចជាការសន្សំលុយទុកថែទាំខ្លួនឯង ព្រោះថានៅពេលដែលលោកអ្នកឈឺ ហើយមានប័ណ្ឌនេះ ទៅពេទ្យគឺមិនអស់ប្រាក់នោះឡើយ។     យ៉ាងណាមិញ លោកក៏បានបញ្ជាក់ផងដែរថា នៅក្នុងស្ថានភាពហិរញ្ញវត្ថុមិនសូវអំណោយផល ម្នាក់ៗត្រូវការផ្តោតលើការដោះស្រាយជីវភាព នាពេលបច្ចុប្បន្ន និងបំណុលដែលបានខ្ចីបុលពីអតីតកាល ហើយមិនមានមនុស្សច្រើនទេដែលអាចវិនិយោគសំរាប់ភាពមានបាននៅពេលអនាគត។  ដូច្នេះដើម្បីឱ្យដោះស្រាយបញ្ហាជីវភាពប្រចាំថ្ងៃបាន ហើយមិនសូវខ្វល់ចិត្ត លោកអ្នកគួរផ្តោតលើរបស់អាទិភាពទាំង៥យ៉ាងដូចបានរៀបរាប់ខាងលើ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:57", "date_created": "2024-12-06T07:07:10.991Z", "category": "ភាពជាអ្នកដឹកនាំ", "views": 1477, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
សណ្ឋាគារលំដាប់ផ្កាយ ៥ តម្លៃ ៧០ លានដុល្លារ ត្រូវបានអនុម័តឲ្យសាងសង់នៅខេត្ដស្វាយរៀង	https://business-cambodia.com/articles/hotel-project-in-bavet	ជាដំណឹងដ៏រីករាយមួយសម្រាប់អ្នកខេត្ដស្វាយរៀង ខណៈកាលពីខែវិច្ឆិកា ឆ្នាំ២០២៤ កន្លងទៅនេះ ក្រុមប្រឹក្សាអភិវឌ្ឍន៍កម្ពុជា ហៅកាត់ថា CDC បានអនុម័តគម្រោងវិនិយោគបង្កើតសណ្ឋាគារលំដាប់ផ្កាយ៥ នៅក្នុងខេត្ដសក្ដានុពលមួយនេះ។ ជាពិសេសអាចបង្កើតឱកាសការងារជាង ៨០០ កន្លែងជូនពលរដ្ឋនៅក្នុងតំបន់ថែមទៀតផង។   យោងតាមសេចក្ដីប្រកាសព័ត៌មានរបស់ CDC នៅថ្ងៃទី៦ ខែតុលា ឆ្នាំ២០២៤ បានបញ្ជាក់ថា គម្រោងវិនិយោគបង្កើតសណ្ឋាគារផ្កាយ ៥ នេះគឺមានទីតាំងស្ថិតនៅភូមិបាវិតកណ្ដាល សង្កាត់បាវិត ក្រុងបាវិត ខេត្ដស្វាយរៀង។ ដោយគម្រោងវិនិយោគនេះមានតម្លៃសរុប ៧០ លានដុល្លារ មានបន្ទប់សរុប ៣០០ បន្ទប់ និងអាចបង្កើតឱកាសការងារបាន ៨២២ កន្លែងផងដែរនៅពេលបើកដំណើរការ។   សូមជម្រាបដែរថា នៅក្នុងខែវិច្ឆិកា ឆ្នាំ២០២៤ ក្រុមប្រឹក្សាអភិវឌ្ឍន៍កម្ពុជាបានអនុម័តគម្រោងថ្មីចំនួន៤០គម្រោង និងគម្រោង ពង្រីកផលិតកម្មចំនួន៣គម្រោង ដែលមានទុនវិនិយោគសរុបប្រមាណ៩៤០លានដុល្លារអាម៉េរិក និងអាចបង្កើត ការងារបានប្រមាណ៣៩ពាន់កន្លែង។   ក្នុងចំណោមគម្រោងវិនិយោគសរុបខាងលើ គម្រោងវិនិយោគដែលមានទីតាំងស្ថិតនៅក្នុងតំបន់សេដ្ឋកិច្ចពិសេសមានចំនួន១១គម្រោង និងគម្រោងវិនិយោគដែលស្ថិតនៅក្រៅតំបន់សេដ្ឋកិច្ចពិសេសមានចំនួន៣២គម្រោង ដែលរាប់បញ្ចូលទាំងគម្រោងវិនិយោគបង្កើតសណ្ឋាគារផ្កាយ ៥ នៅក្រុងបាវិតនេះ៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-06T06:51:05.638Z", "category": "អចលនទ្រព្យ", "views": 7297, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ស្ថាប័នបីពួតដៃគ្នា ប្រកាសភាពជាដៃគូយុទ្ធសាស្រ្ត លើបច្ចេកវិទ្យាសុខាភិបាលឌីជីថលនៅកម្ពុជា	https://business-cambodia.com/articles/three-institutions-join-hands-to-announce-strategic-partnership-on-digital-health-technology-in-cambodia	«កិច្ចសហការយុទ្ធសាស្ត្រដែលផ្លាស់ប្តូរបទពិសោធន៍នៃការទូទាត់សេវាសុខាភិបាលឌីជីថលសម្រាប់ប្រជាពលរដ្ឋកម្ពុជា» ភ្នំពេញ កាលថ្ងៃទី៥ ខែធ្នូ ឆ្នាំ២០២៤៖ គ្រឹះស្ថានមីក្រូហិរញ្ញវត្ថុ អេ អឹម ខេ ក្រុមហ៊ុនផ្តល់សេវាកម្មទូទាត់ប្រាក់ប្រទេសចិន UnionPay និងក្រុមហ៊ុនបច្ចេកវិទ្យាសុខាភិបាល Pethyoeung បានរួមគ្នាប្រកាសភាពជាដៃគូយុទ្ធសាស្រ្តក្នុង «ពិធីចុះអនុស្សរណៈយោគយល់លើការប្រើប្រាស់កាតឥណពន្ធ AMK UnionPay និង Pethyoeung ជាផ្លូវការ» ប្រារព្ធឡើងនៅការិយាល័យកណ្តាល អេ អឹម ខេ។ កិច្ចសហការយុទ្ធសាស្រ្តនេះ ធ្វើឡើងក្នុងគោលបំណងផ្តល់នូវដំណោះស្រាយទូទាត់ឌីជីថល និងច្នៃប្រឌិត សម្រាប់សេវាសុខាភិបាលក្នុងប្រទេសកម្ពុជា ជាមួយអត្ថប្រយោជន៍រួមមាន៖ - ការបញ្ចុះតម្លៃ 7% សម្រាប់អតិថិជនដែលជាម្ចាស់កាតឥណពន្ធ AMK UnionPay Pethyoeung co-branded cards ធ្វើការណាត់ចួបជាមួយមន្ទីរពេទ្យរដ្ឋ និងឯកជន ក្នុងប្រទេសកម្ពុជា តាមរយៈកម្មវិធីទូរសព្ទដៃ e-health ID ឬទំនាក់ទំនងផ្ទាល់ទៅកាន់ ពេទ្យយើង ក្នុងការណាត់ជួប ដើម្បីពិគ្រោះ ឬព្យាបាលជម្ងឺតាមបណ្តាមន្ទីរពេទ្យជាសមាជិកទូទាំងប្រទេស។ - ដំណោះស្រាយទូទាត់ឆ្លាតវៃប្រកបដោយសុវត្ថិភាពសម្រាប់សេវាសុខភាពឌីជីថលតាមរយៈកាតឥណពន្ធ AMK UnionPay - ការពង្រីកលទ្ធភាពទទួលបានសេវាសុខភាពឌីជីថលតាមរយៈកម្មវិធីទូរសព្ទដៃ e-health ID app លោក គា បូរាណ ប្រធាននាយកប្រតិបត្តិនៃគ្រឹះស្ថានមីក្រូហិរញ្ញវត្ថុ បានមានប្រសាសន៍ថា «ខ្ញុំពិតជាសេចក្តីសោមនស្សរីករាយ និងមានមោទនភាពដែលបានចាប់ដៃគូជាមួយស្ថាប័នធំៗពីរគឺ ក្រុមហ៊ុនបច្ចេកវិទ្យាសុខាភិបាល Pethyoeung និង UnionPay ក្នុងការផ្តល់នូវដំណោះស្រាយទូទាត់ងាយស្រួល និងសុវត្ថិភាពបែបឌីជីថលក្នុងវិស័យសុខាភិបាល។» លោកបានបន្តថា «កិច្ចសហការយុទ្ធសាស្រ្តនេះ ធ្វើឲ្យ អេ អឹម ខេ ភ្ជាប់គម្លាតរវាងសេវាហិរញ្ញវត្ថុ និងសេវាសុខាភិបាល តាមទម្រង់ឌីជីថល ជាមួយនឹងបទពិសោធន៍ទូទាត់ប្រកបដោយភាពរលូនតាមរយៈកាតឥណពន្ធ AMK UnionPay។» លោកស្រី ប៉ុង លីមសាន ស្ថាបនិក និងប្រធាននាយកប្រតិបត្តិរបស់ Pethyoeung Healthtech បានមានប្រសាសន៍ថា៖ «ភាពជាដៃគូនេះ ជាជំហានសក្តានុពលមួយក្នុងការភ្ជាប់សេវាសុខាភិបាល និងសេវាហិរញ្ញវត្ថុកម្ពុជាកាន់តែទំនើប ជូនដល់ប្រជាពលរដ្ឋ ឲ្យស្របទៅតាមសម័យបច្ចេកវិទ្យា និង AI។ ប្រព័ន្ធគ្រប់គ្រងមន្ទីរពេទ្យឌីជីថលរបស់ ពេទ្យយើង បង្កភាពងាយស្រួល និងឆ្លាតវៃ ក្នុងការស្វែងរកមន្ទីរពេទ្យរដ្ឋ និងឯកជន ដើម្បីពិគ្រោះ ព្យាបាលជម្ងឺ ឬតាមដានប្រវតិ្តវេជ្ជសាស្រ្តតាមរយៈកម្មវិធីទូរសព្ទដៃ e-health ID។» ភាពជាដៃគូយុទ្ធសាស្ត្រនេះ តំណាងឱ្យការប្តេជ្ញាចិត្តរួមគ្នារបស់ស្ថាប័នទាំងបីក្នុងការផ្លាស់ប្តូរលទ្ធភាពទទួលបានសេវាថែទាំសុខភាពនៅកម្ពុជា តាមរយៈការរួមបញ្ចូលគ្នារវាងបច្ចេកវិទ្យាទូទាត់ប្រកបដោយសុវត្ថិភាពរបស់ AMK UnionPay ជាមួយនឹងប្រព័ន្ធបច្ចេកវិទ្យាសុខភាពប្រកបដោយនវានុវត្តន៍របស់ Pethyoeung នឹងធ្វើឲ្យសេវាថែទាំសុខភាពកាន់តែមានគុណភាព លទ្ធភាពទទួលបាន និងតម្លៃសមរម្យសម្រាប់ប្រជាពលរដ្ឋកម្ពុជាទាំងអស់។ គួរបញ្ជាក់ផងដែរថា អេ អឹម ខេ តែងតែស្វែងរកនូវគំនិតថ្មីៗ ក្នុងការសម្រួលដល់ការទូទាត់ឌីជីថលប្រចាំថ្ងៃលើ AMK Mobile និងរីករាយជាមួយការទូទាត់តាមកាតឥណពន្ធ AMK UnionPay ទទួលបានប្រាក់ត្រឡប់ 1% ឥតដែនកំណត់។ ឥឡូវនេះ អតិថិជនអាចអញ្ជើញមកបើកកាតឥណពន្ធ AMK UnionPay នៅការិយាល័យ អេ អឹម ខេ ណាមួយដែលនៅជិតលោកអ្នក ឬអ្នកអាចបង្កើតកាតឥណពន្ធ AMK UnionPay បានដោយខ្លួនឯងគ្រប់ពេលវេលា និងគ្រប់ទីកន្លែងដោយគ្រាន់តែអនុវត្តតាមជំហានខាងក្រោមនេះ៖ ១. ចុចលើមុខងារ «កាត» ២ . ចុចលើសញ្ញា «បូក» ៣. ជ្រើសយក «កាតឥណពន្ធ» ៤. បំពេញព័ត៌មាន ៥. ចុច «ដាក់ស្នើ» ៦. បញ្ចូលលេខសម្ងាត់ ៦ខ្ទង់ រួចជាការស្រេច   អំពី អេ អឹម ខេ គ្រឹះស្ថានមីក្រូហិរញ្ញវត្ថុ អេ អឹម ខេ គឺជាគ្រឹះស្ថានមីក្រូហិរញ្ញវត្ថុឈានមុខគេក្នុងប្រទេសកម្ពុជា ដែលផ្តល់សេវាហិរញ្ញវត្ថុប្រកបដោយទំនួលខុសត្រូវ និងសម្បូរបែប ដល់អតិថិជនគ្រប់រូប និងគ្រួសារដែលមានចំណូលទាប ដើម្បីជួយសម្រេចបំណងប្រាថ្នាផ្នែកហិរញ្ញវត្ថុ និងជីវភាព ដែលពួកគាត់ចង់បាន។ អេ អឹម ខេ បានបង្កើតឡើងជាង ២០ឆ្នាំមកហើយ ដោយមានប្រតិបត្តិការនៅគ្រប់ខេត្ត និងស្រុកក្នុងប្រទេសកម្ពុជា ក្នុងនោះមានសាខាជាង ១៤០កន្លែង និងភ្នាក់ងារប្រមាណ ៦.៥០០ កន្លែង។ អេ អឹម ខេ ផ្តល់សេវាហិរញ្ញវត្ថុជាច្រើនប្រភេទ រួមមានកម្ចី ប្រាក់បញ្ញើ និងសេវាប្រតិបត្តិការ/ការទូទាត់ប្រចាំថ្ងៃ។ បេសកកម្មរបស់ អេ អឹម ខេ គឺផ្ដល់សេវាហិរញ្ញវត្ថុប្រកបដោយទំនួលខុស ត្រូវ និងសម្បូរបែប ដល់អតិថិជនគ្រប់រូប ជាពិសេស ស្រ្តីនិងគ្រួសារដែលមានចំណូលទាប ដើម្បីជួយសម្រេចបំណងប្រាថ្នាផ្នែកហិរញ្ញវត្ថុ និងជីវភាព ដែលពួកគាត់ចង់បាន។ អំពី UnionPay UnionPay គឺជាបណ្តាញទូទាត់ប្រាក់ដ៏ធំបំផុតនៅលើពិភពលោក ដែលមានដើមកំណើតនៅប្រទេសចិន និងត្រូវបានទទួលស្គាល់នៅក្នុងប្រទេសជាង ១៨០ ទូទាំងពិភពលោក ដោយផ្តល់សេវាកម្មទូទាត់ប្រាក់តាមរយៈកាតឥណពន្ធ កាតឥណទាន និងដំណោះស្រាយទូទាត់តាមទូរសព្ទចល័ត។ អំពី ពេទ្យយើង ពេទ្យយើង ជាក្រុមហ៊ុនបច្ចេកវិទ្យាសុខាភិបាលឌីជីថលឈានមុខគេមួយនៅកម្ពុជា និងនៅទីផ្សារអន្តរជាតិចាប់តាំង២០១៥ និងជាក្រុមហ៊ុនជ័យលាភីបច្ចេកវិទ្យាសុខាភិបាលថ្នាក់ជាតិ និងអន្តរជាតិផងដែរ។ ពេទ្យយើងត្រូវបានផ្តួចផ្តើមបង្កើតឡើង ក្នុងទិសដៅចូលរួមចំណែកកសាងប្រព័ន្ធសុខាភិបាលឌីជីថលនៅកម្ពុជា និងបណ្តាប្រទេសក្នុងតំបន់ និងពិភពលោកដែលកំពុងតែត្រូវការបច្ចេកវិទ្យាសុខាភិបាលសម្រាប់អភិវឌ្ឍន៍បន្ថែមផ្នែកបច្ចេកវិទ្យាសុខាភិបាលឌីជីថលរបស់ខ្លួន ដើម្បីជម្រុញឲ្យមានទិន្នន័យព្យាបាលឌីជីថលសម្រាប់អ្នកជំងឺគ្រប់រូបនៅលើប្រព័ន្ធបច្ចេកវិទ្យាឌីជីថលដ៏មានសុវត្ថិភាព។ ប្រព័ន្ធគ្រប់គ្រងមន្ទីរពេទ្យឌីជីថល ពេទ្យយើងក្លៅ (Coud-based Pethyoeung Software) មានវេជ្ជបណ្ឌិត និងអ្នកផ្តល់សេវាសុខាភិបាលជិត៧០០០០នាក់ចុះឈ្មោះប្រើប្រាស់ប្រព័ន្ធគ្រប់គ្រងមន្ទីរពេទ្យឌីជីថលពេទ្យយើង និងអ្នកជំងឺ និងអ្នកទទួលសេវាសុខាភិបាលជាង៥លាននាក់មានកំណត់ត្រាវេជ្ជសាស្ត្រឌីជីថលច្បាស់លាស់។  អ្នកជំងឺ ឬអ្នកប្រើប្រាស់សេវាសុខាភិបាលចុះឈ្មោះប្រើអែប Pethyoeung e-Health ID ទាំងអស់អាចរក្សា និងគ្រប់គ្រងកំណត់ត្រាវេជ្ជផ្ទាល់ខ្លួនដោយសុវត្តិភាព អាចណាត់ជួបវេជ្ជបណ្ឌិតជំនាញ ទទួលសាររំលឹកការណាត់ជួនវេជ្ជបណ្ឌិត សាររំលឹកម៉ោងត្រូវលេបថ្នាំ សាររំលឹកមកចាក់វ៉ាក់ស៊ាំង និងពិនិត្យផ្ទៃពោះ អត្ថបទថែទាំសុខភាពខ្លីៗប្រចាំថ្ងៃ និងអាចស្កែន QR កូដបង់ថ្លៃសេវាពិនិត្យ និងព្យាបាលជំងឺលើទូរស័ព្ទដៃដោយស្វ័យប្រវត្តិ។ ក្រុមហ៊ុនបច្ចេកវិទ្យាសុខាភិបាលពេទ្យយើងបច្ចុប្បន្នមានប្រតិបត្តិការផ្ទាល់ និងតាមរយៈដៃគូនៅក្នុងប្រទេសចំនួន៦ រួមមានកម្ពុជា សិង្ហបុរី  ឡាវ ថៃ វៀតណាម និងនៅសហរដ្ឋអាមេរិក។ ពេទ្យយើងចុះឈ្មោះក្រុមហ៊ុនប្រតិបត្តិការអន្តរជាតិ Pymed Technologies Inc. និងបើកការិយាល័យកណ្តាលថ្មីនៅរដ្ឋតិចសាស សហរដ្ឋអាមេរិកសម្រាប់គ្រប់គ្រងប្រតិបត្តិការពេទ្យយើងនៅទីផ្សារអន្តរជាតិកាលពីខែសីហា ឆ្នាំ២០២៣។	{ "spider_name": "businesscambodia", "scrape_at": "2025-06-14_19:39:57", "date_created": "2024-12-06T04:02:30.952Z", "category": "PR", "views": 133, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
អស្ចារ្យ! វណ្ណដា និង ធឿន ធារ៉ា ត្រូវបានទស្សនាវដ្តីដ៏ល្បី១របស់អាមេរិក ចាត់ចូលជាបុគ្គលមានឥទ្ធិពលបំផុត នៅអាស៊ី	https://business-cambodia.com/articles/vanda-and-theara-cambodia-forbes-30-under-30	ក្នុងតារាងរបស់ទស្សនាវដ្តីដ៏ល្បីរបស់អាមេរិក Forbes ចាត់ចំណាត់ថ្នាក់បុគ្គល មានឥទ្ធិពលបំផុតនៅទ្វីបអាស៊ី សម្រាប់ឆ្នាំ២០២៤ ដែលមានវ័យស្ថិតក្រោម៣០ឆ្នាំ គេសង្កេតឃើញថាបុគ្គលដែលតំណាងឱ្យប្រទេសកម្ពុជាគឺមានចំនួន២រូបគឺ តារាចម្រៀងរ៉េប លោក ម៉ាន់ វណ្ណដា និងកីឡាករប្រដាល់គុនខ្មែរ លោក ធឿន ធារ៉ា។       កាសែតដដែលបានចុះផ្សាយថា តារាចម្រៀងរ៉េប វណ្ណដា គឺជាអ្នកចម្រៀងដែលអាចរ៉េបជាភាសាខ្មែរ និងអង់គ្លេស លាយច្នៃបញ្ចូលគ្នា ជាមួយឧបករណ៍ភ្លេង ប្រពៃណីខ្មែរ ជួយលើកតម្កើងសិល្បករជើងចាស់ ឱ្យមានភាពល្បីល្បាញក្នុងតំបន់ និងជាតារាខ្មែរដែលមានអ្នកចុចចូលមើល១០០លានដងនៅលើ Youtube។   យ៉ាងណាមិញនេះមិនមែនលើកទី១ទេសម្រាប់វណ្ណដា ដែលត្រូវបាន ជាប់លើទស្សនារដ្តី Forbes 30/30 នោះទេ ខណៈកាលពីឆ្នាំ២០២៣លោកក៏បានទទួលតំណែងនេះផងដែរ។     ដោយឡែកចំពោះ កីឡាករប្រដាល់គុនខ្មែរ ធឿន ធារ៉ា គេបានសរសេរបញ្ជាក់ថាកីឡាកររូបនេះបានជំរុញឱ្យសិល្បៈគុនទម្រង់ខ្មែរ ឱ្យមានការទទួលស្គាល់ និងឈ្នះពានរង្វាន់។   លោកបានចូលហាត់គុនខ្មែរនៅភ្នំពេញនៅអាយុ ១៥ឆ្នាំ នៅក្នុងខែមករា ឆ្នាំ ២០២៣ ដោយសារកណ្តាប់ ធឿន ធារ៉ា លោកបានយកឈ្នះអ្នកប្រដាល់កំពូលពីររូប របស់ប្រទេសថៃ ហើយក្លាយជាអត្តពលិកកំពូលនៅក្នុងកីឡាគុនខ្មែរ នៅទូទាំងពិភពលោក៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:57", "date_created": "2024-12-06T03:41:34.430Z", "category": "ភាពជាអ្នកដឹកនាំ", "views": 533, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ឆ្នាំថ្មី ត្រូវខ្លាំងភាសាចិន! នេះជាវេបសាយល្បី៣ និង App ១ មានបង្រៀនចិនតាមទូរស័ព្ទឱ្យឆាប់ចេះនិយាយដូចជនជាតិដើម	https://business-cambodia.com/articles/new-year-study-chinese	បច្ចុប្បន្ននេះ ក្រៅពីចេះភាសាអង់គ្លេស ភាសាមួយទៀតដែលបងប្អូនគួរតែចេះនោះគឺភាសាចិន ព្រោះបើយើងចេះភាសា២នេះកាន់តែច្បាស់នោះកុំភ័យរឿងប្រាក់ខែទៅទីកន្លែងណាក៏ទទួលបានច្រើនដែរ។ ខាងក្រោមនេះជាវេបសាយល្បីទាំង៣ និង App ១  ដែលមានបង្រៀនចិនដោយឥតគិតថ្លៃ មានត្រឹមតែទូរស័ព្ទ១ក៏រៀនបានដែរ៖   ១. វេបសាយ ChinesePod ៖ វេបសាយមួយនេះដែរ គឺល្អបំផុតសម្រាប់បងប្អូនដែលធ្លាប់ចេះចិនខ្លះៗហើយ ប៉ុន្តែចង់រៀនបន្ថែមទៀតនៅផ្ទះដោយខ្លួនឯងគឺអាចរៀនបាន ព្រោះវេបសាយនេះផ្តោតខ្លាំងទៅលើការស្តាប់ និងការសន្ទនាផងដែរ។ ២. វេបសាយ Yoyo Chinese ៖ ចំពោះវេបសាយនេះ គឺមានមេរៀនវីដេអូដ៏ច្រើន សម្រាប់អ្នកចង់ចាប់ផ្តើមរៀនចិនជាលើកដំបូង និងអ្នកដែលចង់សិក្សាកម្រិតមធ្យមអាចរៀនតាមរយៈវេបសាយមួយនេះបានព្រោះមានបង្រៀនផ្តោតលើភាសាចិន និងការលើកដាក់សម្លេងផងដែរ។ ៣. អេប  HelloChinese ៖ អេបនេះដែរ គឺមិនខុសពីវេបសាយពីរខាងលើនោះទេ ក៏ប៉ុន្តែគ្រាន់តែអេបនេះគឺពិសេសសម្រាប់ចង់សិក្សាភាសាចិនកុងងឺ រួមទាំងមានបង្រៀនជាងភីងអ៊ីង តួអក្សរ និងមានបង្រៀនពីវប្បធម៌ថែមទៀតផង។ ៤. វេបសាយ Forvo៖ បន្ទាប់ពីបងប្អូនបានរៀនភាសាចិនខ្លួនឯងតាមរយៈវេបសាយទាំង៣ ខាងលើនេះហើយ ប្រសិនជាបងប្អូនចង់តេស្តសមត្ថខ្លួនឯងថាតើអាចចេះស្តាប់ភាសាចិនបានកម្រិតណាដែរ បងប្អូនអាចចុចវេបសាយ Forvo នេះបានព្រោះវេបសាយនេះផ្តោតខ្លាំងជាងគេគឺការបង្ហាត់ត្រចៀកឱ្យឆាប់ស្តាប់បាន ឆាប់យល់ពីការពីសម្លេងជនជាតិដើមផងដែរ។ គួរបញ្ជាក់ថា វេបសាយទាំង៣ និង App ១ខាងលើនេះ ប្រសិនជាបងប្អូនគ្មានពេលទំនេរទៅរៀននៅសាលាផ្ទាល់ទេ បងប្អូនអាចឆ្លៀតរៀនបាន ពីព្រោះមានបង្រៀនច្បាស់ៗដូចជនជាតិដើមអញ្ចឹង នៅក្នុងនោះដែរ ក៏មានវេបសាយល្បីៗជាច្រើនទៀតដែលមានបង្រៀនចិនផងដែរ ដូច្នេះប្រសិនជាបងប្អូនគិតថាមួយណាល្អអាចរៀនពីទីនោះបាន៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-06T03:16:56.782Z", "category": "ព័ត៌មានថ្មីៗ", "views": 8645, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មន្ទីរពេទ្យកុមារអង្គរ បង្កើតយុទ្ធនាការរៃអង្គាសថវិកា “រួមគ្នាដើម្បីព្យាបាលកុមាររងរបួសធ្ងន់ធ្ងរ” ដើម្បីបន្តអភិវឌ្ឍមជ្ឍមណ្ឌលជំងឺធ្ងន់ និងរបួសប៉ះទង្គិច	https://business-cambodia.com/articles/no-child-left-unwell	មន្ទីរពេទ្យកុមារអង្គរ គឺជាអង្គភាពសុខភាពមិនស្វែងរកប្រាក់ចំណេញ ដែលផ្តល់សេវាសុខភាពកុមារ មានទីតាំងស្ថិតនៅក្នុងខេត្តសៀមរាប។ ចាប់តាំងពីឆ្នាំ១៩៩៩មក មន្ទីរពេទ្យកុមារអង្គរបានជួយសង្គ្រោះជីវិតកុមាររាប់លាននាក់ ផ្តល់ការអប់រំសុខភាពដល់ប្រជាពលរដ្ឋនៅក្នុងសហគមន៍ សាលារៀន មណ្ឌលសុខភាព និង អប់រំបណ្តុះបណ្តាលវេជ្ជសាស្ត្រដល់មន្ត្រីសុខាភិបាល និស្សិតវេជ្ជសាស្ត្រ គិលានុបដ្ឋាក និងឆ្មប។ មន្ទីរពេទ្យកុមារអង្គរមានសេចក្តីរំភើបរីករាយសូមធ្វើការប្រកាសអំពីយុទ្ធនាការរៃអង្គាសថវិកា “រួមគ្នាដើម្បីព្យាបាលកុមាររងរបួសធ្ងន់ធ្ងរ” ដែលនឹងដំណើរការចាប់ពីថ្ងៃទី ២៥ ខែវិច្ឆិកា ឆ្នាំ ២០២៤ ដល់ថ្ងៃទី១៩ ខែធ្នូ ឆ្នាំ ២០២៤។ យុទ្ធនាការនេះមានគោលបំណងលើកកម្ពស់ការយល់ដឹងអំពីសេវាកម្មរបស់មជ្ឈមណ្ឌលព្យាបាលជំងឺធ្ងន់និងរបួសប៉ះទង្គិចនៅមន្ទីរពេទ្យកុមារអង្គរ និងជាពិសេសជាងនេះ គឺដើម្បីរៃអង្គាសថវិកា ចំនួន១៥០ ០០០ដុល្លារអាមេរិក ដើម្បីដំណើរការមជ្ឍមណ្ឌលទាំងមូលផងដែ។     វេជ្ជបណ្ឌិត ឡេង ណារ៉ា វេជ្ជបណ្ឌិតវះកាត់នៃមន្ទីរពេទ្យកុមារអង្គរ ពន្យល់ថា "គ្រោះថ្នាក់អាចកើតឡើងចំពោះកុមារគ្រប់ពេលវេលា។ ប៉ុន្តែមរណៈភាព និងពិការភាពជាច្រើនអាចត្រូវបានចៀសវាងបាន ប្រសិនបើកុមារទទួលបានការថែទាំត្រឹមត្រូវនិងទាន់ពេលវេលា”។ លោកបន្តថា “កុមារដែលមកទទួលសេវានៅមន្ទីរពេទ្យកុមារអង្គរ ភាគច្រើនគ្មានកន្លែងណាទៀតត្រូវទៅនោះទេ។ យើងមិនអាចទុកពួកគេចោលបាននោះទេ។ យើងចាត់ទុកកុមារគ្រប់រូប ដូចកូនៗជាយើង”។ ក្នុងឆ្នាំ២០២៣ មន្ទីរពេទ្យកុមារអង្គរបានអភិវឌ្ឍ មជ្ឈមណ្ឌលព្យាបាលជំងឺធ្ងន់ និងរបួសប៉ះទង្គិចដំបូងបង្អស់របស់ខ្លួន។ មជ្ឈមណ្ឌលនេះគឺជាមជ្ឍមណ្ឌលឯកទេសដែលផ្តល់ការថែទាំ និងវះកាត់យ៉ាងទូលំទូលាយសម្រាប់អ្នកដែលមានជំងឺធ្ងន់ធ្ងរ និងរបួសប៉ះទង្គិចនានា។ មជ្ឈមណ្ឌលផ្តល់ជូននូវសេវាជាច្រើនដូចជា ការសង្គ្រោះបន្ទាន់ ព្យាបាលជំងឺធ្ងន់ធ្ងរ ការវះកាត់ ការព្យាបាលដោយចលនា អាហារូបត្ថម្ភ និងសេវាសង្គមកិច្ចវេជ្ជសាស្ត្រ។     លោកវេជ្ជបណ្ឌិត សរ វុទ្ធី ប្រធានផ្នែកវះកាត់របស់របស់មន្ទីរពេទ្យកុមារអង្គរ ចែករំលែកថា“មជ្ឈមណ្ឌលព្យាបាលជំងឺធ្ងន់ និងរបួសប៉ះទង្គិចរបស់មន្ទីរពេទ្យកុមារអង្គរ ផ្តល់ការថែទាំនិងវះកាត់ដល់កុមារដែលមានរបួសប៉ះទង្គិច ឬជំងឺដែលគំរាមកំហែងដល់អាយុជីវិត រួមមានអ្នកជំងឺដែលមកពីគ្រោះថ្នាក់ដូចជាការដួល ធ្លាក់ពីទីខ្ពស់ គ្រោះថ្នាក់ចរាចរណ៍ និងរលាកធ្ងន់ធ្ងរ”។ គាត់បន្តថា "នៅឆ្នាំ ២០២៤នេះ យើងរំពឹងថានឹងផ្តល់សេវាព្យាបាល និងវះកាត់ ឱ្យកុមារបានប្រហែល ១ ០៦៨នាក់ សង្គ្រោះជីវិតដល់កុមារដែលមានជំងឺធ្ងន់ ចំនួន ១ ៤៧៨នាក់ និងសង្គ្រោះបន្ទាន់ដល់កុមារចំនួន ១ ៧២២នាក់”។ ប្រទេសកម្ពុជាមានមន្ទីរពេទ្យមួយចំនួន ដែលផ្ដល់ការព្យាបាលដល់កុមារដែលមានរបួសប៉ះទង្គិចនិងជំងឺធ្ងន់ធ្ងរផងដែរ។ សម្រាប់មន្ទីរពេទ្យកុមារអង្គរ យើងផ្តោតសេវាឯកទេសរបស់ខ្លួនដោយមានគ្រូពេទ្យឯកទេសផ្នែកវះកាត់ផ្ដោតជាពិសេសលើកុមារ និងវ័យជំទង់ (១៦ដល់ ១៨ឆ្នាំ) និងមានបំពាក់ដោយឧបករណ៍ទំនើបៗ។ មន្ទីរពេទ្យក៏ផ្តល់នូវសេវាគាំទ្របន្ថែមទៀត ដូចជាជំនួយផ្នែកអាហារូបត្ថម្ភ ផ្នែកសង្គមកិច្ចវេជ្ជសាស្រ្ដនិងការព្យាបាលដោយចលនា ដែលទាំងអស់នេះមានសារៈសំខាន់យ៉ាងខ្លាំងសម្រាប់ការជាសះស្បើយឡើងវិញយ៉ាងឆាប់រហ័សរបស់កុមារ។ មន្ទីរពេទ្យកុមារអង្គរសង្ឃឹម និងសូមអំពាវនាវដល់សប្បុរសជន ក្រុមហ៊ុន អាជីវកម្ម សិល្បៈករ និងប្រជាជនទាំងក្នុងនិងក្រៅប្រទេស ទាំងអស់គ្នានឹងជួយគាំទ្រ ក៏ដូចជាបរិច្ចាគដល់យុទ្ធនាការរៃអង្គាសថវិកា "រួូមគ្នាដើម្បីព្យាបាលកុមាររងរបួសធ្ងន់ធ្ងរ" និងជួយពួកយើងកសាងអនាគតដ៏ត្រចះត្រចង់ និងមានសុខភាពល្អសម្រាប់កុមារកម្ពុជា។ លោកសាស្ត្រាចារ្យ វេជ្ជបណ្ឌិត ងួន ច័ន្ទភក្ត្រា នាយកមន្ទីរពេទ្យកុមារអង្គរ មានប្រសាសន៍ថា “មន្ទីរពេទ្យកុមារអង្គរគឺជាមន្ទីរពេទ្យសម្រាប់កុមារគ្រប់ៗរូប និងជាអនាគតរបស់យើងទាំងអស់គ្នា។ យើងនឹងបន្តរួមចំណែក ដើម្បីអភិវឌ្ឍន៍ សេវាថែទាំសុខភាពដ៏មានសារៈសំខាន់ ជាមួយនឹងឧបករណ៍វេជ្ជសាស្ត្រត្រឹមត្រូវ ដើម្បីឱ្យកុមារគ្រប់រូប អាចទទួលបានការថែទាំសុខភាពប្រកបដោយគុណភាព”។     អំពីមន្ទីរពេទ្យកុមារអង្គរ៖មន្ទីរពេទ្យកុមារអង្គរ គឺជាអង្គភាពសុខភាពមិនស្វែងរកប្រាក់ចំណេញ ដែលផ្តល់សេវាសុខភាពកុមារ មានទីតាំងស្ថិតនៅក្នុងខេត្តសៀមរាប។ ចាប់តាំងពីឆ្នាំ១៩៩៩មក មន្ទីរពេទ្យកុមារអង្គរបានជួយសង្គ្រោះជីវិតកុមាររាប់លាននាក់ ផ្តល់ការអប់រំបង្ការសុខភាពដល់ប្រជាពលរដ្ឋនៅក្នុងសហគមន៍ សាលារៀន មណ្ឌលសុខភាព និង អប់រំបណ្តុះបណ្តាលវេជ្ជសាស្ត្រដល់មន្ត្រីសុខាភិបាល និស្សិតវេជ្ជសាស្ត្រ គិលានុបដ្ឋាក និងឆ្មប។ ជាទូទៅមន្ទីរពេទ្យកុមារអង្គរ ទទួលពិនិត្យ ព្យាបាល ថែទាំកុមារប្រមាណ ៣០០ ទៅ៤០០នាក់ ក្នុងមួយថ្ងៃៗ និងត្រូវការជំនួយ ប្រមាណ ៦លានដុល្លារ ជារៀងរាល់ឆ្នាំដើម្បីដំណើរការមន្ទីរពេទ្យ និងសកម្មភាពអប់រំនានា។ ព័ត៌មានលម្អិត៖ www.angkorhospital.org	{ "spider_name": "businesscambodia", "scrape_at": "2025-06-14_19:39:57", "date_created": "2024-12-06T02:51:19.652Z", "category": "PR", "views": 47, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
OECD បង្ហាញការព្យាករណ៍ពីកំណើនសេដ្ឋកិច្ចពិភពលោកនៅឆ្នាំ២០២៥ និង ២០២៦	https://business-cambodia.com/articles/oecd	អង្គការសហប្រតិបត្តិការសេដ្ឋកិច្ច និងអភិវឌ្ឍន៍ (OECD) កាលពីថ្ងៃពុធ បានព្យាករណ៍ថាសេដ្ឋកិច្ចពិភពលោកនឹងកើនឡើងចំនួន ៣.២ ភាគរយក្នុងឆ្នាំ ២០២៤នេះ។ ក្នុងនោះសម្រាប់ឆ្នាំ ២០២៥ និង ២០២៦ វិញបានព្យាករណ៍ថានឹងកើនឡើង៣.៣ ភាគរយផងដែរ។     យោងតាមការដកស្រង់ពីគេហទំព័រ China.org.cn បានឲ្យដឹងថា ត្បិតសេដ្ឋកិច្ចពិភពលោកកើនឡើងគេក៏បានបង្ហាញពីសេដ្ឋកិច្ចនិងបញ្ហាប្រឈមនៅតាមតំបន់ដែលជម្រុញអោយមានការកើនឡើងនៃសេដ្ឋកិច្ចពិភពលោកផងដែរ។ សម្រាប់តំបន់ដែលមានសេដ្ឋកិច្ចធំនៅតំបន់អាស៊ីដូចជា ចិន ឥណ្ឌា ឥណ្ឌូនេស៊ី ម៉ាឡេស៊ី ហ្វីលីពីន ថៃ និងវៀតណាមជាដើម កំពុងមានការរីកចម្រើនផ្នែកសេដ្ឋកិច្ច ផ្ទុយទៅវិញសម្រាប់សេដ្ឋកិច្ចអាមេរិកត្រូវបានគេព្យាករណ៍ថានឹងកើនឡើងបានតែ ២.៨ ភាគរយនៅឆ្នាំ ២០២៥ និងឆ្នាំ២០២៦ បានធ្លាក់ចុះដល់ ២.៤ ភាគរយ។   ចំណែកនៅក្នុងតំបន់អឺរ៉ុបវិញត្រូវបានគេរំពឹងថានឹងកើនឡើងតិចតួចជាងពេលមុនដោយសារតែទីផ្សារការងារចង្អៀត ជាមួយនឹងការកើនឡើង GDP ១.៣ ភាគរយក្នុងឆ្នាំ ២០២៥ និង១.៥ភាគរយក្នុងឆ្នាំ២០២៦។ចំពោះការកើនឡើងតិចតួចនេះក៏បានមកពីការអនុវត្តគោលនយោបាយកាត់បន្ថយអត្រាការប្រាក់ ព្រមទាំងប្រាក់ចំណូលក្នុងគ្រួសារកើនឡើង។     ទោះជាយ៉ាងណានេះគ្រាន់តែជាការប៉ាន់ស្មានប៉ុណ្ណោះ ដោយសារពិភពលោកអាច នឹងមានការប្រែប្រួលដោយសារមានបញ្ហាប្រឈម ផ្សេងទៀតដូចជាការកើនឡើងនៃតម្លៃអតិផរណា ភាពតានតឹងក្នុងផ្នែកពាណិជ្ចកម្មពិភពលោក ការធ្លាក់ចុះនៃការវិនិយោគជាដើម។   យ៉ាងណាមិញជុំវិញរឿងការកើនឡើងអតិផរណានេះមានប្រទេសជាច្រើនបានធ្វើវិធានការគោលនយោបាយរឹតបន្ដឹងរូបិយវត្ថុរហូតដល់គេរំពឹងថាអតិផរណានឹងធ្លាក់ចុះពី ៥.៤ភាគរយក្នុងឆ្នាំ ២០២៤ មកត្រឹម ៣.៨ ភាគរយនៅឆ្នាំ ២០២៥និងធ្លាក់ចុះបន្ថែមទៀតដល់៣.០ ភាគរយនៅឆ្នាំ ២០២៦។ជាលទ្ធផល ធនាគារកណ្តាលត្រូវបានគេរំពឹងថានឹងកាត់បន្ថយអត្រាគោលនយោបាយអត្រារូបិយវត្ថុបន្ថែមទៀត។   សូមបញ្ជាក់ផងដែរថា ដើម្បីដោះស្រាយបញ្ហាប្រឈមនេះ OECD បានអំពាវនាវឱ្យបណ្តាប្រទេសកាត់បន្ថយអតិផរណាយូរអង្វែង ដោះស្រាយសម្ពាធសារពើពន្ធដែលកើនឡើង និងដោះស្រាយបញ្ហាអ្នកអត់ការងារធ្វើជាដើម៕     អត្ថបទ៖ លីណា	{ "spider_name": "businesscambodia", "scrape_at": "2025-06-14_19:39:57", "date_created": "2024-12-05T09:57:54.592Z", "category": "ព័ត៌មានថ្មីៗ", "views": 590, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ផ្ទៃដី ២៥៤ លានម៉ែត្រការ៉េនៅភ្នំពេញ ត្រូវបានវិនិយោគសាងសង់ដោយគម្រោងថ្មីជាង ៥០០ គម្រោង	https://business-cambodia.com/articles/phnom-penh-new-project	គិតត្រឹមរយៈពេល ១០ ខែក្នុងឆ្នាំ២០២៤ នេះ រាជធានីភ្នំពេញ ទទួលបានគម្រោងសាងសង់សំណង់បុរី បណ្តុំផ្ទះល្វែង និងអគារថ្មីៗសរុបចំនួន ៥១៦គម្រោង លើផ្ទៃដីសរុប២៥៤លានម៉ែត្រការ៉េ និងមានទំហំទុនវិនិយោគប៉ាន់ប្រមាណ១ពាន់លានដុល្លារអាមេរិក។ នេះបើតាមការលើកឡើងពីឯកឧត្ដម ឃួង ស្រេង អភិបាលនៃគណៈអភិបាលរាជធានីភ្នំបេញ នៅក្នុងពិធីតាំងពិព័រណ៍ឧស្សាហកម្មសំណង់កម្ពុជា-អន្តរជាតិ ឆ្នាំ២០២៤ នៅថ្ងៃទី៥ ខែធ្នូនេះ។     ឯកឧត្ដមបញ្ជាក់ថា គិតមកដល់ពេលបច្ចុប្បន្ននេះ រាជធានីភ្នំពេញ មានសំណង់បុរី បណ្តុំផ្ទះល្វែង មានចំនួន៤៤៨កន្លែង និងអគារខ្ពស់១.៨៤៨អគារ ក្នុងនោះអគារកម្ពស់៥ជាន់ទៅ៩ជាន់មានចំនួន១.០៨៨អគារ, អគារកម្ពស់១០ជាន់ទៅ១៩ជាន់មានចំនួន៤៩១អគារ, អគារកម្ពស់២០ជាន់ទៅ២៩ជាន់មានចំនួន១៤៤អគារ, អគារកម្ពស់៣០ជាន់ទៅ៣៩ជាន់មានចំនួន៧៩អគារ, និងអគារកម្ពស់៤០ជាន់ឡើងទៅមានចំនួន៥០អគារ។    ត្បិតបច្ចុប្បន្នវិស័យសំណង់បានជួបវិបត្ដិយ៉ាងណាក្ដី ក៏ប៉ុន្ដែបើធៀបទៅនឹងរយៈពេល ២០ ឆ្នាំមុន គឺវិស័យសំណង់នៅភ្នំពេញ គឺរីកលូតលាស់ខ្លាំងមែនតែ។ ជាក់ស្ដែងបើតាមប្រសាសន៍លើកឡើងរបស់សម្ដេចតេជោ ហ៊ុន សែន អតីតនាយករដ្ឋមន្ដ្រី នៃព្រះរាជាណាចក្រកម្ពុជា កាលពីពេលកន្លងទៅបានឲ្យដឹងថា នៅក្នុងអំឡុងឆ្នាំ២០០៤ រាជធានីភ្នំពេញ មានអគារខ្ពស់កម្ពស់ប្រាំពីរជាន់ តែមួយប៉ុណ្ណោះ តែឥឡូវមានអគារខ្ពស់ៗរាប់សិបជាន់ជាច្រើន។ ហើយបច្ចុប្បន្នផ្ទៃដីរាជធានីភ្នំពេញបានកើនឡើងពី៣០០ គីឡូម៉ែត្រការ៉េ មកជាង ៧០០ គីឡូម៉េត្រការ៉េ រីឯប្រជាជនក៏មានការកើនឡើងខ្លាំងក្លាដែរ។ បើតាមរបាយការណ៍ គិតមកដល់ពេលនេះរាជភ្នំពេញមានប្រជាជនរស់នៅប្រមាណជាង ២ លាននាក់ឯណោះ៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-05T09:28:13.475Z", "category": "អចលនទ្រព្យ", "views": 378, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
រកលុយតឹង អ្នកជំនាញសេដ្ឋកិច្ច លើកទឹកចិត្តឲ្យពលរដ្ឋរួមគ្នាធ្វើរឿងមួយនេះ ដើម្បីអាចរកចំណូលបានឡើងវិញ	https://business-cambodia.com/articles/expert-encourage-people-to-do-this-to-make-income	បងប្អូនច្បាស់ជាដឹងហើយថាឆ្នាំ២០២៤នេះ ប្រជាជនជាច្រើនជាពិសេសអ្នករកស៊ី លក់ដូរប្រកបរបរពិបាកក្នុងការរកចំណូលពោលគឺរកចំណូលតឹងជាងមុនឆ្ងាយដែលធ្វើឲ្យមនុស្សជាច្រើនកំពុងស្រ្តេសព្រោះរកលុយមិនបាន។   ទាក់ទងនឹងបញ្ហារកលុយមិនបានដូចមុននេះដែរ លោកបណ្ឌិត គី សេរីវឌ្ឍន៍ អ្នកជំនាញសេដ្ឋកិច្ចនៃរាជបណ្ឌិត្យសភាកម្ពុជាបានលើកឡើងថាមកដល់ពេលនេះអ្នករកស៊ីតឹងពិបាករកចំណូលនេះគឺដោយសារបញ្ហាលំហូរសាច់ប្រាក់នៅក្នុងចរន្តសេដ្ឋកិច្ច។   លោកបណ្ឌិតបានបន្ថែមទៀតថា បញ្ហាលំហូរសាច់ប្រាក់នៅក្នុងប្រទេសយើងនៅពេលនេះដែលធ្វើឲ្យយើងពិបាករកចំណូលគឺមួយផ្នែកកើតចេញពីការព្រួយបារម្ភរបស់ប្រជាពលរដ្ឋពោលគឺពួកគាត់នៅតែព្រួយបារម្ភថាសេដ្ឋកិច្ចទៅមុខទៀតមិនដឹងទៅជាយ៉ាងណា។ ដូច្នេះហើយការចាយវាយរបស់ពួកគាត់ប្រយ័ត្នប្រយែងមិនសូវហ៊ានចាយលុយ។   លោកបណ្ឌិតបានបង្ហើបទៀតថា នៅពេលពលរដ្ឋមិនហ៊ានចាយលុយ មិនហ៊ានរកស៊ីនិងវិនិយោគ ពួកគាត់យកលុយយកលុយទៅដាក់ធនាគារ។ ត្រង់នេះលោកបណ្ឌិតបញ្ជាក់ថាមិនមែនសេដ្ឋកិច្ចយើងធ្លាក់ចុះនោះទេ ប៉ុន្ដែការចាយរបស់ពលរដ្ឋគាំងដោយមិនហ៊ានចាយដែលបង្កើតឲ្យផ្អៀងតុល្យភាពនៃសេដ្ឋកិច្ច ដោយតម្រូវការដែលសំដៅការចាយវាយរបស់ពលរដ្ឋមិនកើន ចំណែកការផ្គត់ផ្គង់ដែលសំដៅអ្នករកស៊ីលក់ដូរចាប់ផ្ដើមគាំងដោយសារការថយចុះនៃតម្រូវការ។   ជារួមដូចអ្វីដែលបានរៀបរាប់ខាងដោយសារតែពលរដ្ឋមិនហ៊ានចាយលុយ ដែលជាហេតុធ្វើឲ្យប៉ះពាល់ដល់ការរកស៊ីលក់ដូររបស់ពលដ្ឋដោយពួកគាត់ពិបាករកចំណូលនិងរកចំណូលអត់បានដោយសារពលរដ្ឋម្នាក់ៗមិនហ៊ានចាយលុយ។   ដោយសារតែចរន្តលុយនៅក្នុងសេដ្ឋកិច្ចយើងគាំដោយសារប្រជាពលរដ្ឋមិនហ៊ានចាយលុយដូច្នេះហើយលោកបណ្ឌិតលើទឹកចិត្តឲ្យប្រជាពលរដ្ឋត្រូវរួមគ្នាចាយលុយឡើងវិញព្រោះបើយើងមិនចាយលុយទេយើងនឹងនៅតែពិបាករកលុយហើយចំណូលយើងមិនងាយកើននោះទេ។   ចំណែកចំពោះចម្ងល់ដែលពលរដ្ឋឆ្ងល់ថាសេដ្ឋកិច្ចកើនតែពលរដ្ឋរកចំណូលអត់បានលោកបណ្ឌិតពន្យល់ថាចំណូលជាតិកើនយើងអាចមើលវិស័យដែលកើន។ ត្រង់នេះលោកបណ្ឌិតថាវិស័យសេវាកម្មគឺជាវិស័យដែលធ្វើការផ្ទាល់ជាមួយប្រជាជនហើយវិស័យនេះមិនមានការរីកចម្រើនទេ ពោលគឺសណ្ឋារភ្ញៀវទេសចរចុះថយ សេវាដឹកជញ្ជូល សេវាម្ហូបអហារចាប់ផ្ដើមដើរយឺតដោយសារតែគ្មានភ្ញៀវទេសចរ អត់មានលំហូរចំណូល។   យ៉ាងណាមិញអ្វីដែលរួមចំណែកក្នុងកំណើនសេដ្ឋកិច្ចគឺវិស័យឧស្សាហកម្ម។ ប៉ុន្ដែវិស័យឧស្សាហកម្មក្រុមហ៊ុនភាគច្រើនមិនមែនម្ចាស់ជាខ្មែរនោះទេពោលគឺខ្មែរបានតែកម្លាំងពលកម្ម ប្រាក់ខែ ប្រាក់ឈ្នួលពលកម្ម ថ្លៃទឹកថ្លៃភ្លើង ថ្លៃជួលអនាគារនិងចាយវាយលើម្ហូបអាហារបន្តិចៗប៉ុណ្ណោះ។   ត្រង់នេះលោកបណ្ឌិតក៏បានបញ្ជក់ផងដែរថារាប់ពីការនាំចេញគឺចាត់ទុកជាចំណូលហើយប៉ុន្ដែការបែងចែកចំណូលមកចែកប្រជាពលរដ្ឋគឺចែកមិនស្មើគ្នានោះទេដោយមួយចំណែកធំទៅម្ចាស់រោងចក្រហើយនេះគឺជាបញ្ហាប្រឈមដែលយើងឃើញបច្ចុប្បន្ននេះ៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-05T09:28:00.686Z", "category": "ហិរញ្ញវត្ថុ", "views": 649, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
តស់ ៧យប់នេះ! មកទស្សនាបាល់ទាត់នារីកម្ពុជា ជុំគ្នានៅ សួនវឌ្ឍនៈ កាពីតាលឡាយហ្វ៍ស្តាយផាក!	https://business-cambodia.com/articles/aff-women-s-cup	យប់នេះ ម៉ោង ៧:៣០ តស់! មកជួបជុំគ្នានៅ សួនវឌ្ឍនៈ កាពីតាលឡាយហ្វ៍ស្តាយផាក ដើម្បីទស្សនាផ្ទាល់ និងគាំទ្រក្រុមបាល់ទាត់ជម្រើសជាតិនារីកម្ពុជា ឱ្យកាន់តែកក្រើក ស្រែកហោរ សប្បាយជុំគ្នា ក្នុងការប្រកួតជាមួយក្រុមឥណ្ឌូណេស៊ី វគ្គផ្តាច់ព្រ័ត្រនៃពានរង្វាន់ AFF Women’s Cup។   នេះជាឱកាសដ៏ល្អ ដើម្បីបង្ហាញការគាំទ្រ និងចូលរួមសាងប្រវត្តិសាស្ត្រថ្មីជាមួយគ្នា ជាកម្លាំងចិត្តដល់ក្រុមបាល់ទាត់នារីកម្ពុជា នៅយប់នេះ ម៉ោង ៧:៣០ នៅ សួនវឌ្ឍនៈ កាពីតាលឡាយហ្វ៍ស្តាយផាក។ ទាំងអស់គ្នាដើម្បីកម្ពុជា! ខ្មែរធ្វើបាន!	{ "spider_name": "businesscambodia", "scrape_at": "2025-06-14_19:39:57", "date_created": "2024-12-05T09:24:42.522Z", "category": "PR", "views": 17, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
សាកលវិទ្យាល័យអន្តរជាតិ ផារ៉ាហ្គនបន្តផ្តល់អាហារូបករណ៍ដល់សិស្សនិទ្ទេស A និង B ជាច្រើន	https://business-cambodia.com/articles/paragon-provide-scholarship-ab-alot-	សាកលវិទ្យាល័យអន្តរជាតិ ផារ៉ាហ្គនបន្តផ្តល់អាហារូបករណ៍ជាច្រើនកន្លែងដល់សិស្សានុសិស្សនិទ្ទេស A និង B ជាង២០០កន្លែង លើគ្រប់មុខជំនាញ សម្រាប់ឆ្នាំសិក្សាថ្មី ២០២៤-២០២៥ ដើម្បីរួមចំណែកបណ្តុះបណ្តាលធនធានមនុស្សនៅកម្ពុជា ក្នុងវិស័យឧត្តមសិក្សាប្រកបដោយស្តង់ដារ ជាគន្លឹះកសាងមូលធនមនុស្សដែលមានសក្តានុពលនិងមានសមត្ថភាពក្នុងការអភិវឌ្ឍន៍ជាតិ ទាំងចំណេះដឹងផ្នែកបច្ចេកទេស និងក្រមសីលធម៌វិជ្ជាជីវៈ។ អាហារូបករណ៍នេះគឺជាការលើកទឹកចិត្តចំពោះកិច្ចខិតខំប្រឹងប្រែងរបស់សិស្សានុសិស្សដែលបានទទួលលទ្ធផលល្អពីការប្រឡងសញ្ញាបត្រមធ្យមសិក្សាទុតិយភូមិ ឬបាក់ឌុបនាឆ្នាំ២០២៤ កន្លងទៅ ដែលសាលានឹងផ្តល់ជូនការបញ្ចុះតម្លៃសិក្សាចំនួន ៥០% ដល់សិស្សនិទ្ទេស A និង ២៥% ដល់សិស្សនិទ្ទេស B ក្នុងមួយដឺប៉ាដេម៉ង់ ចំនួន ១០រូប ដល់ទិន្ទេសទាំងពីរ ពោលគឺ ៥០% ចំនួន ១១០កន្លែង និង ២៥% ចំនួន ១១០កន្លែងដូចគ្នា ខណៈមុខជំនាញសិក្សាទាំងអស់បច្ចុប្បន្នមានចំនួន ១១មុខជំនាញ លើវិស័យវិស្វកម្ម, បច្ចេកវិទ្យាព័ត៌មាន, វិទ្យាសាស្ត្រសង្គម, មនុស្សសាស្ត្រ, ជំនួញ, ការរចនាជាដើម។ ចំពោះលក្ខខណ្ឌក្នុងការទទួលបានអាហារូបករណ៍នេះ បេក្ខជនដែលជាសិស្សានុសិស្សទើបប្រឡងបញ្ចប់បាក់ឌុបដែលមាននិទ្ទេស A និង B ក្នុងឆ្នាំ២០២៤ ថ្មីៗនេះ ត្រូវតែមក សាកលវិទ្យាល័យអន្តរជាតិ ផារ៉ាហ្គន ដោយផ្ទាល់ ដែលមានទីតាំងនៅខណ្ឌទួលគោក រាជធានីភ្នំពេញ ដើម្បីស្វែងយល់បន្ថែម និងទទួលការណែនាំលើការដាក់ពាក្យទទួលស្នើសុំអាហារូបករណ៍ចាប់ពីការផ្សាយដំណឹងនេះតទៅ រហូតដល់ថ្ងៃទី១៦ ខែធ្នូ ឆ្នាំ២០២៤ ខាងមុខ ដែលជាថ្ងៃចាប់ផ្តើមដំណើរការឆ្នាំសិក្សាថ្មីនៃថ្នាក់មូលដ្ឋាន។ ជាមួយគ្នានេះ លោកបណ្ឌិតប៊ូឡាត់ អាក់មែដខារីម៉ូវ(Balut Akhmetkarimov) សាកលវិទ្យាធិការនៃសាកលវិទ្យាល័យអន្តរជាតិ ផារ៉ាហ្គន បានគូសបញ្ជាក់ថា គណៈគ្រប់គ្រងសម្រេចដាក់ចេញនូវកម្មវិធីអាហារូបករណ៍ដល់សិស្សនិទ្ទេស A និង B បន្ថែមទៀតនេះ គឺដើម្បីលើកទឹកចិត្តចំពោះកិច្ចខិតខំប្រឹងប្រែងដល់សិស្សានុសិស្ស ព្រមទាំងរួមចំណែកដល់ការកសាងធនធានមនុស្សប្រកបដោយគុណភាពនិងសក្តានុពលនៅកម្ពុជា ដែលជាគោលដៅធំរបស់សាលា ខណៈសាលាបានផ្តល់អាហារូបករណ៍ជាច្រើនប្រភេទកន្លងទៅហើយ តួយ៉ាង អាហារូបករណ៍ដោយការប្រឡង អាហារូបករណ៍ផ្អែកលើនិទ្ទេស អាហារូបករណ៍សាកលវិទ្យាធិការ អាហារូបករណ៍តាមដឺប៉ាដេម៉ង់ជាដើមប្រមាណរាប់រយអាហារូបករណ៍។ សាកលវិទ្យាធិការរូបនេះ សម្តែងការគោរព និងកោតសរសើរចំពោះកិច្ចខិតខំប្រឹងប្រែងសិក្សារៀនសូត្ររបស់សិស្សានុសិស្ស ទម្រាំអាចទទួលបានលទ្ធផលល្អពីការប្រឡងថ្នាក់ជាតិកន្លងទៅ រហូតអាចទទួលបាននិទ្ទេស A និង B ហើយលោកលើកទឹកចិត្តដល់សិស្សានុសិស្សមកបន្តការសិក្សានៅសាកលវិទ្យាល័យអន្តរជាតិ ផារ៉ាហ្គន ដែលជាស្ថាប័នមួយ ក្នុងចំណោមស្ថាប័នឧត្តមសិក្សាឈានមុខគេមួយនៅកម្ពុជា តាមរយៈកញ្ចប់អាហារូបករណ៍នេះ។ លោកបណ្ឌិតបន្ថែមថា ផារ៉ាហ្គន ជាជម្រើសល្អ ដោយហេតុផលធំៗ ចំនួន៥។ ទី១ ជាស្ថាប័នអប់រំប្រកបដោយស្តង់ដារអន្តរជាតិ។ ទី២ មានកម្មវិធីសិក្សាចម្រុះ ដែលមានមុខជំនាញរហូត ១១ ដែលជាជំនាញសំខាន់ៗ ត្រូវនឹងទីផ្សារនិងបរិបទសង្គម។ ទី៣  ឱកាសសិក្សាជាសាកល ដែលអាចបន្តទៅសិក្សានៅក្រៅប្រទេស ជាមួយដៃគូរបស់សាកលវិទ្យាល័យនានានៅជុំវិញពិភពលោក។ ទី៤ ជាស្ថាប័នអប់រំដែលមានសកម្មភាពរស់រវើក ពោលគឺសិស្សានុសិស្ស និងគ្រូបង្រៀន សាស្ត្រាចារ្យនាន មានភាពសកម្ម បើកទួលាយ និងចែករំលែក។ ទី៥ មានទស្សនវិស័យវែងឆ្ងាយទៅលើអាជីព និងការងារ ដែលអប់រំនិស្សិតប្រកបដោយចំណេះដឹង និងចំណេះធ្វើសមស្របបរិបទទីផ្សារប្រកួតប្រជែងនាពេលបច្ចុប្បន្ន។   គួរបញ្ជាក់ថា សាកលវិទ្យាល័យអន្តរជាតិ ផារ៉ាហ្គនជាស្ថាប័នអប់រំឈានមុខមួយក្នុងចំណោមអប់រំឈានមុខដទៃៗទៀតនៅកម្ពុជា ដែលបានបណ្តុះបណ្តាលមូលធនមនុស្សនៅកម្ពុជាជាច្រើនឆ្នាំកន្លងមកហើយ។ គិតត្រឹមឆ្នាំសិក្សា២០២៤ សាកលវិទ្យាល័យនេះ ផ្តល់ការបណ្តុះបណ្តាលលើ ១១មុខជំនាញ ក្នុងកម្រិតបរិញ្ញាបត្រ ដែលមានមហាវិទ្យាល័យចំនួន៣ ក្នុងនោះមានមហាវិទ្យាល័យវិស្វកម្មដែលមានមុខជំនាញដូចជា ស្ថាបត្យកម្ម, វិស្វកម្មឧស្សាហកម្ម និងវិស្វកម្មសំណង់ស៊ីវិល។ មហាវិទ្យាល័យព័ត៌មាន និងបច្ចេកវិទ្យាកុំព្យូទ័រ រួមមាន ជំនាញវិទ្យាសាស្ត្រកុំព្យូទ័រ, សិល្បៈឌីជីថល និងការរចនា និងគ្រប់គ្រងប្រព័ន្ធព័ត៌មាន។ មហាវិទ្យាល័យវិទ្យាសាស្ត្រសង្គម និងសេដ្ឋកិច្ច រួមមាន ជំនាញធនាគារ និងហិរញ្ញវត្ថុ, គ្រប់គ្រងពាណិជ្ជកម្ម, សេដ្ឋកិច្ច, ទំនាក់ទំនងអន្តរជាតិ ព្រមទាំង ភ័ស្តុភារ និងពាណិជ្ជកម្មអន្តរជាតិ។ សម្រាប់ព័ត៌មានបន្ថែមទំនាក់ទំនងយើងខ្ញុំតាមរយៈ៖ ទូរស័ព្ទ៖ ០១៧ ៩៩៦ ១១១ / ០១៥ ៩៩៦ ១១១ Telegram៖ https://t.me/Paragon_International_University អ៊ីមែល៖ info@paragoniu.edu.kh គេហទំព័រ៖ paragoniu.edu.kh	{ "spider_name": "businesscambodia", "scrape_at": "2025-06-14_19:39:57", "date_created": "2024-12-05T09:05:35.032Z", "category": "PR", "views": 123, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
Year End Celebration ប្រ៉ូម៉ូសិនចុងឆ្នាំ ពីបុរី ប៉េង ហួត កាន់តែចំណេញ.......!	https://business-cambodia.com/articles/borey-penghout-year-end-celebration	សម្រាប់ខែ ធ្នូ ចុងឆ្នាំ 2024 នេះ បុរី ប៉េង ហួត បានផ្ដល់ជូនប្រ៉ូម៉ូសិនដ៏ធំអស្ចារ្យ សម្រាប់លោកអ្នកដែលកំពុងមានបំណងចង់វិនិយោគ ឬទិញផ្ទះសម្រាប់រស់នៅជាមួយឱកាសចំណេញពីបុរី ប៉េង ហួត។ ការផ្តល់ជូននេះគឺជាប្រម៉ូសិនដ៏ធំមិនធ្លាប់មាន សម្រាប់ឆ្នាំ2024 នេះ។ ចង់ដឹងទេថាប្រ៉ម៉ូសិនដ៏ពិសេសនេះ មានអ្វីខ្លះ? ទិញផ្ទះ ទទួលបាន Condo 1 Unit ភ្លាមៗ ទទួលបានឡានអាគុយ សេរីទំនើប 1គ្រឿង ជាមួយនឹងដំណើរកម្សាន្តទៅកាន់ ប្រទេសកូរ៉េ ឬ ទៅកាន់រីសត The Royal Sands កោះរ៉ុង ជាមួយមនុស្សជាទីស្រលាញ់យ៉ាងផ្អែមល្ហែម គោលការណ៍បង់ប្រាក់កាន់តែងាយស្រួល មិនតែប៉ុណ្ណោះ លោកអ្នកនឹងទទួលបានការបង្វិលកងសំណាងដើម្បីឈ្នះរង្វាន់ដូចជា៖ ទូរសព្ទ iPhone 16 Pro ឬ 16 Pro Max 1 គ្រឿង Voucher ញ៉ាំអាហារបូហ៊្វេបែបប្រេស៊ីលលក្ខណៈគ្រួសារ ការបញ្ចុះតម្លៃជាទឹកប្រាក់យ៉ាងច្រើនសន្ធឹកសន្ធាប់ ម្យ៉ាងវិញទៀត បុរី ប៉េង ហួត ក៏មានដំណឹងកាន់តែពិសេសជូនដល់អតិថិជនដែលមានបំណងស្វែងរកផ្ទះដែលឆាប់បានចូលរស់នៅ និងអាចប្រកបអាជីវកម្មបានភ្លាម ជាមួយប្រភេទផ្ទះជាច្រើនប្រភេទ និងច្រើនជម្រើស ត្រឹមរយៈពេល ១សប្តាហ៍តែប៉ុណ្ណោះ អាចចូលនៅបានតែម្ដង។ សូមរួសរាន់ឡើង ...............! ដើម្បីជ្រាបព័ត៌មានកាន់តែច្បាស់ និងណាត់ទស្សនាផ្ទះគំរូផ្ទាល់ សូមទំនាក់ទំនងមកកាន់សហការីផ្នែកលក់របស់បុរី ប៉េង ហួត តាមរយៈលេខទូរសព្ទ៖ 016 / 017 596 789 ឬចូលរួមជាមួយ Telegram Channel https://t.me/boreypenghuoth ៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-05T08:54:58.808Z", "category": "PR", "views": 48, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
កាដូចុងឆ្នាំ! ទីបំផុតយីហោល្បីឈ្មោះ២ របស់សហរដ្ឋអាមេរិកនិងសិង្ហបុរី បានសម្រេចមកបើករកស៊ីនៅខ្មែរហើយ	https://business-cambodia.com/articles/brand-2	នៅចុងឆ្នាំ២០២៤ នេះ យើងសង្កេតឃើញថាមានអ្នកវិនិយោគនៅក្រៅប្រទេសជាច្រើនបានមកបោះទុនរកស៊ីនៅខ្មែរបន្តបន្ទាប់គ្នា ជាពិសេសនោះថ្មីៗនេះក៏មានយីហោល្បីឈ្មោះចំនួន២ របស់សហរដ្ឋអាមេរិកនិងសិង្ហបុរី បានសម្រេចមកបើករកស៊ីនៅខ្មែរជាផ្លូវការហើយ។   ១. យីហោរបស់អាមេរិក “Little Caesars® Pizza”   កាលពីថ្មីៗកន្លងទៅនេះ ហាងភីហ្សាធំជាងគេទី៣ នៅលើពិភពលោក ដែលមានឈ្មោះថា Little Caesars® Pizza បានកំពុងតែបើកសម្ពោធជាផ្លូវការនូវហាងដំបូងបង្អស់នៅកោះពេជ្រខាងមុននេះហើយ។   ការបើកភោជនីយដ្ឋានភីហ្សានេះ គឺជាការសម្ពោធហាងនៃប្រទេសទី២៩ នៃប្រតិបត្តិការរបស់ ម៉ាកយីហោ Little Caesars® Pizza នៅទូទាំងពិភពលោក ដែលនឹងនាំមកនូវឱកាសវិនិយោគជាច្រើន ក៏ដូចជាការបង្កើតឱកាសការងារ និងការរួមចំណែកដល់វិស័យឧស្សាហកម្មម្ហូបអាហារ និងភេសជ្ជៈនៅកម្ពុជាផងដែរ។   លោក Paula Vissing នាយកផ្នែកលក់រាយសកល (Global Retail) នៃ Little Caesars បានមានប្រសាសន៍ថា ប្រទេសកម្ពុជា គឺជាទីផ្សារដែលមានភាពរស់រវើក និងរីកចម្រើនយ៉ាងឆាប់រហ័សស។ ជាមួយនឹងកំណើននៃប្រជាជន និងតម្រូវការនៃសេវាកម្មអាហារឆាប់រហ័សកាន់តែច្រើនឡើង យើងមានសេចក្តីរំភើបក្នុងការនាំយក ភីហ្សាដែលមានតំលៃសមរម្យ និងមានភាពងាយស្រួលក្នុងការទទួលទានរបស់ Little Caesars® Pizza មកកាន់ទីក្រុងភ្នំពេញ ស្របពេលដែលយើងកំពុងពង្រីកខ្លួនមកកាន់សាខាប្រទេសទី ២៩។ គួរបញ្ជាក់ថា ជាមួយនឹងទីតាំងជាច្រើនទៀតដែលបានគ្រោងទុកសម្រាប់ប្រទេសកម្ពុជា និងតំបន់ផ្សេងៗទៀត ក្រុមហ៊ុន Little Caesars® Pizza ប្តេជ្ញានឹងពង្រឹងសេដ្ឋកិច្ចរបស់ប្រទេសកម្ពុជា និងផ្តល់ជូនអតិថិជននូវភីហ្សាដែលមានគុណភាពខ្ពស់ ហើយមានតម្លៃសមរម្យ។   ២. យីហោរបស់សិង្ហបុរី “OH!SOME”   កាលពីដើមខែធ្នូ កន្លងទៅនេះ យីហោ OH!SOME ដែលមកពីសិង្ហបុរីបានឈានជើងចូលទីផ្សារប្រទេសកម្ពុជាជាមួយនិងការបើកសាខាដំបូងរបស់ខ្លួននៅក្នុងផ្សារទំនើប AEON មានជ័យផងដែរ។   ជាមួយគ្នានោះដែរ យីហោ OH! SOME គឺជាគោលដៅលក់ទំនិញពេញនិយម ផ្តល់ជូនអតិថិជននូវផលិតផលល្បីៗ ថ្មីៗ និងសម្បូរបែប រហូតដល់ទៅ ១៥ប្រភេទផ្សេងៗគ្នា ដោយមានអីវ៉ាន់លក់រាប់ពាន់មុខដែលមកពីជុំវិញពិភពលោក។   យីហោនោះនេះដែរ គឺមានទាំងផ្នែកផលិតផលសម្រស់ និងផលិតផលថែរក្សាស្បែក, គ្រឿងសម្អាង យកមកពីកូរ៉ខាងត្បូង និងជប៉ុន មានដូចជាប្រេន Hatomugi, Lululun, Skin1004, Eunyul, Curesys, Purederm, ផលិតផលកម្សាន្តសម្រាប់ក្មេងៗ ព្រមទាំងអាហារសម្រន់ និងភេសជ្ជៈជាច្រើនប្រភេទ ដែលលោកអ្នកឈានជើងចូលនៅ OH!SOME តែមួយកន្លែង ក៏មានមានផលិតផលជាច្រើនប្រភេទដែលជាតម្រូវការប្រចាំថ្ងៃ។ គួរបញ្ជាក់ថា ហាងទំនិញលក់រាយ OH!SOME ជាម៉ាកយីហោទទួលបានប្រជាប្រិយភាពយ៉ាងខ្លាំងនៅក្នុងប្រទេសឥណ្ឌូនេស៊ី និងម៉ាឡេស៊ី មុនពេលចូលទៅក្នុងប្រទេសកម្ពុជា។ OH!SOME មានវត្តមានបើកសាខា ជាលើកដំបូងនៅកម្ពុជាកាលពីថ្ងៃទី១ ខែធ្នូ ខាងមុខនេះ នៅផ្សារទំនើប AEON Mean Chey ក្នុងរាជធានីភ្នំពេញ។  រហូតមកដល់ពេលនេះ OH!SOME បានបើកជាង៨០សាខា និងបន្តបើកបន្ថែមទៀតនៅតំបន់អាស៊ីអាគ្នេយ៍៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-05T08:01:10.051Z", "category": "ចាប់ផ្តើមអាជីវកម្ម", "views": 13163, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
មជ្ឈមណ្ឌល ឯកទេសបូម អ៊ិចស្រ្តីម ចុះអនុស្សរណៈជាមួយក្រុមហ៊ុនអាមេរិកនាំចូលផ្ដាច់មុខគ្រឿងបន្លាស់រថយន្ដមកកាន់កម្ពុជា	https://business-cambodia.com/articles/xtreme	ភ្នំពេញ៖ កាលពីថ្ងៃទី៣០ ខែវិច្ឆិកា ឆ្នាំ២០២៤ មជ្ឈមណ្ឌល ឯកទេសបូម អ៊ិចស្រ្តីម បានចុះហត្ថលេខាលើអនុស្សរណៈមួយនឹងក្រុមហ៊ុន JL Quality, co.,ltd ដែលជាតំណាងចែកចាយធំនៃក្រុមហ៊ុន THE WHEEL GROUP (TWG) ប្រចាំតំបន់អាស៊ីអាគ្នយ៍ លើការនាំចូលនូវគ្រឿងបន្លាស់រថយន្ដដែលមានគុណភាពខ្ពស់មកកាន់ទីផ្សារប្រទេសកម្ពុជា។ ដោយកម្មវិធីចុះហត្ថលេខានេះបានធ្វើឡើងក្រោមអធិបតីភាពលោក លី សុវណ្ណរិទ្ធ អគ្គនាយកនៃមជ្ឈមណ្ឌល ឯកទេសបូម អ៊ិចស្រ្តីម និងលោក Tanabut Viriyaathakit អគ្គនាយកក្រុមហ៊ុន JL Quality ព្រមទាំងភ្ញៀវកិត្ដិយសជាច្រើនរូបទៀតផងដែរ។     តាមរយៈការចុះអនុស្សរណៈយោគយល់គ្នានាពេលនេះ មជ្ឈមណ្ឌល ឯកទេសបូម អ៊ិចស្រ្តីម នឹងទទួលបានសិទ្ធិក្នុងការនាំចូលផ្ដាច់មុខនូវផលិតផល សំបកកង់ និង ថាសកង់រថយន្ដរបស់អាមេរិកម៉ាក AMP ដែលមាន ៤ ប្រភេទក្រឡា ល្បីល្បាញប្រើប្រាស់បំផុតនៅសហរដ្ឋអាមេរិកមកកាន់ទីផ្សារកម្ពុជា ដើម្បីធ្វើការចែកចាយទៅកាន់អតិថិជនដែលចូលចិត្ដការលេងរថយន្ដ ពិសេសប្រភេទរថយន្ដ Off Road ដែលកំពុងពេញនិយមខ្លាំងនាពេលបច្ចុប្បន្ន។     គួរបញ្ជាក់ដែរថា ក្រុមហ៊ុន The Wheel Group គឺជាក្រុមហ៊ុនផលិត និងចែកចាយឈានមុខគេនៃកង់រថយន្ត សំបកកង់ និងគ្រឿងបន្លាស់រថយន្តនៅសហរដ្ឋអាមេរិក។ ក្រុមហ៊ុននេះត្រូវបានបង្កើតឡើងក្នុងឆ្នាំ ១៩៦៩ មានទីស្នាក់ការកណ្ដាលនៅទីក្រុង Ontario រដ្ឋកាលីហ្វញ៉ា សហរដ្ឋអាមេរិក ខណៈបច្ចុប្បន្នបាននិងកំពុងចែកចាយផលិតផលរបស់ខ្លួននៅជាង ៤០ ប្រទេសជុំវិញពិភពលោក។   ដោយឡែកចំពោះ មជ្ឈមណ្ឌល ឯកទេសបូម អ៊ិចស្រ្តីម គឺជាមជ្ឈមណ្ឌលដែលកំពុងពេញនិយម និង មានការគាំទ្រច្រើនពីសំណាក់អតិថិជនទូទាំងប្រទេសលើ  ការបំពាក់បូម និងគ្រឿងក្រោមរថយន្ត គ្រប់ម៉ូដែល ព្រមជាមួយនឹងសេវាថែទាំរថយន្ដយ៉ាងសម្បូរបែប ដែលមានបទពិសោធន៍ជាច្រើនឆ្នាំមកហើយនៅក្នុងប្រទេសកម្ពុជា។     ទន្ទឹមគ្នានេះ ដើម្បីអបអរនៃការទទួលបានសិទ្ធិក្នុងការនាំចូលផ្ដាច់មុខនូវសំបកកង់ និងថាស់រថយន្ដពីសហរដ្ឋអាមេរិកនាពេលនេះ មជ្ឈមណ្ឌល ឯកទេសមូប អ៊ិចស្ដ្រីម ក៏នឹងធ្វើការលក់ជូនក្នុងតម្លៃពិសេស សម្រាប់បងប្អូននៅតាមបណ្ដាខេត្ដដែលចង់នាំយកផលិតផលទាំងនេះទៅចែកចាយបន្ដ។ ចំពោះបងប្អូនដែលមានតម្រូវការចង់ដំឡើងបូម ប្ដូរយ៉ាន់ ឬសំបកកង់រថយន្ដ វិញក៏អាចមកទទួលសេវាកម្មពី មជ្ឈមណ្ឌល ឯកទេសបូម អ៊ិចស្រ្ដីម ផ្ទាល់បានផងដែរដែលមានទីតាំងតាមបណ្ដោយផ្លូវលេខ១០១១ បត់ចូលតាមស្ថានីយប្រេងឥន្ធនៈតូតាល់ មុខសាលាពេទ្យសែនសុខប្រហែល ២០០ ម៉ែត្រតែប៉ុណ្ណោះ។ សម្រាប់ព័ត៌មានលម្អិតសូមទំនាក់ទំនងទៅកាន់លេខទូរស័ព្ទ៖ 012 28 2010/ 070 28 2010/ 069 28 2010 ឬហ្វេសប៊ុកផេក Xtreme 4x4 Cambodia មជ្ឈមណ្ឌល ឯកទេសបូម អ៊ិចស្រ្តីម ៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-05T06:56:37.041Z", "category": "PR", "views": 111, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មានជំនាញជាប់ខ្លួន មិនភ័យរឿងចំណូល! វិទ្យាស្ថានរបស់រដ្ឋ១នេះ បើកបង្រៀនធ្វើភេសជ្ជៈនិងដុតនំ ឥតគិតថ្លៃ អាយុច្រើនក៏រៀនបាន	https://business-cambodia.com/articles/tvet-baking-and-drink-class	មិនថាយុវជន ឬអ្នកមានអាយុច្រើនហើយចង់មានជំនាញមួយច្បាស់លាស់ អាចរកលុយចិញ្ចឹមក្រពះបាន តែពុំមានលទ្ធភាពសិក្សារយៈពេលវែង កម្មវិធី Tvet របស់រាជរដ្ឋាភិបាល បានសហការជាមួយវិទ្យាស្ថានជាតិពាណិជ្ជសាស្រ្ត បើកវគ្គបង្រៀនសិស្សចាប់ពីអាយុ១៥ឆ្នាំ ដល់៥៥ឆ្នាំ អំពីមុខជំនាញធ្វើភេសជ្ជៈនិងដុតនំដោយឥតគិតថ្លៃ។   ខណៈជំនាញទាំងនេះរៀនចប់អាចចេញរកចំណូលបាន មិនថារកស៊ីដោយខ្លួនឯង ឬធ្វើការឱ្យហាងនំនិងហាងភេសជ្ជៈបានគ្រប់កម្រិត។ យ៉ាងណាមិញចំពោះកម្មវិធីបណ្តុះបណ្តាលនេះគឺរៀនមិនអស់ប្រាក់ទេ ព្រមទាំងទទួលបានប្រាក់ឧបត្ថម្ភប្រចាំខែបន្ថែមទៀត សម្រាប់យុវជនមកពីគ្រួសារក្រីក្រ និងគ្រួសារងាយរងហានិភ័យ។   ដូច្នេះបើសិនជាបងប្អូនសាធារណៈជន និងយុវជន យុវនារី មានឆន្ទៈនិងចំណាប់អារម្មណ៍ចង់រៀនសូត្រ អាចធ្វើការចុះឈ្មោះ ដើម្បីចូលរៀននៅសាលាពាណិជ្ជសាស្រ្ត ដែលមានទីតាំងនៅជិតផ្សារស្ទឹងមានជ័យថ្មី តាមរយៈវេបសាយឌីជីថល www.tvet.gov.kh ។   សូមបញ្ជក់ផងដែរថាសម្រាប់មុខជំនាញផលិតនំនឹងចូលរៀននៅថ្ងៃទី២៧ ខែធ្នូ ឆ្នាំ២០២៤ និងមុខជំនាញធុរៈកិច្ចភេសជ្ជៈនឹងចូលរៀននៅថ្ងៃទី០១ ខែមករា ឆ្នាំ២០២៥ ដោយការដាក់ពាក្យចូលរៀននឹងទទួលចាប់ពីថ្ងៃផ្សាយដំណឹងតទៅ។ សម្រាប់ព័ត៌មានបន្ថែមអាចទាក់ទងទៅកាន់លេខ ០៩៨ ៧៩ ៩៩ ៦៧៕       អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:57", "date_created": "2024-12-05T06:47:55.802Z", "category": "ភាពជាអ្នកដឹកនាំ", "views": 3363, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
រៀបចំឥណទានឡើងវិញជួយសម្រួលបន្ទុកបំណុល! នេះជាប្រភេទអតិថិជនដែលអាចរៀបចំឥណទានឡើងវិញបាន	https://business-cambodia.com/articles/loan-resctructur-in-cambodia-in-2024	កាលពីខែសីហាឆ្នាំ២០២៤នេះ រដ្ឋាភិបាលតាមរយៈធនាគារជាតិនៃកម្ពុជាបានសម្រេចឲ្យគ្រប់គ្រឹះស្ថានធនាគារនិងហិរញ្ញវត្ថុទាំងអស់នៅក្នុងស្រុករៀបចំឥណទានឡើងវិញជូនអតិថិជនដែលកំពុងប្រឈមនឹងផលលំបាកផ្នែកហិរញ្ញវត្ថុ។   ទាក់ទងនឹងការរៀបចំឥណទានឡើងវិញនេះដែរ នៅក្នុងកិច្ចពិភាក្សាតុមូលដែលរៀបចំដោយរាជបណ្ឌិត្យសភាកម្ពុជាកាលពីថ្ងៃម្សិលមិញនេះលោកស្រី ម៉ក់ រស្មី អគ្គនាយករងបទប្បញ្ញត្តិ និងបរិយាបន្នហិរញ្ញវត្ថុ និងជាប្រធាននាយកដ្ឋានបទប្បញ្ញត្តិ ធនាគារជាតិនៃកម្ពុជាបានឲ្យដឹងថាចំពោះការរៀបចំឥណទានឡើងវិញគឺធ្វើឡើងសម្រាប់អតិថិជនដែលជួបប្រទះបញ្ហាហិរញ្ញវត្ថុបណ្ដោះអាសន្នតែប៉ុណ្ណោះចំណែកអ្នកដែលជួបបញ្ហាហិរញ្ញវត្ថុរ៉ាំរ៉ៃ អចិន្រ្តៃយ៍គឺគេមិនអនុញ្ញាតឲ្យរៀបចំឥណទានឡើងវិញឡើយ។   លោកស្រីបានឲ្យដឹងទៀតថាដូច្នេះសម្រាប់អតិថិជនដែលមានបញ្ហាហិរញ្ញវត្ថុបណ្ដោះអាសន្នពួកគាត់អាចស្នើសុំរៀបចំឥណទានឡើងវិញតាមរយៈបង់សងប្រចាំខែតិចជាងមុន ការបន្ថយអត្រាប្រាក់ ការកាត់បន្ថយប្រាក់ដើមឬ ការពន្យារពេលបង់សងឲ្យវែងជាងមុនជាដើម។   គួរបញ្ជាក់ផងដែរថាយោងតាមសារាចរណែនាំស្ដីពីការរៀបចំឥណទានឡើងវិញដែលចេញដោយធនាគារជាតិនៃកម្ពុជាកាលពីខែសីហាឆ្នាំ២០២៤នេះបានឲ្យដឹងថាគ្រឹះស្ថានអាចរៀបចំឥណទានឡើងវិញជូនអតិថិជនចំនួន២ដងដោយអាចរក្សាចំណាត់ថ្នាក់ដដែលនិងចាំបាច់ធ្វើសំវិធានធនបន្ថែម។   សម្រាប់បងប្អូនដែលកំពុងជួបបញ្ហាហិរញ្ញវត្ថុបណ្ដោះអាសន្ន ហើយចង់រៀនចំឥណទានឡើងវិញ សូមអានអត្ថបទ៖ រកលុ.យបង់ធនាគារលែងទាន់? ចង់រៀបចំក.ម្ចីឡើងវិញ ត្រូវធ្វើរឿងធំៗទាំង៥នេះ។	{ "spider_name": "businesscambodia", "scrape_at": "2025-06-14_19:39:57", "date_created": "2024-12-05T05:08:19.516Z", "category": "ហិរញ្ញវត្ថុ", "views": 601, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ប្រម៉ូសិនចុងឆ្នាំ! ផ្សារជីប ម៉ុង២៧១ ប.ញ្ចុះតម្លៃខ្នាតយក្ស លើស្បែកជើង ខោអាវនិងកាបូបប្រេនល្បីៗ	https://business-cambodia.com/articles/chip-mong-mall-brand-promotion-	ជាដំណឹងល្អមួយសម្រាប់បងប្អូន ដែលមានបំណងចង់ទិញនូវសម្ភារៈប្រើប្រាស់ សម្រាប់ចុងឆ្នាំ ដើម្បីដំណើរកម្សាន្តឬជាកាដូដល់មនុស្សជាទីស្រឡាញ់  ជាមួយផលិតផលរបស់ក្រុមហ៊ុនល្បីៗ មានគុណភាពខ្ពស់និងមានតម្លៃធូរថ្លៃ។   ពេលនេះផ្សារទំនើបជីបម៉ុង ២៧១មេហ្គាម៉ល កំពុងបញ្ចុះតម្លៃសម្ភារៈប្រើប្រាស់ ស្បែកជើងប្រេនៗ សម្លៀកបំពាក់ម៉ាកល្បីនិង កាបូបជាច្រើនប្រភេទរហូតដល់៥០% ៦០% និង៧០% ឯណោះ។   ក្នុងនោះមានដូចជាប្រេន BATA , New Balance , LYN AROUND, H&M, CHARLES & KEITH  , Havaianas, Adidas,និង CONVERSE ដែលសុទ្ធសឹងតែជាហាងល្បីនិងផលិតផលគុណភាព។   គួរបញ្ជាក់ផងដែរការបញ្ចុះតម្លៃដ៏ធំប្រចាំឆ្នាំ មានហាងល្បីៗជាច្រើនចូលរួមនេះ នឹងចាប់ផ្តើមពីថ្ងៃផ្សាយដំណឹងនេះតទៅ រហូតដល់ថ្ងៃទី១៥ ខែធ្នូ ឆ្នាំ២០២៤ ដែលមានទីតាំងស្ថិត នៅជាន់ផ្ទាល់ដីនៃ ផ្សារទំនើប ជីប ម៉ុង ២៧១ មេហ្គាម៉ល៕         អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:57", "date_created": "2024-12-05T04:28:03.733Z", "category": "ភាពជាអ្នកដឹកនាំ", "views": 305, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
កុំភ្លេចខ្លួន! នេះជាក្បួនបោក៣ ដែលជនខិលខូចតែងនិយមប្រើដើម្បីបោកអ្នកតាមរយៈ SMS	https://business-cambodia.com/articles/sms-cheating	សព្វថ្ងៃមានជនខិលខូចជាច្រើនបានប្រើប្រាស់គ្រប់ទម្រង់និងគ្រប់មធ្យោបាយដើម្បីបោកបងប្អូន ជាពិសេសគឺឆបោកតាមប្រព័ន្ធអ៊ីនធឺណេត ឬតាមរយៈ SMS ជាដើម។ ដូច្នេះសូមបងប្អូនមានការប្រុងប្រយ័ត្នឱ្យបានខ្ពស់ ខាងក្រោមនេះគឺក្បួនបោក៣ ដែលជនខិលខូចតែងនិយមប្រើ ដែលបងប្អូនត្រូវប្រយ័ត្ន៖   ១. វីធីសាស្រ្តបន្លំខ្លួន៖ ឧក្រិដ្ឋជនប្រើឧបាយកលបន្លំខ្លួនជាស្ថាប័នរដ្ឋ ឬឯកជន ភ្ញាក់ងារផ្តល់សេវាកម្មនានាដែលអាចទុកចិត្តបាន ដោយប្រើបច្ចេកទេសវិស្វកម្មសង្គមតាមរយៈការផ្ញើ Email សារជាអក្សរ SMS ឬការហៅតាមទូរសព្ទដោយផ្ទាល់ជាដើម។   ២. ផ្ញើលីងតាម SMS ឱ្យបំពេញព័ត៌មាន៖ កាលពីកន្លងទៅ នាយកដ្ឋានប្រឆាំងបទល្មើស បច្ចេកវិទ្យា ធ្លាប់បានប្រកាសថា បើមាន SMS ណាស្នើសុំជាបន្ទាន់នូវព័ត៌មានផ្ទាល់ខ្លួន ដើម្បីចូលទៅកាន់គណនីធនាគារ ការស្នើសុំលេខអត្តសញ្ញាណ ឬក៏ដើម្បីបញ្ជាក់នូវព័ត៌មានគណនីធនាគាររបស់លោកអ្នក សូមកុំចុចទៅលើតំណភ្ជាប់ (Link) ដែលទទួលបាននោះ ឬកុំឆ្លើយតប និងផ្ដល់នូវព័ត៌មានផ្ទាល់ខ្លួន ឬព័ត៌មានគណនី ជាដាច់ខាត។   ក្នុងករណី បើមានការមន្ទិលសង្ស័យសូមទំនាក់ទំនងទៅកាន់គ្រឹះស្ថានធនាគាររបស់ខ្លួនដើម្បីបញ្ជាក់អោយបានច្បាស់លាស់មុននិងចុចទៅលើតំណភ្ជាប់ (Link)។   ៣. SMS Phishing៖ កាលពីកន្លងទៅ មានការកើនឡើងនូវសារក្លែងបន្លំ តាមប្រព័ន្ធទូរសព្ទ (SMS Phishing) ជាមួយនឹងតំណភ្ជាប់បោកបញ្ឆោត (Fraudulent Link) ដើម្បីទទួលបាន ព័ត៌មានសម្ងាត់របស់លោកអ្នក។   ប្រសិនបើលោកអ្នកទទួលបានតំណភ្ជាប់ដែលមានការសង្ស័យ សូមកុំចុចបើក ឬបំពេញព័ត៌មានរបស់លោកអ្នក រួមមាន៖ លេខទូរសព្ទ, លេខគណនី, លេខ PIN, លេខកូដសម្ងាត់ ទិន្នន័យផ្ទាល់ ខ្លួន។ ជនបន្លំបោកប្រាស់អាចចូលទៅបញ្ហាក្នុងកម្មវិធីទូរសព្ទដៃ ឬ ប្រតិបត្តិការធនាគារតាមអ៊ីនធើណិត (Internet Banking) របស់លោកអ្នកបាន ប្រសិនបើលោកអ្នកមិនបាន ការពារលេខ PIN ឬលេខកូដសម្ងាត់របស់លោកអ្នកឱ្យបានល្អទេនោះ ទោះបីជាលោកអ្នកមានវិធានសន្តិសុខរឹងមាំក្នុងការការពារយ៉ាងណាក៏ដោយ៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-05T04:00:47.767Z", "category": "ចាប់ផ្តើមអាជីវកម្ម", "views": 205, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
លោក ទី សុផាន់ណា៖ គ្រូបង្រៀនជានិរន្តរបស់ ក្រុមហ៊ុន ហ៊ិននីគែន ខេមបូឌា	https://business-cambodia.com/articles/mr-ti-sophana	លោក ទី សុផាន់ណា ដែលបុគ្គលិកនៅក្នុងក្រុមហ៊ុន ហ៊ិននីគែន ខេមបូឌា ជាធម្មតាគេតែងតែហៅលោកថា ពូ ទី ជាបុគ្គលម្នាក់ដែលពោរពេញដោយចំណេះដឹង ការណែនាំ និងអ្នករាល់គ្នាតែងតែគោរព អស់រយៈពេលជិតបីទសវត្សរ៍មកហើយ ។ ចាប់តាំងពីការចាប់ផ្តើមរបស់លោកជាគ្រូបង្រៀននៅសាកលវិទ្យាល័យ រហូតដល់ក្លាយជាមូលដ្ឋានគ្រឹះនៃក្រុមហ៊ុន ការយកចិត្តទុកដាក់ និងប្តេជ្ញាចិត្តរបស់គាត់ចំពោះ ការបង្រៀន ភាពជាអ្នកដឹកនាំ និងការអភិវឌ្ឍធនធានមនុស្ស គឺជារឿងមួយដែលគួរចងចាំ។ លោក សុផាន់ណា បានរៀបរាប់អំពីដំណាលរឿងដ៏មានអត្ថន័យរបស់លោកនៅក្នុងវីដេអូពិសេសមួយដើម្បីរំឭកដល់ការចងចាំក្នុងដំណើរការងារនេះ។ សូមទស្សនាការចែករំលែករបស់ លោក សុផាន់ណា នៅលើទំព័រហ្វេសប៊ុក ក្រុមហ៊ុន ហ៊ិននីគែន ខេមបូឌា ទាំងអស់គ្នា។     លោក សុផាន់ណាបានដឹងពីចំណង់ចំណូលចិត្តរបស់លោកក្នុងឧស្សាហកម្មផលិតស្រាបៀរនេះ គឺពេលដែលលោកបានទៅសិក្សានៅវិទ្យាស្ថានឧត្តមសិក្សានៃឧស្សាហកម្មម្ហូប និងរសជាតិអាហារនៅប្រទេសប៊ុលហ្គារី ក្នុងមុខជំនាញបច្ចេកវិទ្យាមីក្រូជីវសាស្រ្ត និងផលិតផលភិណ្ខនកម្ម (Fermentation) ដោយផ្តោតលើការផលិតស្រាបៀរ និងភេសជ្ជៈគ្មានជាតិអាល់កុល។ នៅពេលបញ្ចប់ការសិក្សានៅឆ្នាំ ១៩៩២ លោកបានត្រឡប់មកប្រទេសកម្ពុជាវិញជាមួយនឹងការតាំងចិត្តដ៏មុតមាំមួយចំពោះការប្រើប្រាស់ជំនាញរបស់លោកដើម្បីបំផុសគំនិត និងអភិវឌ្ឍធនធានមនុស្សជំនាន់ក្រោយ និងរួមចំណែកក្នុងការអភិវឌ្ឍប្រទេសរបស់លោក។ ជាមួយនឹងការតាំងចិត្តនេះ លោកបានចាប់ផ្តើមដំបូងជាគ្រូបង្រៀន ផ្នែកកែច្នៃចំណីអាហារនៅវិទ្យាស្ថានឈានមុខគេមួយរបស់ប្រទេសកម្ពុជា នៅក្នុងមហាវិទ្យាល័យវិស្វកម្មគីមី និងចំណីអាហារ។ លោកបានរំឭកថា៖ «ខ្ញុំមិនត្រឹមតែចង់បង្រៀនជំនាញបច្ចេកទេសប៉ុណ្ណោះទេ តែខ្ញុំចង់ឲ្យសិស្សរបស់ខ្ញុំយល់ឃើញថាការផលិតស្រាបៀរជាសិល្បៈ និងជាវិទ្យាសាស្ត្រមួយដែលយើងអាចមានមោទនភាព និងភាពពេញចិត្ត ពេលដែលយើងបានផលិតនូវស្រាបៀរដែលមានគុណភាពខ្ពស់»។ នៅឆ្នាំ ១៩៩៦ លោកសុផាន់ណាបានផ្លាស់ប្តូរពីវិស័យអប់រំទៅក្នុងវិស័យឧស្សាហកម្មវិញ ដោយបានចូលរួមជាមួយក្រុមហ៊ុន Cambodia Brewery Limited (CBL) ដែលបច្ចុប្បន្នជា ក្រុមហ៊ុន ហ៊ិននីគែន ខេមបូឌា។ ការផ្លាស់ប្តូរនេះគឺជាការបោះជំហ៊ានមួយដែលជំរុញដោយចំណាប់អារម្មណ៍របស់លោកជាមួយនឹងដំណើរការនៃផលិតកម្មស្រាបៀរ ស្របនឹងជំនាញរបស់លោក។ ប៉ុន្តែការឈានជើងចូលការងារថ្មីរបស់លោកមិនមែនជារឿងងាយស្រួលនោះទេ ព្រោះលោកសុផាន់ណាពីមុនមានការស្ទាត់ជំនាញក្នុងការប្រើប្រាស់ភាសាខ្មែរ និងរុស្ស៊ី ដោយលោកមិនធ្លាប់បានរៀនភាសាអង់គ្លេសបានស៊ីជម្រៅនោះទេ ជាហេតុធ្វើឱ្យលោកប្រឈមមុខនឹងឧបសគ្គមួយធំ ដោយសារភាសាអង់គ្លេសជាភាសាចម្បងនៅក្នុងក្រុមហ៊ុន ហើយឯកសារបច្ចេកទេស និងការប្រាស្រ័យទាក់ទងជាមួយគ្រូបណ្តុះបណ្តាល និងអ្នកផ្គត់ផ្គង់ពីបរទេសក៏ត្រូវប្រើប្រាស់ភាសាអង់គ្លេសដែរ។ ទោះយ៉ាងណាក្តី លោកមិនបានងាករេ ហើយបានដោះស្រាយឧបសគ្គនេះដោយការតាំងចិត្តយ៉ាងមុតមាំ។ លោកបានរំឭកបន្តថា៖ «ខ្ញុំបានរៀបចំមេរៀនសំខាន់ៗជាភាសាខ្មែរដើម្បីធានាថា អ្នកគ្រប់គ្នាបានយល់ពីដំណើរការផលិត និងចេះប្រើប្រាស់ម៉ាស៊ីនបានត្រឹមត្រូវ។ ប៉ុន្តែខ្ញុំក៏បានដឹងដែរថាខ្ញុំត្រូវចេះភាសាអង់គ្លេសដើម្បីចាប់យក និងបញ្ចូលស្តង់ដាអន្តរជាតិ ទៅក្នុងរោងចក្របស់យើង»។ បីឆ្នាំនៃការតស៊ូក៏ត្រូវបានផ្តល់ជាផ្លែផ្កាសម្រាប់លោក។ លោក សុផាន់ណា មិនត្រឹមតែជម្នះឧបសគ្គភាសាប៉ុណ្ណោះទេ ថែមទាំងបានក្លាយជាតំណាងរបស់ ក្រុមហ៊ុន ហ៊ិននីគែន ខេមបូឌា ដោយបានទៅទស្សនកិច្ចនៅរោងចក្រស្រាបៀរ ហ៊ិននីគែន ជាង ១០ កន្លែងជុំវិញពិភពលោកដែលមានដូចជានៅប្រទេសហូឡង់ បែលហ្សិក អៀរឡង់ សិង្ហបុរី ថៃ ម៉ាឡេស៊ី ឥណ្ឌូនេស៊ី ចិន អេស្បាញ និងវៀតណាម។ បទពិសោធន៍ទាំងនេះបានពង្រឹងជំនាញរបស់លោក ហើយលោកបាននាំយកមកវិញដើម្បីអភិវឌ្ឍអ្នកផលិតស្រាបៀរជំនាន់ក្រោយដោយកំណត់នូវស្តង់ដារថ្មីសម្រាប់ភាពល្អអត់ខ្ចោះ។ បទពិសោធន៍ និងស្នាដៃរបស់លោកសុផាន់ណានៅក្នុងដំណើការអាជីវកម្មរបស់ ក្រុមហ៊ុន ហ៊ិននីគែន ខេមបូឌា បានផ្តល់ផ្លែផ្កាជាច្រើន។ អ្នកជំនាញផ្នែកផលិតស្រាបៀរនាពេលបច្ចុប្បន្នរបស់ក្រុមហ៊ុនជាច្រើនបានចាប់ផ្តើមដំណើរការងាររបស់ពួកគេក្រោមការណែនាំរបស់លោក ខ្លះជាសិស្សរបស់លោកពីកាលដែលលោកជាគ្រូបង្រៀនទៀតផង។ លោកបានចែករំលែកដោយមោទនភាពថា៖ «ការមើលឃើញពួកគេរីកចម្រើន ជោគជ័យ និងរួមចំណែកដល់ឧស្សាហកម្មនេះ វាជាមោទនភាពបំផុតនៃអាជីពរបស់ខ្ញុំ» ។ មិត្តរួមការងារទាំងអស់ហៅលោកថា ពូទី ជាពាក្យដែលឆ្លុះបញ្ចាំងពីការគោរព ភាពរម្យទម និងការទុកចិត្តចំពោះលោក។ គុណសម្បត្តិរបស់លោកទាំងនេះមិនបានត្រូវគេមើលរំលងឡើយ។ ក្នុងឆ្នាំ ២០០៣ គណៈគ្រប់គ្រងបានអញ្ជើញលោកឱ្យចូលរួមក្នុងនាយកដ្ឋានធនធានមនុស្សដែលលោកអាចបន្តនូវចំណង់ចំណូលចិត្តរបស់លោកសម្រាប់ការអភិវឌ្ឍធនធានមនុស្ស។ បន្ទាប់ពីលោកទទួលបានតួនាទីជាន់ខ្ពស់បន្តបន្ទាប់ ទីបំផុតលោកក៏ត្រូវបានតែងតាំងជានាយកផ្នែកធនធានមនុស្សដែលជាតួនាទីដែលគាត់បានកាន់រហូតដល់ចូលនិវត្តន៍នៅឆ្នាំ ២០១៨។ ការចូលនិវត្តន៍នេះមិនបានបង្ហាញពីការបញ្ចប់នៃការរួមចំណែករបស់លោកសុផាន់ណាចំពោះ ក្រុមហ៊ុន ហ៊ិននីគែន ខេមបូឌា នោះទេ លោកបានបន្តតួនាទីជាអ្នកគ្រប់គ្រង សុវត្ថិភាព សុខភាព និងបរិស្ថាន (SHE) ដែលជាតួនាទីមួយដែលស្របតាមការប្តេជ្ញាចិត្តយូរអង្វែងរបស់លោកចំពោះបុគ្គលិកទាំងអស់គ្នា។ ដំណើរការការងារបស់លោកសុផាន់ណាឈរជាសក្ខីភាពដ៏មានតម្លៃចំពោះការផ្លាស់ប្តូរវិជ្ជមាន និងរីកចម្រើនរបស់បុគ្គលម្នាក់។ ពីការបង្ហាត់បង្រៀនសិស្សក្នុងថ្នាក់រៀន បណ្តុះបណ្តាលអ្នកដឹកនាំ និងអ្នកមានសមត្ថភាពជំនាន់ក្រោយ ស្នាដៃរបស់លោកគឺជាផ្នែកមួយនៃសេចក្តីស្រឡាញ់ ការរៀនសូត្រ និងភាពជាអ្នកដឹកនាំ។ អរគុណ ពូទី សម្រាប់ការលះបង់ជិត ៣០ ឆ្នាំ។ អ្នកនឹងក្លាយជាគ្រូបង្រៀនរបស់ ក្រុមហ៊ុន ហ៊ិននីគែន ជានិច្ច។ ក្រុមហ៊ុន ហ៊ិននីគែន ខេមបូឌា បច្ចុប្បន្នមានបុគ្គលិកជាង ៧០០ នាក់នៅទូទាំងប្រទេស ខណៈពេលដែលជួយទ្រទង់ការងារចំនួន ៦៦.០០០ បន្ថែមទៀតនៅទូទាំងប្រទេស នេះបើយោងតាមរបាយការណ៍ផលវិជ្ជមានសេដ្ឋកិច្ចសង្គមដែលធ្វើឡើងដោយក្រុមហ៊ុន Steward Redqueen ដែលជាក្រុមហ៊ុនទីប្រឹក្សាវាយតម្លៃផលវិជ្ជមានដើម្បីសិក្សាពីការរួមចំណែករបស់ក្រុមហ៊ុនចំពោះសង្គម និងសេដ្ឋកិច្ចកម្ពុជា។ របាយការណ៍នេះត្រូវបានបង្ហាញដោយប្រធានប្រចាំតំបន់អាស៊ីប៉ាស៊ីហ្វិករបស់ ក្រុមហ៊ុន ហ៊ិននីគែន លោក Jacco van der Linden ជូនចំពោះនាយករដ្ឋមន្ត្រីកម្ពុជា សម្ដេចមហាបវរធិបតី ហ៊ុន ម៉ាណែត និងក្នុងដំណើរបំពេញទស្សនកិច្ចនាពេលថ្មីៗនេះដើម្បីរំឭកខួប ៣០ ឆ្នាំនៃការរួមចំណែករបស់ក្រុមហ៊ុនផលិតនេះក្នុងប្រទេសកម្ពុជា។	{ "spider_name": "businesscambodia", "scrape_at": "2025-06-14_19:39:57", "date_created": "2024-12-05T03:14:19.946Z", "category": "PR", "views": 69, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
បន្ទាប់ពីក្រមាខ្មែរ បានចូលបេតិកភណ្ឌពិភពលោក កម្ពុជាក៏ត្រៀមផលិតផលវប្បធម៌អរូបី ខ្មែរ២ទៀតដាក់បញ្ចូលដែរ	https://business-cambodia.com/articles/cambodia-intangible-culture-unesco	នៅថ្ងៃទី០៤ ខែធ្នូ ឆ្នាំ២០២៤ ក្រសួងវប្បធម៌និងវិចិត្រសិល្បៈបានបញ្ជាក់ថា “ក្រមាខ្មែរ” ត្រូវបានដាក់បញ្ចូលក្នុងបញ្ជីតំណាង បេតិកភណ្ឌវប្បធម៌អរូបីនៃមនុស្សជាតិ របស់អង្គការយូណេស្កូ នាទីក្រុង អាសង់ស្យុង (Asunción) សាធារណរដ្ឋប៉ារ៉ាហ្គាយ (Republic of Paraguay) បានយ៉ាងជោគជ័យ និងអនុម័តជាឯកច្ឆន្ទ។       ការចុះបញ្ជីនេះគឺជាមោទនភាពថ្មីមួយទៀតរបស់កម្ពុជា ដែលបានសម្រេចនូវសមិទ្ធផលសម្រាប់ប្រជាជាតិ និងប្រជាជនកម្ពុជាទាំងមូល។ យ៉ាងណាមិញ បន្ទាប់ពី “ក្រមាខ្មែរ” បានចូលបេតិកភណ្ឌពិភពលោក កម្ពុជាក៏ត្រៀមផលិតផលវប្បធម៌អរូបី ខ្មែរ២ទៀតដាក់បញ្ចូលដែរ។   យោងតាមប្រសាសន៍សម្តេចមហាបរវធិបតី ហ៊ុន ម៉ាណែត នាយករដ្ឋមន្រ្តីកម្ពុជា កាលពីអំឡុងខែមីនា ឆ្នាំ២០២៤ កន្លងទៅ លោកបានគូសបញ្ជាក់ថា រាជរដ្ឋាភិបាលកម្ពុជា គ្រោងនឹងដាក់បញ្ចូលវប្បធម៌អរូបីរបស់ខ្មែរ២ប្រភេទទៀតជាសម្បត្តិបេតិកភណ្ឌពិភពលោកនៅអង្គការយូណេស្កូរួមមាន “អាពាហ៍ពិពាហ៍ខ្មែរ” និង “សង្ក្រាន្តនៅកម្ពុជា”។           ដោយតាមរយៈអនុសាសន៍បញ្ជាក់នេះ សម្តេចមហាបរវធិបតី ហ៊ុន ម៉ាណែត ក៏បានស្នើសុំ ឱ្យក្រសួងវប្បធម៌និងវិចិត្រសិល្បៈ ត្រូវត្រៀមរៀបចំឯកសារ ឱ្យបានរួចរាល់នៅឆ្នាំ២០២៥ ដើម្បីអាចចូលក្នុងបញ្ជីបេតិកភណ្ឌនៅឆ្នាំ២០២៦ ខណៈដំណើរការចុះបញ្ជើបេតិកភណ្ឌពិភពលោក ជាធម្មតា គឺត្រូវការពេលវេលាជិត២ឆ្នាំ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:57", "date_created": "2024-12-05T02:36:36.688Z", "category": "ភាពជាអ្នកដឹកនាំ", "views": 654, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ស្ងាត់ៗ គម្រោងផ្លូវជាតិប្រវែងជិត ១០០ គីឡូម៉ែត្រ សម្រេចការសាងសង់បានជាង ៩០ ភាគរយហើយ	https://business-cambodia.com/articles/national-road-41-update	គិតត្រឹមដំណាច់ខែវិច្ឆិកា ឆ្នាំ២០២៤ នេះ គម្រោងផ្លូវជាតិលេខ៤១ ប្រវែងសរុប ៩៥,២៧ គីឡូម៉ែត្រ ចាប់ពីថ្នល់ទទឹង (ត្រង់ចំណុចប្រសព្វផ្លូវជាតិលេខ៤) រហូតដល់ជុំគិរី(ភ្ជាប់ផ្លូវជាតិលេខ៣) សម្រេចលទ្ធផលសាងសង់បានជាង ៩៧,០១% ហើយ។     យោងតាមការដកស្រង់ក្រសួងសាធារណការ និងដឹកជញ្ជូន បានឲ្យដឹងថា កាលពីថ្ងៃទី៣ ខែធ្នូ ឆ្នាំ២០២៤ ឯកឧត្តម ស៊ុយ សាន រដ្ឋលេខាធិការក្រសួងសាធារណការ និងដឹកជញ្ជូន និងជានាយកគម្រោងស្ដារ និងលើកកម្រិតផ្លូវជាតិខាងលើ បានដឹកនាំក្រុមការងារចុះពិនិត្យការងារសាងសង់ផ្លូវជាតិលេខ៤១ ដោយមានការចូលរួមអមដំណើរដោយ ឯកឧត្តមអនុរដ្ឋលេខាធិការ ឯកឧត្តមទីប្រឹក្សា ក្រុមការងារ PMU PIU ក្រុមហ៊ុនសាជីវកម្មស្ពាន-ថ្នល់ចិន(CRBC) និងក្រុមហ៊ុនទីប្រឹក្សាបច្ចេកទេស WACC ផងដែរ។     ការចុះពិនិត្យលើវឌ្ឍនភាពការងារនៅថ្ងៃនេះ ដើម្បីឈានទៅដំណាក់កាល នៃការប្រគល់-ទទួល នាពេលខាងមុខផងដែរ មានន័យថាគម្រោងនេះសម្រេចលទ្ធផលសាងសង់ជិតរួចរាល់ទាំងស្រុងហើយ ដោយឯកឧត្តមរដ្ឋលេខាធិការ តែងបានចុះជាប់ផ្ទាល់ប្រចាំ ដើម្បីដានការងារបច្ចេកទេសសាងសង់របស់ក្រុមហ៊ុន សំដៅឱ្យការសាងសង់ប្រព្រឹត្តទៅស្របតាមបទដ្ឋានបច្ចេកទេស និងកិច្ចសន្យាសាងសង់ ធានាឱ្យបានការសាងសង់មានគុណភាពរឹងមាំ អាចប្រើប្រាស់ជាប់បានយូរអង្វែង។   សូមបញ្ជាក់ថា គម្រោងស្ដារ និងលើកកម្រិតគុណភាពផ្លូវជាតិលេខ៤១ ប្រវែងសរុប ៩៥,២៧ គីឡូម៉ែត្រ (PK000+000 – PK095+270) ចាប់ផ្តើមពីភូមិថ្នល់ទទឹង ឃុំដំណាក់អំពិល ស្រុកអង្គស្នួល នៃខេត្តកណ្ដាល (ចំណុចប្រសព្វផ្លូវជាតិលេខ ៤) រហូតដល់ភូមិល្អាង ឃុំល្អាង ស្រុកដងទង់ នៃខេត្តកំពត (ចំណុចផ្លូវជាតិលេខ ៣)។     គិតត្រឹមដំណាច់ខែវិច្ឆិកា ឆ្នាំ២០២៤ ការអនុវត្តគម្រោងសម្រេចបានលទ្ធផលជារួមបាន ៩៧,០១% ហើយ ដោយក្នុងនោះ ការងារអ៊ុតកៅស៊ូ AC បានបញ្ចប់ស្ទើរ១០០ភាគរយ ការងារបំពាក់សម្ភារសុវត្តិភាពចរាចរណ៍(គំនូសចរាចរណ៍ ផ្លាកសញ្ញា ផ្លាកបង្ហាញទិសផ្លូវ របារ-Guardrail និងការងារចាំបាច់ផ្សេងៗ ក៏បានបញ្ចប់ស្ទើររួចរាល់ហើយដែរ។   គួររំលឹកថា ការដ្ឋានសាងសង់ពង្រីក និងលើកកម្រិតផ្លូវជាតិលេខ ៤១ គម្រោងស្តារ និងលើកកម្រិតគុណភាពផ្លូវជាតិលេខ៤១ត្រូវបានប្រកាសបើកការដ្ឋានកាលពីថ្ងៃទី២៦ ធ្នូ ២០២២ ក្រោមអធិបតីភាពដ៏ខ្ពង់ខ្ពស់សម្ដេចអគ្គមហាសេនាបតីតេជោ ហ៊ុន សែន អតីតនាយករដ្ឋមន្ត្រីនៃព្រះរាជាណាចក្រកម្ពុជា៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-04T10:01:29.677Z", "category": "ព័ត៌មានថ្មីៗ", "views": 867, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អ្នកជំនាញពន្យល់ចំៗចំពោះករណីសេដ្ឋកិច្ចកម្ពុជាកើន ប៉ុន្ដែពលរដ្ឋរអ៊ូថាអត់លុយនិងពិបាករកលុយ	https://business-cambodia.com/articles/expert-explain-about-cambodia-economy	នៅក្នុងបទសម្ភាសន៍ជាមួយលោកគ្រូ សំ កុសល កាលពីពេលថ្មីៗ លោកបណ្ឌិត គី សេរីវឌ្ឍន៍ អ្នកជំនាញសេដ្ឋកិច្ចនៃរាជបណ្ឌិត្យសភាកម្ពុជាបានចែករំលែកពីស្ថានភាពសេដ្ឋកិច្ចកម្ពុជានាពេលបច្ចុប្បន្នហើយក៏បានពន្យល់ច្បាស់ចំពោះមូលហេតុដែលពលរដ្ឋតែងតែឆ្ងល់ថាចំណូលជាតិនិងសេដ្ឋកិច្ចជាតិកើន ប៉ុន្ដែហេតុអ្វីពលរដ្ឋម្នាក់ៗគ្មានលុយនិងពិបាករកលុយ។   ជុំវិញចម្ងល់ខាងលើ លោកបណ្ឌិត គី សេរីវឌ្ឍន៍បានលើកឡើងថាចំណូលរបស់កម្ពុជាយើងកើនឡើងចំនួន៦%ប៉ុន្ដែអ្នករកស៊ីតឹងពិបាករកចំណូលនេះមិនមែនទើបតែតឹងនៅក្នុងឆ្នាំ២០២៤នោះទេពោលគឺតឹងតាំងពីពាក់កណ្ដាលឆ្នាំ២០២៣បន្ទាប់ពីចូលឆ្នាំខ្មែរហើយ។    យ៉ាងណាមិញលោកបណ្ឌិតក៏បានបញ្ជាក់ផងដែរថាចាប់ពីខែកុម្ភៈឆ្នាំ២០២៤មកដល់បច្ចុប្បន្ននេះស្ថានភាពការចាយវាងរបស់ប្រជាពលរដ្ឋហាក់ប្រសើរជាងមុនបន្តិច។ ប៉ុន្ដែអ្វីដែលជាបញ្ហាគឺចាប់ពីខែមិថុនាឆ្នាំ២០២៣ដល់ខែកុម្ភៈឆ្នាំ២០២៤គឺពលរដ្ឋជាច្រើនមានសម្ពាធបំណុលខ្ពស់។ យ៉ាងណាមិញមកដល់ពេលនេះពលរដ្ឋមួយចំនួនបានធូស្រាលពីបំណុលគឺដោយសារការរៀបចំឥណទានឡើងវិញដែលរដ្ឋាភិបាលអនុញ្ញាតឲ្យធនាគារមានការៀបចំឥណទានឡើងវិញជូនពលរដ្ឋ។     ស្រាយចម្ងល់ពលរដ្ឋដែលឆ្ងល់ថាចំណូលជាតិកើនតែពលរដ្ឋអត់លុយ លោកបណ្ឌិតពន្យល់ថាចំណូលជាតិកើនយើងអាចមើលវិស័យដែលកើន។ ត្រង់លោកបណ្ឌិតថាវិស័យសេវាកម្មគឺជាវិស័យដែលធ្វើការផ្ទាល់ជាមួយប្រជាជនហើយវិស័យនេះមិនមានការរីកចម្រើនទេ ពោលគឺសណ្ឋារភ្ញៀវទេសចរចុះថយ សេវាដឹកជញ្ជូល សេវាម្ហូបអហារចាប់ផ្ដើមដើរយឺតដោយសារតែគ្មានភ្ញៀវទេសចរ អត់មានលំហូរចំណូល។   យ៉ាងណាមិញអ្វីដែលរួមចំណែកក្នុងកំណើនសេដ្ឋកិច្ចគឺវិស័យឧស្សាហកម្ម។ ប៉ុន្ដែវិស័យឧស្សាហកម្មក្រុមហ៊ុនភាគច្រើនមិនមែនម្ចាស់ជាខ្មែរនោះទេពោលគឺខ្មែរបានតែកម្លាំងពលកម្ម ប្រាក់ខែ ប្រាក់ឈ្នួលពលកម្ម ថ្លៃទឹកថ្លៃភ្លើង ថ្លៃជួលអនាគារនិងចាយវាយលើម្ហូបអាហារបន្តិចៗប៉ុណ្ណោះ។   ត្រង់នេះលោកបណ្ឌិតក៏បានបញ្ជក់ផងដែរថារាប់ពីការនាំចេញគឺចាត់ទុកជាចំណូលហើយប៉ុន្ដែការបែងចែកចំណូលមកចែកប្រជាពលរដ្ឋគឺចែកមិនស្មើគ្នានោះទេដោយមួយចំណែកធំទៅម្ចាស់រោងចក្រហើយនេះគឺជាបញ្ហាប្រឈមដែលយើងឃើញបច្ចុប្បន្ននេះ៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-04T09:57:17.416Z", "category": "ហិរញ្ញវត្ថុ", "views": 1387, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
មកស្គាល់ម្ចាស់កោះសង្សារ ដែលបានប្រែកោះតម្លៃ ១៥០០០$ ទៅជារីសតលំដាប់អភិជន មិនចាញ់ម៉ាឌីវ	https://business-cambodia.com/articles/koh-songsa-private-island-founder	អ្នកស្រី Melita Koulmandas គឺនាយកប្រតិបត្តិនិងជាម្ចាស់កោះសង្សាររីសតប្រណីតលំដាប់អភិជន នៅខេត្តព្រះសីហនុស្អាតមិនចាញ់កោះម៉ាឌីវ បានចំណាយលុយ១៥០០០$ ទិញកោះសង្សារ ក្នុងឆ្នាំ២០០៦ កំឡុងពេលដែលតំបន់កោះ នេះស្ថិតនៅប្រជុំកោះរ៉ុងនឹងត្រូវបានហ៊ុំព័ន្ធដោយជីវៈចម្រុះដែលត្រូវបានបំផ្លាញ។       ថ្លែងប្រាប់កាសែត CNA អ្នកស្រី Melita Koulmandas បានឱ្យដឹងថាកាលពីឆ្នាំ២០០៦ អ្នកស្រីនិងស្វាមីបានមកលេងទឹកដីវប្រទេសកម្ពុជា  ក្នុងអំឡុងពេលវិស្សមកាល និងបានឈានទៅលេងតំបន់ប្រជុំកោះរ៉ុងហើយត្រូវបានអ្នកស្រុកនិយាយបញ្ចុះបញ្ចូលឱ្យទិញកោះសង្សារនេះក្នុងតម្លៃ១ម៉ឺន៥ពាន់ដុល្លារ។   ដោយសារពួកគេចង់បានប្រាក់ទៅសាងជីវិតថ្មីលើដីគោកវិញ ត្បិតការអាស្រ័យផលជាមួយកោះ ដោយរបរនេសាទ មិនអាចផ្តត់ផ្គង់ជីវភាពគ្រួសារគ្រប់នោះឡើយ។   តម្លៃ១៥០០០ពាន់ដុល្លារអាមេរិកបានធ្វើឱ្យប្តីប្រពន្ធអូស្រ្តាលីមួយគូនេះសម្រេចចិត្តទិញទាំងអាល់អែក និងបានឡើងទៅភ្នំពេញ ធ្វើឯកសារទិញដូរយកឈ្មោះជាម្ចាស់កោះ ស្ថិតក្រោមការអនុញ្ញាតិកុងត្រា៩៩ឆ្នាំ។     ដំបូងឡើយក្រោយទិញកោះនេះ ពួកគាត់ពុំមានបំណង បង្កើតរីសតនោះទេ ព្រោះតែគោលបំណងដំបូងគឺបង្កើតមូលនិធិការពារជីវចម្រុះក្នុងតំបន់ប៉ុណ្ណោះ។ ប៉ុន្តែដោយមើលឃើញថា ប្រជាជននៅតំបន់ប្រជុំកោះរ៉ុងនេះមិនមានការងារធ្វើ ជាពិសេសស្រ្តីដែលពឹងកម្លាំងលើប្តីចេញនេសាទ។   អ្នកស្រីក៏បានសម្រេចចិត្តថាបើកកោះសង្សារ ជារមណីយដ្ឋានលំហែឯកជននៅក្នុងឆ្នាំ២០១២  ដើម្បីបង្កើតឱកាសការងារសម្រាប់អ្នកភូមិក្នុងតំបន់កោះ និងដើម្បីទ្រទ្រង់មូលនិធិការពារជីវចម្រុះរបស់សមុទ្រផង។   ក្រោមការអភិវឌ្ឍន៍និងគ្រប់គ្រងរបស់ស្រ្តីជនបរទេសរូបនេះជាង២០ឆ្នាំ កោះសង្សារ បានក្លាយជាកោះឋានសួគ៌ មានកោះអូន និងកោះបង ដែលតភ្ជាប់ដោយស្ពានថ្មើរជើងលើតំបន់អភិរក្សសមុទ្រ បានក្លាយជាកោះស្អាតដាច់គេ រំលេចរូបរាងយ៉ាងស្រស់អស្ចារ្យស្ថិតនៅលើផ្ទៃមហាសាគរភាគនិរតីនៃតំបន់ឆ្នេរសមុទ្រកម្ពុជា។       កោះនេះត្រូវបានគេប្រសិទ្ធនាមថាជា ឋានសួគ៌ក្រោមមេឃ និងជាប់ជាកោះស្អាតបំផុតមួយនៅអាស៊ីអាគ្នេយ៍ បើយោងតាមការវាយតម្លៃដោយ travelandeisureasia ដែលមនុស្សគ្រប់គ្នាគួរតែទៅកម្សាន្តឲ្យបានម្តងក្នុងមួយឆាកជីវិត។   ដោយថ្មីៗនេះកាលពីដើមឆ្នាំ ២០២៤ សណ្ឋាគារ និងរីស៊តកោះសង្សារ (Song Saa Private Island )បានជាប់ក្នុងបញ្ជីមាសប្រចាំឆ្នាំ២០២៤ ជាសណ្ឋាគារ និងរីសតដែលល្អបំផុតនៅលើពិភពលោក «The best hotels and resorts in the world: The Gold List 2024» ថែមទៀតផង។    វីឡាស្នាក់នៅលើកោះអភិជននេះបាន បែងចែកទៅជាបីប្រភេទគឺ Overwater, Jungle និង Ocean View ឯតម្លៃនៃការស្នាក់លើកោះនេះ ដោយនៅផ្អែកលើសេវាកម្មនិងគុណភាពនៃការស្នាក់នៅ គឺក្នុង១យប់មានតម្លៃចន្លោះពី៨៩០ដុល្លារ ទៅដល់៥ពាន់ដុល្លារ (តម្លៃអាចមានការប្រែប្រួលឡើងថ្លៃ ឬចុះថោកអាស្រ័យទៅតាមរដូវកាល)។ ក្នុងនោះអ្នកស្រី Koulmandas ក៏បានបញ្ជាក់ថាគោលដៅភ្ញៀវធំ បំផុតរបស់រមណីយដ្ឋានកោះសង្សារគឺ អ្នកក្រេបទឹកឃ្មុំ ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:57", "date_created": "2024-12-04T09:15:33.911Z", "category": "ភាពជាអ្នកដឹកនាំ", "views": 3588, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ឈប់ធ្វើការ សល់លុយជាងកន្លះលាន$ ស្រ្តីរូបនេះប្រាប់រឿង៣ ដែលធ្វើឲ្យខ្លួនអាចចូលនិវត្តនត្រឹមវ័យ៣០ឆ្នាំ	https://business-cambodia.com/articles/three-tips-tp-get-retire-early	Purple គឺជាស្រ្តីវ័យក្មេងម្នាក់ដែលមិនបញ្ចេញឈ្មោះពិតប្រាកដនោះទេពោលគឺគាត់ជាbloger លាក់មុខម្នាក់ដែលរកចំណូលបានច្រើនរហូតធ្វើឲ្យគាត់អាចចូលនិវត្តនពីការងារជាមួយនឹងលុយ៥៤ម៉ឺនដុល្លារ។ ខាងក្រោមនេះគឺជារឿងសំខាន់ទាំង៣ដែល Purple បានអនុវត្តដែលធ្វើឲ្យគាត់អាចចូលនិវត្តទាំងវ័យក្មេងជាមួយនឹងលុយជាងកន្លះលានដុល្លារ។   ១. ផ្លាស់ប្ដូរការងារញឹកញាប់ដើម្បីបង្កើនចំណូល  ពីមុនPurple ធ្លាប់ធ្វើការចំណូលប្រចាំឆ្នាំបាន៤៨០០០ដុល្លារប៉ុន្ដែមួយខែៗមិនសល់លុយសោះ។  ដោយសារមួយខែៗមិនសល់លុយសោះ នាងចាប់ផ្ដើមរកវិធីបង្កើនចំណូលហើយវិធីបង្កើនចំណូលរបស់នាងដែលល្អបំផុតគឺតាមរយៈការផ្លាស់ប្ដូរការងារញឹកញាប់( Job-hopping)។    នាងបានឲ្យដឹងថាតាមបទពិសោធន៍របស់នាង ការផ្លាស់ប្ដូរការងារញឹកញាប់គឺធ្វើឲ្យឡើងប្រាក់ខែច្រើនហើយឡើងតំណែងក៏លឿនផងដែរ ដែលធ្វើឲ្យចំណូលរបស់នាងកើនឡើងជាលំដាប់។    នាងក៏បានចែករំលែកទៀតថាការធ្វើការស្មោះស្ម័គ្រយូរឆ្នាំជាមួយក្រុមហ៊ុនមួយពេលខ្លះយើងមិនបានផលតបស្នងដូចអ្វីដែលយើងបានលះបង់នោះទេ។ ដូច្នេះនាងតែងតែផ្លាស់ប្ដូរការងារដើម្បីចាប់ឱកាសការងារថ្មី បទពិសោធន៍ថ្មីហើយចំណូលកើន។   ២. កាត់ចំណាយ  Purple ធ្លាប់រស់នៅក្នុងទីក្រុងNew York ដែលត្រូវចំណាយលុយអស់ច្រើននៅក្នុងការរស់នៅ។ បន្ទាប់មកនាងចាប់ផ្ដើមផ្លាស់ប្ដូរទីលំនៅដែលធ្វើឲ្យនាងអាចសន្សំសំចៃបានច្រើន កាត់ចំណាយបានច្រើនដែលធ្វើឲ្យនាងសល់លុយសម្រាប់សន្សំដើម្បីសម្រេចគោលដៅចូលនិវត្តរបស់នាង។   ៣. វិនិយោគឲ្យបានឆាប់ ហើយវិនិយោគជាប្រចាំ  Purple បានរៀនពីគំនិតវិនិយោគពីម្ដាយរបស់នាងដោយម្ដាយនាងប្រាក់ឲ្យនាងចុះឈ្មោះបង្កើតគម្រោងសន្សំត្រៀមចូលនិវត្តនដែលហៅថា401K ដែលជាគម្រោងសន្សំលុយទុកចូលនិវត្តដែលក្រុមហ៊ុនតែងតែបង្កើតសម្រាប់បុគ្គលិក។ Purple តែងតែដកលុយមកសន្សំនៅក្នុងគម្រោងសន្សំលុយសម្រាប់ចូលនិវត្តជានិច្ច ទោះជារកបានតិចឬច្រើនក៏ដោយហើយជាលទ្ធផលតាមយៈការវិនិយោគនិងសន្សំជាប្រចាំនេះជួយឲ្យនាងចូលនិវត្តនៅវ័យត្រឹមតែ៣០ឆ្នាំប៉ុណ្ណោះ។    ការចាប់ផ្ដើមសន្សំនិងវិនិយោគឲ្យបានឆាប់គឺផ្ដល់ពេលវេលាឲ្យអ្នកបានច្រើនក្នុងការកសាងទ្រព្យសម្បត្តិតាមរយៈការប្រាក់ផ្គួប។ ឧទាហរណ៍បើអ្នកចាប់ផ្ដើមវិនិយោគ១០០ដុល្លារនៅអាយុឆ្នាំ២៥ជាមួយនឹងអត្រាផលចំណេញប្រចាំឆ្នាំ៨% នោះត្រឹមអាយុ៦៥ឆ្នាំលុយរបស់អ្នកនឹងកើនដល់៣៥ម៉ឺនដុល្លារ។ យ៉ាងណាមិញបើអ្នកចាប់ផ្ដើមវិនិយោគនៅអាយុ៥៣ឆ្នាំនៅត្រឹមអាយុ៦៥ឆ្នាំលុយអ្នកើនបានត្រឹមតែ១៥ម៉ឺនដុល្លារប៉ុណ្ណោះ៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-04T08:02:05.173Z", "category": "ហិរញ្ញវត្ថុ", "views": 1023, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
វិធានការក្ដៅ! អគ្គស្នងការដ្ឋាននគរបាលជាតិ ប្រកាសឲ្យលុបចោលព័ត៌មានល្បែងអនឡាញពីបណ្តាញសង្គមត្រឹមថ្ងៃទី១០ ខែធ្នូ	https://business-cambodia.com/articles/general-commissariat-of-national-police	ផ្អែកតាមសារាចរណែនាំលេខ ០៧២ សណន របស់ក្រសួងមហាផ្ទៃ ចុះថ្ងៃទី០៤ ខែធ្នូ ឆ្នាំ២០២៤ ស្តីពីការបញ្ឈប់សកម្មភាពផ្សព្វផ្សាយល្បែងស៊ីសងខុសច្បាប់ ក្រុមការងារ Hotline Scam 24/7 នៃអគ្គស្នងការដ្ឋាននគរបាលជាតិ បានជូនដំណឹងដល់អ្នកប្រើប្រាស់បណ្តាញទំនាក់ទំនងសង្គម ប្រព័ន្ធផ្សព្វផ្សាយ អ្នកផលិតមាតិកាសង្គម ក៏ដូចជាបុគ្គលមានប្រជាប្រិយមួយចំនួន បញ្ឈប់សកម្មភាពផ្សព្វផ្សាយល្បែងស៊ីសងខុសច្បាប់ ដែលធ្វើឲ្យប៉ះពាល់ដល់សណ្តាប់ធ្នាប់សាធារណៈ និងសុវត្ថិភាពសង្គម ។   ក្នុងនោះអគ្គស្នងការដ្ឋាននគរបាលជាតិ បានប្រកាសទុករយៈពេលកំណត់ត្រឹមថ្ងៃទី១០ ខែធ្នូ ឆ្នាំ២០២៤ ដើម្បីឲ្យអ្នកពាក់ព័ន្ធទាំងឡាយ ធ្វើការលុបចោលព័ត៌មានល្បែងអនឡាញពីបណ្តាញសង្គម។ ក្នុងករណី ចំពោះបុគ្គលណាដែលនៅបន្តប្រព្រឹត្តសកម្មភាពខុសច្បាប់ ដូចក្នុងសារាចរណែនាំនេះ អគ្គស្នងការដ្ឋាននគរបាលជាតិ នឹងចាត់វិធានការតាមផ្លូវ។   សូមជម្រាបថា នៅថ្ងៃទី៤ ខែធ្នូ នេះក្រសួងមហាផ្ទៃ បានចេញសារាចរស្ដីពីការបញ្ឈប់សកម្មភាពផ្សព្វផ្សាយល្បែងស៊ីសងខុសច្បាប់នៅកម្ពុជា។ ដើម្បីពង្រឹងការអនុវត្តច្បាប់ និងធានាដល់សន្តិសុខ សណ្តាប់ធ្នាប់សាធារណៈ និងសុវត្ថិភាពសង្គម ក្រសួងមហាផ្ទៃបានធ្វើការណែនាំដូចខាងក្រោម៖   ១. ត្រូវបញ្ឈប់ជាបន្ទាន់នូវរាល់ការផលិតរូបភាព វីដេអូ និងមាតិកា ដែលមានខ្លឹមសារពាក់ព័ន្ធនឹង ល្បែងស៊ីសងខុសច្បាប់គ្រប់ប្រភេទទោះល្បែងស៊ីសងលេងដោយផ្ទាល់ក្តី ឬតាមប្រព័ន្ធអនឡាញក្តី។   ២. ត្រូវបញ្ឈប់ជាបន្ទាន់នូវរាល់ការបង្កើតគេហទំព័រ គណនី ឬទំព័រក្នុងបណ្តាញទំនាក់ទំនងសង្គម ដែលមានរូបភាព និងខ្លឹមសារពាក់ព័ន្ធល្បែងស៊ីសងខុសច្បាប់គ្រប់ប្រភេទទោះល្បែងស៊ីសងលេង ដោយផ្ទាល់ក្តី ឬតាមប្រព័ន្ធអនឡាញក្តី។   ៣. ត្រូវបញ្ឈប់ជាបន្ទាន់នូវរាល់ការផ្សព្វផ្សាយ និង/ឬចែករំលែកបន្តអំពីរូបភាព និងខ្លឹមសារពាក់ព័ន្ធនឹង ល្បែងស៊ីសងខុសច្បាប់គ្រប់ប្រភេទ។   ៤. គណៈបញ្ជាការឯកភាពរដ្ឋបាលរាជធានី ខេត្ត ក្រុង ស្រុក ខណ្ឌ ត្រូវចាត់វិធានការតឹងរ៉ឹងតាមដែន សមត្ថកិច្ចរបស់ខ្លួនក្នុងការតាមដាន និងហាមឃាត់ការផ្សព្វផ្សាយ និងការចែករំលែកបន្តនូវរូបភាព និងខ្លឹមសារពាក់ព័ន្ធល្បែងស៊ីសងខុសច្បាប់គ្រប់ប្រភេទ។   ៥. រដ្ឋបាលថ្នាក់ក្រោមជាតិ ត្រូវជំរុញការអប់រំផ្សព្វផ្សាយដល់ប្រជាពលរដ្ឋឱ្យយល់ដឹងអំពីផលប៉ះពាល់ នៃការលេងល្បែងស៊ីសងខុសច្បាប់គ្រប់ប្រភេទ ដើម្បីចូលរួមទប់ស្កាត់ការលេងល្បែងស៊ីសង ខុសច្បាប់ដែលជាផ្នែកមួយនៃការអនុវត្តគោលនយោបាយ “ភូមិ-ឃុំ-សង្កាត់មានសុវត្ថិភាព” របស់ រាជរដ្ឋាភិបាល៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-04T06:49:33.363Z", "category": "ព័ត៌មានថ្មីៗ", "views": 675, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឧបនាយករដ្ឋមន្រ្តី៣រូប នឹងកាន់តំណែងជានាយករដ្ឋមន្រ្តីស្តីទី នៅពេលដែលនាយករដ្ឋមន្ដ្រីអវត្ដមាន	https://business-cambodia.com/articles/acting-prime-minister-cambodia	នៅក្នងលិខិតស្តីអំពីការផ្លាស់ប្តូរ កែសម្រួល របៀបរបបការងារ និងការបែងចែកការងាររបស់រាជរដ្ឋាភិបាល ចុះថ្ងៃ២៧ ខែវិច្ឆិកា ឆ្នាំ២០២៤ បានចែងថា ឧបនាយករដ្ឋមន្រ្តី៣រូប នឹងកាន់តំណែងជានាយករដ្ឋមន្រ្តីស្តីទី នៅពេលដែលនាយករដ្ឋមន្ដ្រីអវត្ដមាន។   ១.ឯកឧត្តមសន្តិបណ្ឌិត នេត សាវឿន ឧបនាយករដ្ឋមន្ត្រី៖ ទទួលបន្ទុកជានាយករដ្ឋមន្ត្រីស្តីទី ពេលនាយករដ្ឋមន្ត្រីអវត្តមាន, ជួយនាយករដ្ឋមន្ត្រីលើវិស័យសន្តិសុខជាតិ មានសិទ្ធិបញ្ជាកងរាជអាវុធហត្ថលើផ្ទៃប្រទេស ក្នុងពេលនាយករដ្ឋមន្ត្រីអវត្តមាន និងទទួលបន្ទុក អនុវត្តការងារពិសេស ឬបេសកកម្មពិសេសផ្សេងទៀតដែលនាយករដ្ឋមន្ត្រីប្រគល់ជូន។   ២. ឯកឧត្តម ប្រាក់ សុខុន ឧបនាយករដ្ឋមន្ត្រី៖ ទទួលបន្ទុកជានាយករដ្ឋមន្ត្រីស្តីទី ពេលនាយករដ្ឋមន្ត្រី និងឯកឧត្តមសន្តិបណ្ឌិត នេត សាវឿន អវត្តមាន, ជួយនាយករដ្ឋមន្ត្រីលើវិស័យការបរទេសនិង សហប្រតិបត្តិការអន្តរជាតិ,និងទទួលបន្ទុកអនុវត្តការងារពិសេស ឬបេសកកម្មពិសេសផ្សេងទៀតដែលនាយករដ្ឋមន្ត្រីប្រគល់ជូន។   ៣. ឯកឧត្តមអគ្គបណ្ឌិតសភាចារ្យ អូន ព័ន្ធមុនីរ័ត្ន៖ ទទួលបន្ទុកជានាយករដ្ឋមន្ត្រីស្តីទី ពេលនាយករដ្ឋមន្ត្រី, ឯកឧត្តមសន្តិបណ្ឌិត នេត សាវឿន និងឯកឧត្តម ប្រាក់ សុខុន អវត្តមាន, ជួយ នាយករដ្ឋមន្ត្រីលើវិស័យសេដ្ឋកិច្ចនិងហិរញ្ញវត្ថុ និងទទួលបន្ទុកអនុវត្តការងារពិសេស ឬបេសកកម្មពិសេស ផ្សេងទៀតដែលនាយករដ្ឋមន្ត្រីប្រគល់ជូន៕             អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:57", "date_created": "2024-12-04T06:41:12.506Z", "category": "ភាពជាអ្នកដឹកនាំ", "views": 3057, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្រសួងដែនដីរំពឹងទទួលចំណូល ២៥០លានដុល្លារក្នុង១ឆ្នាំពីអចលនទ្រព្យ ពេលបញ្ចប់ការវាស់វែង និងចេញបណ្ណកម្មសិទ្ធិដីធ្លី	https://business-cambodia.com/articles/ministry-of-land-management-urban-planning-and-construction-	ឯកឧត្តម សាយ សំអាល់ ឧបនាយករដ្ឋមន្ត្រី រដ្ឋមន្ត្រីក្រសួងរៀបចំដែនដី នគរូបនីយកម្ម និងសំណង់ មានប្រសាសន៍ថា ក្រោយបញ្ចប់ការវាស់វែង ចុះបញ្ជី និងចេញបណ្ណកម្មសិទ្ធិដីធ្លីរួចរាល់ ក្រសួងរំពឹងថា នឹងជួយប្រមូលចំណូលពន្ធពាក់ពន្ធនឹងអចលនទ្រព្យប្រមាណ២៥០លានដុល្លារអាមេរិកក្នុងមួយឆ្នាំ ។ ការលើកឡើងនេះត្រូវបានធ្វើឡើងនៅក្នុងពិធីបិទសន្និបាតបូកសរុបលទ្ធផលការងារកាលពីចុងសប្ដាហ៍កន្លងទៅ។     យោងតាមរបាយការណ៍ប្រចាំឆ្នាំបានឱ្យដឹងថា ក្រសួងរៀបចំដែនដី នគរូបនីយកម្ម និងសំណង់ បានវាស់វែង និងចុះបញ្ជីដីធ្លីបានចំនួនជាង ៧លាន ៧សែនក្បាលដី និងបានចេញបណ្ណប្រមាណ ៧លានបណ្ណ ។ នៅក្នុងអាណត្តិទី៧នេះ ក្រសួងបានវាស់វែងដីធ្លីបន្ថែមបានប្រមាណ ៣លានក្បាលដី និងចេញបណ្ណប្រមាណ ៥៩ម៉ឺនបណ្ណបន្ថែមទៀត ។ចំណែកក្បាលដីនៅសេសសល់ប្រមាណ ១,៥លានទៀត ដែលក្រសួងរំពឹងថានឹងបញ្ចប់នៅពេលឆាប់ៗនេះ ។     ឯកឧត្តមឧបនាយករដ្ឋមន្រ្តីបន្តថា ការវាស់វែងបញ្ចប់នេះ នឹងអនុញ្ញាតឱ្យក្រសួងអាចរៀបចំប្លង់ព្រំប្រទល់រដ្ឋបាល និងនាមភូមិសាស្ត្រ ប្លង់ហេដ្ឋារចនាសម្ព័ន្ធ និងទីធ្លាសាធារណៈ ប្លង់គោលប្រើប្រាស់ដី និងពង្រីកកំណើនជីវភាពប្រជាជនឱ្យកាន់តែប្រសើរ ។ហើយ ការបញ្ចប់ការវាស់វែងចុះបញ្ជី និងចេញបណ្ណនេះដែរ ក៏អាចបញ្ចប់នូវវិវាទដីធ្លី រវាងរដ្ឋ និងឯកជន និងរវាងឯកជន និងឯកជន។     គួរជម្រាបផងដែរថា នៅក្នុងឱកាសអញ្ជើញជាអធិបតីដ៏ខ្ពង់ខ្ពស់ចូលរួមបិទសន្និបាតប្រចាំឆ្នាំរបស់ក្រសួងរៀបចំដែនដី នគរូបនីយកម្ម និងសំណង់កន្លងទៅនេះដែរ សម្ដេចមហាបវរធិបតី ហ៊ុន ម៉ាណែត នាយករដ្ឋមន្ត្រីកម្ពុជា បានមានប្រសាសន៍ថា រាជរដ្ឋាភិបាលក៏បានគ្រោងកញ្ចប់ថវិកាប្រមាណ១០០លានដុល្លារ ដើម្បីបញ្ចប់ដំណើរការវាស់វែងដីធ្លី ចុះបញ្ជី និងចេញបណ្ណឱ្យបានសព្វគ្រប់នៅមុនដំណាច់ឆ្នាំ២០២៩ ហើយការបញ្ចប់ការងារទាំងនេះ នឹងអាចបញ្ចប់វិវាទដីធ្លីនៅទូទាំងប្រទេស៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-03T09:53:24.518Z", "category": "ព័ត៌មានថ្មីៗ", "views": 189, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ប្រើកម្ចីចំនួន៣ពាន់ដុល្លារ ក្លាយជាសេដ្ឋី“ស្ករ”នៅអាស៊ីនេះ ជាគោលការណ៍រស់នៅរបស់ Robert Kouk	https://business-cambodia.com/articles/robert-kouk-bio-business-and-living-insprie	មហាសេដ្ឋីម៉ាឡេស៊ីវ័យ១០១ឆ្នាំ លោក Robert Kouk ដែលគេស្គាល់ថាជា ស្តេចស្ករ "Sugar King"  នៅអាស៊ី ជាម្ចាស់សណ្ឋារគារប្រណីតៗ ជាច្រើននៅជុំវិញពិភពលោករួមទាំងអគារ The Peak Shangri-La នៅកម្ពុជា បុរសម្នាក់នេះធ្លាប់ខ្ចីលុយគេ ចំនួន៣ពាន់ដុល្លារ ដើម្បីចាប់ផ្តើមរបរធុនតូច។         ដោយកម្ចីនេះហើយធ្វើឱ្យលោកក្លាយជាសេដ្ឋី ជាម្ចាស់អាណាចក្រទំនិញដែលមានជាតិផ្អែមធំជាងគេនៅអាស៊ី និងបន្តមរតកលើសពីទ្រព្យសម្បត្តិនិងមុខជំនួញ ដល់មនុស្សជំនាន់ក្រោយរបស់គាត់ ហើយក៏ជានិមិត្តរូបនៃភាពធន់និងមាំទាំ ទាំងអាយុវែងនិងស្ថិរភាពអាជីវកម្ម។     ជាពាណិជ្ជករនាំចេញនាំចូលផលិតផលកសិកម្ម មានចាប់តាំងពីចម្ការអំពៅ រោងចក្រចម្រាញ់ស្ករ កិនម្សៅ ចំណីសត្វ ប្រេង រ៉ែ សេវាកម្មហិរញ្ញវត្ថុ សណ្ឋាគារ អចលនទ្រព្យ និងការដឹកជញ្ជូន ពាណិជ្ជករចាស់ជរារូបនេះសល់ទ្រព្យសម្បត្តិសុទ្ធចំនួន ១៧.៤ ពាន់លានដុល្លារ ។       ដំណើរអាជីវកម្មផ្តើមឡើងនៅពេលដែល លោកបានចាប់ផ្តើមអាជីពការងារជាស្មៀន នៅក្នុងក្រុមហ៊ុនលក់អង្ករមួយ។ នៅឆ្នាំ១៩៤៩ កម្លោះ Kuok ក៏បានចាប់ផ្តើមអាជីវកម្មគ្រួសារតូចមួយដោយខ្លួនឯង ជួញដូរអង្ករ ស្ករ និងម្សៅស្រូវសាលី រួមដៃគ្នាដោយមានបងប្អូន៣នាក់ ក្នុងគ្រួសារដែលកំព្រាឪពុកក្រោយសង្រ្គាមលោកលើកទី២បានបញ្ចប់។   អាជីវកម្មខ្នាតតូចនេះអាចកើតឡើងទៅបានដោយសារ Kouk បានសុំខ្ចីលុយចំនួន៣ពាន់ដុល្លារពីរាជបុត្រ Johor កូនប្រុសស្តេចម៉ាឡេស៊ី នៅឆ្នាំ១៩៤៩ ត្បិតឪពុកម្តាយរបស់ Kouk មានទំនាក់ទំនងការងារជាមួយសែរាជវង្សជិតស្និទ្ធ។     ក្រោយមកអាជីវកម្មរបស់លោកបានបន្តការរីកចម្រើនពីមួយថ្ងៃទៅមួយថ្ងៃ រហូតដល់ឆ្នាំ១៩៥៩ គាត់អាចបើកដំណើរការផលិតកម្មស្ករ Malayan ដោយក្រុមហ៊ុននេះបានគ្រប់គ្រង ៦០ភាគរយនៃការផ្គត់ផ្គង់ស្ករក្នុងប្រទេសម៉ាឡេស៊ី និង ១០ភាគរយទៅទីផ្សារពិភពលោក ធ្វើឱ្យលោកទទួលបានងារជា “Sugar King of Asia”។   នៅក្នុងឆ្នាំ១៩៦៣ គាត់បានបម្រុងទំនិញស្ករចំនួន១០ទៅ២០ម៉ឺនតោន ដើម្បីរៀបចំសម្រាប់ទីផ្សារនាពេលអនាគត ដោយគិតថា ទីផ្សារស្ករនឹងរីកចម្រើន លោកនឹងរកលុយបានច្រើន។ ប៉ុន្តែនៅក្នុងខែកក្កដា ឆ្នាំដដែលទីផ្សារបានធ្លាក់ចុះយ៉ាងខ្លាំង វិះនឹងធ្វើឱ្យលោកធ្លាក់ខ្លួនក្រមួយរំពេច។   យ៉ាងណាមិញនៅចុងខែសីហា ព្យុះទីហ្វុងដ៏ធំមួយបានបោកបក់ទៅលើប្រទេសគុយបា បង្កការខូចខាតយ៉ាងធ្ងន់ធ្ងរដល់ចម្ការអំពៅ និងទិន្នផលស្ករសនៅទីនោះ ធ្វើឱ្យតម្លៃស្ករបានស្ទុះងើបឡើងវិញនិងបានជួយសង្គ្រោះអាជីវកម្មរបស់ Kuouk មិនឱ្យក្ស័យធន។   តាមរយៈបទពិសោធន៏របស់សហគ្រិន ចាស់វស្សារូបនេះលោកបានបញ្ជាក់ថាក្នុងជីវិតរស់នៅត្រូវកាន់គោលការណ៏នេះឱ្យជាប់ ទើបអាចជោគជ័យយូរអង្វែង។   ១. រស់នៅសាមញ្ញ ប្រឹងធ្វើការ និងចែករំលែក ៖ គាត់បានបញ្ជាក់ថាចូរកុំច្រឡំ ការពេញចិត្តខាងសម្ភារៈ ជាមួយនឹងសុភមង្គលពេញមួយជីវិតឡើយ ចូរខិតខំធ្វើការនិងជឿជាក់លើការខំប្រឹង រស់នៅឱ្យសាមញ្ញពេលរកទ្រព្យបានច្រើន កុំភ្លេចចែករំលែកទៅកាន់សង្គមវិញកុំខាន។   ២. កុំភ័យខ្លាចចំពោះហានិភ័យ ចូរក្លាហានក្នុងការបង្កើតកំហុស ប៉ុន្តែត្រូវគ្រប់គ្រងចិត្តលោភលន់ឱ្យបាន ភាពលោភលន់ ជាសត្រូវបំផ្លាញការរស់នៅរបស់មនុស្សលើផែនដី។   ៣.ដាក់ខ្លួនឱ្យទាបអ្នកដទៃនឹងបង្រៀនអ្នក៖ Robert Kouk គាត់មិនជឿថាមនុស្សម្នាក់អាចទទួលបានជោគជ័យដោយគ្រាន់តែការអានសៀវភៅនោះទេ ប៉ុន្តែតាមរយៈការសង្កេតអ្នកដទៃ និងរៀនពីកំហុសរបស់ខ្លួនឯង ដាក់ខ្លួនរាបទាប ក្លាហាន ឧស្សាហ៍ព្យាយាម ឆ្លាតវៃ ស្មោះត្រង់ ទើបជាភាពជោគជ័យពិតប្រាកដ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:57", "date_created": "2024-12-03T09:47:18.836Z", "category": "ភាពជាអ្នកដឹកនាំ", "views": 152, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
សោកស្តាយ! ប្រជាជនវៀតណាម និងថៃ ចាញ់បោកអស់លុយរាប់ម៉ឺ.ន$ ដោយសារក្បួនបោ.កទាំងនេះ	https://business-cambodia.com/articles/so-sading-vietnam-thailand	មួយរយៈចុងក្រោយនេះ យើងសង្កេតឃើញថា មានប្រជាជនជាច្រើនបានចាញ់បោកអស់លុយរាប់ម៉ឺនដុល្លារ ដោយសារតែពួកគាត់ឆាប់ជឿទុកចិត្តគេពេកទើបធ្វើឱ្យបាត់បង់លុយទទេរៗ ជាពិសេសនោះនៅក្នុងនោះក៏មានប្រជាជនថៃនិងវៀតណាម បានចាញ់បោកអស់លុយជាច្រើនផងដែរ។   យោងតាមការចុះផ្សាយដោយសារព័ត៌មាន Vietnamplus បានឲ្យដឹងថា មានជនឆបោកបានប្រើល្បិចឆបោកប្រជាជនវៀតណាមអស់១៦.២៣ពាន់លានដុល្លារដែលស្មើនឹង៣.៦%នៃទំហំសេដ្ឋកិច្ចវៀតណាមសរុបនេះ ។   នៅក្នុងការបោកប្រាស់នេះដែរ គឺមានបណ្ដាញសង្គមធំៗជាច្រើនដែលជនខិលខូចបានប្រើប្រាស់ក្នុងការឆបោក។ បើយោងតាមការស្ទង់មតិដែលមានប្រជាជនវៀតណាម១០៦៣នាក់ចូលរួម បានបង្ហាញឲ្យឃើញថាប្រជាជនវៀតណាម៧១%បានចាញ់បោកគេតាមរយៈFacebook និងGmail ហើយតាមTelegram២៨% តាមGoogle ១៣% និងតាមTik Tok ចំនួន១៣%ផងដែរ។   ប្រភពដដែលបានឲ្យដឹងការឆបោកតាមអនឡាញនេះមិនត្រឹមតែធ្វើឲ្យប្រជាជនវៀតណាមខាតបង់លុយនោះទេប៉ុន្ដែបានធ្វើឲ្យប៉ះពាល់ផ្លូវចិត្តពួកគាត់ជាខ្លាំងរហូតមានអ្នកខ្លះគិតខ្លីចង់បញ្ចប់ជីវិតខ្លួនឯងខណៈជាមធ្យមក្នុងមនុស្សម្នាក់ចាញ់បោកគេអស់ប្រមាណជា១៧.៧លានដុង។   ជាមួយគ្នានោះដែរ បើយោងតាមការចុះផ្សាយ របស់សារព័ត៌មាន The Bangkok Post បានឱ្យដឹងថា កន្លងទៅប៉ូលីសថៃបានទទួលពាក្យបណ្ដឹងទាក់ទងនឹងឧក្រិដ្ឋកម្មអនឡាញ ជាង១៦ ករណី ដែលបានធ្វើឱ្យជនរងគ្រោះទាំងអស់ខាតបង់ប្រាក់សរុប ប្រមាណជាង ២៧.៣ពាន់លានបាត។ មិនតែប៉ុណ្ណោះ មនុស្សរាប់សិបនាក់ត្រូវបានជនខិលខូចបោក ឱ្យផ្ទេរប្រាក់ទៅកាន់គណនីបញ្ឆោត ឬចុចតាមតំណលីង ដែលផ្ដល់ដោយជនបោកប្រាស់ដែលសំអាងខ្លួនថាជាមន្រ្តីមកពីភ្នាក់ងាររដ្ឋឬស្ថាប័នស្របច្បាប់ណាមួយ។   នៅក្នុងនោះដែរ រូបភាពនៃការបោកបញ្ឆោតមានច្រើនយ៉ាង ដែលជាទូទៅគេឃើញមានដូចជា ការខលតាមលេខទូរស័ព្ទ, ការចែកចាយតំណលីង, ការបង្កើតជាក្រុមវិនិយោគ, ការបង្កើតជាពាណិជ្ជកម្មអេឡិចត្រូនិច, ការបន្លំធ្វើជាធនាគារ ឬការលក់ក្លែងក្លាយជាដើម។   កាលពីឆ្នាំមុន មានការបោកប្រាស់មួយ ដែលយកការធ្វើដំណើរតាមផ្លូវអាកាសជានុយ ដោយមនុស្សរាប់រយនាក់បានទទួលសារមួយដែលផ្ដល់សំបុត្រយន្តហោះជារង្វានពី ក្រុមហ៊ុន Lion Air ដែលជាក្រុមហ៊ុនអាកាសចរណ៍មួយរបស់ប្រទេសថៃ។   អ្នកបោកប្រាស់បានទាញយកទិន្នន័យផ្ទាល់ខ្លួនពីជនរងគ្រោះ និងដកប្រាក់ប្រហែល ១០លានបាតពីគណនីធនាគាររបស់គេ កាលពីថ្ងៃទី២៣ ខែមករា។ ក្នុងនោះករណីតែមួយនោះក៏មានជនរងគ្រោះ ៣នាក់ផ្សេងទៀត បានបាត់បង់លុយអ្នកម្នាក់ ១០ម៉ឺនដុល្លារផងដែរ។   ក្រុមហ៊ុន Thai Lion Air បានប្រកាសថា ខ្លួនបានរាយការណ៍ទៅកាន់ការិយាល័យស៊ើបអង្គេតឧក្រិដ្ឋកម្មតាមអ៊ីនធឺណេត (CCIB) ហើយបានបានជូនដំណឹងដល់អាជ្ញាធរថា មានអ្នកប្រើប្រាស់ជាង ៣០០នាក់ត្រូវបានទទួលសារបោកបន្លំខាងលើនេះដូចៗគ្នា៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-03T09:45:50.749Z", "category": "ចាប់ផ្តើមអាជីវកម្ម", "views": 784, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
យុទ្ធនាការសប្បុរសធម៌ ដើម្បីកុមារកម្ពុជា របស់ពិសាទឹក ហាយ-ធិច ដើម្បីសុខភាពយើងទាំងអស់គ្នា!	https://business-cambodia.com/articles/hi-tech-drinking-water	ក្រុមហ៊ុនទឹកពិសា ហាយ-ធិច បានបង្កើតយុទ្ធនាការសប្បុរសធម៌ ដើម្បីកុមារកម្ពុជា និងចូលរួមលើកកំពស់វិស័យសុខាភិបាល នៅកម្ពុជា ដោយធ្វើការសហការជាមួយផ្សារទំនើបម៉ាក្រូ។ កម្មវិធីនេះ និងប្រព្រឹត្តធ្វើឡើងរយៈពេល៣ខែ ចាប់ពីថ្ងៃទី២ ខែធ្នូ ឆ្នាំ២០២៤ រហូតដល់ថ្ងៃទី២៨ ខែកុម្ភៈ ឆ្នាំ២០២៥ ដោយលោកអ្នក គ្រាន់តែធ្វើការបញ្ជាទិញទឹកពិសា ហាយ-ធិច ចំណុះណាក៏បាន ពីផ្សារទំនើបម៉ាក្រូ នៅគ្រប់សាខាណា ដែលនៅជិតលោកអ្នកបំផុត ដូចជា ផ្សារទំនើបម៉ាក្រូសៀមរាប ផ្សារទំនើប ម៉ាក្រូជ្រោយចង្វា និងផ្សារទំនើបម៉ាក្រូសែនសុខ។     នៅបំណាច់ខែកុម្ភៈ ឆ្នាំ២០២៥ រាល់ការជាវទឹក ពិសា ហាយ-ធិច របស់លោកអ្នក ពីផ្សារទំនើបម៉ាក្រូ ក្រុមហ៊ុននឹងធ្វើការបរិច្ចាគទឹកប្រាក់ ចំនួន៥% ទៅកាន់មន្ទីរពេទ្យកុមារ គន្ធបុប្ផាសៀមរាប។ អ្វីដែលកាន់តែពិសេសសម្រាប់អតិថិជន របស់ផ្សារទំនើបម៉ាក្រូ ក្រុមហ៊ុនទឹកពិសា ហាយ-ធិច ក៏មានកាដូ លើកទឹកចិត្ត ជូនផងដែរ ដល់ អតិថិជន ដែលមានតម្រូវការច្រើន ដោយគ្រាន់តែជាវទឹក បរិសុទ្ធ ហាយ-ធិច ចំនួន ១០កេស នឹងទទួលបានតុក្កតា Labubu ជាវត្ថុអនុស្សាវរីយ៍ ដ៏ស្រស់ស្អាតមួយភ្លាមៗ។ ដូចនេះសូមបងប្អូនទាំងអស់គ្នាចូលរួម ដើម្បីគាំពារនិងគាំទ្រ យុទ្ធនាការដើម្បីកុមារកម្ពុជា។ នៅថ្ងៃទី ២៩ និង ៣០ ខែ វិច្ឆិកា ឆ្នាំ ២០២៤ ទឹកពិសា ហាយ-ធិច បានឧបត្ថម្ភជូននូវទឹកបរិសុទ្ធ ចំនួន ៦៤០កេស ក្នុងនោះផ្តល់ជូនមន្ទីរពេទ្យកុមារគន្ធបុប្ផាសៀមរាប ចំនួន២០០កេស មន្ទីរពេទ្យកុមារអង្គរ ចំនួន២០០កេស និងបានផ្តល់ជូនចំនួន ២៤០ កេស បន្ថែមទៀតផងដែរ សម្រាប់ចែកជូនដល់ប្រជាពលរដ្ឋយើងដែលនាំបុត្រធីតា មកព្យាបាលជំងឺនៅមន្ទីរពេទ្យ។     ទឹកពិសា ហាយ-ធិច ដើម្បីសុខភាពរបស់យើង ទឹកពិសា ហាយ-ធិច ចូលរួមដើម្បីកុមារកម្ពុជា! ទឹកពិសា ហាយ-ធិច ជាទឹកពិសា ដែលមានគុណភាពខ្ពស់ ត្រូវបានផលិត ចេញតាមស្តង់ដា បច្ចេកវិទ្យាអន្តរជាតិ (ISO 9001:2015) (ISO22000:2018) ដោយច្រោះសម្អាត និងសម្លាប់មេរោគ ដោយប្រព័ន្ធ SMART MICRO FILTER ជាបច្ចេកវិទ្យាចុងក្រោយរបស់សហរដ្ឋអាមេរិក និងអាល្លឺម៉ង់។ ទឹកពិសាហាយ-ធិច ទទួលបានពានរង្វាន់ មេដាយមាសចំនួន ៣គ្រឿង រួមគ្នា ពីស្ថាប័នពិភពលោក Monde Selection ដែលជា World Selection of Water and Soft Drink 2024 នេះជាមោទកភាពដ៏អស្ចារ្យរបស់កូនខ្មែរយើង។ ទឹកពិសាហាយ-ធិច តែងតែយកចិត្តទុកដាក់ លើកត្តាគុណភាព និងសុវត្ថិភាព ផលិតផលជាចម្បង និងធ្វើ ការអភិវឌ្ឍដោយឥតឈប់ឈរតាំងពីឆ្នាំ២០០១ ដែលបានបង្កើតឡើងជាង 2ទសវត្សន៍មកហើយ៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-03T09:12:06.325Z", "category": "PR", "views": 37, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
មិនអាចទៅមុខឬរកស៊ីខាត នេះជារបៀបបិទក្រុមហ៊ុនឲ្យបានត្រឹមត្រូវ ចៀសវាងពន្ធដារពិន័យអស់លុយរាប់ម៉ឺន$	https://business-cambodia.com/articles/how-to-close-business-legally-in-cambodia	ជាធម្មតាប្រសិនបើក្រុមហ៊ុនដែលបានចុះបញ្ជីនៅក្រសួងពាណិជ្ជនិងក្រសួងពាក់ព័ន្ធ ក្នុងករណីដែលក្រុមហ៊ុនមិនអាចបន្តដំណើរទៅមុខហើយសម្រេចចិត្តបិទទ្វារ អ្នកត្រូវតែស្នើសុំបិទក្រុមហ៊ុនឲ្យបានត្រឹមត្រូវដើម្បីចៀសវាងជួបបញ្ហាត្រូវពន្ធដារពិន័យអស់លុយរាប់ពាន់រាប់ម៉ឺនដុល្លារ។   ទាក់ទងនឹងការបិទក្រុមហ៊ុននេះដែរ លោក គង់ គឹមសុផាត ស្ថាបនិកក្រុមហ៊ុន Making It Easy Cambodia ដែលជាក្រុមហ៊ុនផ្ដល់សេវាចុះបញ្ជីក្រុមហ៊ុនសម្រាប់បរទេសដែលចង់បើកក្រុមហ៊ុននៅកម្ពុជាបានចែករំលែកពីរបៀបបិទក្រុមហ៊ុនឲ្យបានត្រឹមត្រូវដើម្បីចៀសវាហានិភ័យពីការពិន័យពីពន្ធដារ។   ១. ដាក់ពាក្យស្នើសុំបិទនៅអគ្គនាយកដ្ឋានពន្ធដារ  នៅពេលដែលក្រុមហ៊ុអ្នករកស៊ីខាតឬទៅមុខលែងរួចឬមួយក៏ចង់បិទក្នុងប្រការណាមួយ អ្នកត្រូវតែដាក់ពាក្យស្នើសុំបិទក្រុមហ៊ុនទៅអគ្គនាយកដ្ឋានពន្ធដារឬសាខាពន្ធដាណាមួយទៅតាមទំហំអាជីវកម្មតូចឬធំទៅតាមប្រភេទ។ បន្ទាប់ពីដាក់ពាក្យហើយនៅពេលដែលពន្ធដារវាយត្រាលើពាក្យស្នើសុំបិទហើយនោះពន្ធដារលែងគិតកាតព្វកិច្ចបង់ពន្ធនាពេលខាងមុខទៀតហើយ។   ២. អគ្គនាយកដ្ឋានពន្ធដារនឹងធ្វើសវានកម្ម  នៅពេលដែលអ្នកបានដាក់ពាក្យស្នើសុំបិទទៅពន្ធដារហើយនោះពន្ធដាធ្វើសវនកម្មថាតើពន្ធចាប់ពីពេលនេះថយទៅក្រោយវិញថាតើអ្នកបានបង់ពន្ធបានត្រឹមត្រូវឬអត់។ ត្រង់នេះបើពន្ធដារឃើញថាបង់ពន្ធត្រឹមហើយនោះ មិនមានការកំណត់ពន្ធឡើងវិញទេ។   ប៉ុន្ដែបើពន្ធដារឃើញថាមានបញ្ហានិងសង្ស័យនោះពន្ធដារនិងតម្រូវឲ្យកំណត់ពន្ធឡើងវិញ។ ហើយនេះជាពេលវេលាឆ្លើយឆ្លងរវាងអ្នកនិងពន្ធថាតើអ្នកព្រមឬអត់ទាក់ទងនឹងការកំណត់ពន្ធឡើងវិញ។យ៉ាងណាមិញបើអ្នកមានឯកសារគាំទ្រច្បាស់ថាបានបង់ពន្ធត្រឹមត្រូវនិងមានឯកសារត្រឹមត្រូវនោះពន្ធដារនឹងចេញលិខិតផ្លូវការមួយដើម្បីបញ្ជាក់ថាតើអ្នកត្រូវបង់ពន្ធបន្ថែមដើម្បីបញ្ចប់ក្រុមហ៊ុនរបស់អ្នកឬអត់។   ៣. បិទនៅក្រសួងពាណិជ្ជកម្ម ភ្ជាប់ទៅនឹងចំណុច២ខាងលើ នៅពេលដែលពន្ធដារចេញលិខិតផ្លូវការបញ្ជាក់ពីស្ថានភាពសារពើពន្ធផ្លូវការហើយនោះអ្នកអាចយកលិខិតនេះភ្ជាប់ជាមួយនឹងឯកសារផ្សេងទៀតយកទៅស្នើសុំបិទក្រុមហ៊ុននៅក្រសួងពាណិជ្ជកម្ម។ បន្ទាប់មកក្រសួងពាណិជ្ជកម្មនឹងចេញការផ្សព្វផ្សាយជាសធារណៈលើការសែតទើបការបិទក្រុមហ៊ុនរបស់អ្នកបិទបានត្រឹមត្រូវតាមច្បាប់៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-03T08:49:13.301Z", "category": "ហិរញ្ញវត្ថុ", "views": 607, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
អបអរ! ក្រសួងអប់រំកម្ពុជាជាប់ពានរង្វាន់ ពី UNESCO ជាស្ថាប័នលើកកម្ពស់នវានុវត្តន៍អប់រំ នៅអាស៊ីប៉ាសុីហ្វិក	https://business-cambodia.com/articles/moeys-winner-award-good-school-project	នៅថ្ងៃទី៣០ខែវិច្ឆិកា ឆ្នាំ២០២៤ នាទីក្រុង Tianjin សាធារណរដ្ឋប្រជាមានិតចិន ក្រសួងអប់រំ យុវជន និងកីឡាកម្ពុជា ទើបតែទទួលបានពានរង្វាន់ The Wenhui Award 2022 ឈ្នះលើគម្រោងស្តារការអប់រំក្រោយកូវីដ១៩ ជាស្ថាប័នដែលបានចូលរួមលើកកម្ពស់នវានុវត្តន៍នៃការអប់រំ ក្នុងតំបន់អាស៊ីប៉ាស៊ីហ្វិក។   ពានរង្វាន់នេះស្ថិតក្រោមការសម្របសម្រួលរបស់ UNESCO Asia-Pacific ប្រចាំប្រទេសថៃនិង National Commission of the People's Republic of China for UNESCO ប្រចាំសាធារណរដ្ឋប្រជាមានិតចិន ផ្តោតលើប្រធានបទ “ការច្នៃប្រឌិតការអប់រំសម្រាប់ការងើបឡើងវិញនៃការសិក្សា”។   ដោយក្នុងនោះក្រសួងអប់រំយុវជន និងកីឡា (MoEYS) កម្ពុជាបានឈ្នះលើគម្រោង“ផែនការឆ្លើយតប និងស្តារជំងឺកូវីដ-១៩ របស់ក្រសួងអប់រំ” ជាម្ចាស់ពានរង្វាន់ Wenhui។   សូមជម្រាបថា ពានរង្វាន់ Wenhui ត្រូវបានសហការបង្កើតឡើងដោយអង្គការ UNESCO Asia-Pacific Programme of Education Innovation for Development និង National Commission of the People's Republic of China for UNESCO នៅក្នុងឆ្នាំ២០១០ ដើម្បីទទួលស្គាល់បុគ្គល ឬ ស្ថាប័ន ដែលបានចូលរួមលើកកម្ពស់នវានុវត្តន៍នៃការអប់រំនៅក្នុងតំបន់អាស៊ីប៉ាស៊ីហ្វិក៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:57", "date_created": "2024-12-03T07:10:19.292Z", "category": "ភាពជាអ្នកដឹកនាំ", "views": 67, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ធ្វើ CV ថ្មីហើយនៅ? ធនាគារដ៏ធំ១ នៅខ្មែរ កំពុងប្រកាសរើសបុគ្គលិកថ្មីជាង ២០០នាក់ ឱ្យបម្រើការផ្នែកទាំងនេះ	https://business-cambodia.com/articles/are-you-update-cv	ចំពោះបងប្អូនដែលចង់ផ្លាស់ប្តូរការងារ ពេលនេះឱកាសល្អបានមកដល់ទៀត ខណៈថ្មីៗនេះ ធនាគារអេស៊ីលីដា កំពុងប្រកាសរើសបុគ្គលិកជាង ២០០នាក់ឱ្យបម្រើការងារនៅ គ្រឹះស្ថានឯកជនរបស់ខ្លួន ដូច្នេះអ្នកដែលមានចំណាប់អារម្មណ៍អាច Update CV ឱ្យហើយបាន។ សម្រាប់ការរើសបុគ្គលិកកថ្មីនេះដែរ គឺបម្រើការផ្នែកដូចជា៖   ១.ភ្នាក់ងារឥណទាន (១៦២នាក់) ២.ភ្នាក់ងារទំនាក់ទំនងសេវាហិរញ្ញវត្ថុ (ចេះភាសាចិន ១៨នាក់) ៣.ភ្នាក់ងារប្រតិបត្តិការ (ចេះភាសាចិន ០៩នាក់) ៤.អ្នកអភិវឌ្ឍន៍កម្មវិធី (iOS & Android ១៥នាក់) ៥. ជំនួយការបម្រើអតិថិជន (១៧នាក់) ដូច្នេះហើយ សម្រាប់អ្នកចាប់អារម្មណ៍អាចផ្ញើ CV តាមរយៈ Link ដូចខាងក្រោម៖Telegram: https://t.me/RecruitAcleda E-mail: recruitment@acledabank.com.kh Join Channel: https://t.me/acledarecruitment Tel: 015 800 360៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-03T06:33:15.226Z", "category": "ព័ត៌មានថ្មីៗ", "views": 12688, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
បើកមិនចេញកុំឆ្ងល់! វេបសាយគ្រីបតូចំនួន១៦នៅកម្ពុជាត្រូវបានបិទមិនឲ្យចូលមើលបានទេ!	https://business-cambodia.com/articles/cambodia-block-16-cryptocurrency-websites	បើយោងតាមការចុះផ្សាយរបស់សារព័ត៌មានNikkei Aisa របស់ប្រទេសជប៉ុនបានចុះផ្សាយថាកម្ពុជាបានបិទវេបសាយរកស៊ីទាក់ទងនឹងលុយគ្រីបតូចំនួន១៦ ដោយអ្នកប្រើប្រាស់មិនអាចចូលមើលវេបសាយទាំងនេះទៀតបានទេលើកលែងតែបើកតាមApp ប៉ុណ្ណោះ។   ប្រភពដដែលបានឲ្យដឹងទៀតថាចំពោះវេបសាយគ្រីបតូដែលត្រូវបានបិទក្នុងនោះមានវេបសាយ Binance និងCoinbase ដែលជាវេបសាយក្រុមហ៊ុនរកស៊ីគ្រីបតូដ៏ធំបំផុត។   នៅក្នុងនោះដែរសារព័ត៌មានរបស់ជប៉ុនមួយនេះក៏បានបញ្ជាក់ផងដែរថាអ្នកនាំពាក្យនិយ័តករទូរគមនាគមន៍កម្ពុជា បានបញ្ជាក់ថាវេបសាយជួញដូរគ្រីបតូទាំងនោះត្រូវបានបិទពិតមែន។    គួរបញ្ជាក់ផងដែរនៅប្រទេសកម្ពុជាយើង ធនាគារជាតិនៃកម្ពុជាមិនអនុញ្ញាតឲ្យគ្រឹះស្ថានធនាគារនិងហិរញ្ញវត្ថុក្នុងស្រុកធ្វើប្រតិបត្តិការទូទាត់ទាក់ទងនឹងលុយគ្រីបតូឡើយ ដោយមូលហេតុគឺដើម្បីទប់ស្កាត់ហានិភ័យដល់សាធារណជនដែលអាចងាយរងការឆបោកនិងការខាតបង់ផ្សេងៗ។ មួយវិញទៀតទ្រព្យសកម្មគ្រីបតូគឺជាទ្រព្យសកម្មឌីជីថលដែលមិនមានប្រភពច្បាស់លាស់ហើយមានហានិភ័យខ្ពស់។   យ៉ាងណាសម្រាប់វេបសាយជួញដូរទ្រព្យឌីជីថលបច្ចុប្បន្នមានតែ RGX របស់ក្រុមហ៊ុន Royal Group មួយប៉ុណ្ណោះជាក្រុមហ៊ុនជួញដូរទ្រព្យឌីជីថល និងទទួលបានការអនុញ្ញាតដំបូងគេបង្អស់ជាផ្លូវការ ផ្លូវការពីនិយ័តករមូលបត្រកម្ពុជា (ន.ម.ក.)។	{ "spider_name": "businesscambodia", "scrape_at": "2025-06-14_19:39:57", "date_created": "2024-12-03T05:32:39.029Z", "category": "ហិរញ្ញវត្ថុ", "views": 1070, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ទទួលបានការផ្ដល់ជូន ២ ក្នុងពេលតែមួយ សម្រាប់អ្នកចង់ចេះទិញលក់ហាងឆេងមាស	https://business-cambodia.com/articles/get-two-one-time-pplink-	ក្នុងរយៈពេលស្ទើរមួយឆ្នាំចុងក្រោយនេះ តម្លៃហាងឆេងមាសនៅតែបន្ដស្ថិតក្នុងទំនោរកើនឡើង ដោយបានហក់ឡើងពីតម្លៃប្រហែល 2457ដុល្លារក្នុងមួយតម្លឹង ក្នុងខែមករា រហូតដល់តម្លៃ 3325 ដុល្លារក្នុងមួយតម្លឹង បើគិតត្រឹមខែវិច្ឆិកា ឆ្នាំ២០២៤ នេះ ពោល គឺកើនឡើង 868 ដុល្លារក្នុងមួយតម្លឹង។ ដោយសារសន្ទុះកើនឡើងយ៉ាងខ្លាំងនេះ អ្នកជួញដូរជាច្រើននៅទូទាំងសកលលោក បូករួមនឹងនៅកម្ពុជាផងដែរ បានចាប់យកឱកាសទិញលក់ទៅលើតម្លៃប្រែប្រួលប្រចាំថ្ងៃនៃទីផ្សារមាសបានភ្លាមៗ ដើម្បីទទួលបានផលចំណេញ ដោយមិនចាំបាច់ទៅទិញ ហើយលក់វិញ នៅផ្សារដោយផ្ទាល់។ ការទិញលក់តម្លៃហាងឆេងមាសតាមរយៈកម្មវិធីក្នុងទូរស័ព្ទដៃ គឺជាជម្រើសវិនិយោគដ៏ល្អបំផុតមួយជាយូរមកហើយ។ វាផ្ដល់នូវភាពងាយស្រួល និងអត្ថប្រយោជន៍ជាច្រើនសម្រាប់ម្ចាស់ដើមទុន (វិនិយោគិន ឬ អ្នកជួញដូរ) ដូចជា៖ ការប្រើប្រាស់ដើមទុន ពេលវេលា សុវត្ថិភាព ភាពបត់បែន និងការប្រឹក្សាយោបល់ពីក្រុមហ៊ុនឈ្មួញជើងសាស្របច្បាប់ជាដើម។ ឱកាសពិសេសសម្រាប់លោកអ្នកបានមកដល់ហើយ! នៅថ្ងៃទី ៧-៨ ខែធ្នូ ឆ្នាំ២០២៤ នេះ ក្រុមហ៊ុនមូលបត្រ ភីភី លីង ដែលជាក្រុមហ៊ុនឈ្មួញជើងសាឧបករណ៍និស្សន្ទឈានមុខគេនៅកម្ពុជា នឹងចូលរួមដាក់ស្តង់នៅក្នុងពិព័រណ៍អាជីវកម្មលើកទី៣ របស់ Baksey EXPO នៅផ្សារទំនើប ជីបម៉ុង 271 ចាប់ពីម៉ោង ៨ព្រឹក ដល់ ៨យប់។ លោក ឈា ឆាយហេង ដែលជាប្រធានគ្រប់គ្រងផ្នែកប្រឹក្សាយោបល់ហិរញ្ញវត្ថុនៃក្រុមហ៊ុនមូលបត្រ ភីភី លីង នឹងធ្វើបទបង្ហាញលើប្រធានបទ៖ «ឱកាស និងវិធីសាស្រ្តទិញ-លក់ហាងឆេងមាស» នៅក្នុងពិព័រណ៍នេះផងដែរ។ ដូច្នេះ លោកអ្នកអាចចូលរួមដោយសេរី និងទទួលបានការប្រឹក្សាយោបល់ពីអ្នកជំនាញពីក្រុមហ៊ុនមូលបត្រ ភីភី លីង ក៏ដូចជាការបើកគណនីជួញដូរដោយឥតគិតថ្ងៃសម្រាប់រយៈពេលពីរថ្ងៃ។ កាន់តែពិសេសទៀតនោះ លោកអ្នកក៏អាចធ្វើការចុះឈ្មោះចូលរួមសិក្ខាសាលាដែលរៀបចំដោយក្រុមហ៊ុនមូលបត្រ ភីភី លីង ដោយផ្ទាល់ ដើម្បីទទួលបានចំណេះដឹងកាន់តែច្បាស់តាំងពីកម្រិតមូលដ្ឋាន រហូតដល់កម្រិតបច្ចេកទេស ក្នុងការទិញលក់តម្លៃហាងឆេងមាសឱ្យទទួលបានឱកាសចំណេញខ្ពស់។ ឥតគិតថ្លៃសម្រាប់ការចុះឈ្មោះថ្ងៃនេះ តាមរយៈតំណភ្ជាប់ខាងក្រោម៖ https://forms.gle/zeUNSWvgnrb5hFFA9 ព័ត៌មានលម្អិតអំពីសិក្ខាសាលា កាលបរិច្ឆេទ៖ ថ្ងៃទី១៤ ខែធ្នូ ឆ្នាំ២០២៤ (ថ្ងៃសៅរ៍) ពេលវេលា៖ ចាប់ពីម៉ោង ១ ដល់ ៤ រសៀល ទីតាំង៖ អគារហ្គោលដិន ថាវវើរ (ក្នុងហាង ហ្គោលវែល កាហ្វេ) (ជាន់ផ្ទាល់ដី) សម្រាប់ព័ត៌មានបន្ថែម៖ 010 58 72 72 ឬ 024 866 622	{ "spider_name": "businesscambodia", "scrape_at": "2025-06-14_19:39:57", "date_created": "2024-12-03T03:23:48.421Z", "category": "PR", "views": 130, "author": { "first_name": "Kaochou", "last_name": "Ly", "email": "kaochouly44@gmail.com" }, "quality_warning": [ "noisy", "short_sentences" ] }
ចាប់ផ្ដើមសង់ហើយ! ខណៈនេះជាគំរូប្លង់នៃស្ពានឆ្លងទន្លេមេគង្គ (ដីឥដ្ឋទ-ថ្មគរ) តម្លៃ ២៣០ លានដុល្លារ	https://business-cambodia.com/articles/bridge-project-in-kandal	កាលពីថ្ងៃទី២៩ ខែវិច្ឆិកា ឆ្នាំ២០២៤ នេះ ក្រសួងសាធារណការ និងដឹកជញ្ជូន បានរៀបចំពិធីសូត្រមន្ដសុំម្ចាស់ទឹកម្ចាស់ដី ដើម្បីដាក់គ្រឿងចក្រដំណើរការសាងសង់គម្រោងស្ពានឆ្លងកាត់ទន្លេមេគង្គ (ដីឥដ្ឋ-ថ្មគរ) ដែលមានទីតាំងស្ថិតនៅឃុំដីឥដ្ឋ ស្រុកកៀនស្វាយ និងឃុំថ្មគរ ស្រុកល្វាឯម ខេត្តកណ្តាលហើយ ក្រោយគម្រោងនេះបានប្រកាសបើកការដ្ឋានសាងសង់កាលពីពេលកន្លងទៅ។     តាមការបញ្ជាក់ពីក្រសួង គម្រោងស្ពានថ្មីនេះគឺជាប្រភេទស្ពានបេតុង ដោយតួស្ពាន និងផ្លូវតភ្ជាប់ក្បាលស្ពានមានប្រវែងសរុប ៣ ៧០០ម៉ែត្រ តួស្ពានមានប្រវែងសរុប ១ ៦០០ម៉ែត្រ និងទទឹង២៦ម៉ែត្រ ចំណាយថវិកាសាងសង់ចំនួន ២៣០ លានដុល្លារ។ ខណៈគម្រោងខាងលើត្រូវបានបើកការដ្ឋានសាងសង់ដំណាលគ្នានឹងគម្រោងផ្លូវល្បឿនលឿនភ្នំពេញ-បាវិត កាលពីថ្ងៃទី៧ ខែមិថុនា ឆ្នាំ២០២៣។     សូមជម្រាបថា នៅពេលលេចចេញជារូបរាង ស្ពានដ៏សំខាន់នេះនឹងមានតួនាទីនៅក្នុងការសម្រួលការធ្វើដំណើរពីផ្លូវក្រវាត់ក្រុងទី៣ ឆ្លងកាត់ទន្លេមេគង្គភ្ជាប់ទៅកាន់គម្រោងផ្លូវល្បឿនលឿនភ្នំពេញ-បាវិតផងដែរ។ ហើយខាងក្រោមនេះ គឺជាគំរូបប្លង់នៃស្ពាន (ដីឥដ្ឋ-ថ្មគរ) សូមទស្សនាដូចតទៅ៖	{ "spider_name": "businesscambodia", "scrape_at": "2025-06-14_19:39:57", "date_created": "2024-12-03T03:06:27.016Z", "category": "អចលនទ្រព្យ", "views": 2284, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រុមហ៊ុនយក្សចិន ដាក់គោលដៅអភិវឌ្ឍតំបន់សំខាន់មួយរបស់ប្រទេសកម្ពុជា	https://business-cambodia.com/articles/yunnan-investment-group	ក្រុមហ៊ុន Yunnan Investment Group មានមូលដ្ឋាននៅប្រទេសចិនបានបង្ហាញពីគម្រោងអភិវឌ្ឍតំបន់ជុំវិញព្រលានយន្ដហោះអន្ដរជាតិសៀមរាបអង្គរ ដែលមានទីតាំងស្ថិតក្នុងឃុំតាយ៉ែក ស្រុកសូទ្រនិគម ខេត្ដសៀមរាប។ ខណៈកាលពីពេលកន្លងទៅក្រុមហ៊ុនបានបោះទុនវិនិយោគប្រមាណ ១ ពាន់លានដុល្លារដើម្បីសាងសង់ព្រលានយន្ដហោះថ្មីនេះ។     យោងតាមការដកស្រង់ពីក្រសួងព័ត៌មាន បានឲ្យដឹងថា កាលពីថ្ងៃទី១ ខែធ្នូ ឆ្នាំ២០២៤ លោក Lu Wei ប្រធានក្រុមប្រឹក្សាភិបាលនៃព្រលានយន្ដអន្ដរជាតិសៀមរាបអង្គរ បានជួបពិភាក្សាការងារជាមួយនឹងឯកឧត្ដម ហែម វណ្ណឌី រដ្ឋមន្ដ្រី ក្រសួងឧស្សាហកម្ម វិទ្យាសាស្ដ្រ បច្ចេកវិទ្យា និងនរានុវត្ដន៍។ នៅក្នុងនោះជំនួបនោះលោក Wei បានស្នើសុំកិច្ចសហការជាមួយក្រសួងលើគម្រោងអភិវឌ្ឍតំបន់ជុំវិញ ដោយផ្តោតលើការទាក់ទាញឧស្សាហកម្មដែលបង្កើតតម្លៃបន្ថែមខ្ពស់។ លោកបានលើកឡើងថា ក្រុមហ៊ុន Yunnan Investment Group គ្រោងវិនិយោគបន្ថែមដើម្បីអភិវឌ្ឍអាកាសយានដ្ឋាន និងតំបន់ជុំវិញ។   ជាការឆ្លើយតប ឯកឧត្តម ហែម វណ្ណឌី បានកោតសរសើរក្រុមហ៊ុនដែលបានសម្រេចចិត្តវិនិយោគរយៈពេលវែងនៅកម្ពុជា និងបានអបអរចំពោះកំណើនអ្នកដំណើរ។ ឯកឧត្តមបានបញ្ជាក់ការប្តេជ្ញាចិត្តរបស់រាជរដ្ឋាភិបាលក្នុងការគាំទ្រក្រុមហ៊ុន ដើម្បីទាក់ទាញទាំងភ្ញៀវទេសចរ និងឧស្សាហកម្មមកកាន់តំបន់នេះ។     ឯកឧត្តមរដ្ឋមន្ត្រីបានលើកឡើងថា៖ "យើងចង់ឱ្យក្រុមហ៊ុនវិនិយោគ ទាំងតូច និងទាំងធំ ទទួលជោគជ័យ។ នៅពេលដែលឧស្សាហកម្មក្នុងស្រុករីកចម្រើន ការដឹកជញ្ជូនតាមផ្លូវអាកាសនឹងកើនឡើង ដែលនឹងជំរុញការអភិវឌ្ឍអាកាសយានដ្ឋាននេះ និងតំបន់ជុំវិញបន្ថែមទៀត។”   សូមជម្រាបថា ព្រលានយន្ដហោះអន្ដរជាតិសៀមរាបអង្គរ ដែលមានចំងាយប្រមាណ ៥០ គីឡូម៉ែត្រពីទីក្រុងសៀមរាប ត្រូវបានបើកដំណើរការជាផ្លូវការក្នុងខែតុលា ឆ្នាំ២០២៣។ ព្រលាននេះមានសមត្ថភាពទទួលអ្នកដំណើររហូតដល់ ៧ លាននាក់ក្នុងមួយឆ្នាំ ដោយផ្តល់ជាច្រកចេញចូលដ៏ទំនើបមួយទៅកាន់តំបន់បេតិកភណ្ឌពិភពលោករបស់អង្គការយូណេស្កូ រួមមានប្រាង្គប្រាសាទអង្គរវត្ត និងប្រាសាទបុរាណជាច្រើន៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-02T15:29:42.157Z", "category": "ព័ត៌មានថ្មីៗ", "views": 3060, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ថៃ ទទួលបានភ្ញៀវទេសចរបរទេសជាង៣១លាននាក់ សរុបជាទឹកប្រាក់ ជាង៤២ពាន់លានដុ.ល្លារ	https://business-cambodia.com/articles/asain-tourism-income-and-net-profit	ប្រទេសថៃដែលមានសេដ្ឋកិច្ចធំទីពីរនៅអាស៊ាន បានស្វាគមន៍ភ្ញៀវទេសចរបរទេសជាង៣១លាននាក់ ដែលលំហូរទេសចរណ៍ ធ្វើឱ្យមានចំណូលជាតិចំនួន៤២.៣ពាន់លានដុល្លារអាមេរិក គិតចាប់ពីថ្ងៃទី០១ ខែមករាដល់ថ្ងៃទី ២៤ ខែវិច្ឆិកា ឆ្នាំ២០២៤។   ក្នុងនោះភ្ញៀវទេសចរចិនមានចំនួនច្រើនជាងគេនៃការមកដល់របស់ជនបរទេសជាង៦លាននាក់ តាមពីក្រោយដោយប្រទេសម៉ាឡេស៊ី ឥណ្ឌា កូរ៉េខាងត្បូង និងរុស្ស៊ី។ ដោយនៅឆ្នាំនេះ ថៃក៏បានព្យាករណ៍ឃើញថានឹងមានលំហូរភ្ញៀវទេសចរបរទេសចំនួន ៣៦លាននាក់បន្ថែមទៀត សម្រាប់ដំណាច់ឆ្នាំនេះ។   យ៉ាងណាមិញលោក Suriya Jungrungreangkit ឧបនាយករដ្ឋមន្ត្រី និងជារដ្ឋមន្ត្រីក្រសួងដឹកជញ្ជូន កាន់តួនាទីជាប្រធានគណៈកម្មាធិការគោលនយោបាយទេសចរណ៍ជាតិ បានបញ្ជាក់ថា រដ្ឋាភិបាលថៃបានកំណត់ឆ្នាំក្រោយថាជា "ឆ្នាំទេសចរណ៍ និងកីឡាដ៏អស្ចារ្យរបស់ប្រទេសថៃឆ្នាំ២០២៥ " ។   ទន្ទឹមនឹងគោលដៅនឹងផងដែររដ្ឋាភិបាលថៃ បានដាក់ផែនការ ប្រារព្ធនូវព្រឹត្តិការណ៍ពិសេសៗជាច្រើន រួមជាមួយយុទ្ធនាការដូចជា Grand Festivity, Grand Moment, Grand Privilege, Grand Invitation និង Grand Celebration  ដើម្បីទាក់ទាញភ្ញៀវទេសចរឱ្យគ្រប់តាមការរំពឹងទុក៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:57", "date_created": "2024-12-02T13:38:25.802Z", "category": "ភាពជាអ្នកដឹកនាំ", "views": 445, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
កុំប្រហែស! អ្នកប្រើ Telegram ត្រូវប្រយ័ត្នឱ្យខ្ពស់ ខណៈនេះជាក្បួនបោ.កពេញនិយមទាំង៣ កំពុងមានអ្នកជួបច្រើនហើយ	https://business-cambodia.com/articles/you-should-be-carefully-telegram	ពីមួយថ្ងៃទៅមួយថ្ងៃ អ្វីៗកាន់តែទំនើបនិងជឿនលឿនខ្លាំងដែរ ដោយមនុស្សអាចជជែកគ្នាសួរពីនេះពីនេះតាមរយៈតេឡេក្រាម ឬតាមរយៈឆាតបានផងដែរ។ ជាពិសេសនោះសម័យនេះ មនុស្សក៏កាន់តែពេញនិយមក្នុងការផ្ញើសារតាមរយៈ Telegram ជាដើម ព្រោះវាបានផ្តល់ទំនុកចិត្តទៅឱ្យមនុស្សគ្រប់ៗគ្នាតែម្តង ប៉ុន្តែតាមរយៈភាពជឿនលឿននេះដែរ ក៏មានជនខិលខូចមួយចំនួនព្យាយាមក្លែងបន្លំបោកបញ្ឆោតយើងបានគ្រប់ពេលដែរ។   ខាងក្រោមនេះគឺជាក្បួនបោកចំនួន៣  តាមរយៈតេឡេក្រាមបើបងប្អូនមិនប្រយ័ត្ន ឬចេះតែចុចផ្តេសផ្តាស នឹងប្រាកដជាត្រូវគេធើបាបមិនខានឡើយ៖ ១.ក្បួនឆបោកបន្លំ Phishing   នាពេលថ្មីៗ នាយកដ្ឋានប្រឆាំងបទល្មើសបច្ចេកវិទ្យាបានឱ្យដឹងថា ពេលនេះមានការឆបោកបន្លំ Phishing នៅក្នុង Telegram ពាក់ព័ន្ធនឹងអ្នកវាយប្រហារក្លែងបន្លំជាគណនីពិតរបស់ Telegram ផ្លូវការ ដោយប្រើផ្លាកសញ្ញាដែលបានផ្ទៀងផ្ទាត់ (Verified Badge) ដើម្បីធ្វើឱ្យគណនីរបស់ពួកគេមើលទៅគួរឱ្យទុកចិត្ត រួចផ្ញើខ្លឹមសារបំភិតបំភ័យ ជាមួយតំណភ្ចាប់ក្លែងក្លាយ ដើម្បីទាញយកព័ត៌មានសម្ងាត់របស់ដើម្បីលួចគណនីយកទៅប្រព្រឹត្តិបទល្មើស។ បងប្អូនត្រូវដឹងថា សញ្ញានេះ មិនមែនជាសញ្ញានៃគណនីពិតប្រាកដនោះទេ អ្នកណាក៏អាចទិញសេវាកម្មបង់ប្រាក់នេះបានដែរ ដើម្បីប្រើប្រាស់អត្ថប្រយោជន៍បន្ថែមនៅក្នុង TELEGRAM PREMIUM។   ២. បោកប្រាស់តាមរយៈការប្រើប្រាស់និមិ្មត្តសញ្ញា   មួយរយៈចុងក្រោយនេះ យើងសង្កេតឃើញថា មានជនខិលខូចមួយចំនួនបានបន្លំប្រើប្រាស់រូបសញ្ញាផ្សេងៗនៅក្នុងតេឡេក្រាមរួចក៏ឆាតមកតេឡេក្រាមយើងដើម្បីឱ្យយើងវិនិយោគនេះ វិនិយោគនោះដោយបានលុយរាប់ពាន់ផងដែរ។   ជាក់ស្តែង ថ្មីៗនេះ ធនាគារជាតិនៃកម្ពុជា បានសង្កេតឃើញគណនីបណ្តាញសង្គមមួយចំនួនបានប្រើប្រាស់និមិ្មត្តសញ្ញា និងឈ្មោះធនាគារជាតិនៃកម្ពុជា ដោយមិនមានការអនុញ្ញាតក្នុងចេតនាទុច្ចរិតបង្កើតរូបភាពបំភាន់ភ្នែក ដើម្បីផ្សព្វផ្សាយពីគម្រោងវិនិយោគ ឬប្រតិបត្តិការជួញដូរផលិតផលហិរញ្ញវត្ថុក្រៅផ្លូវការ។   សូមបញ្ជាក់ផងដែរថា ធនាគារជាតិនៃកម្ពុជា ពុំមានក្រុម ឆាណែល ឬគណនី Telegram ឬបណ្តាញទំនាក់ទំនងសង្គមផ្សេងៗទៀត សម្រាប់ផ្សព្វផ្សាយឱ្យសាធារណជនចូលរួមវិនិយោគលើទីផ្សារហិរញ្ញវត្ថុ ដូចជា ហាងឆេងមាស អត្រាប្តូរប្រាក់ ឬទ្រព្យឌីជីថលឡើយ។ ៣. ប្រើលីងបញ្ឆោត   កន្លងទៅ នាយកដ្ឋានប្រឆាំងបទល្មើសបច្ចេកវិទ្យា បានធ្វើការជូនដំណឹងទៅដល់អ្នកប្រើប្រាស់ Telegram ទាំងអស់សូមមេត្តាប្រុងប្រយ័ត្ន ចំពោះការបោកបញ្ឆោតថ្មីដល់អ្នកប្រើប្រាស់កម្មវិធី Telegram តាមរយៈការផ្ញើដំណរភ្ជាប់បោកបញ្ឆោត (Link ក្លែងក្លាយ ដូចភ្ជាប់ក្នុងរូបភាពខាងក្រោម) ទៅកាន់សារទូរស័ព្ទ SMS ដើម្បីអោយអ្នកប្រើប្រាស់កម្មវិធី Telegram បំពេញព័ត៌មាន និងឈានទៅដល់ការយកគណនីអ្នកប្រើប្រាស់មកគ្រប់គ្រងពីជនអានាមិក៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-02T07:41:29.582Z", "category": "ចាប់ផ្តើមអាជីវកម្ម", "views": 16164, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
លោកត្រាំព្រមានចំៗបែបទៅកាន់ប្រទេសសមាជិករបស់BRICSដែលចង់បានបង្កើតរូបិយប័ណ្ណជំនួសប្រាក់ដុល្លារ	https://business-cambodia.com/articles/donald-trump-warn-to-brics	គម្រោងរូបិប័ណ្ណBRICS គឺជាគំនិតផ្ដួចផ្ដើមដោយប្រទេសចំនួន៥ធំៗ មានប្រទេសរូស្ស៊ី  ប្រទេសប្រេស៊ីល ប្រទេសចិន ប្រទេសឥណ្ឌានិងប្រទេសអាហ្វ្រិកខាងត្បូនក្នុងគោលបំណងធ្វើពាណិជ្ជកម្មអន្តរជាតិទូទាតឆ្លងព្រំដែនដោយមិនពឹងលើប្រាក់ដុល្លារអាមេរិក។   ជុំវិញរូបិយប័ណ្ណBRICS នេះដែរ លោក Donald Trump បានបង្ហោះលើហ្វេសប៊ុករបស់លោកថាគំនិតដែលប្រទេសជាសមជិក BRICS ចង់គេចចេញពីប្រាក់ដុល្លារគឺវាគ្មានផ្លូវនោះទេហើយក៏វាដល់ទីបញ្ចប់ផងដែរ។   លោកបានបន្តទៀតថាប្រទេសសមាជិកBRICS គ្មានថ្ងៃអាចបង្កើតរូបិប័ណ្ណថ្មីBRICS បានឡើយហើយក៏មិនអាចបង្កើតរូបិប័ណ្ណផ្សេងៗដើម្បីជំនួសប្រាក់ដុល្លារក្នុងការទូទាត់ពាណិជ្ជកម្មអន្តរជាតិបានដែរ។   ត្រង់នេះលោកបានសង្កត់ធ្ងន់ថាបើអាចបង្កើតរូបិប័ណ្ណថ្មីដើម្បីជំនួសប្រាក់ដុល្លារនោះប្រទេសទាំងនោះនឹងត្រូវប្រឈមនឹងការយកពន្ធនាំចូល១០០%ពីសហរដ្ឋអាមេរិកហើយក៏គ្មានវាសនាអាចនាំទំនិញមកលក់នៅទឹកដីរបស់សហរដ្ឋអាមេរិកដែរ៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-02T07:04:55.626Z", "category": "ហិរញ្ញវត្ថុ", "views": 158, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ពីក្រុមហ៊ុនផ្តល់សេវាវេរលុយ ក្លាយជាធនាគារកំពូលនៅស្រុកខ្មែរ អ្នកដឹកនាំរូបនេះហើយគឺជា CEO ធនាគារវីង	https://business-cambodia.com/articles/wing-bank-ceo-bio	ក្នុងឆ្នាំ២០០៨  វីងគឺជាភ្នាក់ងារវេរលុយឆ្លងខេត្តឆ្លងតំបន់តាមរយៈលេខកូដ នៅឆ្នាំ២០១៤ វីងបានវិវត្តន៍ខ្លួនជាធនាគារឯកទេស មកទល់បច្ចុប្បន្នវីងបានក្លាយជាធនាគារពាណិជ្ជ ឈានមុខមួយនៅស្រុកខ្មែរ ក្រោមបុត្រសម្ព័ន្ធ ROYAL GROUP ដោយមាន អ្នកឧកញ៉ា គិត ម៉េង ជាអគ្គនាយក ។   យ៉ាងណាមិញទន្ទឹមនឹងភាពរីកចម្រើនរបស់ធនាគារវីង ជាង១៣ឆ្នាំមកនេះ យើងងាកមកស្គាល់នាយកប្រតិបត្តិនៃធនាគារគឺ លោក Han Peng Kwang ដែលបានចូលកាន់តំណែងជា CEO កាលពីខែមិថុនា ឆ្នាំ២០២១ កន្លងទៅ ខណៈលោកគឺជាធនាគារិកមួយរូបដឹកនាំឱ្យ WING ក្លាយជាធនាគារពាណិជ្ជយ៉ាងពេញលេញ និងពន្រ្លឿនសេវាហិរញ្ញវត្ថុឌីជីថលនៅកម្ពុជា។   មានបទពិសោធន៍ជាង៣០ឆ្នាំ លើឧស្សាហកម្មធនាគារ ក្នុងឆ្នាំ១៩៩៥ លោក Han Peng Kwang បានចាប់ផ្តើមអាជីពការងារមន្ត្រីឥណទានជាន់ខ្ពស់ នៅធនាគារសាធារណៈកម្ពុជារហូតដល់ឆ្នាំ២០០៩។ លោក Han Peng Kwang ក៏បានបន្តបម្រើការងារនៅធនាគារដ៏ល្បីមួយក្នុងស្រុកខ្មែរមួយអស់រយៈពេលជិត១២ឆ្នាំ ពោលគឺចាប់ពីឆ្នាំ២០០៩ ក្នុងនាមជានាយករងប្រតិបត្តិ មុនចូលកាន់តំណែងនៅធនាគារវីងនាឆ្នាំ២០២១ ។   ជាប្រធានធនាគារដឹកនាំបានផ្លែផ្កាជាយូរឆ្នាំ លោក Han Peng Kwang បានបញ្ចប់ការសិក្សាលើជំនាញហិរញ្ញវត្ថុ ជាមួយនឹងសញ្ញាបត្រផ្នែកសេដ្ឋកិច្ចពីសកលវិទ្យាល័យម៉ាឡេស៊ី  University Utara Malaysia សិក្សាពីឆ្នាំ១៩៩១ ដល់ឆ្នាំ១៩៩៥  និងសញ្ញាបត្រ Chartered Banker ពីវិទ្យាស្ថាន Asian Institute of Chartered Bankers មានមូលដ្ឋាននៅម៉ាឡេស៊ី។   បន្ថែមពីលើនេះនៅឆ្នាំ ២០២០ លោកបានបញ្ចប់ជំនាញផ្នែកធនាគារចំហ យ៉ាងជោគជ័យពីមជ្ឈមណ្ឌលហិរញ្ញវត្ថុ បច្ចេកវិទ្យា និងសហគ្រិនភាព។ គិតមកត្រឹមពេលនេះ ក្រោមការដឹកនាំរបស់លោក ធនាគារវីង មានការរីកចម្រើនយ៉ាងខ្លាំងលើសេវាកម្មផលិតផលឌីជីថល Fintech និងទទួលបានប្រាក់ចំណេញសុទ្ធចំនួន ៤,១៩៤,៨៨២ ដុល្លារ ក្នុងឆ្នាំ២០២៣។ (នេះបើតាមរបាយការណ៍អនុម័តហិរញ្ញវត្ថុធនាគារវីងប្រចាំឆ្នាំ២០២៣)   យ៉ាងណាមិញធនាគារវីងបានក្លាយជាប្រព័ន្ធអេកូស៊ីស្ទឹមផ្នែកសេដ្ឋកិច្ច ដើរតួនាទីសំខាន់ជាចំណែកទីផ្សារអភិវឌ្ឍចរន្តសេដ្ឋកិច្ចនៅកម្ពុជា ដោយបច្ចុប្បន្ននេះ វីង មានសាខាចំនួន២៣, មានភ្នាក់ងារជាង ១១០០០ កន្លែង, ចូលរួមគាំទ្រអាជីវកម្មខ្នាតតូចនឹងមធ្យមជាង១៧០០០០, និងបានផ្តល់សេវាកម្មជាង១០០ ប្រភេទក្នុង App ធនាគារ វីង៕       អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:57", "date_created": "2024-12-02T05:14:19.758Z", "category": "ភាពជាអ្នកដឹកនាំ", "views": 1643, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ប្រយ័.ត្ន! លោកហេង វិសាល ប្រាប់ពីក្បួនបោកថ្មីដែលអ្នករកស៊ីត្រូវប្រយ័ត្នឱ្យខ្ពស់ ខណៈលោកចាញ់បោ.កអស់ជិត ៣ពាន់$	https://business-cambodia.com/articles/mr-heng-visal-share-tip-cheap	ការរកស៊ីនៅវិស័យអនឡាញ គឺតម្រូវឱ្យយើងមានការប្រុងប្រយ័ត្នឱ្យបានខ្ពស់បំផុត ព្រោះសម័យនេះសំបូរអ្នកបោកមកសម្តែងទិញអីវ៉ាន់របស់យើងណាស់ ហ៊ានតែយើងប្រហែសតែបន្តិចនោះនឹងខាតទាំងអីវ៉ាន់និងលុយកាក់ជាដើម។   ទាក់ទិននឹងបញ្ហាបោកតាមអនឡាញនេះដែរ ថ្មីៗនេះលោក ហេង វិសាល ក៏បានចែករំលែកប្រាប់អ្នកអនឡាញឱ្យប្រុងប្រយ័ត្នឱ្យបានខ្ពស់កុំប្រហែសឱ្យសោះ ខណៈលោកទើបតែបានជនខិលខូចមកបន្លំទិញអីវ៉ាន់ ធ្វើឱ្យលោកចាញ់បោករហូតអស់លុយជិត ៣ពាន់ដុល្លារឯណោះ។ នៅក្នុងនោះដែរ លោក ហេង វិសាល បាននិយាយនៅក្នុងបណ្តាញសង្គមថា គេបោកលោកបាន ដោយសារតែលោកធ្វេសប្រហែស ឧទាហរណ៍ថា ជាធម្មតានៅពេលដែលគេដាក់កម្មង់ Weyoung របស់យើង បន្ទាប់មកយើងចេញតម្លៃឱ្យគេ រួចហើយគេក៏បាញ់លុយតាម ABA មកឱ្យយើង។ ប៉ុន្តែ style បោះគេបោកហ្នឹងគឺគេធ្វើដូចវេរពីកុងធនាគារមួយទៀតមកចូល ABA របស់យើងអញ្ជឹង តែ style បោកថ្មីរបស់គេហ្នឹងនៅពេលដែលគេកែចំនួនទឹកលុយរួចហើយគេមិន Screenshot មកយើងទេ តែគេបែរជាយកទូរស័ព្ទមួយទៀតមកថតផ្ញើមកយើងអញ្ចឹងគឺយើងពិបាកមើលមែនទែន ដោយសារវាព្រៀលទាំងអស់ ណាមួយពេលនោះលោកធ្វេសប្រហែសមិនបានឆែកមើលសារជូនដំណឹងនោះទេ អញ្ចឹងហើយទើបធ្វើឱ្យលោកចាញ់បោកម្តងហើយម្តងទៀតរហូតសរុបទឹកប្រាក់អស់ជិត ៣ពាន់ដុល្លារ។   ជាចុងក្រោយ លោក ហេង វិសាល ក៏បានផ្តាំទៅអ្នករកស៊ីអនឡាញគ្រប់ៗគ្នាថា ត្រូវតែបង្កើនការប្រុងប្រយ័ត្នឱ្យបានខ្ពស់ ជាពិសេសនោះនៅពេលគេទិញអីវ៉ាន់យើងហើយវេរលុយតាម ABA វាប្រាកដជាលោតសារជូនដំណឹងក្នុងតេឡេក្រាមរបស់យើង ដូច្នេះសូមអ្នករកស៊ីទាំងអស់ត្រូវឆែកមើលឱ្យបានគ្រប់ជ្រុងជ្រោយ ដើម្បីកុំឱ្យជួបនៅបញ្ហាដូចលោក៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-02T04:14:18.299Z", "category": "ចាប់ផ្តើមអាជីវកម្ម", "views": 11844, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
គម្រោងស្ពានថ្មីប្រវែង ១ ៦០០ ម៉ែត្រ ត្រូវបានរៀបចំពិធីសូត្រមន្តដើម្បីដំណើរការសាងសង់	https://business-cambodia.com/articles/deiidth-thmakor-bridge	គម្រោងស្ពានតភ្ជាប់ពីតំបនដីឥដ្ឋនៃកំណាត់ផ្លូវជាតិលេខ១ តភ្ជាប់ទៅកាន់តំបន់ថ្មគរ នៃស្រុកល្វាឯម ខេត្ដកណ្ដាល ត្រូវបានក្រសួងសាធារណការ និងដឹកជញ្ជូន រៀបចំពិធីសូត្រមន្តសុំម្ចាស់ទឹកម្ចាស់ដី ម្ចាស់ព្រៃព្រឹក្សា ដើម្បីដំណើរការការងារវិស្វកម្ម ដាក់គ្រឿងចក្រសាងសង់ហើយ កាលពីថ្ងៃទី២៩ ខែវិច្ឆិកា ឆ្នាំ២០២៤ កន្លងទៅនេះ។     ដោយពិធីនេះ គឺមានការអញ្ជើញចូលរួមពីលោក ឯកឧត្តម សូរ វ៉ិចទ័រ រដ្ឋលេខាធិការ និងជាប្រធានគ្រប់គ្រងគម្រោង តំណាងដ៏ខ្ពង់ខ្ពស់ ឯកឧត្តម ប៉េង ពោធិ៍នា រដ្ឋមន្ត្រីក្រសួងសាធារណការ និងដឹកជញ្ជូន និងថ្នាក់ដឹកនាំក្រសួង មន្ត្រីពាក់ព័ន្ធ អាជ្ញាធរមូលដ្ឋាន ក្រុមហ៊ុនសាជីវកម្មស្ពាន និងថ្នល់ចិន (CRBC) និងតំណាងក្រុមហ៊ុនទីប្រឹក្សាបច្ចេកទេសក្វាងចូវ វ៉ានអាន ផងដែរ។     សូមជម្រាបជូនផងដែរថា ស្ពានឆ្លងកាត់ទន្លេមេគង្គ (ដីឥដ្ឋ-ថ្មគរ) ដែលមានទីតាំងស្ថិតក្នុងឃុំដីឥដ្ឋ ស្រុកកៀនស្វាយ និងឃុំថ្មគរ ស្រុកល្វាឯម ខេត្តកណ្តាលនេះ គឺជាប្រភេទស្ពានបេតុង ដោយតួស្ពាន និងផ្លូវតភ្ជាប់ក្បាលស្ពានមានប្រវែងសរុប ៣ ៧០០ម៉ែត្រ តួស្ពានមានប្រវែងសរុប ១ ៦០០ម៉ែត្រ និងទទឹង២៦ម៉ែត្រ និងបានបើកការដ្ឋាន កាលពីថ្ងៃទី៧ ខែមិថុនា ឆ្នាំ២០២៣ ក្រោមអធិបតីភាពដ៏ខ្ពង់ខ្ពស់ សម្តេចតេជោ ហ៊ុន សែន អតីតនាយករដ្ឋមន្ត្រី នៃព្រះរាជាណាចក្រកម្ពុជា។   គម្រោងស្ពានមួយនេះ មានតួនាទីនៅក្នុងការសម្រួលការធ្វើដំណើរពីផ្លូវក្រវាត់ក្រុងទី៣ ឆ្លងកាត់ទន្លេមេគង្គភ្ជាប់ទៅកាន់គម្រោងផ្លូវល្បឿនលឿនភ្នំពេញ-បាវិតផងដែរ។ ខណៈដែលគម្រោងសាងសង់ស្ពានថ្មីនេះ រាជរដ្ឋាភិបាលនឹងចំណាយថវិកាចំនួន ២៣០ លានដុល្លារ ទទួលការសាងសង់ដោយក្រុមហ៊ុនសាជីវកម្មស្ពាន និងថ្នល់ចិន (CRBC) និងពិនិត្យការងារបច្ចេកទេសដោយក្រុមហ៊ុនទីប្រឹក្សាបច្ចេកទេសក្វាងចូវ វ៉ានអាន គ្រោងបញ្ចប់នៅចុងឆ្នាំ២០២៧៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-02T03:32:05.910Z", "category": "ព័ត៌មានថ្មីៗ", "views": 3980, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មុនគេនៅស្រុកខ្មែរ OH! SOME ហាងទំនិញ One-Stop trendy ប្រមូលផ្តុំសុទ្ធតែផលិតផល Disney ផលិតជាពិសេស ថែមទាំងគ្រឿងសម្អាង កូរ៉េ និងជប៉ុន សុទ្ធៗ	https://business-cambodia.com/articles/oh-some-	(រាជធានីភ្នំពេញ)៖ ពិសេសណាស់សម្រាប់អ្នកចូលចិត្តដើរទិញទំនិញ ទីបំផុតហាងលក់ទំនិញពេញនិយមចម្រុះមុខ ដ៏ល្បីមកពីសិង្ហបុរីគឺ OH!SOME បានឈានជើងចូលទីផ្សារប្រទេសកម្ពុជា ជាមួយនិងការបើកសាខាដំបូងរបស់ខ្លួននៅក្នុងផ្សារទំនើប AEON មានជ័យ។ ហើយក្នុងឱកាសសម្ពោធហាងជាលើកដំបូងនៅកម្ពុជា  OH!SOME បានរៀបចំកម្មវិធីកម្សាន្តជាច្រើន ដើម្បីឱ្យអតិថិជនខ្លួនឈ្នះកាដូពិសេសៗថែមទៀតផង។ OH! SOME ជាគោលដៅលក់ទំនិញពេញនិយម ផ្តល់ជូនអតិថិជននូវផលិតផលល្បីៗ ថ្មីៗ និងសម្បូរបែប រហូតដល់ទៅ ១៥ប្រភេទផ្សេងៗគ្នា ដោយមានអីវ៉ាន់លក់រាប់ពាន់មុខដែលមកពីជុំវិញពិភពលោក។ ក្នុងនោះមានទាំងផ្នែកផលិតផលសម្រស់ និងផលិតផលថែរក្សាស្បែក, គ្រឿងសម្អាង យកមកពីកូរ៉ខាងត្បូង និងជប៉ុន មានដូចជាប្រេន Hatomugi, Lululun, Skin1004, Eunyul, Curesys, Purederm, ផលិតផលកម្សាន្តសម្រាប់ក្មេងៗ ព្រមទាំងអាហារសម្រន់ និងភេសជ្ជៈជាច្រើនប្រភេទ ដែលលោកអ្នកឈានជើងចូលនៅ OH!SOME តែមួយកន្លែង ក៏មានមានផលិតផលជាច្រើនប្រភេទដែលជាតម្រូវការប្រចាំថ្ងៃ។     អ្វីដែលធ្វើឱ្យរំភើបសម្រាប់អ្នកគាំទ្រ Disney នៅកម្ពុជា ដែលចង់បានផលិតផល Disney collaboration  ផលិតជាពិសេស គឺថាអ្នកទាំងអស់គ្នាអាចមកស្វែងរកបាននៅក្បែរខ្លួនតែម្តង ដោយនៅ OH!SOME នេះ លោកអ្នកអាចរកមើលផលិតផល Disney collaboration ជាច្រើនមុខ ដូចជាកាបូប, ដបទឹក, គ្រឿងសម្អាង និង plushies  វត្ថុអនុស្សាវរីយ៍ពិសេសៗ ពីតួអង្គគំនូរជីវចលរបស់ Disney ល្បីៗ ដែលលោកអ្នកស្រលាញ់ចូលចិត្ត មានដូចជា Donald Duck , Stitch , Lotso, Alien, Buzz Lightyear និង Red Panda Mei ពីស្ទូឌីយ៉ូPixar ជាដើម។ ជឿជាក់ថា នេះជាហាងលក់រាយដ៏ទាក់ទាញមួយ ខុសប្លែកពីហាងលក់រាយនានានៅក្នុងទីក្រុងភ្នំពេញ ផ្តល់នូវបទពិសោធន៍ទិញទំនិញដ៏អស្ចារ្យដោយហាងមានពណ៌ចម្រុះនេះមានទំហំដល់ទៅ  ១០០០ម៉ែត្រការ៉េ។ ដោយ OH!SOME ជា One-stop shop កន្លែងតែមួយ ប្រមូលផ្តុំទាំងអស់  នាំយកផលិតផលទាន់សម័យជាង ១០,០០០ មុខក្នុងពេលតែមួយដល់អតិថិជននៅកម្ពុជាជាមួយភាពលេចធ្លោពីខាងក្រៅនូវពណ៌លឿងដែលជាពណ៌របស់យីហោ OH!SOME។ ជាពិសេសក្រៅពីទំនិញដ៏សម្បូរបែប ពេលឈានជើងចូលទៅដល់ខាងក្នុងហាងមានម៉ាស៊ីនចាប់តុក្កតា (Claw machines) ឱ្យអតិថិជនលេងកម្សាន្ត មានការតុបតែងពណ៌ចម្រុះ ការដេគ័រ cute cute សាកសមបំផុតសម្រាប់អ្នកនិយមថតរូប ព្រោះទីនេះក្រៅពីអាចទិញទំនិញ លោកអ្នកអាចស្វែងរកទីតាំងថតរូបដែលលោកអ្នកស្រលាញ់បានថែមទៀតផង។     ហើយដើម្បីអបអរសាទរការបើកសម្ពោធ OH!SOME នឹងរៀបចំសកម្មភាពសប្បាយៗជូនអតិថិជន ជាច្រើនចាប់ពីថ្ងៃទី០១ ដល់ថ្ងៃទី០៨ ខែធ្នូ ត្រៀមខ្លួនដើម្បីឈ្នះរង្វាន់ដ៏គួរឲ្យភ្ញាក់ផ្អើល រួមមានកាដូ ម៉ាសបិទមុខ, គ្រឿង accessories និង plush toys ជាច្រើន ដោយគ្រាន់តែចូលរួមលេងហ្គេម Monopoly game ដែលហាងបានរៀបចំ។ ហាងទំនិញលក់រាយ OH!SOME ជាម៉ាកយីហោទទួលបានប្រជាប្រិយភាពយ៉ាងខ្លាំងនៅក្នុងប្រទេសឥណ្ឌូនេស៊ី និងម៉ាឡេស៊ី មុនពេលចូលទៅក្នុងប្រទេសកម្ពុជា។ OH!SOME មានវត្តមានបើកសាខា ជាលើកដំបូងនៅកម្ពុជា នៅថ្ងៃទី១ ខែធ្នូ ខាងមុខនេះ នៅផ្សារទំនើប AEON Mean Chey ក្នុងរាជធានីភ្នំពេញ។  រហូតមកដល់ពេលនេះ OH!SOME បានបើកជាង៨០សាខា និងបន្តបើកបន្ថែមទៀតនៅតំបន់អាស៊ីអាគ្នេយ៍៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-02T02:12:22.235Z", "category": "PR", "views": 843, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
កម្មវិធីកម្ចីប្រាក់ខ្នាតតូចបែបឌីជីថល 'Chief Easy' ផ្តល់ប្រាក់កម្ចីរហូតដល់ ៥០០០ ដុល្លារដោយគ្មានទ្រព្យធានា	https://business-cambodia.com/articles/chief-easy-loan-digital-	ធនាគារ ឈីហ្វ កំពុងផ្តោតលើកម្មវិធី Chief Easy សម្រាប់កម្ចីប្រាក់ខ្នាតតូចតាមប្រព័ន្ធឌីជីថលរបស់ខ្លួន ដែលទទួលបានការគាំទ្រផ្នែកច្បាប់ដ៏រឹងមាំ។ កម្មវិធីទូរស័ព្ទនេះត្រូវបានអនុម័តជាលើកដំបូងដោយធនាគារជាតិនៃកម្ពុជា (NBC) នៅថ្ងៃទី១៥ ខែមិថុនា ឆ្នាំ២០២១ ដោយអនុញ្ញាតឱ្យមានការផ្តល់ប្រាក់កម្ចីខ្នាតតូចដល់ ១០០០ ដុល្លារ។ បន្ទាប់ពីនេះ ធនាគារជាតិនៃកម្ពុជា បានអនុម័តឱ្យធ្វើបច្ចុប្បន្នភាពនៅថ្ងៃទី៨ ខែធ្នូ ឆ្នាំ២០២២ ដោយបង្កើនចំនួនប្រាក់កម្ចីអតិបរមារហូតដល់ ៥០០០ដុល្លារ ដែលអនុញ្ញាតឱ្យកម្មវិធីទូរស័ព្ទនេះអាចបម្រើតម្រូវការហិរញ្ញវត្ថុដល់អតិថិជនកាន់តែប្រសើរឡើង។ កម្មវិធីនេះផ្តល់ប្រាក់កម្ចីរហូតដល់ ៥០០០ដុល្លារ ជាមួយនឹងរយៈពេលរហូតដល់បីឆ្នាំ។ កម្មវិធី Chief Easy ត្រូវបានបង្កើតឡើងដើម្បីផ្ដល់ជូនដល់ប្រជាជនកម្ពុជាដែលត្រូវការសេវាកម្មហិរញ្ញវត្ថុ។ ភាពងាយស្រួលនៃការប្រើប្រាស់របស់កម្មវិធីទូរស័ព្ទនេះអនុញ្ញាតឱ្យអតិថិជនស្នើសុំប្រាក់កម្ចីគ្រប់ទីកន្លែង និងគ្រប់ពេលវេលា។ Chief Easy ទទួលបានប្រជាប្រិយភាពយ៉ាងឆាប់រហ័ស និងប្រមូលផ្តុំទិន្នន័យអ្នកប្រើប្រាស់ដ៏មានកិត្យានុភាព បណ្ឌិត សឿង ម៉ូរ៉ារិទ្ធ ប្រធាននាយកប្រតិបត្តិនៃធនាគារពាណិជ្ជ ឈីហ្វ (ខេមបូឌា) ម.ក មានប្រសាសន៍ថា៖ «Chief Easy គឺជាការអភិវឌ្ឍន៍ដ៏លេចធ្លោមួយរបស់យើង។ កម្មវិធីទូរស័ព្ទនេះទទួលបានប្រជាប្រិយភាពយ៉ាងឆាប់រហ័ស និងកំពុងប្រមូលទិន្នន័យអ្នកប្រើប្រាស់។ អតិថិជនអាចវាយតម្លៃភាពអាចទទួលបានឥណទានដើម្បីទទួលបានប្រាក់កម្ចីតាមរយៈប្រព័ន្ធធនាគារឌីជីថល និងស្នើសុំប្រាក់កម្ចីតាមប្រព័ន្ធឌីជីថល»។ ការយកចិត្តទុកដាក់របស់ធនាគារ ឈីហ្វ ចំពោះប្រតិបត្ដិការលើកម្មវិធីទូរស័ព្ទ Chief Easy ឆ្លុះបញ្ចាំងពីទិសដៅយុទ្ធសាស្ត្ររបស់ខ្លួនឆ្ពោះទៅរកការប្រើប្រាស់បច្ចេកវិទ្យាឌីជីថល ដើម្បីបង្កើនបទពិសោធន៍របស់អតិថិជន និងលទ្ធភាពប្រើប្រាស់ហិរញ្ញវត្ថុ។ កិច្ចខិតខំប្រឹងប្រែងរបស់ធនាគារក្នុងការធ្វើទំនើបកម្មឌីជីថល និងភាពជាដៃគូបង្ហាញពីការប្តេជ្ញាចិត្តក្នុងការផ្តល់នូវដំណោះស្រាយធនាគារដ៏ទូលំទូលាយ និងងាយស្រួលដល់អតិថិជនរបស់ខ្លួន។ ប្រតិបត្ដិលើប្រព័ន្ធឌីជីថលរបស់ធនាគារ ឈីហ្វ បានក្លាយជារបៀបវារៈអាទិភាពខ្ពស់ ដោយផ្តោតលើការពន្លឿនការចែកចាយផលិតផល និងសេវាកម្មតាមរយៈបណ្តាញឌីជីថល។ តាមរយៈការវិនិយោគយ៉ាងច្រើននៅក្នុងការធ្វើទំនើបកម្មឌីជីថល ធនាគារ ឈីហ្វ មានគោលបំណងផ្តល់នូវភាពងាយស្រួលកាន់តែប្រសើរដល់អតិថិជនរបស់ខ្លួន និងធានាបាននូវការប្រកួតប្រជែងនៅក្នុងទីផ្សារ។ កិច្ចខិតខំប្រឹងប្រែងរយៈពេលមួយទសវត្សរ៍ជាមួយនឹងនិមិត្ដសញ្ញាថ្មី ជាការកត់សម្គាល់រយៈពេលមួយទសវត្សរ៍នៃប្រតិបត្តិការនៅក្នុងព្រះរាជាណាចក្រកម្ពុជា ធនាគារពាណិជ្ជ ឈីហ្វ (ខេមបូឌា) ម.ក បានបង្ហាញនិមិត្តសញ្ញាថ្មីរបស់ខ្លួន ជាកិត្យានុភាពលើសពីការផ្លាស់ប្ដូរស្លាកយីហោសាជីវកម្ម តែជាការប្រកាសពីការត្រៀមខ្លួនចូលក្នុងយុគសម័យធនាគារឌីជីថលដំបូងគេ។ និមិត្ដសញ្ញាថ្មី ប្រកបដោយថាមពល គឺជាផ្នែកនៃគំនិតផ្តួចផ្តើមជាយុទ្ធសាស្ត្រ ដើម្បីឆ្លើយតបនឹងយុវជនជំនាន់ថ្មី និងចំណេះដឹងផ្នែកបច្ចេកវិទ្យារបស់កម្ពុជា ស្របពេលដែលធនាគារ ឈីហ្វ ប្រារព្ធខួបដប់ឆ្នាំនៅក្នុងឧស្សាហកម្មនេះ។ ប្រធាននាយកប្រតិបត្តិនៃធនាគារ ឈីហ្វ បណ្ឌិត សឿង ម៉ូរ៉ារិទ្ធ បានរំឭកពីការវិវត្តន៍យុទ្ធសាស្ត្ររបស់ធនាគារ ដោយសង្កត់ធ្ងន់លើគុណតម្លៃ ថា៖ «យើងបានកសាងមូលដ្ឋានគ្រឹះនៃទំនុកចិត្តជាមួយអតិថិជនរបស់យើងតាមរយៈការយកចិត្តទុកដាក់ចំពោះក្រមសីលធម៌វិជ្ជាជីវៈ សុចរិតភាព ការប្រុងប្រយ័ត្ន និងតម្លាភាព។ ទាំងនេះមិនគ្រាន់តែជាគោលការណ៍ប៉ុណ្ណោះទេ ប៉ុន្តែជាសសរស្តម្ភដែលបានគាំទ្រដល់ការធ្វើដំណើររយៈពេលមួយទសវត្សរ៍នេះរបស់យើង»។ សម្រាប់ព័ត៌មានបន្ថែមអំពី Chief Easy និងរបៀបស្នើសុំកម្ចី សូមចូលទៅកាន់គេហទំព័រផ្លូវការរបស់ ធនាគារ ឈីហ្វ ឬទាញយកកម្មវិធីទូរស័ព្ទ Chief Easy ឥឡូវនេះ។ ស្វែងយល់ពីភាពងាយស្រួលនៃប្រព័ន្ធឌីជីថលរបស់ធនាគារ និងបោះជំហានដំបូងឆ្ពោះទៅរកការពង្រឹងផ្នែកហិរញ្ញវត្ថុ។ គេហទំព័រ: https://www.chiefbank.com.kh/en/OnlineServices/ChiefEasy App Store: https://apple.co/3A1kXzD Google Play: https://bit.ly/2WrWBkK ☎️ 097 9 900 878  ☎️ 089 900 878 ☎️ 010 900 878 ☎️ 023 900 878 (ទីស្នាក់ការកណ្តាល) ☎️ 023 900 879 (សាខាខណ្ឌដូនពេញ - សង្កាត់ផ្សារកណ្តាលទី២) ☎️ 023 212 878 (សាខាខណ្ឌ ៧មករា -សង្កាត់វាលវង់) ☎️ 023 230 488 (សាខាខណ្ឌច្បារអំពៅ - សង្កាត់ច្បារអំពៅទី២) ☎️ 023 998 878 (សាខាអ៊ីអនមានជ័យ) Chief Bank's Digital Micro-Lending App ‘Chief Easy’ Offers Loans Up To $5,000 Without Collateral. Chief Bank is focusing on its digital micro-lending app, Chief Easy, which has received significant regulatory support. The app was first approved by the National Bank of Cambodia (NBC) on June 15, 2021, allowing it to offer micro-loans up to $1,000. Following this, the NBC approved an upgrade on December 8, 2022, raising the maximum loan amount to $5,000, enabling the app to better serve the financial needs of its customers. The app offers loans of up to USD 5,000 with terms of up to three years. It is designed to cater to the unbanked and underbanked populations of Cambodia. The app's ease of use allows customers to apply for loans anywhere and anytime, making financial services more accessible. Chief Easy App Gains Rapid Popularity, Accumulates Valuable Consumer Data "Chief Easy is one of our flagship developments," said Dr. Soeung Morarith, CEO of Chief (Cambodia) Commercial Bank Plc. "The app has gained popularity rapidly and is accumulating valuable consumer data. Customers can assess their eligibility for a loan through the digital banking system and apply for a loan digitally." Chief Bank's focus on Chief Easy reflects its strategic direction towards leveraging digital technology to enhance customer experience and financial accessibility. The bank's efforts in digital transformation and partnerships demonstrate its commitment to providing comprehensive and convenient banking solutions to its customers. Chief Bank's digital banking agenda has become a high priority, focusing on accelerating the distribution of products and services through digital channels. By investing heavily in digital transformation, Chief Bank aims to provide greater convenience to its customers and ensure a competitive edge in the market. Marking a Decade with a Fresh Identity Marking a decade of operation in the Kingdom of Cambodia, Chief (Cambodia) Commercial Bank Plc. has unveiled its new logo, a move that signifies more than just a corporate rebrand—it announces the bank’s readiness to embrace an era of digital-first banking. The fresh, dynamic logo is part of a strategic initiative to resonate with Cambodia’s younger, tech-savvy generation as Chief Bank commences its tenth year in the industry. CEO, Dr. Soeung Morarith recalled the bank’s strategic evolution, emphasizing the values that have steered its course, “We have built a foundation of trust with our customers through a dedication to professional ethics, integrity, prudence, and transparency. These are not just principles but the pillars that have supported our decade-long journey.” For more information about Chief Easy and how to apply for a loan, visit Chief Bank's official website or download the Chief Easy app today. Discover the convenience of digital banking and take the first step towards financial empowerment. Website: https://www.chiefbank.com.kh/en/OnlineServices/ChiefEasy App Store: https://apple.co/3A1kXzD Google Play: https://bit.ly/2WrWBkK ☎️ 097 9 900 878  ☎️ 089 900 878 ☎️ 010 900 878 ☎️ 023 900 878 (Head Office) ☎️ 023 900 879 (Local Branch Khan Doun Penh – Sangkat Phsar Kandal Ti Pir) ☎️ 023 212 878 (Local Branch Khan Prampir Meakkakra – Sangkat Veal Vong) ☎️ 023 230 488 (Local Branch Khan Chbar Ampov – Sangkat Chbar Ampov Ti Pir) ☎️ 023 998 878 (AEON Mean Chey Branch)	{ "spider_name": "businesscambodia", "scrape_at": "2025-06-14_19:39:57", "date_created": "2024-12-02T02:11:03.519Z", "category": "PR", "views": 308, "author": { "first_name": "Kaochou", "last_name": "Ly", "email": "kaochouly44@gmail.com" }, "quality_warning": [ "short_sentences" ] }
កម្មវិធី”តន្រ្តីចាប៉ីភូមិខ្ញុំ ២០២៤” ធ្វើឡើងនៅផ្សារទំនើប ជីប ម៉ុង 271 មេហ្គា ម៉ល អបអរខួប៨ឆ្នាំចាប៉ីដងវែងចូលក្នុងបញ្ជីបេតិកភណ្ឌវប្បធម៌អរូបីនៃមនុស្សជាតិ	https://business-cambodia.com/articles/chip-mong-support-khmer-art	កម្មវិធីតន្រ្តីចាប៉ីភូមិខ្ញុំ ២០២៤បានឡើងនៅផ្សារទំនើប ជីប ម៉ុង 271 មេហ្គា ម៉ល កាលពីថ្ងៃទី៣០ខែវិច្ឆិកាឆ្នាំ២០២៤ ក្រោមប្រធានបទ "រំឭកដឹងគុណបុព្វការីចាប៉ីដងវែង" ដើម្បីអបអរដល់ខួប ៨ ឆ្នាំចាប៉ីដងវែងចូលក្នុងបញ្ជីបេតិកភណ្ឌវប្បធម៌អរូបីនៃមនុស្សជាតិរបស់អង្គការយូណេស្កូ ដែលបានរៀបចំឡើងដោយសហគមន៍ចាប៉ីអមតៈ និងការចូលរួមពី ព្រឹទ្ធាចារ្យ និងសិល្បករចាប៉ីជាច្រើនរូប។ កម្មវិធីនេះមានការអញ្ជើញចូលរួមយ៉ាងច្រើនកុះករពីសំណាក់ប្រជាពលរដេ្ឋ ដោយពួកគាត់បានឃើញនូវទស្សីយភាពដ៏កម្រនៃការសម្ដែងសិល្បៈបុរាណអមជាមួយនឹងចាប៉ីដងវែងជាពិសេសគឺការសម្ដែងចាប៉ីដងវែងគ្រប់ទម្រងពីសំណាក់សិល្បករជំនាន់ក្រោយនិងសិល្បករជើងចាស់ផងដែរ។ អ្វីដែលកាន់តែពិសេសនោះគឺកម្មវិធីតន្រ្តីចាប៉ីភូមិខ្ញុំ ២០២៤ក៏មានការអញ្ជើញចូលរួមដ៏ខ្ពងខ្ពស់ពីសំណាក់ អ្នកឧកញ៉ា ភាព ហៀក ស្ថាបនិក ក្រុមហ៊ុន ជីប ម៉ុង ដែលបង្ហាញពីការគាំទ្រេរបស់ក្រុមហ៊ុនជីប ម៉ុងចំពោះសិល្បះ និងស្នាដៃកម្ររបស់ខ្មែរយើង។  មិនតែប៉ុណ្ណោះអ្នកឧកញ៉ាក៏បានជូនថវិកាមួយចំនួនដល់សហគមន៍ចាប៉ីអមតៈដែលជាការលើកទឹកចិត្តឲ្យបន្តសម្មភាពនិងថែរក្សាស្នាដៃសិល្បៈដែលដូនតាបានបន្សល់ទុកឲ្យសម្រាប់កូនខ្មែរជំនាន់ក្រោយបានឃើញពីស្នាដៃសិល្បៈដ៏អស្ចារ្យនេះ។ លោក ពេជ សារ៉ាត់ ប្រធានសហគមន៍ចាប៉ីអមតៈនិងជាសិស្សរបស់មហាព្រឹទិ្ធចារ្យ គង់ ណៃ បានមានប្រសាសន៍ថាការសម្ដែងចាប៉ីដងវែងក្នុងកម្មវិធីវិធីតន្រ្តីចាប៉ីភូមិខ្ញុំ ២០២៤នេះមានចាប៉ីដងវែងចំនួន២៤តំណាងឲ្យឆ្នាំ២០២៤និងមានចាប៉ីចំនួន៨តំណាងឲ្យខួបទី៨ឆ្នាំនៃការដាក់បញ្ចូលចាប៉ីដងវែងចូលក្នុងបញ្ជីបេតិកភណ្ឌវប្បធម៌អរូបីនៃមនុស្សជាតិរបស់អង្គការយូណេស្កូ។ លោកបានមានប្រសាសន៍បន្តទៀតថាក្រុមសិល្បៈនៃសហគមន៍ចាប៉ីអមតៈមានកិត្តិយសខ្លាំងណាស់ដែលចូលមកសម្ដែងនៅក្នុង ផ្សារទំនើប ជីប ម៉ុង 271 មេហ្គា ម៉លហើយក៏ជាការផ្ដល់ឱកាសពីក្រុមហ៊ុនជីប ម៉ុងក្នុងការផ្សព្វផ្សាយដ៏ទំលំទូលាយ ហើយផ្សារទំនើប ជីប ម៉ុង 271 មេហ្គា ម៉លតែងតែជ្រោមជ្រែងនិងឧបត្ថម្ភអាហារក៏ដូចជាទីតាំងព្រមទាំងឧបត្ថម្ភដល់ក្រុមសិល្បៈករផងដែរ។  គួរបញ្ជាក់ផងដែរថាដើម្បីខ្មែរជំនាន់ក្រោយបានដឹង ក្រុមហ៊ុន ជីប ម៉ុង រីថែល នៅតែបន្តប្តាជ្ញាចូលរួមយ៉ាងពេញទំហឹងក្នុងការលើកស្ទួយគាស់កកាយវិស័យវប្បធម៌ សាសនា តាមសហគមន៍នានារបស់ខ្មែរ ប្រមូលផ្តុំនូវសិល្បៈ និង ស្នាដៃកំរ ដេីម្បីកូនខ្មែរជំនាន់ក្រោយបានដឹង បានលឺ បានស្គាល់ និងយកមកផ្សព្វផ្សាយជាបទពិសោធន៍ថ្មី កាន់តែទូលំទូលាយឡើង ឲ្យកាន់តែកៀកប្រជាពលរដ្ឋខ្មែរ។	{ "spider_name": "businesscambodia", "scrape_at": "2025-06-14_19:39:57", "date_created": "2024-12-02T01:49:54.960Z", "category": "ហិរញ្ញវត្ថុ", "views": 82, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ចំណូលតិចឬច្រើនធ្វើបានដូចគ្នា! ឆ្នាំ២០២៥ អនុវត្តច្បាប់៧០/៣០ នឹងធ្វើឲ្យអ្នកសល់លុយកាន់តែច្រើនជាងមុន	https://business-cambodia.com/articles/rules-that-you-have-to-practice-next-year	ជិតដាច់ឆ្នាំ២០២៤ ប្រសិនបើអ្នកមើលមកខ្លួនឯងឃើញថាមិនសល់ទ្រព្យ មិនសល់លុយជាដំកំភួនទេនោះ អ្នកអាចគិតគូនិងចាប់ផ្ដើមយកចិត្តទុកដាក់ផ្ដោតលើការគ្រប់គ្រងនិងចាត់ចែងលុយកាក់របស់អ្នក បើចង់ឲ្យជីវិតផ្លាស់ប្ដូរកាន់តែប្រសើរឡើងនិងសល់ទ្រព្យ សល់លុយកាន់តែច្រើន។   ទាក់ទងនឹងការសល់ទ្រព្យ សល់លុយនេះដែរ ថ្ងៃនេះ Business Cambodia សូមចែករំលែកនូវច្បាប់គ្រប់គ្រងលុយ70/30 ហើយបើអ្នកតាំងចិត្តអនុវត្តនោះជីវភាពអ្នកនឹងផ្លាស់ប្ដូរឈានទៅរកការកសាងភាពមានបាន។ ច្បាប់គ្រប់គ្រងលុយ70/30ត្រូវបានអនុវត្តដូចខាងក្រោមនេះ៕   ៧០%នៃចំណូលសរុបចាយលើតម្រូវការចាំបាច់ នៅពេលអ្នករកចំណូលបានប្រចាំខែ អ្នកអាចដកតែ៧០%នៃចំណូលសរុបរបស់អ្នកយកមកបែងចែកសម្រាប់ចំណាយលើតម្រូវការចាំបាច់នៅក្នុងការរស់នៅ។ ក្នុងការរស់នៅប្រចាំខែ អ្នកមានតម្រូវការចាំបាច់ជាច្រើនដូចជា អាហារហូបចុក ការស្នាក់នៅ ទឹកភ្លើង សំលៀកបំពាក់ ការធ្វើដំណើរនិងតម្រូវការចាំបាច់ផ្សេងៗជាច្រើន។   ត្រង់នេះ៧០%នៃចំណូលនេះគឺត្រូវចាយតម្រូវការចាំបាច់ប៉ុណ្ណោះហើយអ្នកត្រូវតែបែងចែកឲ្យដាច់រវាងតម្រូវការចាំបាច់និងការចង់បាន។ តម្រូវការចាំបាច់គឺរបស់ដែលអ្នកអត់មិនបាន ពោលគឺបើអត់ច្បាស់ជាវេទនាដូចជាអាហារហូបចុកជាដើម។ ចំណែកការចង់បានគឺជារបស់ដែលអ្នកអត់វាក៏មិនអីដែរដូចជាការដើរលេងកម្សាន្តជាដើម។ ឧទាហរណ៍បើអ្នកមានប្រាក់ខែ៧០០ដុល្លារ អ្នកអាចដក៧០% ស្មើនឹង៤៩០ដុល្លារសម្រាប់ចំណាយលើតម្រូវការចាំបាច់។   បែងចែកប្រាក់ចំណូល៣០%ទៀតដែលនៅសល់ បន្ទាប់ពីអ្នកដក៧០%នៃចំណូលសរុបសម្រាប់ចំណាយលើតម្រូវការចាំបាច់រួចហើយនៅសល់៣០%ទៀតអ្នកត្រូវយកមកបែងចែកជា៣ដំណាក់កាលបន្តទៀតដូចខាងក្រោមនេះ។   ដក១០% មកសន្សំទុក  លុយដែលនៅសល់៣០% បន្ទាប់ពីចំណាយចាំបាច់អ្នកអាចដក១០%មកសន្សំទុក។ ការសន្សំគឺជារឿងដែលអ្នកមិនគួរមើលរំលងឡើយព្រោះការសន្សំគឺជួយយើងបានច្រើនទាំងការដោះស្រាយបញ្ហាលុយកាក់និងការកសាងទ្រព្យសម្បត្តិ។   ការសន្សំគឺជាវិន័យហើយវិន័យបង្កើតបានជាទម្លាប់ដែលជះឥទ្ធិពលខ្លាំងលើជីវិតរបស់អ្នក។ អាចនិយាយបានថាការសន្សំវាមានប្រសិទ្ធភាពបន្តិចម្ដងៗដែលជាចុងក្រោយធ្វើឲ្យអ្នកសឹងតែមិនជឿ។ ដូច្នេះគួរគូគិតលើទម្លាប់ចាយលុយបើចង់ឲ្យជីវិតអ្នកកាន់តែប្រសើរឡើង។   ដូច្នេះចាប់ផ្ដើមរៀនចាត់ចែងលុយ ជាពិសេសចេះសន្សំហើយសន្សំជាមួយគោលដៅច្បាស់ដូចជា សន្សំទុកជាទុនរកស៊ី ឬវិនិយោគ សន្សំសម្រាប់ទុកជាលុយសម្រាប់វិនិយោគលើចំណេះជំនាញបង្កើតចំណូលនោះ អ្នកនឹងអាចកសាងទ្រព្យ សល់ទ្រព្យ សល់លុយច្រើនជាងមុន។   ដក១០% សម្រាប់វិនិយោគ បើអ្នកចង់កសាងភាពមានបាន សល់ទ្រព្យ សល់លុយនិងរស់នៅមានសេរីភាពមិនរងសម្ពាធនៃលុយកាក់ អ្នកត្រូវចាត់ចែងប្រាក់ចំណូលដែលរកបានយកមកវិនិយោគដើម្បីបង្កើនទ្រព្យរបស់អ្នក។ ការវិនិយោគគឺសំដៅដល់ការយកលុយទៅបង្កើតលុយឬយកលុយទៅធ្វើឲ្យលុយកាន់តែកើតកូនកើតចៅជាបន្តបន្ទាប់។   ការវិនិយោគមានច្រើនប្រភេទដូចជា វិនិយោគលើចំណេះជំនាញដើម្បីឲ្យយើងអាចរកលុយកាន់តែច្រើនជាងមុន វិនិយោគលើអចលនទ្រព្យ វិនិយោគលើផ្សារហ៊ុន វិនិយោគលើមាស វិនិយោគលើអាជីវកម្មណាមួយ។ យ៉ាងណាមិញមុននឹងអ្នកចង់វិនិយោគលើអ្វីមួយ អ្នកត្រូវសិក្សាស្វែងយល់ដើម្បីមានជាចំណេះដឹងទាក់ទងនឹងអ្វីដែលអ្នកវិនិយោគទើបការវិនិយោគអ្នកអាចទទួលបានផ្លែផ្កា។   ដក១០% សម្រាប់ធ្វើទាន ត្រូវចាំថាអ្នករស់នៅក្នុងសង្គមហើយក៏ទទួលប្រយោជន៍ពីាសង្គមតាមរយៈរកប្រាក់ចំណូលបាននៅក្នុងសង្គមដែលអ្នកកំពុងរស់នៅ។  ដូច្នេះបើអ្នកទទួលបានផលប្រយោជន៍ពីសង្គម អ្នកគួរគិតគូផ្ដល់ត្រលប់ទៅឲ្យសង្គមវិញខ្លះដែរ។ ដូច្នេះអ្នកអាចដក១០%នៃចំណូលដែលរកសម្រាប់ធ្វើទានទៅដល់សង្គមតាមរយៈជួយដល់ជនដែលខ្វះខាតនិងសកម្មភាពផ្សេងៗដែលជាទង្វើមនុស្សធម៌៕   គួរបញ្ជាក់ផងដែរថាក្បួនចាត់ចែងលុយកាក់70/30 ដែលបានរៀបរាប់ខាងលើគឺជាក្បួនមួយដែលអ្នកគួរគិតគូអនុវត្តព្រោះក្បួននេះនឹងជួយឲ្យជីវភាពអ្នកផ្លាស់ប្ដូរកាន់តែប្រសើរអាចសល់ទ្រព្យ សល់លុយហើយអ្នករស់នៅមានសេចក្ដីសុខតាមរយៈការធ្វើទាន៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-01T11:57:02.253Z", "category": "ហិរញ្ញវត្ថុ", "views": 146, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
កុំមើលរំលង! នៅក្នុងជីវិតមានរឿង៤យ៉ាង ដែលមនុស្សត្រូវរក្សាឲ្យបានល្អបំផុត ដើម្បីរស់នៅប្រកបដោយសេចក្ដីសុខ	https://business-cambodia.com/articles/four-health-you-need-to-have-it-	មនុស្សមួយចំនួនអាចគិតថាទាល់តែជីវភាពរស់នៅមានចំណូលច្រើន មានផ្ទះ មានឡាន មានលុយទើបអាចរស់នៅប្រកបដោយសេចក្ដីសុខ។ យ៉ាងណាមិញមិនដូចេ្នះទេព្រោះវាមានកត្តារួមផ្សំជាដែលធ្វើឲ្យជីវិតអ្នករស់នៅមានសេចក្ដីសុខ។   ទាក់ទងនឹងសេចក្ដីសុខនេះដែរ លោក ង៉ែត ជូ អ្នកជំនាញសេដ្ឋកិច្ចនិងហិរញ្ញវត្ថុបានចែករំលែកពីរឿង៤ដែលមនុស្សត្រូវរក្សាដើម្បីឲ្យជីវិតរស់នៅប្រកបដោយសេចក្ដីសុខ។   ១. សុខភាពរាងកាយ៖ សុខភាពរាងកាយពិតជាសំខាន់ណាស់ដូច្នេះហើយទើបគេថាសុខភាពគឺជាទ្រព្យដ៏មានតម្លៃបំផុតនៅក្នុងជីវិតរបស់មនុស្ស។ ប្រសិនបើសុខភាពរាងកាយអ្នកមិនល្អច្បាស់ជាគ្មានសេចក្ដីសុខឡើយព្រោះជំងឺនានានឹងមកយាយីអ្នកជានិច្ច។ ដូច្នេះការហាត់ប្រាណនិងការថែទាំសុខភាពរាងកាយឲ្យបានល្អ។   ២. សុខភាពផ្លូវចិត្ត៖ សុខភាពផ្លូវចិត្ត( Mental health) ក៏សំខាន់ដូចសុខភាពរាងកាយដែរ។ កាលណាអ្នកមានបញ្ហាសុខភាពផ្លូវចិត្តអ្នកនឹងមិនអាចសម្រេចកិច្ចការសំខាន់ៗបានឡើយមិនថាកិច្ចការនោះតូចឬធំនោះទេ។ ដូច្នេះមិនថាជួបបញ្ហាអ្វីនោះអ្នកត្រូវតែរក្សាផ្លូវចិត្តរបស់អ្នកឲ្យរឹងមាំ។   ៣. សុខភាពស្មារតី៖ សុខភាពស្មារតីក៏ផ្នែកមួយជួយឲ្យមនុស្សមានសេចក្ដីសុខ។ សុខភាពស្មារតីសំដៅដល់សេចក្ដីស្ងប់នៃផ្លូវចិត្តមិនថាអ្នកស្ថិតនៅក្នុងកាលៈទេសៈលំបាកឬយ៉ាណានោះទេសុខភាពស្មារតីគឺជួយអ្នកបានច្រើន។   ៤. សុខភាពផ្នែកហិរញ្ញវត្ថុ៖ គេថាលុយមិនអាចទិញសុភមង្គលបានទេតែបើគ្មានលុយអ្នកក៏ពិបាករកសុភមង្គលដែរ។ សុខភាពហិរញ្ញវត្ថុគឺសំដៅដល់ការមានលុយចាយគ្រប់គ្រាន់ រស់នៅមិនខ្វះមុខខ្វះក្រោយ រស់នៅមិនរងសម្ពាធនៃលុយកាក់។ ដើម្បីមានសុខភាពហិរញ្ញវត្ថុល្អ អ្នកត្រូវចេះចាត់ចែងលុយកាក់ឲ្យបានល្អជាពិសេសពេលរកលុយបានត្រូវចេះដកសន្សំប្រចាំខែដើម្បីសល់លុយសម្រាប់តម្រូវការផ្សេងៗដែលអាចកើតឡើងដែលយើងមិនអាចដឹងមុន។	{ "spider_name": "businesscambodia", "scrape_at": "2025-06-14_19:39:57", "date_created": "2024-12-01T11:42:20.594Z", "category": "ហិរញ្ញវត្ថុ", "views": 130, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
សិក្សារួចហើយ ខណៈគម្រោងធំ ២ នេះរង់ចាំតែថ្ងៃបើកការដ្ឋានសាងសង់	https://business-cambodia.com/articles/two-project	ដើម្បីសម្រួលដល់ការដឹកជញ្ជូន និងទាក់ទាញអ្នកវិនិយោគ រាជរដ្ឋាភិបាលបានដាក់ផែនការនៅក្នុងការអភិវឌ្ឍប្រព័ន្ធដឹកជញ្ជូនជាងច្រើនទាំងផ្លូវថ្នល់ ផ្លូវដែក ផ្លូវទឹក និងផ្លូវអាកាស ខណៈគម្រោងខ្លះបានកំពុងសាងសង់ ឯគម្រោងខ្លះទៀតត្រូវបានសិក្សារួចរាល់ និងត្រៀមបើកការដ្ឋានក្នុងពេលខាងមុខផងដែរ។ ហើយថ្ងៃនេះយើងនឹងនាំប្រិយមិត្ដមកស្គាល់គម្រោងធំៗ ២ ដែលត្រូវបានសិក្សា និងរង់ចាំការបើកការដ្ឋានតែប៉ុណ្ណោះដែលនោះរួមមាន៖   ១. ស្ពានមិត្ដភាពកម្ពុជា-កូរ៉េ   គម្រោងស្ពានឆ្លងកាត់ទន្លេដ៏សំខាន់ដែលតភ្ជាប់ពីរាជធានីភ្នំពេញទៅកាន់តំបន់អរិយក្សត្រនេះត្រូវបាន សិក្សារួចរាល់ផងដែរ។ ដោយស្ពាននេះនឹងសាងសង់ចេញពី មុខផ្សាររាត្រីឆ្លងកាត់ទន្លេសាបទៅកាន់តំបន់ជ្រោយចង្វារ និងតភ្ជាប់ពីជ្រោយចង្វារឆ្លងកាត់ទន្លេមេគង្គទៅអរិយក្សត្រ ពោលគឺមានស្ពានចំនួន ២ ខ្សែ។ តាមការបង្ហើបឲ្យដឹងពី ឯកឧត្តម ផាក ជុងវ៉ុក (H.E. Mr. Park Jung-Wook) ឯកអគ្គរដ្ឋទូតសាធារណរដ្ឋកូរ៉េ ប្រចាំព្រះរាជាណាចក្រកម្ពុជា គម្រោងស្ពានថ្មីនេះរំពឹងនឹងបើកការដ្ឋានសាងសង់នៅដើមឆ្នាំ២០២៥ ខាងមុខនេះ។   ចំពោះការសាងសង់នេះគឺមានជើងសសរទម្រខ្ពស់ៗ ទៅខាងលើកោងរត់រកគ្នា ដើម្បីយឹតខ្សែកាប ហើយមានលក្ខណៈពិសេសមួយ ជើងសារទម្រមានលក្ខណៈមួយរង្វើល ដែលផ្តល់ភាពងាយស្រួលឱ្យនាវាឆ្លងកាត់ចេញចូលក្រោមស្ពាន។ នៅពេលសាងសង់រួចស្ពានខាងលើនឹងជួយសម្រួលឱ្យការធ្វើដំណើរ កាត់បន្ថយការកកស្ទះចេញចូលរាជធានីភ្នំពេញ និងតភ្ជាប់ទៅតំបន់អភិវឌ្ឍន៍អរិយក្សត្រ ស្វាយជ្រុំផងដែរ។ ខណៈថវិកាចំណាយលើកការសាងសង់មានជិត ២៥០ លានដុល្លារ។     ១. ផ្លូវល្បឿនលឿនទី៣   គម្រោងផ្លូវល្បឿនលឿនទី ៣ ភ្នំពេញ-សៀមរាប-ប៉ោយប៉ែត បាននិងកំពុងសិក្សាដោយក្រុមហ៊ុនសាជីវកម្មស្ពាន និងថ្នល់ចិន CRBC ដែលគ្រោងបញ្ចប់នៅពាក់កណ្ដាលឆ្នាំ២០២៤ នេះហើយ មុនឈានដល់ការបើកការដ្ឋាននាពេលខាងមុខ។ តាមការសិក្សាគម្រោងសាងសង់ផ្លូវល្បឿនលឿនទី៣ នេះមានប្រវែង ៤២០ គីឡូម៉ែត្រ និងឆ្លងកាត់រាជធានី-ខេត្ដចំនួន ៦ រួមមាន៖រាជធានីភ្នំពេញប្រវែង ៣ គីឡូម៉ែត្រ ខេត្តកណ្ដាល ១៨ គីឡូមែត្រ ខេត្តកំពង់ចាម៤៣ គីឡូម៉ែត្រ ខេត្តកំពង់ធំ១៣១គីឡូម៉ែត្រ ខេត្តសៀមរាប ១៣០ គីឡូម៉ែត្រ និងខេត្តបន្ទាយមានជ័យ ៩៥ គីឡូម៉ែត្រ៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-01T10:11:03.925Z", "category": "ព័ត៌មានថ្មីៗ", "views": 1545, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ខេត្តសៀមរាប ព្យាករណ៍ជាទីតាំងលេខ១ មានសន្ទុះទេសចរណ៍ ខ្លាំងបំផុតសម្រាប់២០២៥	https://business-cambodia.com/articles/travel-hotspot-cambodia-2025	កាសែតអូស្រា្តលី SBS World News បានចុះផ្សាយថាប្រជាជនអូស្ត្រាលីតែងតែពេញចិត្តធ្វើ ដំណើរទេសចរណ៍ទៅកាន់ប្រទេសជប៉ុន ប៉ុន្តែសម្រាប់ឆ្នាំ២០២៥ខាងមុខ កន្លែងដែលពេញនិយមបំផុតដែលប្រជាជនអូស្ត្រាលីចង់ធ្វើដំណើរទៅដល់នោះគឺខេត្តសៀមរាប នៃប្រទេសកម្ពុជា។   ខណៈតាមរយៈការព្យាករណ៍ អំពីការស្វែងរកទីតាំង ការកក់សំបុត្រយន្តហោះ សៀមរាបបានជាប់ជាទីតាំងលេខ១ លើ Skyscanner's Travel Trends 2025 ដែលនឹងមានសន្ទុះទេសចរណ៍ខ្លាំងបំផុត ពីភ្ញៀវទេសចរអូស្រ្តាលី សម្រាប់២០២៥ដោយ មានលំដាប់ពិន្ទុ៥២៩ភាគរយ។   ក្នុងនោះតំបន់អាស៊ីអាគ្នេយ៍និងក្បែរខាងកម្ពុជា ក៏បានឈរនៅលើកំពូលតារាងផងដែរ ដោយតំបន់ Krabi របស់ប្រទេសថៃ ស្ថិតនៅលំដាប់ទី២ ចំណែកឯទី៣គឺហ្វីលីពីន ទី៤គឺកូរ៉េ ដោយប្រទេសទី៩និងទី១០គឺឥណ្ឌូនេស៊ី ខណៈប្រទេសចំនួន៤ផ្សេងទៀតគឹជាប្រទេសស្ថិតដែលនៅតំបន់អាស៊ីកណ្តាលនិងតំបន់អឺរ៉ុប៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:57", "date_created": "2024-12-01T10:06:25.857Z", "category": "ភាពជាអ្នកដឹកនាំ", "views": 577, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
វណ្ណដា ត្រូវបានកាសែត Bangkok Post របស់ថៃ ចុះផ្សាយកោតសរសើរ ពីរឿងមួយក្នុងអាជីពតារារ៉េប	https://business-cambodia.com/articles/vanda-on-bangkok-post-news-	តារាចម្រៀងរ៉េប វណ្ណដា ត្រូវបានកាសែតប្រទេសថៃ Bangkok Post ចុះផ្សាយកោតសរសើរអំពីទេពកោសល្យរបស់លោកក្នុងការ លាយបញ្ចូលតន្រ្តី Hip Hop ជាមួយនឹងចម្រៀងខ្មែរបានយ៉ាងល្អឥតខ្ជោះអន្ទងចិត្ត អ្នកគាំទ្រនិងទស្សនាបានជាសកល។   ទីភ្នាក់ងារសារព័ត៌មានដ៏ល្បីប្រចាំប្រទេសថៃ Bangkok Post នៅថ្ងៃទី៣០ ខែវិច្ឆិកា ឆ្នាំ២០២៤ បានផលិតវីដេអូមួយដែលមានអ្នកទស្សនាជាង១លានដង អំពីតារាចម្រៀងរ៉េបកម្ពុជា លោក ម៉ាន់ វណ្ណដា ដោយភ្ជាប់ជាមួយចំណងជើងថា “ទទួលបានបទពិសោធន៍បទចម្រៀងហ៊ីបហបខ្មែរជាមួយ Vann Da តារារ៉េបដែលលាយសំឡេង ចង្វាក់ប្រពៃណីជាមួយចង្វាក់ទំនើប បង្កើតបានបទចម្រៀងបែបហ៊ីបហប ជាតន្ត្រីដែលអាចទាក់ទាញបេះដូងអ្នកទស្សនា ទូទាំងពិភពលោក”។   យ៉ាងណាមិញនៅក្នុងខ្លឹមសារវីដេអូនោះ គេបានបញ្ជាក់អំពីប្រវត្តិតស៊ូរបស់វណ្ណដា ជាមួយលុយ១០០$ ចាកចេញពីទឹកដីខេត្តព្រះសីហនុ ដើម្បីដើរតាមក្តីស្រមៃធ្វើជាតារាចម្រៀងអាជីព រហូតល្បីលំដាប់ជួរមុខនៅកម្ពុជា។   ជាមួយនឹងចម្រៀងហីតៗផ្ទុះៗដូចជា បទ Time to Rise អមដោយសំឡេងចាប៉ីដងវែង ធ្វើឱ្យកម្លោះសំឡេងមុតស្រួច រូបនេះកន្រ្តាក់អារម្មណ៍ទាំងទស្សនិកជនបរទេសនិងអ្នកគាំទ្រថៃផងដែរ។   ក្នុងនោះគេបានបញ្ជាក់ទៀតថា វណ្ណដា គឺជានិមិត្តរូបសម្រាប់អ្នកគាំទ្រកម្ពុជា ក្នុងនាមជាអ្នកបោះជំហាន ពួយល្បឿនលើវិស័យរ៉េបមុនគេដែលបាន នាំយកចង្វាក់ប្រពៃណីទៅកាន់ឆាកអន្តរជាតិ ដូចជាការប្រគុំតន្រ្តីនៅកីឡាអូឡាំពិច ជាមួយនឹងជំពូកតារាចម្រៀងអន្តរជាតិលំដាប់ហូលីវូដជាដើម។   គួររំលឹកថានេះមិនមែនជាលើកទី១ទេ ដែលតារាចម្រៀងមកពីផលិតកម្ម បារមី រូបនេះត្រូវបានកាសែតបរទេសចុះផ្សាយកោតសរសើរអំពីថ្វីដៃលើវិថីសិល្បៈ ខណៈកន្លងមកក៏មានកាសែតអាមេរិក forbes សារព័ត៌មានបារាំង និងវៀតណាមផងដែរ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:57", "date_created": "2024-12-01T09:31:11.543Z", "category": "ភាពជាអ្នកដឹកនាំ", "views": 574, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ខែថ្មីសាំងឡើងថ្លៃ! នេះជាតម្លៃប្រេងសាំង ដែលត្រូវដាក់លក់ចាប់ពីថ្ងៃទី១ខែធ្នូនេះ	https://business-cambodia.com/articles/gasoline-price-on-december	ចាប់ពីថ្ងៃទី១ រហូត ដល់ថ្ងៃទី១០ ខែធ្នូ ឆ្នាំ២០២៤ ខាងមុខនេះ តម្លៃប្រេងសាំងនៅក្នុងប្រទេសកម្ពុជានឹងត្រូវកំណត់ឲ្យដាក់លក់ក្នុងតម្លៃ ៣ ៩០០រៀលក្នុង ១ លីត្រ សម្រាប់ប្រេងសាំងធម្មតា និងតម្លៃ ៣ ៨០០រៀលក្នុង ១ លីត្រសម្រាប់ប្រេងម៉ាស៊ូត។ នេះបើយោងតាមសេចក្ដីជូនដំណឹងរបស់ក្រសួងពាណិជ្ជកម្មនៅថ្ងៃទី១ ខែធ្នូ នេះ។   នៅក្នុងសេចក្ដីជូនដំណឹងបានបញ្ជាក់ថា ផ្អែកតាមតម្លៃមធ្យមប្រេងឥន្ធនៈលើទីផ្សារអន្តជាតិ ថ្លៃលក់រាយប្រេងឥន្ធនៈពីថ្ងៃទី១ ដល់១០ ខែធ្នូ ឆ្នាំ២០២៤ និងត្រូវ លក់៤ ១៦២រៀលក្នុង ១ លីត្រ សម្រាប់ប្រេងសាំងធម្មតា និង ៤ ០៦២រៀលក្នុងលីត្រសម្រាប់ប្រេងម៉ាស៊ូត។   ប៉ុន្ដែដោយអនុវត្តតាមគោលការណ៍ដែលដាក់ចុះដោយសម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រ កម្ពុជា នីតិកាលទី៦ នៃរដ្ឋសភា ក្នុងគោលបំណងជួយសម្រួលដល់ជីវភាពរាស់ប្រជាពលរដ្ឋ និងដោយមានការចូលរួមចំណែកពីក្រុមហ៊ុន ចែកចាយប្រេងឥន្ធនៈនៅកម្ពុជា សម្តេចមហាជនធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា នីតិកាលទី៧ នៃរដ្ឋសភា បានអនុញ្ញាតឱ្យបន្តបញ្ចុះតម្លៃលក់រាយប្រេងឥន្ធនៈនៅកម្ពុជាចំនួន ៦,៥ សេនដុល្លារក្នុង១លីត្រ។   ដូច្នេះថ្លៃលក់រាយប្រេងឥន្ធនៈសម្រាប់អនុវត្តចាប់ពីថ្ងៃទី១ ដល់១០ ខែធ្នូ ឆ្នាំ២០២៤ ទីចុះមក៣ ៩០០រៀលក្នុង ១ លីត្រសម្រាប់ប្រេង សាំងធម្មតានិង៣ ៨០០រៀលក្នុង ១ លីត្រសម្រាប់ប្រេងម៉ាស៊ូត។ យ៉ាងណាតម្លៃប្រេងឥន្ធនៈនេះបានកើនឡើងតម្លៃ ៥០ រៀល បើធៀបគ្នានឹងរយៈពេល ១០ មុនដែលមានតម្លៃ ៣ ៨៥០ រៀលក្នុង ១ លីត្រសម្រាប់សាំងធម្មតា និងតម្លៃ ៣ ៧៥០ រៀលនៅក្នុង ១ លីត្រ សម្រាប់ប្រេងម៉ាស៊ូត៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-01T06:58:07.127Z", "category": "ព័ត៌មានថ្មីៗ", "views": 1767, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
លាភធំណាស់! ត្រឹមតែ ១ខែសោះ ខេត្តសំណាងទាំង៣ នេះ អាចទាក់ទាញក្រុមហ៊ុនមកពីបរទេសចង់បោះទុនវិនិយោគជាមួយ	https://business-cambodia.com/articles/lucky-province-3	គិតត្រឹម១ខែ ក្នុងខែវិច្ឆិកា ឆ្នាំ២០២៤ កន្លងទៅនេះ មានក្រុមហ៊ុនធំបរទេសជាច្រើន បានបង្ហាញចំណាប់អារម្មណ៍ចង់មកបោះទុនវិនិយោគរកស៊ីជាមួយក្នុងខេត្តទាំង៣ ខាងក្រោមនេះ៖   ១.ខេត្តតាកែវ   កាលពីដើមខែវិច្ឆិកា កន្លងទៅនេះ ក្រុមហ៊ុន Danong Development Group ដែលមកពីប្រទេសចិន បានសម្រេចជ្រើសរើសខេត្តតាកែវ ដើម្បីវិនិយោគនៅក្នុងវិស័យកសិកម្ម នាពេលឆាប់ៗខាងមុខនេះផងដែរ។   នៅក្នុងជំនួបជាមួយ ឯកឧត្តម វ៉ី សំណាង អភិបាល នៃគណៈអភិបាលខេត្តតាកែវ និង លោក Zhao Shujie ប្រធានក្រុមហ៊ុន Danong Development Group ក៏បានជម្រាបជូនអំពីគោលបំណង និងទិសដៅនៃគម្រោងវិនិយោគលើវិស័យកសិកម្មនៅកម្ពុជា ដែលក្នុងនោះក្រុមហ៊ុនមានការចាប់អារម្មណ៍យ៉ាងខ្លាំង ក្នុងវិនិយោគនៅក្នុងខេត្តតាកែវ ដែលជាខេត្តដ៏មានសក្តានុពលមួយ លើវិស័យកម្ម នៅក្នុងចំណោមបណ្ដាខេត្តផ្សេងៗ របស់ប្រទេសកម្ពុជា ។ ២.ខេត្ដកំពង់ស្ពឺ   កាលពីថ្ងៃទី៨ ខែវិច្ឆិកា ឆ្នាំ២០២៤ ក្រុមហ៊ុន Golden Intergrity International Investment Group បានបើកការដ្ឋានសាងសង់ គម្រោងសួនឧស្សាហកម្មវាយនភណ្ឌបៃតងកម្ពុជា ដែលមានទីតាំងស្ថិតនៅក្នុងភូមិឈើនាង ឃុំតាំងស្យា ស្រុកភ្នំស្រួច ខេត្តកំពង់ស្ពឺ។ ដែលគម្រោងដ៏សំខាន់មួយនេះត្រូវបានសាងសង់នៅលើផ្ទៃដីសរុប ៥០០ ហិកតា មានទុវិនិយោគប្រមាណ ៥ លានដុល្លារ។   គម្រោងអភិវឌ្ឍន៍សួនឧស្សាហកម្មវាយនភណ្ឌបៃតងកម្ពុជានេះផ្តោតលើការបង្កើតឱ្យបាន នូវសួនឧស្សាហកម្មវាយនភណ្ឌលំដាប់ជាតិកម្ពុជា និងបន្តអភិវឌ្ឍន៍ឱ្យក្លាយជាមូលដ្ឋានផលិតកម្ម ផ្គត់ផ្គង់ដ៏សំខាន់លើ ឧហ្សាហកម្ម បោះពុម្ភ ជ្រលក់ពណ៍ និងអេឡិចកូប្លាតីងស្បែក ក្នុងតំបន់អាស៊ានផងដែរ។   ៣. ខេត្តមណ្ឌលគិរី កាលពីដើមខែវិច្ឆិកា ថ្មីៗនេះក្រុមហ៊ុន Zhongjiao Tongli ដែលមានមូលដ្ឋាននៅក្រុងស៊ីអាន (Xi'an) បានបង្ហាញចំណាប់អារម្មណ៍ចង់វិនិយោគលើវិស័យកសិកម្មនៅកម្ពុជា ជាពិសេសគឺចង់វិនិយោគក្នុងខេត្តមណ្ឌលគិរី។ ក្រុមហ៊ុន Zhongjiao Tongli មានមូលដ្ឋាននៅក្រុងស៊ីអាន (Xi'an) និងមានប្រតិបត្តិការអាជីវកម្មលើវិស័យពាណិជ្ជកម្ម កសិកម្ម ថាលពលស្អាត និងប្រព័ន្ធដឹកជញ្ជូនឆ្លាតវៃ។ ក្រុមហ៊ុនក៏បាននិងកំពុងវិនិយោគលើវិស័យកសិកម្មនៅកម្ពុជា ដែលមានដូចជា ដំណាំចេក និងស្វាយ នៅតាមបណ្ដាខេត្តមួយចំនួន ដូចជា ខេត្តរតនគិរី ខេត្តមណ្ឌលគិរី និងខេត្តស្ទឹងត្រែងផងដែរ៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-01T05:21:51.744Z", "category": "ចាប់ផ្តើមអាជីវកម្ម", "views": 614, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
កុំបារម្ភ! ឈប់ធ្វើការក៏នៅអាចប្រើ ប.ស.ស បានដែរ ឱ្យតែគោរពតាមលក្ខខណ្ឌមួយនេះ	https://business-cambodia.com/articles/when-you-stop-work	ប្រសិនបើលោកអ្នកជាសមាជិក ប.ស.ស. និងមានប័ណ្ណសមាជិក ប.ស.ស. ហើយបានឈប់បម្រើការងារ នោះប័ណ្ណសមាជិក ប.ស.ស. របស់លោកអ្នកនៅតែអាចបន្តប្រើប្រាស់បាន ដោយគោរពទៅតាមលក្ខខណ្ឌកំណត់ដូចខាងក្រោម៖   នៅក្នុងករណីលោកអ្នកបានធ្វើប័ណ្ណសមាជិក ប.ស.ស. រួចរាល់ និងថៅកែ ឬម្ចាស់ក្រុមហ៊ុនរបស់អ្នក បានប្រកាសភាគទានមក ប.ស.ស. បានចំនួន ២ខែជាប់គ្នា ហើយអស់កាតព្វកិច្ចបង់ភាគទាន (ឈប់ធ្វើការ) នោះលោកអ្នកមានសិទ្ធិទទួលបានការប្រើប្រាស់សេវា ប.ស.ស. បានចំនួន ២ខែបន្ទាប់ (គិតចាប់ពីថ្ងៃប្រកាសភាគទានខែទី២) នៅគ្រប់មន្ទីរពេទ្យដៃគូ ប.ស.ស. ។ គួរបញ្ជាក់ថា សម្រាប់ព័ត៌មានបន្ថែម សូមទំនាក់ទំនងមកកាន់លេខ ១២៩៧ ឬ ១២៨៦ ឬតាមរយៈប្រព័ន្ធផ្សព្វផ្សាយបណ្តាញសង្គមរបស់យើងបាន៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-01T04:36:55.798Z", "category": "ចាប់ផ្តើមអាជីវកម្ម", "views": 642, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុនរ៉ូយ៉ាល់គ្រុបហ្វាន់ របស់អ្នកឧកញ៉ា គិត ម៉េង បើកសម្ពោធជាផ្លូវការមូលនិធិឯកជនគម្រោងវិនិយោគរួមចំនួន២ មានឈ្មោះថា «Fixed Income Funds និង Distressed Asset Fund»	https://business-cambodia.com/articles/royal-group-fund	ក្រុមហ៊ុន រ៉ូយ៉ាល់ គ្រុប ហ្វាន់ ដែលជាក្រុមហ៊ុនបុត្រសម្ព័ន្ធរ៉ូយ៉ាល់គ្រុប មានកិត្តិយសប្រកាសសម្ពោធជាផ្លូវការនៃគម្រោងវិនិយោគរួមចំនួនពីរ ដែលនឹងចូលរួមក្នុងការពង្រីកគម្រោងវិនិយោគបន្ថែម លើគម្រោងវិនិយោគដែលមានស្រាប់នៅក្នុងទីផ្សារ ព្រមទាំងចូលរួមអភិវឌ្ឍបន្ថែមលើមូលធនទីផ្សាររបស់កម្ពុជា ដើម្បីជាអត្ថប្រយោជន៍បន្ថែមដល់វិនិយោគិនថ្មីៗ ក៏ដូចជាវិនិយោគិនដែលមានស្រាប់នៅក្នុងប្រទេសកម្ពុជា។   គម្រោងវិនិយោគរួមចំនួនពីរ របស់ក្រុមហ៊ុន រ៉ូយ៉ាល់ គ្រុប ហ្វាន់ ដែលដាក់សម្ពោធជាផ្លូវការនាថ្ងៃទី ២៩ខែ វិច្ឆិកា ឆ្នាំ ២០២៤នេះ មានឈ្មោះថា «Fixed Income Funds និង Distressed Asset Fund» គឺជាគម្រោងវិនិយោគគ្មានកាលកំណត់ ដែលបង្កើតឡើងជូនដល់វិនិយោគិន ដើម្បីជាឱកាសសម្រាប់ការអភិវឌ្ឍន៍សេដ្ឋកិច្ចដ៏រឹងមាំនៅក្នុងប្រទេសកម្ពុជា។ ពិធីសម្ពោធនេះត្រូវបានរៀបចំធ្វើឡើងក្រោមវត្តមានដ៏ខ្ពង់ខ្ពស់ ឯកឧត្តម ស៊ូ សុជាតិ ប្រតិភូរាជរដ្ឋាភិបាលទទួលបន្ទុកជាអគ្គនាយកនៃនិយ័តករមូលបត្រកម្ពុជា (ន.ម.ក.) ដោយមានការអញ្ជើញចូលរួមពីអ្នកឧកញ៉ា គិត ម៉េង ប្រធានក្រុមប្រឹក្សាភិបាល និងអគ្គនាយកប្រតិបត្តិក្រុមហ៊ុន រ៉ូយ៉ាល់គ្រុប និងលោកជំទាវអ្នកឧកញ៉ា ម៉ៅ ចំណាន គិត ម៉េង អនុប្រធានក្រុមប្រឹក្សាភិបាលក្រុមហ៊ុន រ៉ូយ៉ាល់គ្រុប ព្រមទាំងឥស្សរជន និងភ្ញៀវកិត្តិយសជាច្រើនរូបទៀត។   ក្រោមការដឹកនាំរបស់អ្នកឧកញ៉ា គិត ម៉េង ក្រុមហ៊ុន រ៉ូយ៉ាល់ គ្រុប បាន និងកំពុងដើរតួនាទីយ៉ាងសំខាន់ក្នុងការចូលរួមអភិវឌ្ឍសេដ្ឋកិច្ចនៅក្នុងព្រះរាជាណាចក្រកម្ពុជា ចាប់តាំងពីក្រុមហ៊ុនបានបង្កើតឡើងនៅក្នុងឆ្នាំ ១៩៩១។ ក្នុងពេលជាមួយគ្នានេះ យើងសង្ឃឹមថា នឹងអាចមានការអភិវឌ្ឍគម្រោងវិនិយោគស្រដៀងគ្នានេះឲ្យបានទូលំទូលាយដល់ការវិនិយោគសាធារណៈ ដូច្នេះវិនិយោគិនដែលមានការចាប់អារម្មណ៍ នឹងអាចទទួលបានអត្ថប្រយោជន៍ពីការអភិវឌ្ឍន៍ និងភាពជោគជ័យរបស់ប្រទេសកម្ពុជា។ ក្រុមហ៊ុន រ៉ូយ៉ាល់ គ្រុប ហ្វាន់ បានបង្កើតឡើងនៅក្នុងឆ្នាំ ២០២២ ហើយក្នុងរយៈពេលពីរឆ្នាំកន្លងមកនេះ ក្រុមហ៊ុនបានអភិវឌ្ឍក្រុមការងារទាំងក្នុង និងក្រៅប្រទេស ដែលមានការយល់ដឹងស៊ីជម្រៅលើសេដ្ឋកិច្ចក្នុងស្រុក និងមានការអនុវត្តន៍ និងអភិបាលកិច្ចល្អបំផុត ដែលជាមូលដ្ឋាននៃគម្រោងវិនិយោគទាំងនេះ។ នេះនឹងផ្តល់ជូននូវភាពសំបូរបែបដល់វិនិយោគិន និងស្ថាប័នវិនិយោគជាច្រើនផ្សេងទៀត ដើម្បីចូលរួមទទួលបានឱកាសដែលផ្តល់ដោយសេដ្ឋកិច្ចកម្ពុជា។   គម្រោងវិនិយោគទាំងពីរនេះ មានកម្រិតហានិភ័យខុសៗគ្នា តែការអនុវត្តតាមលក្ខខណ្ឌដ៏តឹងរឹង រួមជាមួយការគ្រប់គ្រងយ៉ាងហ្មត់ចត់ក្នុងការវិភាគ ដើម្បីបង្កើនឱកាសវិនិយោគដែលមានសក្តានុពល។  ក្រុមហ៊ុន រ៉ូយ៉ាល់ គ្រុប ហ្វាន់ គឺជាក្រុមហ៊ុនគ្រប់គ្រងមូលនិធិ ដែលទទួលបានអាជ្ញាប័ណ្ណពីនិយ័តករមូលបត្រកម្ពុជា ក្នុងការផ្តល់ជូនការវិនិយោគមូលនិធិដល់វិនិយោគិនក្នុងស្រុក និងក្រៅស្រុក ក្រោមគម្រោងវិនិយោគរួម។ បេសកកម្មរបស់ក្រុមហ៊ុន រ៉ូយ៉ាល់ គ្រុប ហ្វាន់ គឺជួយដល់អតិថិជនដែលវិនិយោគ ក្នុងការបង្កើតផលចំណេញតាមរយៈការស្វែងយល់ពីទីផ្សារដ៏ស្មុកស្មាញនេះតាមរយៈជំនាញ និងបទពិសោធន៍របស់យើង។ ក្រោមការផ្សារភ្ជាប់អត្ថប្រយោជន៍របស់ក្រុមហ៊ុនជាមួយអតិថិជន ដូច្នេះអតិថិជនដែលវិនិយោគទាំងអស់ នឹងអាចទទួលបានប្រាក់ចំណេញ និងធានាបាននូវអនាគតដ៏ល្អសម្រាប់អតិថិជន និងក្រុមគ្រួសាររបស់ពួកគេ។   គម្រោង Fixed Income Fund គឺជាគម្រោងមូលនិធិដែលមានការបត់បែន និងផ្តល់ជូនប្រាក់កម្រៃដោយសេ្ថរភាព។ គម្រោងនេះ គឺផ្តោតសំខាន់លើការវិនិយោគលើផលិតផលគម្រោងវិនិយោគ ដែលមានគុណភាពខ្ពស់ ដូចជា ប័ណ្ណបំណុល និងការដាក់ប្រាក់បញ្ញើរមានកាលកំណត់ជាមួយស្ថាប័ន ដែលមានអាជ្ញាប័ណ្ណ និងមានប្រតិបត្តិការនៅក្នុងព្រះរាជាណាចក្រកម្ពុជា។ ការប្រើប្រាស់វិធីសាស្រ្តផ្សេងៗ ដើម្បីធានាឲ្យបាននូវការកាត់បន្ថយហានិភ័យខ្ពស់ ស្របពេលជាមួយការទាញយកសក្តានុពលកំណើនដ៏រឹងមាំ និងសេ្ថរភាពសេដ្ឋកិច្ចនៃទីផ្សារហិរញ្ញវត្ថុរបស់ប្រទេសកម្ពុជា។ចំណែកគម្រោង Distressed Asset Fund បានបង្កើតឡើងដើម្បីផ្តល់ផលចំណេញពីទីផ្សារ តាមរយៈការទាញយកឱកាសទីផ្សារដែលតម្លៃរបស់ទ្រព្យកំពុងមានការធ្លាក់ចុះ។  គម្រោងវិនិយោគទាំងពីរនេះ ត្រូវបានកំណត់និងវិនិយោគជាយុទ្ធសាស្រ្តលើ ទ្រព្យកម្មសិទ្ធិដែលមានបញ្ហា ឬហៅថា Distressed Assets ដោយការវិភាគពីទីផ្សារ និងអ្នកជំនាញគ្រប់គ្រងទ្រព្យកម្មសិទ្ធិ។  គម្រោងនេះនឹងស្វែងរកឱកាស និងបទពិសោធន៍វិនិយោគផ្សេងៗដើម្បីធានាថាវិនិយោគិន នឹងទទួលបានអត្ថប្រយោជន៍ និងផលកម្រៃខ្ពស់ ដែលក្រុមហ៊ុននឹងផ្តល់ជូន៕	{ "spider_name": "businesscambodia", "scrape_at": "2025-06-14_19:39:57", "date_created": "2024-12-01T02:57:51.208Z", "category": "PR", "views": 144, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
សាលារៀន អន្តរទ្វីប អាមេរិកាំង (AIS) ប្រារព្ធពិធីប្រគល់មេដាយ បណ្ណសរសើរ និងរង្វាន់លើកទឹកចិត្ត ជូនដល់សិស្សពូកែនិទ្ទេស A ចំនួន៦០រូប	https://business-cambodia.com/articles/aid-of-grade-a	នៅព្រឹកថ្ងៃទី៣០ ខែវិច្ឆិកា ឆ្នាំ២០២៤ គណៈគ្រប់គ្រងសាលារៀន អន្តរទ្វីប អាមេរិកាំង (AIS) បានរៀបចំប្រារព្ធពិធីប្រគល់មេដាយ បណ្ណសរសើរ និងរង្វាន់លើកទឹកចិត្តជូនដល់សិស្សពូកែនិទ្ទេស A ក្នុងការប្រឡងសញ្ញាបត្រមធ្យមសិក្សាទុតិយភូមិ (បាក់ឌុប) ឆ្នាំសិក្សា២០២៣-២០២៤ ចំនួន៦០រូប ដោយមានការចូលរួមអបអរសាទរយ៉ាងច្រើនកុះករពីសំណាក់គណៈគ្រប់គ្រងសាលា លោកគ្រូ អ្នកគ្រូ សិស្សានុសិស្ស មាតាបិតា អ្នកអាណាព្យាបាល និងភ្ញៀវកិត្តិយសនៅសាលប្រជុំ ផល គួច នៃសាលារៀន អន្តរទ្វីប អាមេរិកាំង សាខាទួលគោក។     នៅក្នុងអង្គពិធីនាព្រឹកនេះ លោកស្រី រស់ យ៉ាណា ប្រធាន នៃសាលារៀន អន្តរទ្វីប អាមេរិកាំង បានថ្លែងកោតសរសើរ និងអបអរសាទរដល់សិស្សឆ្នើមនិទ្ទេស A ដែលបានខិតខំប្រឹងប្រែងក្នុងការសិក្សារៀនសូត្ររហូតមករហូតទទួលបាននូវជោគជ័យក្នុងការសិក្សាគួរជាទីមោទនៈ ពិសេសគឺលទ្ធផលក្នុងប្រឡងសញ្ញាមធ្យមសិក្សាទុតិយភូមិសម័យប្រឡង ០៨ តុលា ២០២៤ ដែលសិស្សទទួលបាននិទ្ទេស A រហូតដល់ចំនួន៦០រូប។ លោកស្រីបានហៅសិស្សឆ្នើមទាំងនេះថាជា “ដួងតារាប្រចាំឆ្នាំ (Stars of the Year)” របស់សាលាដែលគួរឱ្យកោតស្ញប់ស្ញែងបំផុត ហើយដើម្បីជាការលើកទឹកចិត្តដល់សិស្សឆ្នើមទាំង៦០រូប សាលារៀន អន្តរទ្វីប អាមេរិកាំង បានប្រគល់នូវមេដាយ បណ្ណសរសើរ រួមទាំងកុំព្យូទ័រយួរដៃ (Laptop) ម្នាក់មួយគ្រឿងផងដែរ។ លោកស្រីបានថ្លែងអំណរគុណទៅដល់សិស្សានុសិស្ស មាតាបិតា អ្នកអាណាព្យាបាលសិស្ស លោកគ្រូ អ្នកគ្រូ និងបុគ្គលិកទាំងអស់ដែលបានខិតខំចូលរួមចំណែកទាំងអស់គ្នាបំពេញនូវកាតព្វកិច្ចសម្រេចឱ្យបាននូវលទ្ធផលដ៏វិសេសវិសាលមួយនេះ។   គួរបញ្ជាក់ដែរថា សាលារៀន អន្តរទ្វីប អាមេរិកាំង (AIS) ផ្តោតសំខាន់លើគុណភាព វិន័យ និងសេវាកម្ម ដែលបានញ៉ាំងឱ្យគុណភាពអប់រំនៅសាលារៀន អន្តរទ្វីប អាមេរិកាំង (AIS) កាន់តែប្រសើរឡើងពីមួយឆ្នាំទៅមួយឆ្នាំ ជាពិសេសគឺចំនួនសិស្សានុសិស្សមានការកើនឡើងជាលំដាប់ ដែលអាចឱ្យសាលាបើកពង្រីកនូវសាខារបស់ខ្លួនរហូតដល់១២សាខានាឆ្នាំសិក្សា២០២៤-២០២៥ ដែលទើបបើកបវេសនកាលសិក្សានាថ្មីៗនេះ៕	{ "spider_name": "businesscambodia", "scrape_at": "2025-06-14_19:39:57", "date_created": "2024-11-30T09:26:45.752Z", "category": "PR", "views": 143, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
បុរី ប៉េង ហួត និង ធនាគារ ហុង លីអុង សហការគ្នាផ្ដល់កម្ចីទិញផ្ទះអត្រាការប្រាក់ត្រឹមតែ 7% មិនធ្លាប់មានពីមុនមក	https://business-cambodia.com/articles/borey-penghout-and-hong-leong-bank	ភ្នំពេញ- នាថ្ងៃទី 29 ខែ វិច្ឆិកា ឆ្នាំ 2024 បុរី ប៉េង ហួត ដែលជាក្រុមហ៊ុនអភិវឌ្ឍលើអចលនទ្រព្យឈានមុនគេមួយនៅកម្ពុជា និងធនាគារ ហុង លីអុង ដែលជាគ្រឹះស្ថានហិរញ្ញវត្ថុដ៏លេចធ្លោមួយដែរនោះ បានសហការគ្នាជាដៃគូយុទ្ធសាស្ត្រ ដើម្បីផ្ដល់កម្ចីទិញផ្ទះដល់អតិថិជនដែលមានបំណងចង់បង់រំលស់ក្នុងលក្ខខណ្ឌដ៏ពិសេសបំផុត។     កិច្ចសហការនេះនឹងផ្តល់ឱ្យអតិថិជនដែលទិញផ្ទះនូវឱកាសដែលមិនធ្លាប់មានពីមុនមក ដោយផ្ដល់ជូននូវអត្រាការប្រាក់ប្រកួតប្រជែងទាបបំផុតរហូតដល់ 7% ក្នុងមួយឆ្នាំ រយៈពេលរហូតដល់ 25ឆ្នាំ សម្រាប់ការទិញផ្ទះដែលសាងសងរួចរាល់ ដែលជាការផ្តល់ជូនយ៉ាងពិសេសមិនធ្លាប់មានពីមុនមក។ អ្វីដែលកាន់តែពិសេសបន្ថែមទៀតនោះ គឺនៅបុរី ប៉េង ហួត មានផ្ទះសាងសង់រួច 100% អាចចូលរស់នៅបានត្រឹមតែ 1 សប្ដាហ៍ដោយមិនចាំបាច់រង់ចាំយូរ។     ពិធីចុះហត្ថលេខានេះធ្វើឡើងនៅទីតាំងការិយាល័យលក់ផ្ទះ បុរី ប៉េង ហួត គម្រោងហ្គ្រេនស្ដា ផ្លាទីនីម ផ្លូវជាតិលេខ ១ ខណ្ឌច្បារអំពៅ រយៈពេលពីម៉ោង ៩:០០ ព្រឹក ដល់ ១១:០០ ព្រឹក។ កិច្ចសហការនេះ គឺមានគោលបំណងផ្តល់ឱកាសដ៏ពិសេសសម្រាប់អតិថិជនដែលមានបំណងប្រាថ្នាចង់បានផ្ទះក្នុងក្ដីស្រមៃរបស់ខ្លួននៅបុរី ប៉េង ហួត។ ភាពជាដៃគូរវាង បុរី ប៉េងហួត និងធនាគារ ហុង លីអុង នេះ បានបញ្ជាក់ពីការប្តេជ្ញាចិត្តរបស់បុរី និង ធនាគារ ក្នុងការផ្តល់ជូននូវអត្ថប្រយោជន៍ដ៏ពិសេស និងភាពងាយស្រួលដល់អតិថិជនក្នុងការទិញផ្ទះតាមរយៈការផ្តល់កញ្ចប់ប្រាក់កម្ចីទិញផ្ទះដ៏ពិសេសនេះ ។     ដើម្បីទទួលបានព័ត៌មានកាន់តែច្បាស់ លោកអ្នកអាចអញ្ជើញទៅកាន់ការិយាយល័យលក់ផ្ទះរបស់បុរី ប៉េង ហួតគ្រប់ទីតាំង ដូចជានៅ គម្រោង ហ្គ្រេនស្ដា ផ្លាទីនីម (ផ្លូវជាតិលេខ១) គម្រោង ដឹស្ដា ដាយមិន (ផ្លូវ ៦០ ម៉ែត្រ) គម្រោង ដឹស្ដា មេរាហ្កាដិន (ផ្លូវ ៥០ ម៉ែត្រ) និង គម្រោង ដឹស្ដា មុនីរ៉ាហ៍ (ផ្លូវជាតិលេខ ៦A) ឬ ទាក់ទងទៅសហការីរបស់ក្រុមហ៊ុនបុរី ប៉េង ហួតតាមរយៈលេខទូរសព្ទ 016/017 596 789 ៕	{ "spider_name": "businesscambodia", "scrape_at": "2025-06-14_19:39:57", "date_created": "2024-11-30T09:08:44.874Z", "category": "PR", "views": 74, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
អគារតាំងបង្ហាញរថយន្តអគ្គិសនីដ៏ប្រណិតDEEPALបានបើកសម្ពោធជាផ្លូវការ កាលពីថ្ងៃទី២៩ខែវិច្ឆិកា ឆ្នាំ២០២៤	https://business-cambodia.com/articles/deepal	ពិធីសម្ពោធអគារតាំងបង្ហាញរថយន្តអគ្គិសនីដ៏ប្រណិត𝐃𝐄𝐄𝐏𝐀𝐋 បានបើកដំណើរការជាផ្លូវការនៅក្នុងប្រទេសកម្ពុជាកាលពីព្រឹកថ្ងៃទី២៩ខែវិច្ឆិកា ឆ្នាំ២០២៤ នេះដោយមានអធិបតីភាព លោក ងន សាំង ដែលជាអគ្គនាយករបស់ក្រុមហ៊ុន អ អិម អេ (ខេមបូឌា) រួមទាំងលោកស្រី Gao Ying នាយិការងគ្រប់គ្រងទូទៅរបស់ក្រុមហ៊ុន CHANGAN AUTO MOBILE ប្រចាំនៅតំបន់អាសុីអាគ្នេយ៍ និងវត្តមានភ្ញៀវកិត្តិយសមកពីក្រុមហ៊ុនដែលជាដៃគូ អ្នកសាព័ត៌មាន ក៏ដូចជាអ្នកបង្កើតមាតិកាលើរថយន្តល្បីៗជាច្រើនរូប។      នៅក្នុងថ្លែងសុន្ទរកថា លោកអគ្គនាយកក្រុមហ៊ុន អ អឹម អេ បានបង្ហាញពីភាពជោគជ័យក្នុងការលក់រថយន្តដែលនាំចូលដោយក្រុមហ៊ុន អ អិម អេ (ខេមបូឌា) កន្លងមកនិងភាពល្បីល្បាញនៃម៉ាកយីហោDEEPALនៅក្នុងទីផ្សារប្រទេសកម្ពុជាក៏ដូចជាទីផ្សារនៅឯបរទេសដ៏ទៃទៀត។ លោកអគ្គនាយកក៏បានបង្ហាញពីការប្តេជ្ញាចិត្តក្នុងការផ្តល់នៅនូវរថយន្តដែលមានគុណភាពខ្ពស់ បច្ចេកវិទ្យាទំនើបឈានមុខ និងជាពិសេសគឺផ្តល់ជូននូវសេវាកម្មល្អបំផុតចំពោះអតិថិជន ក្រោយពេលទិញរថយន្តរួចពីក្រុមហ៊ុន អ អិម អេ (ខេមបូឌា) ដែលជាក្រុមហ៊ុននាំចូលនិងចែកចាយផ្តាច់មុខនូវរថយន្តអគ្គិសនីម៉ាកDEEPAL។     គួរបញ្ជាក់ផងដែរថា អគារតាំងបង្ហាញរថយន្តDEEPALនេះត្រូវបានរចនាយ៉ាងលេចធ្លោ និងប្រកបដោយផាសុកភាព ជាពិសេសត្រូវបានជ្រើសរើសយកទីតាំងដែលល្អបំផុតនៅក្នុងទីក្រុង ដែលផ្តល់ភាពងាយស្រួលជូនដល់អតិថិជនក្នុងការទស្សនារថយន្តផ្ទាល់ ក៏ដូចជាមកធ្វើការបើកបរសាកល្បងរថយន្តអគ្គិសនី DEEPALទាំងពីរម៉ូដែលគឺ L07 និង S07ដែលមានទីតាំងគឺស្ថិតនៅលើមហាវិថីព្រះមុនីវង្ស សង្កាត់ បឹងត្របែក ខណ្ឌ ចម្ការមន រាជធានីភ្នំពេញ ទល់មុខក្រសួងអភិវឌ្ឍន៍ជនបទ។   សម្រាប់ព័ត៌មានបន្ថែម អំពីរថយន្តអគ្គិសនី DEEPAL អតថិជនអាចទំនាក់ទំនងតាមរយៈ ៖• Facebook Page: 𝐃𝐞𝐞𝐩𝐚𝐥 𝐂𝐚𝐦𝐛𝐨𝐝𝐢𝐚 https://www.facebook.com/share/1Dsjtk6pub/?mibextid=LQQJ4d• លេខទូរស័ព្ទ៖ 𝟎𝟕𝟖 𝟗𝟗𝟗 𝟕𝟗𝟓• 📥Chanel Telegram: https://t.me/ChanganCambodiaOfficial• 📥Chanel Telegram: https://t.me/DEEPALCAMBODIA• ទីតាំង Google Map: https://bit.ly/3ZlgUhs អំពី CHANGAN AUTO៖បច្ចុប្បន្ននេះរថយន្ត CHANGAN បានកំពុងវាយលុកលើទីផ្សារធំៗជាច្រើន ក្នុងនោះមានច្រើនជាង ៤០ ប្រទេសដែលបានទទួលសិទ្ធលក់ដូចជាប្រទេសរុស្ស៊ី, សហភាពអារ៉ាប់រួម, អារ៉ាប៊ីសាអ៊ូឌីត, អេស៊ីប, កាតា, អាហ្សង់ទីន, កូឡុំប៊ី, ឈីលី, នីហ្សេរីយ៉ា, ម៉ាឡេស៊ី, វៀតណាម, ហ្វីលីពីន, និងប៉ាគីស្ថានផងដែរ។Changan មានបទពិសោធផលិតរថយន្តជាង៤០ឆ្នាំ មានវិស្វករ និងអ្នកបច្ចេកទេស 18000នាក់ មកពី៣០ប្រទេសជុំវិញពិភពលោក មានវិទ្យាស្ថានស្រាវជ្រាវនិងអភិវឌ្ឍន៍ R&D នៃទីក្រុងចំនួន១០ សំខាន់ៗនៅក្នុងប្រទេសប៉ែកអុឺរ៉ុប និង អាសុី។ រថយន្តCHANGAN ទទួលបានពានរង្វាន់លើផ្នែកឌីស្សាញ ជាច្រើន លើឆាកអន្តរជាតិក្នុងនោះ DEEPAL L07 ទទួលបានពាន Reddot Product Design ក្នុងឆ្នាំ២០២៣ ពីស្ថាប័ន Reddot៕	{ "spider_name": "businesscambodia", "scrape_at": "2025-06-14_19:39:57", "date_created": "2024-11-30T05:20:01.973Z", "category": "PR", "views": 117, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ពិព័រណ៍បញ្ចុះតម្លៃខ្នាតធំនាឳកាសបុណ្យចូលឆ្នាំចិន មានជិត៣០០ស្តង់ បញ្ចុះតម្លៃកក់ស្តង់រហូតដល់ ១៥% ត្រឹមចុងខែធ្នូ	https://business-cambodia.com/articles/khb-event-discount-15-in-dec	ភ្នំពេញ៖ នាឱកាសការប្ររព្ធពិធីបុណ្យចូលឆ្នាំចិន-វៀតណាម នៅពេលខាងមុខនេះ  ក្រុមហ៊ុន KHB Events នឹងរៀបចំមហាព្រឹត្តិការណ៍ពិព័រណ៍លក់បញ្ចុះតម្លៃខ្នាតធំឈ្មោះ Cambodia Annual Mega Sales 2025 ដែលនឹងផ្តល់ការបញ្ចុះតម្លៃកក់ស្តង់រហូតដល់១៥% សម្រាប់ការកក់ស្តង់នៅត្រឹមដំណាច់ខែធ្នូ ឆ្នាំ២០២៤នេះ ។ ក្រុមហ៊ុន KHB Events  បានប្រកាសឱ្យអតិថិជនដែលមានបំណងចុះឈ្មោះចូលរួមមហាព្រឹត្តិការណ៍ខាងលើនេះ ទាំងអស់សូមប្រញ៉ាប់រួសរាន់អញ្ជើញមកកក់ស្តង់ពិពណ៌ចាប់ពីពេលនេះ ព្រោះមហាព្រឹត្តិការណ៍ Cambodia Annual Mega Sales 2025 នៅសល់ប្រហែល១០០ស្តង់ចុងក្រោយប៉ុណ្ណោះ ខណៈមហាព្រឹត្តិការណ៍នេះ នឹងមានការចូលរួមពីអតិថិជនដែលមានសក្តានុពលយ៉ាងហោចណាស់ជាង ១0ម៉ឺននាក់។ បើតាមក្រុមហ៊ុន មហាព្រឹត្តិការណ៍នេះ នឹងរៀបចំមានរយៈពេល៣ថ្ងៃចាប់ពីថ្ងៃទី17 ដល់ថ្ងៃទី19 ខែមករា ឆ្នាំ ២០២៥ ដែលវានឹងក្លាយទៅជាពេលវេលាដ៏រីករាយនាឳកាសការប្រារព្ធពិធីបុណ្យចូលឆ្នាំចិន-វៀតណាម សម្រាប់អ្នកទិញមកពីជុំវិញរាជធានីភ្នំពេញដើម្បីទទួលយកទំនិញដែលមានគុណភាពល្អៗនិងតម្លៃសមរម្យព្រមទាំងមានការបញ្ចុះតម្លៃដ៏ច្រើនសន្ធឹកសន្ធាប់ផងដែរ។ ក្រុមហ៊ុន KHB Events រៀបចំព្រឹត្តិការណ៍ពិពណ៌ខាងលើនេះ មានបទពិសោធជាង១០ឆ្នាំ   និង បានប្តេជ្ញាខិតខំយ៉ាងខ្លាំងក្នុងការធ្វើឲ្យព្រឹត្តិការណ៍ Cambodia Annual Mega Sales 2025 នេះនឹងក្លាយទៅជាឱកាសសម្រាប់បណ្តាក្រុមហ៊ុនអាជីវកម្មនានាក្នុងការដាក់តាំងបង្ហាញទីផ្សារឬដាក់លក់ផលិតផលបញ្ចុះតម្លៃរបស់ខ្លួនឲ្យបានកាន់តែច្រើនបន្ថែមទៀតសម្រាប់ពេលវេលាដើមឆ្នាំ២០២៥នេះ។ ជាមួយគ្នានោះ ក្រុមហ៊ុន KHB Events បានប្រកាសធានាត្រៀមស្តង់លក់ដែលប្រកបដោយគុណភាពនិងភាពទាក់ទាញបំផុតចំនួនតែ៣០០កន្លែងប៉ុណ្ណោះសម្រាប់ប្រភេទអាជីវកម្មចម្រុះលើគ្រប់វិស័យចាប់តាងពីម៉ូដេល គ្រឿងអេឡិកត្រូនិក គ្រឿងតុបតែងគេហដ្ឋាន អចលនទ្រព្យ យានយន្ត ម្ហូបអាហារ និងសំភារៈប្រើប្រាស់ជាច្រើនប្រភេទផ្សេងទៀត ហើយក្រុមហ៊ុន ជឿជាក់ថាព្រឹត្តិការណ៍នេះនឹងក្លាយទៅជា ពិពណ៍ទិញទំនិញដ៏ពេញនិយមបំផុតសម្រាប់អ្នកដែលចូលរួមទស្សនានិងម្ចាស់ស្តង់ទំនិញទាំងអស់។ ទាក់ទិននឹងព្រឹត្តិការណ៍ពិព័រណ៍ Cambodia Annual Mega Sales 2025  នេះ  លោក ទឹម វុត្ថា នាយកគ្រប់គ្រងក្រុមហ៊ុន KHB Events  បានឡើងថា ការរៀបចំមហាព្រឹត្តិការណ៍ពិពណ៌ នៅចុងឆ្នាំនេះ  គឺជាផ្នែកមួយនៃការធ្វើទីផ្សារឱ្យទូលំទូលាយ និងជួយជំរុញសេដ្ឋកិច្ចរបស់ប្រទេសកម្ពុជា ឱ្យកាន់តែរីកចំរើនឡើងវិញ ក្រោយទទួលរងនូវផលប៉ះពាល់ពីវិបត្តិសេដ្ឋកិច្ចពិភពលោក។ លោកសង្កត់ទៀតថា អាជីវកម្មទាំងឡាយណាដែលមិនបានចូលរួមនៅក្នុងការតាំងពិព័រណ៍ ក៏ពិបាកលក់នូវផលិតរបស់ខ្លួនផងដែរ ។ បើទោះបីពួកគេពឹងផ្អែកខ្លាំងទៅលើប្រព័ន្ធអនឡាញដែលកំពុងមានប្រជាប្រិយភាពនាពេលបច្ចុប្បន្ននេះ ក៏មិនសូវមានការលក់ចេញច្រើនដូចការលក់ដូរនៅក្នុងកម្មវិធីពិពណ៌នេះនោះទេ ។ លោកបន្ថែមថា៖ «ដូច្នេះ   ការរៀបចំមហាព្រឹត្តិការណ៍ពិពណ៌ Cambodia Annual Mega Sales 2025 នៅដើមឆ្នាំ2025នេះ នឹងជួយលក់នូវផលិតផលរបស់ម្ចាស់អាជីវកម្ម ដែលនៅសល់ច្រើន អាចលក់លៀងឃ្លាំងក្នុងឱកាសនេះបាន ខណៈក្រុមហ៊ុនបច្ចុប្បន្ននេះ ក៏កំពុងមានការបញ្ចុះតម្លៃរហូតដល់ ១៥ % សម្រាប់ការកក់ស្តង់ផងដែរ«។ ជុំវិញបញ្ហានេះ លោកបណ្ឌិត ព្រំ វិសុទ្ធ ប្រធានមូលនិធិអេស៊ីលីដា-ចារឌីនសម្រាប់ការអប់ (AJF) បានទទួលស្គាល់ដែរថា  ការរៀបចំមហាព្រឹត្តិការណ៍ពិពណ៌ Cambodia Annual Mega Sales 2025 របស់ក្រុមហ៊ុន KHB Events នៅចុងឆ្នាំនេះ គឺឆ្លើយតបទៅនឹងបញ្ហាសេដ្ឋកិច្ចរបស់ប្រទេសកម្ពុជា ជាពិសេសជាព្រឹត្តិការណ៍ប្រមូលផ្តុំនូវម្ចាស់អាជីវកម្ម និងមុខទំនិញព្រមទាំងផលិតផលជាច្រើនប្រភេទលក់ជូនអ្នកចូលរួម។ មិនត្រឹមតែប៉ុណ្ណោះ អ្នកចូលរួមទស្សនា អាចចំណាថវិការបស់ខ្លួនទិញយកនូវផលិតផលក្នុងតម្លៃធូថ្លៃ និងមានគុណភាពខ្ពស់។ លោក សង្កត់ធ្ងន់ទៀតថា ក្រុមហ៊ុន KHB Events ជាក្រុមហ៊ុនរៀបចំពិពណ៌ដែលមានកេរ្តិ៍ឈ្មោះបោះសម្លេង  ជាពិសេសមានជំនាញ និងបទពិសោធន៍ពេញលេញក្នុងការរៀបចំព្រឹត្តិការណពិពណ៌ប្រចាំឆ្នាំអស់រយៈពេលជាច្រើនឆ្នាំមកហើយ។  លើសពីនេះទៀត លោកសង្កេតឃើញថា ការរៀបចំព្រឹត្តិការណ៍ពិពណ៌ពីពេលមុនៗ របស់ក្រុមហ៊ុន KHB Events ទទួលបាននូវការគាំទ្រច្រើន។ ជាមួយគ្នានេះ  លោកសង្ឃឹមថា ការរៀបចំមហាព្រឹត្តិការណ៍ពិពណ៌ Cambodia Annual Mega Sales 2025 របស់ក្រុមហ៊ុននៅងដើមឆ្នាំ២០២៥នេះ ក៏នឹងទទួលបានគាំទ្រពីប្រជាពលរដ្ឋ និងម្ចាស់អាជីវកម្មបន្ថែមទៀត ។ ជុំវិញបញ្ហានេះដែរ  លោក ផល សុខចំរើន នាយកប្រតិបតិ្ដរងទីផ្សារ ធនាគារ អេស៊ីលីដា ភីអិលស៊ី ដែលជាអ្នកឧបត្ថម្ភធំនៅក្នុងព្រឹត្តិការណ៍នេះ សបានឱ្យដឹងថា ក្រុមហ៊ុន KHB Events  គឺជាក្រុមហ៊ុនដែលមានវិជ្ជាជីវៈ  និងបទពិសោធន៍ខ្ពស់ក្នុងការរៀបចំមហាព្រឹត្តិការណ៍ពិពណ៌លំដាប់ថ្នាក់ជាតិ ខណៈធនាគារ ACLEDA គឺជាដៃគូរសហការរៀបចំដ៏សំខាន់នេះ ។ លោក ផល សុខចំរើន  បន្ថែមថា បើទោះបីជាសេដ្ឋកិច្ចពិភពលោក និងប្រទេសកម្ពុជានាពេលបច្ចុប្បន្ននេះ មិនសូវជាល្អក៏ដោយ  ក៏អាជីវកម្មនានានៅតែមានដំណើការទៅមុខដដែល។ មិនត្រឹមតែប៉ុណ្ណោះ មហាព្រឹត្តិការណ៍ពិពណ៌លំដាប់ថ្នាក់ជាតិនេះ នឹងជួយជំរុញកំណើនសេដ្ឋកិច្ចឱ្យដំណើការល្អឡើងវិញ តាមរយៈការចំណាយលុយទិញផលិតផលរបស់ប្រជាពលរដ្ឋប្រជាពលរដ្ឋនាឱកាសនោះ។ លោក សង្កត់ធ្ងន់ទៀតថា  ជាងនេះទៅទៀតមហាព្រឹត្តិការណ៍នេះ ក៏នឹងរួមចំណែកជួយដល់ម្ចាស់អាជីវកម្ម ឬក្រុមហ៊ុន ជួបគ្នាជាមួយអតិថិជនដោយផ្ទាល់ផងដែរ។ ជាមួយគ្នានោះ លោកបណ្ឌិត គង់ វិចិត្រា ស្ថាបនិក អង្គការមូលនិធីកុមារពិការ (KPF) ដែលជាដៃគូ សហការរៀបចំ Cambodia Annual Mega Sales 2025 ជាមួយ ក្រុមហ៊ុន KHB Events  បានចាត់ទុកព្រឹត្តិការណ៍នេះ មានសារៈសំខាន់ និងល្អបំផុត ក្នុងការជួយដល់ម្ចាស់ក្រុមហ៊ុន ឬម្ចាស់ផលិតផលក្នុងការលក់ផលិតផលលៀងឃ្លាំងរបស់ពួកគេនៅដើមឆ្នាំ និងបានផ្សព្វផ្សាយនូវផលិតផលរបស់ខ្លួនទៅកាន់អតិថិជនដោយផ្ទាល់ផងដែរ។ លោក បន្តថា មិនត្រឹមតែប៉ុណ្ណោះ  មហាព្រឹត្តិការណ៍នេះ ក៏នឹងរួមចំណែកជួយគាំទ្រដល់សង្គមតាមរយៈការផ្តល់នូវថវិកាមកពីការរៀបចំតាំងពិពណ៌នេះផងដែរ។  ដូច្នេះ លោក បានអំពាវនាវ ដល់ម្ចាស់សហគ្រាស ក្រុមហ៊ុន និងម្ចាស់ផលិតផលទាំងអស់ចូលរួមជួយទិញស្តង់ពិព័រណ៍ សម្រាប់ដាក់លក់នូវផលិតផលរបស់ខ្លួនឱ្យបានច្រើន ជាពិសេសពលរដ្ឋគ្រប់មជ្ឈដ្ឋានអញ្ជើញចូលរួមគាំទ្រ ឱ្យបានគ្រប់គ្នា៕ ដូច្នេះដើម្បីកុំឲ្យខកខានពេលវេលាដ៏អស្ចារ្យនេះនិងដើម្បីអាចជួបជាមួយនឹងអតិថិជន សម្រាប់រយៈពេល៣ថ្ងៃដោយគ្រាន់តែទំនាក់ទំនងមកកាន់ក្រុមការងារបស់ KHB Events ដើម្បីសាកសួរព័ត៌មានបន្ថែមអំពីការរៀបចំស្តង់។ 📆ថ្ងៃទី ១៧-១៩ ខែមករា ឆ្នាំ២០២៥ ⏰ ម៉ោង ៩:០០ ព្រឹក - ៩:០០ យប់ 📍ទីតាំង: មជ្ឍមណ្ឌលសន្និបាត និង ពិព័រណ៍កោះពេជ្រ 🔎ទស្សនិកជនដែលរំពឹងថាចូលរួមចំនួន ១០មុឺននាក់ ☎️ សម្រាប់ព័ត៌មានការកក់ស្តង់ និង ស្ព័នស័រ សូមទំនាក់ទំនង តាមទូរស័ព្ទ៖ 096 244 9880/016 806 804/060 815 515/ 010 94 76 40 Facebook Page: @KHB Events Website: www.khbevents.com   #khbevents   #CambodiaAnnualMegaSales2025	{ "spider_name": "businesscambodia", "scrape_at": "2025-06-14_19:39:57", "date_created": "2024-11-30T03:04:31.893Z", "category": "PR", "views": 97, "author": { "first_name": "Hang", "last_name": "Chhengly", "email": "hangchhengly@gmail.com" }, "quality_warning": [ "noisy" ] }
ធនាគារ វីង និង មជ្ឈមណ្ឌលបណ្តុះធុរកិច្ចថ្មី “តេជោ” រកឃើញជ័យលាភីធុរកិច្ចថ្មីបច្ចេកវិទ្យាពីកម្មវិធី “នវានុវត្តន៍បញ្ច្រាស” រដូវកាលទី៤	https://business-cambodia.com/articles/wing-bank-found-the-winner-of-innovation	មជ្ឈមណ្ឌលបណ្តុះធុរកិច្ចថ្មី “តេជោ” បានបិទបញ្ចប់កម្មវិធី “នវានុវត្តន៍បញ្ច្រាស” រដូវកាលទី ៤ ដោយជោគជ័យ ហើយបានរកឃើញបេក្ខជនជ័យលាភី ៥ក្រុម ចំពោះការបង្កើតបាននូវដំណោះស្រាយដ៏មានភាពច្នៃប្រឌិតរបស់ពួកគេដើម្បីដោះស្រាយបញ្ហាប្រឈមដែលរកឃើញដោយសាជីវកម្ម សមាគម ក៏ដូចជាភាគីពាក់ព័ន្ធនានានៅក្នុងប្រទេសកម្ពុជា។ ឯកឧត្តមបណ្ឌិត តាំង ងួនលី នាយកប្រតិបត្តិនៃមជ្ឈមណ្ឌលបណ្តុះធុរកិច្ចថ្មី "តេជោ" បានថ្លែងថា៖ “កម្មវិធី «នវានុវត្តន៍បញ្រ្ចាស» គឺពឹងផ្អែកទៅលើភាពជាដៃគូដ៏រឹងមាំរវាងតួអង្គដែលពាក់ព័ន្ធ។ ការជ្រោមជ្រែងគាំទ្ររបស់ធនាគារ វីង បានធ្វើឱ្យយើងអាចផ្តល់ ធនធានសំខាន់ៗ និង ឱកាសដល់ធុរកិច្ចថ្មី ដែលពួកគេត្រូវការ ដើម្បីជំរុញនូវនវានុវត្តន៍ និង ផលវិជ្ជមានទៅកាន់សហគមន៍។ យើងមានមោទនភាពដែលបានឃើញវឌ្ឍនភាព និង សមិទ្ធិផលក្នុងរដូវកាលនេះ ដោយអាចបង្ហាញពីការរីកចម្រើននៃប្រព័ន្ធអេកូឡូស៊ីធុរកិច្ចថ្មីក្នុងប្រទេសកម្ពុជា”។ គាំទ្រដោយធនាគារ វីង (ខេមបូឌា) ម.ក “នវានុវត្តន៍បញ្ច្រាស” រដូវកាលទី ៤ ដែលជាកម្មវិធីពន្លឿនអាជីវកម្មផ្តោតលើបចេ្ចកវិទ្យាហិរញ្ញវត្ថុ ដោយមានការចូលរួមពីក្រុមហ៊ុនធំៗ និងគណៈគ្រប់គ្រងនៅក្នុងវិស័យនេះក្នុងការផ្តល់ជាទស្សនទានទាក់ទិននឹងចំណោទបញ្ហាដើម្បីឱ្យក្រុមធុរកិច្ចថ្មីបង្កើតនូវសេវាកម្ម ឬផលិតផលដែលអាចជួយដោះស្រាយបញ្ហាប្រឈមទាំងនោះប្រកបដោយប្រសិទ្ធភាព។ លោក ហោ ប៊ុនថែ អគ្គនាយរកធនាគារ វីង បានលើកឡើងថា៖ “សូម្បីតែក្រុមហ៊ុនធំៗមួយចំនួនក៏ចាប់ផ្តើមចេញពីអាជីវកម្មបង្កើតថ្មីដែរ។ ហើយការផ្តល់ការគាំទ្រកម្មវិធីនវានុវត្តន៍បញ្ចា្រសគឺជាមធ្យោបាយមួយដើម្បីបង្កើតអាជីវកម្មថ្មីៗកាន់តែច្រើនថែមទៀត ហើយអាចវិវឌ្ឍខ្លួនក្លាយជាក្រុមហ៊ុនសាជីវកម្មនាពេលអនាគត ដោយប្រើប្រាស់ជំនាញរបស់ពួកគេដើម្បីដោះស្រាយបញ្ហាប្រឈមនានានៅក្នុងសហគមន៍ និងបង្កើតឱកាសការងារបានកាន់តែច្រើននៅក្នុងប្រទេសកម្ពុជា។” រដូវកាលថ្មីនេះ មានធុរកិច្ចថ្មីចំនួន២០ក្រុមបានចូលរួមប្រកួតប្រជែង ក្នុងកម្មវិធីពន្លឿនអាជីវកម្មដ៏មមាញឹកនេះ ហើយធុរកិច្ចថ្មីចំនួន ៥ ក្រុម បានក្លាយជាម្ចាស់ជ័យលាភីដ៏លេចធ្លោ ដោយទទួលបានទុនវិនិយោគដែលមិនយកភាគហ៊ុន (Equity-free investment) សរុបចំនួន ១២៨ លានរៀលក្នុង «ថ្ងៃបទបង្ហាញសាធារណៈ» ដែលជាវគ្គផ្តាច់ព្រ័ត្រនៃកម្មវិធីដែលបេក្ខជនជ័យលាភីទាំងនោះមានដូចជា៖ Mylekha គឺជាក្រុមធុរកិច្ចថ្មីដែលធ្វើបានល្អបំផុតពីកម្មវិធី ដែលបានទទួលពានTop Performance Award ជាមួយនឹងទឹកប្រាក់ចំនួន ៤០ លានរៀល ហើយធុរកិច្ចថ្មីនេះផ្តល់ប្រព័ន្ធគ្រប់គ្រងហិរញ្ញវត្ថុសម្រាប់សហគ្រាសធុនតូច និងមធ្យម។ Krubkrong គឺជាក្រុមធុរកិច្ចថ្មីបន្ទាប់ ដែលទទួលបានពាន Special Mention Award ជាមួយនឹងទឹកប្រាក់ចំនួន ២៨ លានរៀល ទៅលើប្រព័ន្ធគ្រប់គ្រងសារពើភ័ណ្ណ្ឌនៃអាជីវកម្មខ្នាតតូចដែលមានហាងរួចជាស្រេច។ Snaprec, Jaytech និង Quanta បានទទួលនាមជា Top finalists ជាមួយនឹងទឹកប្រាក់ចំនួន ២០ លានរៀលក្នុងមួយក្រុម ទៅលើដំណោះស្រាយប្រកបដោយភាពច្នៃប្រឌិតរបស់ពួកគេដែលមានដូចជា គណនេយ្យករដែលគ្រប់គ្រងដោយបញ្ញាសិប្បនិម្មិត, ការគ្រប់គ្រងហិរញ្ញវត្ថុផ្ទាល់ខ្លួន និង ថ្នាលតភ្ជាប់ហិរញ្ញវត្ថុ។ ចាប់តាំងពីឆ្នាំ ២០២១មក កម្មវិធី “នវានុវត្តន៍បញ្ច្រាស” រៀបចំឡើងដោយក្រសួងសេដ្ឋកិច្ច និងហិរញ្ញវត្ថុ និងមជ្ឈមណ្ឌលបណ្តុះធុរកិច្ចថ្មី “តេជោ” បានក្លាយជាកត្តាលីករដ៏សំខាន់ដែលជំរុញឱ្យមានការបង្កើតនូវដំណោះស្រាយថ្មីៗ។ ដោយទទួលបានកិច្ចសហការជាមួយភាគីពាក់ព័ន្ធសំខាន់ៗទៀតដូចជា៖ សហគ្រិនខ្មែរ, ក្រសួងឧស្សាហកម្ម វិទ្យាសាស្រ្ត បច្ចេកវិទ្យា និងនវានុវត្តន៍ និងសមាគមធនាគារនៅកម្ពុជា កម្មវិធីនេះនៅតែបន្តផ្តល់ឱកាសទៅដល់ធុរកិច្ចបង្កើតថ្មីដើម្បីបង្កើតដំណោះស្រាយដែលផ្តល់វិជ្ជមានទៅដល់សង្គម។ បន្ថែមពីលើការឧបត្ថម្ភផ្នែកហិរញ្ញវត្ថុ ធនាគារ វីង ក៏តែងតែចូលរួមជាគណៈកម្មការវាយតម្លៃជ្រើសរើសបេក្ខជនជ័យលាភីផងដែរ ដែលបង្ហាញពីការប្តេជ្ញាចិត្តបន្ថែមទៀតរបស់ធនាគារ វីង ក្នុងការជំរុញនវានុវត្តន៍ និងសហគ្រិនភាពនៅក្នុងសហគមន៍ផងដែរ។ ធនាគារ វីង ដែលជាស្ថាប័នចូលរួមចំណែកក្នុងសង្គមយ៉ាងសកម្មមួយ បានបង្ហាញភាពជាដៃគូគាំទ្រដ៏សំខាន់ទៅដល់មជ្ឈមណ្ឌលធុរកិច្ចថ្មី “តេជោ” ដោយផ្តល់នូវការឧបត្ថម្ភហិរញ្ញវត្ថុ ក៏ដូចជាជំនាញចាំបាច់នានាដើម្បីជំរុញវឌ្ឍនភាពប្រព័ន្ធអេកូឡូស៊ីធុរកិច្ចថ្មីឱ្យបានកាន់តែប្រសើរ។ កម្មវិធីទាំងនោះរួមមាន៖  កម្មវិធីនវានុវត្តន៍បញ្រ្ចាសចាប់ពីរដូវកាលទី១ រហូតដល់រដូវកាលទី៤, កម្មវិធីពន្លឿនអាជីវកម្មសហគ្រាសធុនតូច និងមធ្យមឌីជីថល២០២១, កម្មវិធីពន្លឿនអាជីវកម្មថ្នាលឌីជីថលក្នុងឆ្នាំ ២០២២-២០២៣, កម្មវិធី Turning Hackathon រដូវកាលទី៦ ឆ្នាំ២០២៤ និងការឧបត្ថម្ភដំណើរទស្សនកិច្ចស្វែងយល់ពីប្រព័ន្ធអេកូឡូស៊ីធុរកិច្ចថ្មីនៅប្រទេសវៀតណាមក្នុងឆ្នាំ២០២៤ជាដើម៕	{ "spider_name": "businesscambodia", "scrape_at": "2025-06-14_19:39:57", "date_created": "2024-11-30T02:45:13.730Z", "category": "PR", "views": 36, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ម៉េចអញ្ចឹង? ធនាគាររបស់ចិនបិទមិនឲ្យអតិថិជនខ្លួនវិនិយោគលើមាសពិតប្រាកក្រោមហេតុផល១នេះ	https://business-cambodia.com/articles/chinese-commercial-bank-blocked-client-from-investing-in-physical-gold	ធនាគារពាណិជ្ជមួយចំនួននៅក្នុងប្រទេសចិនបានដំឡើងពីចំណាត់ធ្លាក់ហានិភ័យដល់អតិថិជនរបស់ខ្លួនចំពោះការវិនិយោគផលិតផលមាសរបស់ខ្លួន។ នេះបើយោងតាមការចុះផ្សាយរបស់វេបសាយKitco ដែលជាវេបសាយតែងតែងតាមដានវិភាគលើហាងឆេងមាស។   បើយោងតាមការចុះផ្សាយរបស់Kitco បានឲ្យដឹងថាការវិនិយោគលើមាសពេលនេះគឺត្រូវបានចាត់ទុកថាមានហានិភ័យខ្ពស់ជាពិសេសគឺមាសពិតប្រាកដ( Physical gold)។   ធនាគាររបស់ចិនមួយចំនួនមិនលើកទឹកចិត្តឲ្យអតិថិជនរបស់ខ្លួនវិនិយោគលើមាសពិតប្រាកដឡើយព្រោះវាមានហានិភ័យខ្ពស់។ មិនតែប៉ុណ្ណោះធនាគារក៏ឈប់បើកគណនីជួញរសម្រាប់ផលិតមាសពិតប្រាកដនេះផងដែរ។ ហើយចំពោះអតិថិជនដែលមានស្រាប់គឺត្រូវបិទមិនឲ្យមានជម្រើសច្រើនក្នុងការវិនិយោគ។    គួរបញ្ជាក់ផងដែរតម្លៃមាសគឺតែងតែប្រែប្រួលដោយសារតែកត្តាសកលដូចជាភាពតានតឹងផ្នែកភូមិសាស្រ្តនយោបាយ គោលនយោបាយហិរញ្ញវត្ថុនិងការរំពឹងទុកនៃការប្រែប្រួលអតិផរណាជាដើម។ដូច្នេះមុននឹងវិនិយោគលើមាសបងប្អូនត្រូវគិតលើកត្តាទាំងប៉ុន្មាននេះ៕	{ "spider_name": "businesscambodia", "scrape_at": "2025-06-14_19:39:57", "date_created": "2024-11-29T09:51:58.426Z", "category": "ហិរញ្ញវត្ថុ", "views": 309, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
CEO ធនាគារ ABA ជានរណា? ធ្លាប់ធ្វើការងារអ្វីខ្លះ មុនមកកាន់តំណែងនៅស្រុកខ្មែរ?	https://business-cambodia.com/articles/aba-ceo-bio-and-experience	ABA គឺជាធនាគារពាណិជ្ជធំបំផុតលំដាប់ទី៣ ជាគ្រឹះស្ថានហិរញ្ញវត្ថុឯកជនមួយ ដែលត្រូវបានបង្កើតឡើងក្នុងឆ្នាំ ១៩៩៦ នឹងបានក្លាយជាធនាគារពាណិជ្ជធំជាងគេរបស់កម្ពុជា ដោយផ្អែកលើទ្រព្យសកម្មនិងប្រាក់ចំណេញ។     ទន្ទឹមនឹងការរីកចម្រើនរបស់ធនាគារនៅប៉ុន្មានឆ្នាំចុងក្រោយ គួបផ្សំនឹងការចាប់យកទីផ្សារបច្ចេកវិទ្យា តើនរណាជាអ្នកឈរពីក្រោយការដឹកនាំធនាគារមួយនេះ? ថ្នាក់ដឹកនាំធ្លាប់ធ្វើការងារអ្វីខ្លះ មុនមកកាន់តំណែងនៅស្រុកខ្មែរ?   ជានាយកប្រតិបត្តិដែល មានដើមកំណើតមកពីអាស៊ីកណ្តាល លោក Askhat Azhikhanov  គឺជាអ្នកដឹកនាំមួយរូប ដែលទទួលបានការសិក្សា និងមានបទពិសោធន៍យ៉ាងក្រាស់ក្រែល លើវិស័យហិរញ្ញវត្ថុលំដាប់អន្តរជាតិ។   មុនចូលមកកាន់តំណែងនៅធនាគារ ABA ក្នុងឆ្នាំ២០០៩ លោកបានបំពេញការងារនៅនាយកដ្ឋានត្រួតពិនិត្យធនាគារជាតិនៃរដ្ឋកាហ្សាក់ស្ថានពីឆ្នាំ ១៩៩៨ដល់ឆ្នាំ២០០១ និងក្នុងឆ្នាំ ២០០១ដល់ ឆ្នាំ២០០៥ លោកបានកាន់តំណែងជានាយកគ្រប់គ្រងធនាគារ Halyk នៅរដ្ឋកាហ្សាក់ស្ថានផងដែរ។   ចូលមកឆ្នាំ២០០៧ ដល់ឆ្នាំ២០០៨ លោកបានបន្តការងារជាប្រធានផ្នែកគ្រប់គ្រងទ្រព្យសកម្ម របស់ក្រុមហ៊ុនគ្រប់គ្រងទ្រព្យសម្បត្តិកម្រិតពិភពលោក Credit Suisse Kazakhstan។ រហូតដល់ឆ្នាំ ២០០៩ លោកបានធ្វើការជា CEO នៃក្រុមហ៊ុន Zhetisu Asset Management និងជាទីប្រឹក្សានាយកប្រតិបត្តិធនាគារនៅ Temir Bank ហើយក៏បន្តមកកាន់ការងារនៅប្រទេសកម្ពុជាជានាយកប្រតិបត្តិធនាគារ ABA។   ធ្លាប់មានតួនាទីដឹកនាំនិងគ្រប់គ្រងវិស័យហិរញ្ញវត្ថុកម្រិតអន្តរជាតិ លោក Askhat Azhikhanov  បានបញ្ចប់ការសិក្សាដោយទទួលបានសញ្ញាបត្រចំនួន៣ ដូចជាការសញ្ញាបត្របណ្ឌិតផ្នែកសេដ្ឋកិច្ចពីសាកលវិទ្យាល័យកាហ្សាក់ស្ថានផ្នែកធនាគារ និងហិរញ្ញវត្ថុអន្តរជាតិដោយមានសញ្ញបត្រកិត្តិយសពីសាលាពាណិជ្ជកម្ម Cass នៅទីក្រុងឡុងដ៍ ចក្រភពអង់គ្លេស។   ថ្នាក់បរិញ្ញាបត្រផ្នែកសេដ្ឋកិច្ច ជាមួយនឹងកិត្តិយសពីបណ្ឌិតសភាគ្រប់គ្រងរដ្ឋកាហ្សាក់ស្ថាន ព្រមទាំងបរិញ្ញាបត្រផ្នែករុករកប្រេងនិងឧស្ម័ន ជាមួយនឹងកិត្តិយសពីសាកលវិទ្យាល័យបច្ចេកទេសរដ្ឋកាហ្សាក់ស្ថាន។   យ៉ាងណាមិញក្រោមការដឹកនាំរបស់លោក Askhat Azhikhanov ធនាគារ ABA បានរីកចម្រើនលើ យុទ្ធនាការផ្សាយពាណិជ្ជកម្ម ប្រព័ន្ធទូទាត់ឌីជីថល ប័ណ្ណឥណពន្ធនិងឥណទាន ឧបករណ៍កម្ចីអាជីវកម្មខ្នាតតូច និងការពង្រីកបណ្តាញសាខានៅទូទាំងប្រទេស។   គួររំលឹកថាធនាគារ ABA គឺជាក្រុមហ៊ុនបុត្រសម្ព័ន្ធរបស់ធនាគារជាតិនៃកាណាដា ដែលជាគ្រឹះស្ថានហិរញ្ញវត្ថុ មានទ្រព្យសម្បត្តិប្រហែល ៣២១ ពាន់លានដុល្លារគិតត្រឹមថ្ងៃទី៣០ ខែមេសា ឆ្នាំ២០២៤ និងជាបណ្តាញធនាគារទំនាក់ទំនងដ៏ធំនៅទូទាំងពិភពលោក៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:57", "date_created": "2024-11-29T09:45:58.357Z", "category": "ភាពជាអ្នកដឹកនាំ", "views": 3141, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្រុមយុវជនខ្មែរបង្កើតម៉ាកសម្លៀកបំពាក់ "Ahsora World" រំលេចសមិទ្ធផលកម្ពុជាសម័យទំនើប	https://business-cambodia.com/articles/ahsora-world	ភ្នំពេញ៖ ក្នុងគំនិតច្នៃប្រឌិតថ្មី និងមោទនភាពជាតិ ក្រុមយុវជនខ្មែរបានបង្កើតម៉ាកសម្លៀកបំពាក់ "Ahsora World" ក្នុងCollection ឈ្មោះថា Khmerism ឬ ខ្មែរនិយម ជំនាន់ទី៣។ ដោយការរចនាអាវយឺតបានឆ្លុះ បញ្ចាំងពីការអភិវឌ្ឍន៍ និងសមិទ្ធផលនានារបស់កម្ពុជាក្នុងសម័យទំនើប។     គំនូររចនាលើអាវយឺតបង្ហាញពីស្ថាបត្យកម្មទំនើប ជានិមិត្តរូបនៃការរីកចម្រើនរបស់ ប្រទេសកម្ពុជា រួមមាន ពហុកីឡាដ្ឋានមរតកតេជោ ស្ពានអាកាស អគារធនាគារជាតិកម្ពុជា អគារធំៗនៅក្រុងភ្នំពេញ វិមានឯករាជ្យ វិមានរដ្ឋធម្មនុញ្ញ និងព្រលានយន្តហោះអន្តរជាតិតេជោថ្មីផងដែរ។ លើសពីនេះ ការរចនាអាវក៏បានបញ្ចូលនូវទិដ្ឋភាពវប្បធម៌ប្រពៃណីខ្មែរ និងជីវភាពរស់នៅរបស់ប្រជាជនខ្មែរ ដូចជា សិល្បៈការពារខ្លួនបែបខ្មែរ និងរូបភាពតំណាងប្រជាជនខ្មែរផងដូចជាគុណខ្មែរ សុីក្លូ និងផលិតផលខ្មែរផ្សេងៗទៀត។   អ្នកតំណាងម៉ាក Ahsora World បានមានប្រសាសន៍ថា "យើងចង់បង្ហាញពីសមិទ្ធផលដ៏ធំធេងរបស់រាជរដ្ឋាភិបាលកម្ពុជាក្នុងការកសាងហេដ្ឋារចនាសម្ព័ន្ធទំនើបៗទាំងនេះ តាមរយៈការរចនាអាវយឺតរបស់យើង។  យើងចង់លើកទឹកចិត្តយុវជនខ្មែរឱ្យមានមោទនភាពលើសមិទ្ធផលទាំងនេះ និងបន្តរួមចំណែកអភិវឌ្ឍសង្គមជាតិ"។   អាវយឺតរបស់ Ahsora World មិនគ្រាន់តែជាសម្លៀកបំពាក់ធម្មតានោះទេ តែវាក៏ជាការបង្ហាញពីមោទនភាពជាតិ និងជាការលើកទឹកចិត្តដល់យុវជនខ្មែរឱ្យចូលរួមក្នុងការអភិវឌ្ឍប្រទេសជាតិ។ ការរចនាដ៏ប្រណិតនេះក៏ជួយផ្សព្វផ្សាយពីសមិទ្ធផលរបស់កម្ពុជាទៅកាន់ពិភពលោកតាមរយៈម៉ូតសម័យផងដែរ។      អ្នកតំណាងម៉ាក Ahsora Worldបានបន្តទៀតថា " ខូលិចសិន Khmerism ជំនាន់ទី៣នេះ បង្ហាញពីការរួមបញ្ចូលគ្នារវាងស្ថាបត្យកម្មទំនើប និងវប្បធម៌ប្រពៃណីនៅលើអាវយឺតនេះ គឺជាការបង្ហាញយ៉ាងច្បាស់ពីការអភិវឌ្ឍរបស់កម្ពុជា ដែលអាចរក្សាបាននូវប្រពៃណីវប្បធម៌ ខណៈពេលកំពុងអភិវឌ្ឍទៅមុខយ៉ាងលឿន"។   គម្រោងនេះទទួលបានការគាំទ្រយ៉ាងខ្លាំងពីសំណាក់យុវជន និងសាធារណជនទូទៅ ដោយសារវាមិនត្រឹមតែជាអាវយឺតប៉ុណ្ណោះទេ តែថែមទាំងជាការរួមចំណែកក្នុងការផ្សព្វផ្សាយពីសមិទ្ធផល និងភាពជោគជ័យរបស់កម្ពុជាផងដែរ។ Ahsora World មានគម្រោងបន្តបង្កើតការរចនាថ្មីៗបន្ថែមទៀត ដើម្បីឆ្លុះបញ្ចាំងពីដំណើរវិវត្តន៍របស់ប្រទេសកម្ពុជា៕	{ "spider_name": "businesscambodia", "scrape_at": "2025-06-14_19:39:57", "date_created": "2024-11-29T09:40:25.327Z", "category": "PR", "views": 115, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អ្នករកស៊ីគួរដឹង! ក្រោយចុះបញ្ជីរកស៊ី សហគ្រាសធនតូច និង មធ្យម នឹងត្រូវមានកាតព្វកិច្ចបង់ពន្ធទាំងអស់នេះ	https://business-cambodia.com/articles/register-small-and-big	មានបងប្អូនជាអ្នករកស៊ីមួយចំនួន តែងតែមានចម្ងល់ថា តើនៅពេលចុះបញ្ជីរកស៊ីសហគ្រាសធនតូច និងមធ្យមតើត្រូវបង់ពន្ធទៅលើអ្វីខ្លះ? ហើយខាងក្រោមនេះ គឺជាកាតព្វដែលត្រូវបង់ពន្ធនិងកម្រៃជើងសារ នៅពេលបងប្អូនបានទៅចុះបញ្ជី។   ១. ការចុះបញ្ជីពន្ធដារសម្រាប់អ្នកជាប់ពន្ធតូច ត្រូវបង់ប្រាក់ពន្ធនិងកម្រៃសេវាដូចជា៖ ពន្ធប៉ាតង់ ២០០ ០០០ រៀល កម្រៃសេវាចុះបញ្ជី ២០ ០០០ រៀល ប.នាមករណ៍ ២៥ ០០០ រៀល (សេវារបស់ក្រសួងពាណិជ្ជកម្ម) ច.ពាណិជ្ជកម្ម ១ ០១០ ០០០រៀល សម្រាប់ក្រុមហ៊ុនសហកម្មសិទ្ធិ និង ១៨០ ០០០ រៀលសម្រាប់សហគ្រាសឯកបុគ្គល និងបុគ្គលប្រកបអាជីវកម្មដទៃទៀត (សេវារបស់ក្រសួងពាណិជ្ជកម្ម) ប្រ.បើកសហគ្រាស ១២០ ០០០រៀល (សេវារបស់ក្រសួងការងារ)។ ២. ការចុះបញ្ជីពន្ធដារសម្រាប់អ្នកជាប់ពន្ធមធ្យម ត្រូវបង់ប្រាក់ពន្ធនិងកម្រៃសេវាដូចខាងក្រោម៖ ពន្ធប៉ាតង់ ៦០០ ០០០រៀល កម្រៃសេវាចុះបញ្ជី ៤០០ ០០០រៀល ប.នាមករណ៍ ២៥ ០០០ រៀល (សេវារបស់ក្រសួងពាណិជ្ជកម្ម) ច.ពាណិជ្ជកម្ម ១ ០១០ ០០០ រៀល និង ១៨០ ០០០ រៀល សម្រាប់សហគ្រាសឯកបុគ្គល និងបុគ្គលប្រកបអាជីវកម្មដទៃទៀត (សេវារបស់ក្រសួងពាណិជ្ជកម្ម) ប្រ. បើកសហគ្រាស ១២០ ០០០រៀល (សេវារបស់ក្រសួងការងារ)៕	{ "spider_name": "businesscambodia", "scrape_at": "2025-06-14_19:39:57", "date_created": "2024-11-29T08:22:27.679Z", "category": "ចាប់ផ្តើមអាជីវកម្ម", "views": 305, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ក្រុមហ៊ុនធំមួយ មានគម្រោងបង្កើតរោងចក្រផលិតម៉ូតូនៅក្នុងប្រទេសកម្ពុជា	https://business-cambodia.com/articles/hong-leong-manufacturing-	ក្រុមហ៊ុន Hong Leong Manufacturing Group ដែលជាក្រុមហ៊ុនធំមួយមកពីម៉ាឡេស៊ី បានបង្ហាញពីគម្រោងនៃការបង្កើតរោងចក្រផលិតម៉ូតូនៅក្នុងប្រទេសកម្ពុជា។ ហើយក្រៅពីនេះក្រុមហ៊ុនក៏មានគម្រោងវិនិយោគផលិតកម្ម Ceramic, ផលិត Semi-conductor, និងការអភិវឌ្ឍអចលនទ្រព្យផងដែរ។     យោងតាមការដកស្រង់ពីក្រុមប្រឹក្សាអភិវឌ្ឍន៍កម្ពុជានៅថ្ងៃទី២៩ ខែវិច្ឆិកា ឆ្នាំ២០២៤ បានឲ្យដឹងថា ឧកញ៉ា Tan Khee Meng ដែលប្រធានសភាពាណិជ្ជកម្មម៉ាឡេស៊ីនៅកម្ពុជា និងជាតំណាងក្រុមហ៊ុន Hong Leong Manufacturing Group របស់ម៉ាឡេស៊ី បានជួបពិភាក្សាជាមួយឯកឧត្តម ជា វុទ្ធី អគ្គលេខាធិការក្រុមប្រឹក្សាអភិវឌ្ឍន៍កម្ពុជា។ ក្នុងជំនួបនេះ ឧកញ៉ា Tan Khee Meng បានជម្រាបជូនថា ក្រុមហ៊ុនបានគិតគូរវិនិយោគក្នុងវិស័យចំនួន ៤ រួមមាន៖ ការបង្កើតរោងចក្រផលិតម៉ូតូ, ផលិតកម្ម Ceramic, ផលិត Semi-conductor, និងការអភិវឌ្ឍអចលនទ្រព្យ។     ទាក់ទងនឹងគម្រោងវិនិយោគបង្កើតរោងចក្រផលិតម៉ូតូនេះដែរ ឯកឧត្តមអគ្គលេខាធិការបានស្នើឱ្យក្រុមហ៊ុនធ្វើការសិក្សាបន្ថែមពីទំហំទីផ្សារ ក៏ដូចជាតម្រូវការរបស់បងប្អូនប្រជាពលរដ្ឋកម្ពុជា និងបានស្វាគមន៍គម្រោងផលិតកម្ម Ceramic និងផលិត Semi-conductor ដែលក្រុមហ៊ុនអាចរកទីតាំងវិនិយោគក្នុងតំបន់សេដ្ឋកិច្ចពិសេសណាមួយ ឬ វិនិយោគបង្កើតំបន់សេដ្ឋកិច្ចពិសេសដោយខ្លួនឯង។     បន្ថែមពីនោះ ឯកឧត្តមអគ្គលេខាធិការបានលើកឡើងពីការអភិវឌ្ឍយ៉ាងឆាប់រហ័សនៃតំបន់សេដ្ឋកិច្ចពិសេសនៅកម្ពុជាដោយទទួលបានគម្រោងវិនិយោគដែលប្រើបច្ចេកវិទ្យាទំនើបនិងមានតម្លៃបន្ថែមខ្ពស់ជាច្រើន ដូចជាគម្រោងវិនិយោគផលិតសំបកកង់រថយន្ត, សម្ភារៈបរិក្ខារអេឡិចត្រូនិក, គ្រឿងបន្លាស់រថយន្ត, គ្រឿងសង្ហារឹម និងការផ្គុំដំឡើងទោចក្រយាន ។ល៕	{ "spider_name": "businesscambodia", "scrape_at": "2025-06-14_19:39:57", "date_created": "2024-11-29T07:53:37.241Z", "category": "ព័ត៌មានថ្មីៗ", "views": 769, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }

Subsets and Splits

No community queries yet

The top public SQL queries from the community will appear here once available.